
(35) जबान की हिफाजत कीजिये 
4. तीन मुबारक हदीसें 36 
2. |जबान की देख भाल करें 37 
: 3. ज़िबान एक अजीम नेमत 38 
4. अगर जबान बन्द हो जाए 38 
5, |ज़बान अल्लाह की -अमानत है 39 
6. |जबान का सही इस्तेमाल 39 
7. ज॒बान को ज़िक्र से तर रखो 40 
8, जबान के ज़रिये दीन सिखायें 34 
9. ।तसल्ली की बात कहना ]4] 
0, |ज़बान जहन्नम में लेजाने वाली है 42 
7. पहले तौलो फिर बोलो 443 
2. हज़रत मियां साहिब रह्मतुल्लाहि अलेहि 443 

हमारी मिसाल 

















4. |जबान को काबू में करने का इलाज 45 
5. |जबान पर ताला डाल लो 45 
6. | गप-शप में ज़बान को लगाना 846 

और बैतुल्लाह की तामीर 
). | दीन की जामिजिय्यत 52 
2. | बैतुल्लाह की तामीर का वाकिआ 52 
3. [|मुश्तरका कारनामे को बड़े की तरफ मन्सूब करना 53 
4. | हज़रत उमर रज़ियल्लाहु अन्हु और अदंब 55 
5. | अजीमुश्शान वाकिआ 56 
6. (दिल में बड़ाई न हो 57 
7. | मक्‍के का फतह होना और आप सलल्‍्ल० की इंकिसारी 58 
8, | तौफीक अल्लाह की तरफ से होती है 59 
9. | हकीकी मुसलमान कौन? | 60 
0. | मस्जिद तामीर करने का मकसद १62 
). | दीन नमाज़ और रोज़े में सीमित नहीं 63 
32. |औलाद की इस्लाह करना वाजिब है 64 


५ 

नमाज के बाद इस्तिगफार क्‍यों? 65 

कुरआन के लिये हदीस के नूर की ज़रूरत 
(37) वक्‍त की कद्र करें 

4.. | हजरत अब्दुल्लाह बिन मुबारक रह्मतुल्लाहि अलैहि 69 
2. | आपकी इस्लाह का अजीब व गरीब वाकिआ 70 
3. | इल्मे हदीस में आपका मकाम 72 
4. दुनिया से आपकी बेरग़बती और किनारा करना 72 
5. हदीसे रसूल का मश्गला 73 
6. लोगों के दिलों में आपकी अज्‌मत और मुहब्बत 73 
7. आपकी सख़ावत का अजीब वाकिआ 474 
858 | आपकी सखावत और गरीबों की मदद 75 
9. आपकी दरिया दिली का एक और वाकिआ 76 
0. (किताबुज़्जुहद वर्रकाइक 78 
4. [दो अजीम नेमतें और उनसे गफ़्लत 79 
2. | सेहत की कुद्र कर लो 79 
43. सिर्फ एक हदीस पर अमल 480 
।4.. | “अभी तो जवान हैं” शैतानी धोखा है ॥8 
45. | क्‍या हमने इतनी उमर नहीं दी थी? 8[ 
46. | डराने वाले कोन हैं? 82 
77. मौत के फरिश्ते से मुकालमा 82 
8. जो करना है अभी कर लो 83 
9. [दा रक्‍्ञ्त की हस्रत होगी 83 
20. |नेकियों से अमल की तराज़ू भर लो 484 
2. | हाफिज इब्ने हजर और वक्‍त की कद्र 85 


22. हज़रत मुफ्ती साहिब और वक्‍त की कद्र 85 

क्र.स. क्या? कहां? 
23. काम करने का बेह्तरीन गुर 86 
24. क्या फिर भी नफ़्स सुस्ती करेगा? 87 
25. |शहवानी ख्यालात का इलाज ्््ि 488 
26. [तुम्हारी जिन्दगी की फिल्‍म चला दी जाए तो? 89 
27. कल पर मत टालो 489 
28. | नेक काम में जल्द बाजी पसनन्‍्दीदा है 90 
29. [पांच चीजों को गनीमत समझो | 94 
30, जवानी की कु॒द्र कर लो 94 
3. सेहत, मालदारी और फुर्सत की कुद्र करो 92 
32. [सुबह को ये दुआयें कर लो 92 
33. हज़रत हसन बसरी रह्मतुल्लाहि अलैहि 94 
34. ।वक्‍्षत सोने चांदी से ज़्यादा कीमती है 94 
35. दो रक्‍्ञ्त नफिल की क॒द्र ह 95 
36. |मक्‍बरे से आवाज आ रही है 95 
37. सिर्फ “अमल” साथ जायेगा 9 
38. मौत की तमन्ना मत करो 97 
39. हजरत मियां साहिब रह० का कश्फ 98 
/ 40. । ज़्यादा बातों से बचने का तरीका 98 
4. | हमारी मिसाल | 99 
42. ।हजरत थानवी और वक्‍त की कद्र 499 
43. |हज़रत थानवी और निज़ामुल औकात (टाइम टेबल) 200 
44. | “सालगिरह” की हकीकत ... 204 
45. |गुजरी हुई उमर का मर्सिया... 202 
46, कामों की तीन किस्में ह 202 
47. [यह भी हकीकृत में बड़ा नुकसान है 203 
48. एक ताजिर का अनोखा नुक्सान 204. 

49. 

50. मौजूदा दौर और वक्‍त की बचत 20 
54. |शैतान ने टीप टाप में लगा दिया 207 
52, ।औरंतों में वक्‍त की ना कु॒द्री 208 
53. |बदला लेने में क्‍यों वक्‍त जाया करूं 208 
54. हजरत मियां जी नूर मुहम्मद रह० और वक॒त की कृद्र| _ 209 
55. |मामला तो इससे ज़्यादा जल्दी का है 209 
56. [हुजूरे पाक का दुनिया से ताल्लुक्‌ 277 
57. [दुनिया में काम का उसूल 2(2 

58. - वक्‍त से काम लेने का आसान तरीका 242 

59. |अपने औकात (समय) का चिट्ठा बनाओ 23 

60. (यह भी जिहाद है 243 

67. | नेक काम को मत टलाओ 274 

62. [दिल में अहमियत हो तो वक़्त मिल जाता है 244 

63. |अहम काम को फौकियत दी जाती है 275 

64. तुम्हारे पास सिर्फ आज का दिन है 205 





246 
247 


शायद यह मेरी आख़री नमाज़ हो 
तक्रीर का खुलासा 
















(38) इस्लाम और इन्सानी हुकूक “० 

4. आप का ज़िक्रे मुबारक 
2, | आप सलल्‍ललल्‍्लाहु अलैहि व सलल्‍लम 

की ख़ूबियां और कमालात 29 
3, ।आजकी दुनिया का प्रोपैगन्डा 220 ; 
4... | इन्सानी हुकूक का तसब्दुर 227 
5. | इन्सानी हुकूकु बदलते आये हैं । 22/...' 
6. सही इन्सानी हुकूक का मुताय्यन करना 223 | 

8. | आज कल का सर्वे 225 
9. क्या फिक्र की आजादी द 
का नज़रिया बिल्कुल मुत्‌लक्‌ है? ह 226. 
0. आपके पास कोई मेयार नहीं है *.. 229 
7. | इन्सानी अक़्ल मह्दूद है 229 
2. (इस्लाम को तुम्हारी ज़रूरत नहीं . * 230 
3. ।अक्ल के काम का दायरा 23 

5. तन्‍हा अक्ल काफी नहीं 232 

. दीन इत्तिबा का नाम है 

2. | इस रात की फजीलत बे बुनियाद नहीं 25 
3. | शबे बरात और “खैर का जमाना” 25 
4. 


कोई खास इबादत मुक्र्रर नहीं 

इस रात में कब्रिस्तान जाना 

















छ, 
6. नावाफिल घर पर अदा करें 
7. |फर्ज नमाज़ जमाअत के साथ अदा करें 254 
8. |नवाफिल में तन्हाई मक्सुद है 454 
9. प'तन्‍हाई में हमारे पास आओ 255 
70. तुमने उस नेमत की ना-कद्री की 255 
4. | गोशा-ए-तन्हाई के लम्हात 256 
42. [वहां घन्टे नहीं गिने जाते 257 
3. | इख्लास मतलूब है 257 

45. औरतों की जमाअत 259 
6. | शबे बरात और हलवा 259 
47. (बिद्अतों की ख़ासियत 260 
48. ै पन्द्रह शाबान का रोजा 267 
बहस व मुबाहसे से परहेज करें 262 






रमजान के लिए पाक साफ हो जाओ 

औलाद की इस्लाह व तरबियत 

अल्लामा नववी रह्मतुल्लाहि अलैहि ने आगे इस किताब 
“रियाजुस्सालिहीन” में एक नया बाब-कायम फरमाया है, जिसके ज़रिये 
यह बयान करना मकक्‍्सूद है कि इन्सान के ज़िम्मे सिर्फ खुद अपनी 
इस्लाह हीं वाजिब नहीं है, बल्कि अपने घर वालों, अपने बीवी बच्चों 
और अपने मातहत जितने भी अफ्राद हैं, उनकी इस्लाह करना, उनको 
दीन की तरफ लाने की कोशिश करना, उनको फराइज व वाजिबात की 
अदायगी की ताकीद करना, और गुनाहों से बचने की ताकीद करना भी 
इन्सान के जिम्मे फर्ज है, इस मकसद के तहत यह बाब कायम फ्रमाया 
है, और इसमें कुछ आयाते कुरआनी और कुछ अहादीसे नबवी नकल 
की हैं। 
खिताब का प्यारा उन्वान 
यह आयत जो अभी मैंने आपके सामने तिलावत की, यह हकीकत 

में इस बाब का बुनियादी उन्वान है, इस आयत में अल्लाह तआला ने 
तमाम मुसलमानों को ख़िताब करते हुए फरमाया: 
॥$५0 65298" 

यानी ऐ ईमान वालो! आपने देखा होगा कि कुरआने करीम में 
अल्लाह तआला ने मुसलमानों से ख़िताब करने के लिये जगह जगह 
या अय्युहलू-लजी-न आमनू” के अल्फाज इस्तेमाल फरमाये हैं। 
हमारे हज़रत डाक्टर अब्दुल हई साहिब रहमतुल्लाहि अलैहि फरमाया 
करते थे कि यह “या अय्युहलू-लजी-न आमनू” का उन्वान जो 
अल्लाह तआला मुसलमानों से खिताब करते हुए इस्तेमाल फरमाते हैं, 
यह बड़ा प्यारा उन्वान है, यानी ऐ ईमान वालो, ऐ वे लोगो जो ईमान 
लाये। इस ख़िताब गें बड़ा प्यार है, इसलिये कि खिताब का एक तरीका 
यह है कि मुखातब का नाम लेकर ख़िताब किया जाये, ऐ फलां! और 
ख़िताब का दूसरा तरीका यह होता है कि मुख़ातब को उस रिश्ते का 
हवाला देकर खिताब किया जाये जो खिताब करने वाले का उससे 
कायम है, जैसे एक बाप अपने बेटे को बुलाये तो इसका एक तरीका 
तो यह है कि उस बेटे का नाम लेकर उसको पुकारे कि ऐ फलां! और 
दूसरा तरीका यह है कि उसको “बेटा” कह कर पुकारे कि ऐ बेटे! 
जाहिर है कि बेटा कह कर पुकारने में जो प्यार, जो शफ्कृत और जो 
मुहब्बत है, और सुनने के लिये इसमें जो लुत्फ है, वह प्यार और लुत्फ 
नाम लेकर पुकारने में नहीं है। 

लफ्ज “बेटा” एक शफ्कृत भरा ख़िताब 

शैस्भुल इस्लाम हज़रत मौलाना शब्बीर अहमद साहिब उस्मानी 
रह्मतुल्लाहि अलैहि इतने बड़े आलिम और फकीह थे, हमने तो उनको 
उस वक्‍त देखा था जब पाकिस्तान में तो कया, सारी दुनिया में इल्म व 
फुज्‌ल के एतिबार से उनका कोई सानी नहीं था। सारी दुनिया में 
उनके इल्म व फजल का लोहा माना जाता था, कोई उनको “शैख़ुल 
इस्लाम” कह कर मुख़ातब करता, कोई उनको “अल्लामा” कह कर 
मुखातब करता, बड़े ताज़ीमी अल्काब उनके लिये इस्तेमाल किये जाते 

थे, कभी कभी वह हमारे घर तश्रीफ लाते थे, उस वक्‍त हमारी दादी 
जिन्दा थीं, हमारी दादी साहिबा रिश्ते में हज़रत अल्लामा की मुमानी 
लगती थीं, इसलिये वह उनको “बेटा” कह कर पुकारती थीं, और 
उनको दुआ देती थीं कि “बेटा! जीते रहो” जब हम उनके मुंह से ये 
अल्फाज़ इतने बड़े अल्लामा के लिये सुनते, जिन्हें दुनिया “शैख़ुल 
इस्लाम” के लकब से पुकार रही थी तो उस वक्त हमें बड़ा अचंभा 
महसूस होता था, लेकिन अल्लामा उस्मानी रह्मतुल्लाहि अलैहि 
फ्रमाया करते थ कि मैं हज़रत मुफ़्ती साहिब ( मुफ्ती मुहम्मद शफी 
साहिब रह्मतुल्लाहि अलेहि) के घर में दो मकसद से आता हूं। 

एक यह कि हज़रत मुफ़्ती साहिब से मुलाकात, दूसरे यह कि इस 
वक्‍त रूए जमीन पर मुझे “बेटा” कहने वाला सिवाये इन ख़ातून के 
कोई और नहीं है, सिर्फ यह ख़ातून मुझे बेटा कह कर पुकारती हैं, 
इसलिये मैं बेटा का लफ़्ज सुनने के लिये आता हूं, उसके सुनने में जो 
लुतफ और प्यार महसूस होता है वह मुझे कोई और लकब सुनने में. 
मह्सूस नहीं होता | 

हकीकत यह है कि इसकी क॒द्र उस शख्स को होती है जो इसके 
कहने वाले के जज़्बे से वाकिफ हो, वह इसको जानता है कि मुझे यह 
जो “बेटा” कह कर पुकारा जा रहा है, यह कितनी बड़ी नेमत है, एक 
वक्‍त आता है जब इन्सान यह लफ़्ज सुनने को तरस जाता है। 

चुनांचे हजरत डाक्टर अब्दुल हई साहिब रहमतुल्लाहि अलैहि 
फरमाते थे कि अल्लाह तआला “या अय्युहलू-लजी-न आमनू” का 
खिताब करके उस रिश्ते का हवाला देते हैं जो हर ईमान वाले को 
अल्लाह तआला के साथ है, यह ऐसा ही है जैसे कोई बाप अपने बेटे 
को “बेटा” कह कर पुकारे, और इस लफ़्ज को इस्तेमाल करने का 
मकसद यह होता है कि आगे जो बात बाप कह रहा है वह शफकत, 
मुहब्बत और र्ैर-ख्वाही से भरी हुई है। इसी तरह अल्लाह तआला भी 
कुरआने करीम में जगह जगह इन अलफाज से मुसलमानों को खिताब 
फुरमा रहे हैं | उन्ही जगहों में से एक जगह यह है। चुनांचे फरमाया: 

ऐ ईमान वालो! अपने आपको और अपने घर वालों को भी आग से 
बचाओ, वह आग कैसी है? आगे उसकी सिफत बयान फ्रमाई कि उस ': 
आग का ईंधन लकड़ियां और कोयले नहीं है, बल्कि उस आग का ईंधन | 
इन्सान और पत्थर होंगे, और उस आग के ऊपर अल्लाह तआला की ' 
तरफ से ऐसे फरिश्ते मुकर्रर हैं जो बड़े गलीज और कड़वे मिजाज 
वाले हैं, सख्त मिजाज हैं और अललह तआला उनको जिस बात का 
हुक्म देते हैं, वे उस हुक्म की कभी ना-फरमानी नहीं करते, और वही 
काम करते हैं जिसका उन्हें हुक्म दिया जाता है| 
जाती अमल नजात के लिये काफी नहीं 
इस आयत से अल्लाह तआला ने यह फरमा दिया कि बात सिर्फ 
यहां तक ख़त्म नहीं होती कि बस अपने आपको आग से बचा कर बैठ । 
जाओ, और इससे मुत्मइन हो जाओ कि बस मेरा काम हो गया, बल्कि 
अपने घर वालों और बाल बच्चों को भी आग से बचाना जरूरी है। | 
आज यह मन्ज़र कस्रत से नज़र आता है कि आदमी अपनी जात में | 
। 
| 


| 
! 
| 
| 
। 
| 
| 


बड़ा दीनदार है, नमाज़ों का पाबन्द है, पहली सफ में हाजिर हो रहा है, 
रोजे रख रहा है, जकात अदा कर रहा है, अल्लाह के रास्ते में माल | 
खर्च कर रहा है, और जितने अवामिर (अह्काम)व नवाही (मना की गई 
चीजें) हैं, उन पर अमल करने की कोशिश कर रहा है, लेकिन उसके 
घर को देखो, उसकी औलाद को देखो, बीवी बच्चों को देखो तो उनमें 
और उसमें ज़मीन व आसमान का फर्क है, यह कहीं जा रहा है, वे 
कहीं जा रहे हैं, इसका रुख़ मश्रिक की तरफ है, उनका रुख़ मग्रिब 
की तरफ है, उनमें न नमाज़ की फिक्र है, न फराइजे दीनिया को बजा 
लाने का एहसास है, और न गुनाहों को गुनाह समझने की फिक्र है, 
बस गुनाहों के सैलाब में बीवी बच्चे बह रहे हैं, और यह साहिब इस 
पर मुत्मइन हैं कि मैं पहली सफ्‌ में हाजिर होता हूं, और जमाअत के 

साथ नमाज़ अदा करता हूं। खूब समझ लें, जब तक अपने घर वालों 
को आग से बचाने की फिक्र न हो, खुद इन्सान की अपनी नजात नहीं 
हो सकती, इन्सान यह कह कर जान नहीं बचा सकता कि मैं तो खुद 
अपने अमल का मालिक था, अगर औलाद दूसरी तरफ जा रही थी तो 
मैं क्या करता, इसलिये कि उनको बचाना भी तुम्हारे फुराइज़ में शामिल 
था, जब तुमने इसमें कोताही की तो अब आख़िरत में तुमसे सवाल 
होगा | 
अगर औलाद न माने तो! 
इस आयत में अल्लाह तआला ने फरमाया कि अपने आपको और 
अपने घर वालों को आग से बचाओ, हकीकत में इसमें एक शुबह के 
जवाब की तरफ इशारा फरमाया जो शुबह आम तौर पर हमारे दिलों में 
' पैदा होता है, वह शुबह यह है कि आज जब लोगों से यह कहा जाता 
है कि अपनी औलाद को भी दीन की तालीम दो, कुछ दीन की बातें 
उनको सिखाओ, उनको दीन की तरफ लाओ., गुनाहों से बचाने की 
फिक्र करो, तो इसके जवाब में आम तौर पर कसरत से लोग यह 
कहते हैं कि हमने औलाद को दीन की तरफ लाने की बड़ी कोशिश 
की, मगर क्या करें कि माहौल और मुआशरा इतना ख़राब है कि बीवी 
बच्चों को बहुत समझाया, मगर वे मानते नहीं हैं और ज़माने की खराबी 
से मुतास्सिर होकर उन्हों ने दूसरा रास्ता इख़्तियार कर लिया है, और 
उस रास्ते पर जा रहे हैं, और रास्ता बदलने के लिये तैयार नहीं हैं। 
अब उनका अमल उनके साथ है हमारा अमल हमारे साथ है, अब हम 
क्या करें| और दलील यह पेश करते हैं कि हज़रत नूह अलैहिस्सलाम 
का बेटा भी तो आख़िर काफिर रहा, और हजरत नूह अलैहिस्सलाम 
उसको तूफान से न बचा सके, इसी तरह हमने बहुत कोशिश कर ली 
है, वे नहीं मानते तो हम कया करें? 
दुनियावी आग से किस तरह बचाते हो? 
चुनांचे कुरआने करीम ने इस आयत में “आग” का लफ्ज 
इस्तेमाल करके इस इश्काल और शुबहे का जवाब दिया है। वह यह है 

कि यह बात वैसे उसूली तौर पर तो ठीक है कि अगर मां बाप ने 
औलाद को बेदीनी से बचाने की अपनी तरफ से पूरी कोशिश कर ली 
है तो इन्शा अल्लाह मां बाप फिर ज़्जिम्मेदारी से बरी हो जायेंगे, और 
औलाद के किये का वबाल औलाद पर पड़ेगा। लेकिन देखना यह है 
कि मां बाप ने औलाद को बेदीनी से बचाने की कोशिश किस हद तक 
की है? और किस दर्जे तक की है? कुरआने करीम ने “आग” का 
लफ्ज इस्तेमाल करके इस बात की तरफ इशारा कर दिया कि मां बाप 
को अपनी औलाद को गुनाहों से इस तरह बचाना चाहिये जिस तरह 
उनको आग से बचाते हैं| 

फर्ज करें कि एक बहुत बड़ी ख़तरनाक आग सुलग रही है, जिस 
आग के बारे में यकीन है कि अगर कोई शख्स उस आग के अन्दर 
दाखिल किया गया तो जिन्दा नहीं बचेगा, अब आपका नादान बच्चा 
उस आग को खुश्मनजर और खूबसूरत समझ कर उसकी तरफ बढ़ 
रहा है, अब बताओ तुम उस वक्त क्या करोगे? क्‍या तुम इस पर बस 
करोगे कि दूर से बैठ कर बच्चे को नसीहत करना शुरू कर दो कि 
बेटा! उस आग में मत जाना, यह बड़ी ख़तरनाक चीज होती है अगर 
जाओगे तो तुम जल जाओगे, और मर जाओगे? क्‍या कोई मां बाप 
सिर्फ ज़बानी नसीहत पर बस करेगा? और इस नसीहत के बावजूद 
अगर बच्चा उस आग में चला जाये तो क्‍या वे मां बाप यह कह कर 
अपनी ज्जिमेदारी से बरी हो जायेंगे कि हमने तो इसकों समझा दिया 
था। अपना फर्ज अदा कर दिया था। इसने नहीं माना और खुद ही 
अपनी मर्जी से आग में कूद गया तो मैं क्या करूँ? दुनिया में कोई मां 
बाप ऐसा नहीं करेंगे, अगर वे उस बच्चे के हकीकी मां बाप हैं तो उस 
बच्चे को आग की तरफ बढ़ता हुआ देख कर उनकी नींद हराम हो 
जायेगी, उनकी जिन्दगी हराम हो जायेगी, और जब तक उस बच्चे को 
गोद में उठा कर उस आग से दूर नहीं ले जायेंगे, उस वक्‍त तक 
उनको चैन नहीं आयेगा। 

अल्लाह तआला यह फुरमा रहे हैं कि जब तुम अपने बच्चे को 

दुनिया की मामूली सी आग से बचाने के लिये सिर्फ ज़बानी जमा ख़र्च 
पर बस नहीं करते तो जहन्नम की वह आग जिसकी हद्द व निहायत 
नहीं, और जिसका तसब्युर नहीं किया जा सकता, उस आग से बच्चे 
को बचाने के लिये ज़बानी जमा ख़र्च को काफी क्‍यों समझते हो? 
'इसलिये यह समझना कि हमने उन्हें समझा कर अपना फु्रीज़ा अदा 
कर लिया, यह बात आसानी से कहने की नहीं है। 


आज दीन के अलावा हर चीज की फिक्र है 

हज़रत नूह अलैहिस्सलाम के बेटे की जो मिसाल दी जाती है कि 
उनका बेटा काफ्र रहा, वह उसको आग से नहीं बचा सके, यह बात 
दुरुस्त नहीं, इसलिये कि यह भी तो देखो कि उन्हों ने उसको सही 
रास्ते पर लाने की नौ सौ साल तक लगातार कोशिश की, उसके 
बावजूद जब वह रास्त पर नहीं आया तो अब उनके ऊपर कोई 
मुतालबा और मुवाख़ज़ा (पकड़) नहीं। लेकिन हमारा हाल यह है कि 
एक दो मर्तबा कहा और फिर फारिग होकर बैठ गये कि हमने तो कह 
दिया, हालांकि होना यह चाहिये कि उनको गुनाहों से उसी तरह 
बचाओ जिस तरह उनको हकीकी आग से बचाते हो, अगर इस तरह 
नहीं बचा रहे हो तो इसका मतलब यह है कि फरीजा अदा नहीं हो 
रहा है। आज तो यह नजर आ रहा है कि औलाद के बारे में हर चीज 
की फिक्र है, जैसे यह तो फिक्र है कि बच्चे की तालीम अच्छी हो, 
उसका कैरियर अच्छा बने, यह फिक्र है कि मुआशरे में उसका मकाम 
अच्छा हो, यह फिक्र तो है कि उसके खाने पीने और पहनने का 
इन्तिजाम अच्छा हो जाये, लेकिन दीन की फिक्र नहीं। 


थोड़ा सा बेदीन हो गया है 
हमारे एक जानने वाले थे जो अच्छे ख़ासे पढ़े लिखे थे, दीनदार 


. और तहज्जुद गुज़ार थे, उनके लड़के ने नई अंग्रेजी तालीम हासिल 
, की, जिसके नतीजे में उसको कहीं अच्छी नौकरी मिल गयी, एक दिन 
. वह बड़ी खुशी के साथ बताने लगे कि माशा-अल्लाह हमारे बेटे ने 

इतना पढ़ लिया, अब उनको नौकरी मिल गयी और मुआशरे में उसको 
बड़ा मकाम हासिल हो गया, हां थोड़ा सा बेदीन तो हो गया, लेकिन 
मुआशरे में उसका कैरियर बड़ा शानदार बन गया है। 

अब अन्दाज़ा लगाइये कि उन साहिब ने इस बात को इस तरह 
बयान किया कि “वह बच्चा ज़रा सा बेदीन हो गया तो हो गया, मगर 
उसका कैरियर बड़ा शानदार बन गया” मालूम हुआ कि बेदीन होना 
कोई बड़ी बात नहीं है, बस ज़रा सी गड़-बड़ी हो गयी है, हालांकि वह 
साहिब ख़ुद बड़े दीनदार और तहज्जुद गुज़ार आदमी थे। 

“जान” तो निकल गयी है 

हमारे वालिद माजिद हजरत मुफ्ती मुहम्मद शफी साहिब 
रह्मतुल्लाहि अलैहि एक वाकिआ सुनाया करते थे कि एक शख्स का 
इन्तिकाल हो गया,.. लेकिन लोग उसको जिन्दां समझ रहे थे, चुनांचे 
लोगों ने डाक्टर को बुलाया, ताकि मुआयना करे कि इसको क्‍या बीमारी 
है? यह कोई हर्कत क्‍यों नहीं कर रहा है, चुनांचे डाक्टर साहिब ने 
'मुआयना करने के बाद बताया कि यह बिल्कुल ठीक ठाक आदमी है, 
सर से लेकर पांव तक तमाम आज़ा (अंग) ठीक हैं, बस ज़रा सी जान 
निकल गयी है। 

बिल्कुल इसी तरह उन साहिब ने अपने बेटे के बारे में कहा कि 
“माशा-अल्लाह उसका कैरियर तो बड़ा शानदार बन गया है, बस जरा 
सा बेदीन हो गया है” गोया कि “ बेदीन” होना कोई ऐसी बात नहीं 
जिससे बड़ा नुक़्स पैदा होता हो | 


नई नस्‌ल की हालत 

आज हमारा यह हाल है कि और हर चीज की फिक्र है मगर दीन 
की तरफ तवज्जोह नहीं, भाई! अगर यह दीन इतनी ही ना-काबिले 
तवज्जोह चीज़ थी तो फिर आपने नमाज़ पढ़ने की और तहज्जुद 
गुजारी की और मस्जिदों में जाने की तकलीफ क्‍यों फरमाई? आपने 
अपने बेटे की तरह कैरियर बना लिया होता, शुरू से इस बात की 
फिक्र नहीं कि बच्चे को दीन की तालीम सिखाई जाये, आज यह हाल 

है कि पैदा होते ही बच्चे को ऐसी नर्सरी में भेज दिया जाता है जहां 
उसको कुत्ता बिल्ली सिखाया जाता है, लेकिन अल्लाह का-नमा नहीं 
सिखाया जाता, दीन की बातें नहीं सिखाई जातीं, इस वक़्त तक वह 
नस्‌ल तैयार होकर हमारे सामने आ चुकी है, और उसने सत्ता की डोर 
संभाल ली है, जिन्दगी की बाग डोर उसके हाथों में आ गयी है, जिसने 
पैदा होते ही स्कूल कालेज की तरफ रुख़ किया, और उनके अन्दर 
नाजरा कुरआन शरीफ पढ़ने की भी अहलियत मौजूद नहीं, नमाज 
पढ़ना नहीं आता, अगर इस वक्‍त पूरे मुआशरे (समाज) का जायजा 
लेकर देखा जाये तो शायद अक्सरियत ऐसे लोगों की मिले जो कुरआन 
शरीफ नाज़रा नहीं पढ़ सकते, जिन्हें नमाज़ सही तरीके से पढ़नी नहीं 
आती, वजह इसकी यह है कि बच्चे के पैदा होते ही मां बाप ने यह 
फिक्र तो की कि उसको कौन से इंग्लिश मीडियम स्कूल में दाखिल 
किया जाये लेकन दीन की तरफ ध्यान और फिक्र नहीं। 

आज औलाद मां बाप के सर पर सवार हैं 

याद रखो! अल्लाह तबारक व तआला की एक सुन्‍नत है, जो 
हदीस शरीफ में बयान की गयी है कि जो शख्स किसी मख्लूक को 
राजी करने के लिये अल्लाह को नाराज करे तो अल्लाह तआला उसी 
मख्लूक को उस पर मुसल्लत फरमा देते हैं। जैसे एक शख्स ने एक 
मख्लूकु कौ राजी करने के लिये गुनाह किया, और गुनाह करके 
अल्लाह तआला को नाराज किया, तो आख़िर कार अल्लाह तआला 
उसी मख्लूक को उस पर मुसल्लत फरमा देते हैं, तजुर्बा करके देखो। 

आज हमारी सूरते हाल यह है कि अपनी औलाद और बच्चों को 
राजी करने की खातिर यह सोचते हैं कि उनका कैरियर अच्छा हो 
जाये, उनकी आमदनी अच्छी हो जाये और मुआशरे में उनका एक 
मकाम बन जाये, इन तमाम कामों की वजह से उनको दीन न सिखाया, 
और दीन न सिखा कर अल्लाह तआला को नाराज़ किया, उसका 
नतीजा यह हुआ कि वही औलाद जिसको राजी करने की फिक्र थी 
वही औलाद मां बाप के सर पर मुसललत हो जाती है। आज आप ख़ुद 











्स्य्य्य्ट इस्लाही खुतबात जिल्द(4) स्फन्स्प्पपन 


मुआशरे के अन्दर देख लें कि किस तरह औलाद अपने मां बाप की ना 
फरमानी कर रही है। और मां बाप के लिये अज़ाब बनी हुयी है, वजह 
इसकी यह है कि मां बाप ने उनको सिर्फ इसलिये बेदीनी के माहौल में 
भेज दिया ताकि उनको अच्छा खाना मयस्सर आ जाये, और अच्छी 
नौकरी मिल जाये, और उनको ऐसे बेदीनी के माहौल में आज़ाद छोड़ 
दिया जिसमें मां बाप की इज्जत और अजमत का कोई ख़ाना नहीं है, 
जिसमें मां बाप के हुक्म की इताअत का भी कोई ख़ाना नहीं है, वह 
अगर कल को अपनी नफ़्सानी ख़्वाहिशात के मुताबिक फैसले करता है, 
तो अब मां बाप बैठे रो रहे हैं, कि हमने तो इस मकसद के लिये 
तालीम दिलायी थी, मगर उसने यह कर लिया, अरे बात असल में यह 
है कि तुमने उसको ऐसे रास्ते पर चलाया, जिसके नतीजे में वह तुम्हारे 
सरों पर मुसललत डो, तुम उनको जिस किस्म की तालीम दिलवा रहे 
हो, और जिस रास्ते पर लेजा रहे हो, उस तालीम की तहजीब तो यह 
है कि जब मां बाप बूढ़े हो जायें तो अब वे घर में रखने के लायक 
नहीं, उनको नर्सिंगहोम (४७७/॥७ +4076) में दाखिल कर दिया जाता 
है और फिर साहिबज़ादे पलट कर भी नहीं देखते कि वहां मां बाप 
किस हाल में हैं, और किस चीज़ की उनको जरूरत है। 

बाप “नर्सिंग होम” में 

पश्चिमी देशों के बारे में तो ऐसे वाकिआत बहुत सुनते थे कि बूढ़ा 
बाप “नर्सिंग होम” में पड़ा है, वहां उस बाप का इन्तिकाल हो गया, 
वहां के मैनेजर ने साहिबज़ादे को फोन किया कि जनाब! आपके वालिद 
साहिब का इन्तिकाल हो गया है, तो जवाब में साहिबज़ादे ने कहा कि 
मुझे बड़ा अफ्सोस है कि उनका इन्तिकाल हो गया। अब आप 
मेहरबानी फरमा कर उनकी तजहीज व तक्फीन (अंतिम संसकार) का 
इन्तिज़ाम कर दें। और मेहरबानी फरमा कर बिल मुझे भेज दीजिये मैं 
बिल की अदाय्रगी कर दूंगा। वहां के बारे में तो यह बात सुनी थी 
लेकिन अभी कुछ दिन पहले मुझे एक साहिब ने बताया कि यहां कराची 
में भी एक “नर्सिंग होम” कायम हो गया है, जहां बूढ़ों की रिहाइश का 
कप कक कक उन कफ फल न कल अे क 

इन्तिज़ाम है, उसमें भी यही वाकिआ पेश आया कि एक साहिब का वहां 
इन्तिकाल हो गया। उसके बेटे को इत्तिला दी गयी, बेटे साहिब ने 
पहले तो आने का वादा कर लिया, लेकिन बाद में माज़िरत करते हुए 
कहा कि मुझे फलां मीटिंग में जाना है इसलिये आप ही उसके कफन 
दफन का बन्दोबस्त कर दें, मैं नहीं आ सकूंगा। यह वह औलाद है 
जिसको राजी करने की खातिर तुमने ख़ुदा को नाराज़ किया, इसलिये 
वह अब तुम्हारे ऊपर मुसलल्‍लत कर दी गयी। जैसाकि हदीस में साफ 
मौजूद है कि जिस मख्लूक को राजी करने के लिये खुदा को नाराज़ 
करोगे अल्लाह तआला उसी मख्लूक को तुम्हारे ऊपर मुसल्‍लत कर 
देंगे। 

जैसा करोगे वैसा भरोगे 

जब वह औलाद सर पर मुसल्लत हो गयी तो अब मां बाप रो रहे 
हैं कि औलाद दूसरे रास्ते पर जा रही है, अरे जब तुमने शुरू ही से 
उसको ऐसे रास्ते पर डाला, जिसके जरिये उसका जेहन बदल जाये, 
उसका ख्याल बदल जाये, उसकी सोच बदल जाये तो उसका अन्जाम 
यही होना था: 

अन्दरूने कअरे दरिया तख़्ता बन्दम करदा ई 
बाज मी गोई कि दामन तर मकून होशियार बाश 

“पहले मेरे हाथ पांव बांध कर मुझे समुंदर के अन्दर डुबो दिया, 
उसके बाद कहते हो कि होशियार! दामन तर मत करना। भाई: अगर 
तुमने पहले उसे कुछ कुरआन शरीफ पढ़ाया होता, उसको कुछ हदीस 
नबवी सिखाई होती, वह हदीस सिखाई होती जिसमें रसूले करीम 
सलल्‍लल्लाहु अलैहि व सलल्‍लम ने इरशाद फ्रमाया कि आदमी जब 
दुनिया से चला जाता है तो तीन चीज़ें उसके लिये कार-आमद होती 
हैं, एक इल्म है जिसे वह छोड़ गया, जिस से लोग नफा उठा रहे हैं| 
कोई आदमी कोई किताब लिख गया और लोग उससे फायदा उठा रहे 
हैं, या कोई आदमी इल्मे दीन पढ़ाता था, अब उसके शागिर्द आगे इल्म 


पढ़ा रहे हैं, इससे उस मरने वाले शर्स को भी फायदा पहुंचता रहता 

है। या कोई सदका-ए-जारिया छोड़ गया, जैसे कोई मस्जिद बना दी, 
कोई मदरसा बना दिया, कोई शिफाखाना बना दिया, कोई कुआं बना 
दिया, और लोग उससे फायदा उठा रहे हैं। ऐसे अमल का सवाब मरने 
के बाद भी जारी रहता है। और तीसरी चीज नेक औलाद है, जो वह 
छोड़ गया, वह उसके हक में दुआयें करे, तो उसका अमल मरने के 
बाद भी जारी रहता है, क्‍योंकि मां बाप की तरबियत के नतीजे में 
औलाद जो कुछ कर रही है, वह सब मां बाप के नामा-ए--आमाल में 
लिखा जा रहा है। अगर यह हदीस पढ़ाई होती तो आज बाप का यह 
अन्जाम न होता। लेकिन चूंकि इस रास्ते पर चलाया ही नहीं, इसलिये 
इसका बुरा अन्जाम आंखों के सामने है। 

हजराते अंबिया और औलाद की फिक्र. 

भाई! औलाद को दीन की तरफ लाने की फिक्र इतनी ही लाज़मी 
है जितनी अपनी इस्लाह की फिक्र लाजिम है, औलाद को सिर्फ जबानी 
समझाना काफी नहीं | जब तक उसकी फिक्र उसकी तड़प इस तरह न 
हो जिस तरह अगर धहकती हुयी आग की तरफ बच्चा बढ़ रहा हो, 
और आप लपक कर जब तक उठा न लेंगे, उस वक्‍त तक आपको चैन 
नहीं आयेगा। इसी तरह की तड़प यहां भी होनी जरूरी है | पूरा 
कुरआने करीम इस हुक्म की ताकीद से भरा हुआ है, चुनांचे अंबिया 
अलैहिमुस्सलाम के वाकिआत का ज़िक्र फरमाते हुये अल्लाह तआला 
इरशाद फरमाते हैं किः 

(२०४५०)... 5380 59.॥, (६ 7 5657 

“यानी हज़रत इस्माईल अलैहिस्सलाम अपने घर वालों को नमाज 
और ज़कात का हुक्म दिया करते थे। हज़रत याकूब अलैहिस्सलाम के 
बारे में फरमाया कि जब उनका इन्तिकाल होने लगा तो अपनी सारी 
औलाद और बेटों को जमा किया। कोई शख्स अपनी औलाद को इस 
फिक्र के लिये जमा करता है कि मेरे मरने के बाद तुम्हारा क्या होगा? 
किस तरह कमाओगे? लेकिन हजरत याकूब अलैहिस्सलाम अपनी 
औलाद को जमा कर रहे हैं और यह पूछ रहे हैं कि बताओ! मेरे मरने 

के बाद तुम किस की इबादत करोगे? उनको अगर फिक्र है तो इबादत 
की फिक्र है। बस! अपनी औलाद, अपने घर वालों के बारे में इस फिक्र 
को पैदा करने की ज़रूरत है। (सूर: बकर: १३३) 


कियामत के दिन मातहतों के बारे में सवाल होगा 

बात सिर्फ अहल व अयाल (घर वालों और बाल बच्चों) की हद 
तक महदूद नहीं, बल्कि जितने मातहत हैं, जिन पर इन्सान अपना 
असर डाल सकता है। जैसे एक शख्स किसी जगह अफ़्सर है और 
कुछ लोग उसके मातहत काम कर रहे हैं। कियामत के दिन उस 
शख्स से सवाल होगा कि तुमने अपने मातहतों को दीन पर लाने की 
कोशिश की थी? एक उस्ताद है उसके मातहत बहुत से शागिर्द पढ़ते 
हैं, कियामत के दिन उस उस्ताद से सवाल होगा कि तुमने अपने 
शागिर्दों को सीधे रास्ते पर लाने के सिलसिले में क्या काम किया? एक 
उज्रत पर काम कराने वाला है उसके मातहत बहुत से मजदूर मेहनत 
मजदूरी करते हैं, कियामत के दिन उस उज्रत पर काम कराने वाले से 
सवाल होगा कि तुमने अपने मातहतों को दीन पर लाने के सिलसिले में 
क्या कोशिश की थी? जैसाकि हदीस शरीफ में है किः 

(७७००४ ७३)... ४0०) ७० 0७६०० ६66५ ६ ७६6 

“यानी तुम में से हर शरबस राओ और निगहबान है, और उससे 
उसकी रअिय्यत के बारे में सवाल होगा”। 

ये गुनाह हकीकत में आग हैं 

यह आयत जो मैंने शुरू में तिलावत की इस आयत के तहत मेरे 
वालिद माजिद हज़रत मुफ़्ती मुहम्मद शफी साहिब रह्मतुल्लाहि अलैहि 
फरमाया करते थे कि इस आयत में अल्लाह तआला ने यह जो 
फरमाया कि ऐ ईमान वालो! अपने आपको और अपने घर वालों को 
आग से बचाओ, यह इस तरह कहा जा रहा है जैसे कि आग सामने 
नजर आ रही है। हालांकि इस वक्‍त कोई आग भड़कती हुयी नज़र 
नहीं आ रही है, बात असल में यह है कि ये जितने गुनाह होते हुये 
नजर आ रहे हैं ये सब हकीकत में आग हैं। चाहे देखने में ये गुनाह 

लजीज और अच्छे लगने वाले मालूम हो रहे हों, लेकिन हकीकत में ये 
सब आग हैं। और यह दुनिया जो गुनाहों से भरी हुयी है, वह इन 
गुनाहों की वजह से जहन्नम बनी हुयी है। लेकिन हकीकत में गुनाहों 
से मानूस होकर हमारी हिस मिट गयी है, इसलिये गुनाहों की ज़ुलमत 
(अंधेरे) और आग महसूस नहीं होती| वर्ना जिन लोगों को अल्लाह 
तआला सही हिस अता फरमाते हैं और ईमान का नूर अता फरमाते हैं 
उनको ये गुनाह हकीकत में आग की शक्ल में नज़र आते हैं या 
ज़ुलमत (अंधेरे) की शक्ल में नज़र आते हैं। 

हराम के एक लुक्‍्मे का नतीजा 

दारुल उलूम देवबन्द के सद्र मुदर्रिस, हजरत थानवी रह्मतुल्लाहि 
अलैहिं के उस्ताद हजरत मौलाना मुहम्मद याकूब साहिब नानौतवी 
रह्मतुल्लाहि अलैहि फ्रमाते. हैं कि एक मर्तबा एक शख्स की दावत पर 
उसके घर खाना खाने चला गया, अभी सिर्फ एक ही लुक्मा खाया था 
कि यह एहसास हो गया कि खाने में कुछ गड़बड़ है, शायद यह हलाल 
की आमदनी नहीं है, जब तहकीक की तो मालूम हुआ कि हकीकत में 
हलाल आमदनी नहीं थी, लेकिन वह हराम आमदनी का लुक्मा 
ना-दानिस्ता तौर पर हलक के अन्दर चला गया। हजरत मौलाना 
फरमाते थे कि मैंने उस पर तौबा इस्तिगफार की लेकिन इसके बावजूद 
दो महीने तक उस हराम लुक्मे की जुलमत (अंधेरा) महसूस होती रही, 
और दो महीने तक बार बार यह ख्याल और वस्वसा आता रहा कि 
फुलां गुनाह कर लो, और गुनाह के जज़्बात दिल में पैदा होते रहे। 
अल्लाह तआला जिन लोगों के दिलों को पाक, रोशन और साफ 
फरमाते हैं उन्हें इन गुनाहों की ज़ुलमत का एहसास होता है। हम लोग 
चूंकि इन गुनाहों से मानूस हो गये हैं इसलिये हमें मालूम नहीं होता | 

अन्धेरे के आदी हो गये हैं 

हम लोग यहां शहरों में बिजली के आदी हो गये हैं, हर वक्‍त 
शहर बिजली से जगमगा रहा है, अब अगर चन्द मिनट के लिये बिजली 


चली जाये तो तबीयत पर भारी गुज़रता है, इसलिये कि निगाहें बिजली 

की रोशनी और उसकी राहत की आदी हैं, जब वह राहत छिन जाती है 
तो सख्त तकलीफ होती है, और वह ज़ुलमत बुरी लगती है, लेकिन 
बहुत से देहात ऐसे हैं कि वहां के लोगों ने बिजली की शक्ल तक नहीं 
देखी, वहां हमेशा अन्धेरा रहता है। कभी बिजली के कुम्कुमे वहां जलते 
ही नहीं हैं उनको कभी अन्धेरे की तकलीफ नहीं होती, इसलिये कि 
उन्हों ने बिजली के कुम्कुमों की रोशनी देखी ही नहीं। लेकिन जिसने 
यह रोशनी देखी है, उससे जब यह रोशनी छिन जाती है, तो उसको 
तकलीफ होती है। 

यही हमारी मिसाल है कि हम सुबह व शाम गुनाह करते रहते हैं 
और इन गुनाहों की जुलमत के आदी हो गये हैं, इसलिये जुलूमत का 
एहसास नहीं होता, अल्लाह तआला हमें ईमान का नूर अता फरमाये, 
तक्वे का नूर अता फरमाये, तब हमें मालूम होगा कि इन गुनाहों के 
अन्दर कितनी जुलमत है, हजरत वालिद साहिब रह्मतुल्लाहि अलैहि 
फरमाते हैं कि ये गनाह हकीकत में आग ही हैं, इसी लिये कुरआने 
करीम ने फरमाया कि 

“यानी जो लोग यतीमों का माल जुल्म करके खाते हैं, वे हकीकत 
में अपने पेटों में आग खा रहे हैं, इस आयत के तहत अक्सर 
मुफस्सिरीन ने यह फ्रमाया कि यह मजाज और इस्तिआरा है.कि आग 
खा रहे हैं, यानी हराम खा रहे हैं। जिसका अन्जाम आख़िर कार 
जहन्नम की आग की शक्ल में उनके सामने आयेगा, लेकिन बाज 
मुफुस्सिरीन ने बयान फुरमाया कि यह मजाज़ और इस्तिआरा नहीं है 
बल्कि यह हकीकत है, यानी वे हराम का जो लुक्‍्मा खा रहे हैं, वह 
वाकई आग है, लेकिन इस वक्‍त बेहिसी की वजह से आग मालूम नहीं 
हो रही है। इसलिये जितने गुनाह हमारे चारों तरफ फैले हुये हैं, वे 
हकीकत में आग हैं, हकीकत में दोज़ख़ के अंगारे हैं। लेकिन हमें 
अपनी बेहिसी की वजह से नज़र नहीं आते। 

अल्लाह वालों को गुनाह नजर आते हैं 

अल्लाह तआला जिन लोगों को बातिनी रोशनी अता फ्रमाते हैं, 
उनको इनकी हकीकत नजर आती है। हजरत इमाम अबू हनीफा 
रह्मतुल्लाहि अलैहि के बारे में सही और मोतबर रिवायतों में है कि 
जिस वक्‍त कोई आदमी वुजू कर रहा होता, या गुस्ल कर रहा होता तो 
आप उसके बहते हुये पानी में गुनाहों की शक्‍लें देख लेते थे कि ये 
फलां फूलां गुनाह बहते हुये जा रहे हैं। 

एक बुजुर्ग थे जब वह अपने घर से बाहर निकलते तो चेहरे पर 
कपड़ा डाल लेते थे। किसी शख्स ने उन बुजुर्ग से पूछा कि हजरत! 
आप जब भी बाहर निकलते हैं तो चेहरे पर कपड़ा डाल कर निकलते 
हैं इसकी क्या वजह है? उन बुजुर्ग ने जवाब में फुरमाया कि मैं कपड़ा 
उठा कर बाहर निकलने पर काद्विर नहीं, इसलिये कि जब मैं बाहर 
निकलता हूं तो किसी इन्सान की शक्ल नज़र नहीं आती, बल्कि ऐसा 
नजर आता है कि कोई कुत्ता है कोई सुअर है, कोई भेड़िया है, कोई 
गधा है, और मुझे इन्सानों की शक्‍लें इन सूरतों में नज़र नहीं आती हैं। 
इसकी वजह यह है कि गुनाह इन शक्लों की सूरत इख्तियार करके 
सामने आ जाते हैं। बहर हाल! चूंकि इन गुनाहें की हकीकृत हम पर 
जाहिर नहीं है, इसलिये हम इन गुनाहों को लज़्जत और राहत का 
जरिया समझते हैं। लेकिन हकीकृत में वह गन्दगी है, हकीकृत में वह 
नजासत (नापाकी) है, हकीकृत में वह आग है, हकीकत में वह जुलमत 
है। 

यह दुनिया गुनाहों की आग से भरी हुई है 

हजरत वालिद साहिब रहमतुल्लाहि अलैहि फ्रमाया करते थे कि 
यह दुनिया जो गुनाहों की आग से भरी हुयी है, इसकी मिसाल बिल्कुल 
ऐसी है जैसे किसी कमरे में गैस भर गयी हो, अब वह गैस हकीकत में 
आग है, सिर्फ दिया सलाई लगाने की देर है, एक दिया सलाई 
दिखाओगे तो पूरा कमरा आग से दहक जायेगा, इसी तरह ये बद 
आमालियां, ये गुनाह जो मुझाशर के वाल ये गुनाह जो मुआशरे के अन्दर फैले हुये हैं, हकीकत में 

आग हैं, सिर्फ एक सूर फूंकने की देर है, जब सूर फूंका जायेगा तो 
यह मुआशरा आग से दहक जायेगा, हमारे ये बुरे आमाल भी हकीकृत 
में जहन्नम है, इनसे अपने आपको भी बचाओ, और अपने अहल व 
अयाल (घर वालों) को भी बचाओ | द 


पहले ख़ुद नमाज की पाबन्दी करो 

अल्लामा नववी रह्मतुल्लाहि अलैहि ने दूसरी आयत यह बयान 
फुरमाई है कि: । 

(१४४:३६.) (6 2.9 5४०॥, 26 257 

यानी अपने घर वालों को नमाज़ का हुक्म दो, और खुद भी इस 
नमाज की पाबन्दी करो, इस आयत में अल्लाह तआला ने अजीब 
तरतीब रखी है, बज़हिर यह होना चाहिये था कि पहले ख़ुद नमाज़ 
कायम करो और फिर अपने घर वालों को नमाज़ का हुक्म दो, लेकिन 
यहां तरतीब उलट दी है कि पहले अपने घर वालों को नमाज़ का हुक्म 
दो, और फिर ख़ुद भी इसकी पाबन्दी करो, इस तरतीब में इस बात की 
तरफ इशारा फरमा दिया कि तुम्हारा अपने घर वालों को या औलाद 
को नमाज़ का हुक्म देना उस वक़्त तक असरदार और फायदेमन्द नहीं 
होगा, जब तक तुम उनसे ज़्यादा पाबन्दी नहीं करोगे, अब ज़बान से तो 
तुमने उनको कह दिया कि नमाज़ पढ़ो लेकिन खुद अपने अन्दर नमाज 
की पाबन्दी नहीं है, तो इस सूरत में उनको नमाज़ के लिये कहना 
बिल्कुल बेकार जायेगा। इसलिये अपने घर वालों को नमाज़ का हुक्म 
देने का एक लाज़मी हिस्सा यह है कि उनसे ज़्यादा पाबन्दी ख़ुद करो, . 
और उनके लिये एक मिसाल और नमूना बनो | 

बच्चों के साथ झूठ मत बोलो 

हदीस शरीफ मैं है कि हुज़ूरे अक्दस सल्लल्लाहु अलैहि व सल्लम 
के सामने एक औरत ने अपने बच्चे को गोद में लेने के लिये बुलाया, 
बच्चा आने में तरदुद कर रहा था, तो उस औरत ने कहा। तुम हमारे 
पास आओ, हम तुम्हें कुछ चीज़ देंगे। अब वह बच्चा आ गया, आं 
हजरत सल्लल्लाहुं अलैहि व सल्‍लम ने उस औरत से पूछा कि तुमने 

बच्चे को यह जो कहा कि हमारे पास आओ हम तुम्हें कुछ चीज़ देंगे, 
तो क्‍या तुम्हारी वाकुओ कुछ देने की नियत थी? उस औरत ने जवाब 
दिया कि या रसूलल्लाह! मेरे पास एक खजूर थी और यह खजूर 
इसको देने की नियत थी। आपने फ्रमाया कि अगर देने की नियत न 
होती तो यह तुम्हारी तरफ से बहुत बड़ा झूठ होता, और गुनाह होता। 
इसलिये कि तुम बच्चे से झूठा वादा कर रही हो, गोया उसके दिल में 
बचपन से यह बात डाल रही हो कि झूठ बोलना और वादा ख़िलाफी 
करना कोई ऐसी बुरी बात नहीं होती। इसलिये इस आयत में इस बात 
की तरफ इशारा फ्रमाया कि बीवी बच्चों को जो भी हुक्म दो पहले 
ख़ुद उस पर अमल करो, और उसकी पाबन्‍न्दी दूसरों से ज़्यादा करो। 

बच्चों को तरबियत देने का अन्दाज 

आगे अल्लामा नववी रह्मतुल्लाहि अलैहि हदीसें लाये हैं। 

हजरत अबू हुरैरह रजियल्लाहु अन्हु फरमाते हैं कि हज़रत फातिमा 
और हजरत अली रजियल्लाहु अन्हुमा के साहिबजादे हजरत हसन 
रजियल्लाहु अन्हु जबकि अभी बच्चे थे | एक मर्तबा सदके की खजूरों में 
से एक खजूर उठा कर अपने मुंह में रख ली, जब .हुज़ूरे अक़्दस 
सल्लल्लाहु अलैहि व सलल्‍लम ने देखा तो फौरन फरमाया: “कर्‌ब कर 
अर्बी में यह लफ़्ज़ ऐसा है जैसे हमारी जबान में “थू थू” कहते हैं, 
यानी अगर बच्चा कोई चीज़ मुंह में डाल ले, और उसकी बुराई के 
इजहार के साथ वह चीज़ उसके मुंह से निकलवाना मक्सूद हो तो यह 
लफ्ज इस्तेमाल किया जाता है। बहर हाल! हुज़ूरे अक्दस सल्लल्लाहु 
अलैहि व सल्‍लम ने फ्रमाया कि “कर कसर यानी उसको मुंह से 
निकाल कर फेंक दो, क्या तुम्हें मालूम नहीं कि हम यानी हाशिम की 
औलाद सदके का माल नहीं खाते | 

हजरत हसन रज़ियल्लाहु अन्हु हुज़ूरे अक्दस सलल्‍्लल्लाहु अलैहि व 

सलल्‍्लम के नवासे हैं। और ऐसे महबूब नवासे हैं कि एक मर्तबा हुज़ूरे 
अक्दस सलल्‍्लल्लाहु अलैहि व सल्‍्लम मस्जिदे नबवी में ख़ुतबा दे रहे थे, 
उस वक़्त हज़रत हसन रज़ियल्लाहु अन्हु मस्जिद में दाखिल हो गये। 
तो हुज़ूरे, अक्दस सलल्‍्लल्लाहु अलैहि व सलल्‍लम मिंबर से उतरे, और 
आगे बढ़ कर उनको गोद में उठा लिया। और बाज़ मर्तबा ऐसा भी 
होता कि हुज़ूरे अक्दस सल्लल्लाहु अलैहि व सलल्‍्लम नमाज़ पढ़ रहे हैं 
और यह हज़रत हसन रज़ियल्लाहु अन्हु आपके कन्धे पर सवार हो गये 
और जब आप सज्दे में जाने लगे तो आपने उनको एक हाथ से पकड़ 
कर नीचे उतार दिया, और कभी ऐसा भी होता कि आप उनको गोद में 
लेते और फरमाते कि: 
4१, $ ९५.० 

यानी यह औलाद ऐसी है कि इन्सान को बख़ील भी बना देती है 
और बुज़्दिल (डरपोक) भी बना देती है। इसलिये कि इन्सान औलाद 
की वजह से कभी कभी बख़ील बन जाता है, और कभी कभी बुज़्दिल 
बन जाता है। एक तरफ तो हुज़ूरे अक्दस सलल्‍्लल्लाहु अलैहि व सल्‍लम 
को हज़रत हसन रजियल्लाहु अन्हु से इतनी मुहब्बत है, दूसरी तरफ 
जब उन्हों ने नादानी में एक खजूर भी मुंह में रब ली तो आं हज़रत 
सलल्‍्लल्लाहु अलैहि व सल्‍लम को यह गवारा न हुआ कि वह उस खजूर 
को खायें | मगर चूंकि उनको पहले से इस चीज़ की त्तरबियत देनी थी 
इसलिये फौरन वह खजूर मुंह से निकलवाई, और फरमाया कि यह 
हमारे खाने की चीज़ नहीं है। | 

बच्चों से मुहब्बत की हद 

इस हदीस में इस बात की तरफ्‌ इशारा फ्रमा दिया कि बच्चे की 
तरबियत छोटी छोटी चीजों से शुरू होती है। इसी से उसका जेहन 
बनता है, इसी से उसकी जिन्दगी बनती है। यह हुज़्रे अक्दस 
सलल्‍लल्लाहु अलैहि व सल्‍लम की सुन्नत है। आज कल यह अजीब 
मन्ज़र देखने में आता है कि मां बाप के अन्दर बच्चों को गलत बातों 
पर टोकने का रिवाज ही ख़त्म हो गया है। आज से पहले भी मां बाप 

बच्चों से मुहब्बत करते थे, लेकिन वे अकल और तदबीर के साथ... 
मुहब्बत करते थे। लेकिन आज यह मुहब्बत और लाड इस दर्जा तक 
पहुंच चुका है कि बच्चे कितने ही गलत काम करते रहें, गलत हर्कतें 
करते रहें, लेकिन मां बाप उन ग़लतियों पर टोकते ही नहीं, मां बाप 
यह समझते हैं कि ये नादान बच्चे हैं इनको हर किस्म की छट है 
इनकी रोक टोक करने की ज़रूरत नहीं | अरे भाई! यह सोचो कि अगर 
वे बच्चे नादान हैं मगर तुम तो नादान नहीं हो, तुम्हारा फर्ज है कि 
उनको तरबियत दो, अगर कोई बच्चा अदब के ख़िलाफ, तमीज के 
रस्बिलाफ या शरीअत के ख़िलाफ कोई ग़लत काम कर रहा है तो 
उसको बताना मां बाप के जिम्मे फर्ज है, इसलिये कि वह बच्चा इसी 
तरह बद तमीज़ बन कर बड़ा हो गया तो उसका वबाल तुम्हारे ऊपर 
है कि तुमने उसको शुरू से इसकी आदत नहीं डाली। बहर हाल! इस 
हदीस को यहां लाने का मकसद यह है कि बच्चों की छोटी छोटी 
हकतों को भी निगाह में रखो | 


हजरत शैखुल हदीस रह० का एक वाकिआ 
शेरख्तरुल हदीस हजरत मौलाना मुहम्मद जुकरिया साहिब 
रह्मतुल्लाहि अलैहि ने “आप बीती” में अपना एक किस्सा लिखा है कि 
जब मैं छोटा बच्चा था तो मां बाप ने मेरे लिये एक छोटा सा खूबसूरत 
तकिया बना दिया था, जैसा कि आम तौर पर बच्चों के लिये बनाया 
जाता है, मुझे उस तकिये से बहुत मुहब्बत थी, और हर वक्‍त मैं उसको 
अपने साथ रखता था। एक दिन मेरे वालिद साहिब लेटना चाह रहे थे, 
. उनको तकिये की ज़रूरत पेश आयी तो मैंने वालिद साहिब से कहा 
.. - कि: अब्बा जी! मेरा तकिया ले लीजिये, यह कह कर मैंने अपना तकिया 
. . उनको इस तरह पेश किया जिस तरह कि मैंने अपना दिल निकाल 
कर बाप को दे दिया, लेकिन जिस वक्‍त वह तकिया मैंने उकनो पेश 
किया, उसी वक्‍त वालिद साहिब ने मुझे एक चपत रसीद किया और 
कहा कि अभी से तू इस तकिये को अपना तकिया कहता है, मकसद 
यह था कि तकिया तो हकीकत में बाप की अता (देन) है, इसलिये 











रा ॑ा॑ाओएिं 


बज इस्‍लाही खुतबात हा बा जिल्द (4) खक--<5० 


इसको अपनी तरफ मंसूब करना या अपना करार देना ग़लत है। 
हज़रत शैखुल हदीस रहमतुल्लाहि अलैहि लिखते हैं कि उस वक़्त तो 
मुझे बहुत बुरा लगा कि मैंने अपना दिल निकाल कर बाप को दे दिया 
था, इसके जवाब में बाप ने एक चपत लगा दिया, लेकिन आज समझ 
में आया कि कितनी बारीक बांत पर उस वक्‍त वालिद साहिब ने तंबीह 
फ्रमाई थी। और उसके बाद जेहन का रुख़ बदल गया। इस किस्म 
की छोटी छोटी बातों पर मां बाप को नज़र रखनी पड़ती है, तब जाकर 
बच्चे की तरबियत सही होती है, और बच्चा सही तौर पर उभर कर 
सामने आता है। 


खाना खाने का एक अदब 

हजरत उमर बिन अबू सलमा रजियल्लाहु अन्हु आं हजरत 
सललल्लाहु अलैहि व सल्‍्लम के सौतेले बेटे हैं। हज़रत उम्मे सलमा 
रजियल्लाहु अन्हा जो उम्मुल मोमिनीन हैं, उनके पिछले शौहर से यह 
साहिबजादे पैदा हुए थे। जब हुज़ूरे अक्दस सलल्‍्लल्लाहु अलैहि व 
सललम ने हज़रत उम्मे सलमा रजियल्लाहु अन्हा से निकाह फरमाया तो 
यह उनके साथ ही हुज़ूरे अक्दस सल्लल्लाहु अलैहि व सल्‍लम के पास 
आये थे, इसलिये यह हुज़ूर सल्‍लल्लाहु अलैहि व सल्‍लम के रबीब यानी 
सौतेले बेटे थे, आं हजरत सलल्‍्लल्लाहु अलैहि व सल्‍लम इनसे बड़ी 
मुहब्बत व शफ़्कृत फर्माया करते थे, और इनके साथ बड़ी बे-तकल्लुफी 
की बातें किया करते थे। वह फरमाते हैं कि जिस वक्‍त मैं छोटा बच्चा 
था और हुजूरे अक्दस सल्‍्लल्लाहु अलैहि व सललम के प्रवरिश में था, 
ऐक दिन खाना खाते हुए मेरा हाथ प्याले में इधर से उधर हकत कर 
हो था, यानी कभी एक तरफ से लुक्मा उठाया कभी की: 35320320298..40 %55:452 है 30457 205 तरफ से 


च्न्न्ड इसलाही खुतबात जिल्द(4) ऋच्चच्ड.. 


लुक़्मा उठाया और कभी तीसरी तरफ से लुक़्मा उठाया। जब हुजूरे 
अक्दस सलल्‍्लल्लाहु अलैहि व सल्‍लम ने मुझे इस तरह करते हुए देखा 
तो फुरमाया ऐ लड़के! खाना खाते वक्‍त बिस्मिल्लाह पढ़ो और दाहिने 
हाथ से खाओ, और बर्तन का जो हिस्सा तुम्हारे सामने है वहां से 
खाओ, इधर उधर से हाथ बढ़ा कर खाना ठीक नहीं है, आं हजरत 
सल्लल्लाहु अलैहि व सल्‍लम इस तरह की छोटी छोटी बातों को देख 
कर उस पर तंबीह फरमाते और सही अदब सिखाते। 


ये इस्लामी आदाब हैं 

एक और सहाबी हज़रत अकराश बिन ज़ुवैब रजियल्लाहु अन्हु 
फरमाते हैं, कि मैं एक मर्तबा हुज़्रे अक्दस सलल्‍्लल्लाहु अलैहि व 
सललम की ख़िदमत में हाजिर हुआ, जब खाना सामने आया तो मैंने 
यह -हर्कत शुरू की कि एक निवाला इधर से लिया, और दूसरा निवाला 
उधर से ले लिया। और इस तरह बर्तन के मुख्तलिफ हिस्सों से खाना 
शुरू कर दिया। आं हज़रत सलल्‍्लल्लाहु अलैहि व सल्‍्लम ने मेरा हाथ 
पकड़ कर फरमाया ऐ अकराश! एक जगह से खाओ, इसलिये कि 
खाना एक जैसा है, इधर उधर से खाने से बद तहजीबी भी मालूम 
होती है, और बद सलीकी जाहिर होती है। इसलिये एक जगह से 
खाओ, हज़रत अकराश फरमाते हैं कि मैंने एक जगह से खाना शुरू 
कर दिया | जब खाने से फारिग हुए तो एक बड़ा थाल लाया गया जिस 
में मुऱ्तलिफु किस्म की खजूरें बिखरी हुयी थीं। जैसे मश्हूर है कि दूध 
का जला हुआ छाछ को भी फूंक फूंक कर पीता है | चूंकि हुज़ूरे अक़्दस 
सलल्‍्लल्लाहु अलैहि व सल्‍लम मुझ से फ्रमा चुके थे कि एक जगह से 
खाओ, इसलिये मैंने वे खजूरें एक जगह से खानी शुरू कर दीं। और 
आं हज़रत सलल्‍्लल्लाहु अलैहि व सल्‍लम कभी एक त्तरफ्‌ से खजूर 
उठाते कभी दूसरी तरफ से उठाते, और मुझे जब एक तरफ से खाते 
हुए देखा तो आपने फ्रमाया कि ऐ अकराश! तुम जहां से चाहो खाओ, 
इसलिये कि ये मुख़्तलिफ किस्म की खजूरें हैं। अब अगर एक तरफ से 


खाते रहे, फिर दिल तुम्हारा दूसरी किस्म की खजूर खाने को चाह रहा 

है तो हाथ बढ़ा कर वहां से खजूर उठा कर खालो।  (मिश्कात शरीफ) 
गोया कि इस हदीस में हुज़ूरे अक्दस सल्लल्लाहु अलैहि व सल्लम 
ने यह अदब सिखाया कि अगर एक ही किस्म की चीज़ है तो फिर 
सिर्फ अपनी तरफ से खाओ, और अगर मुख्तलिफं किस्म की चीज़ें हैं 
तो दूसरी तरफ से भी खा सकते हो। अपनी औलाद और अपने सहाबा 
की इन छोटी छोटी बातों पर हुज़ूरे अक्दस सललल्लाहु अलैहि व 
सलल्‍लम की निगाह थी। ये सारे आदाब ख़ुद भी सीखने के हैं और 
अपने घर वालों को भी सिखाने के हैं, ये इस्लामी आदाब हैं जिन से 
इस्लामी मुआशरा मुम्ताज़ होता है। 
03-०५ एफ एफ ५० ९ (०, ०५७ ८० ५४ ७० ५०:४-६ 0४32०००० , 

हज़रत अब्दुल्लाह बिन उमर रज़ियल्लाहु अन्हु रिवायत करते हैं 
कि नबी-ए-करीम सल्लल्लाहु अलैहि व सल्‍लम ने इरशाद फ्रमाया कि 
अपनी औलाद को नमाज़ का हुक्म दो जब वे सात साल कें हो जायें, 
यानी सात साल के बच्चे को नमाज़ पढ़ने की ताकीद करना शुरू करो, 
अगरचे उसके ज़िम्मे नमाज़ फर्ज नहीं हुयी, लेकिन उसको आदी बनाने 
के लिये सात साल की उमर से ताकीद करना शुरू कर दो, और जब 
दस साल की उमर हो जाये, और फिर भी नमाज़ न पढ़े तो उसको 
नमाज़ न पढ़ने पर मारो, और दस साल की उमर में बच्चों के बिस्तर 
अलग अलग कर दो, एक बिस्तर में दो बच्चों को न सुलाओ | 


सात साल से पहले तालीम 
इस हदीस में पहला हुक्म यह दिया कि सात साल की उमर से 
नमाज़ की ताकीद शुरू कर दो, इससे मालूम हुआ कि सात साल से 
पहले उसको किसी चीज़ का मुकल्लफ करना मुनासिब नहीं | हकीमुल 
उम्मत हजरत मौलाना अशरफ अली थानवी रहमतुल्लाहि अलैहि 
फरमाते हैं कि इस हदीस से यह बात मालूम होती है कि जब तक 

बच्चे की उमर सात साल तक न पहुंच जाये, उंस पर कोई बोझ न. 
डालना चाहिये, जैसे कि बाज लोग सात साल से पहले रोजे रखवाने , 
की फिक्र शुरू कर देते हैं, हज़रत थानवी रह्मतुल्लाहि अलैहि इसके 
बहुत मुख्ालिफ थे, हज़रत फ्रमाया करते थे कि अल्लाह मियां तो सात 
साल से पहले नमाज़ पढ़ाने को नहीं कह रहे हैं, मगर तुम सात साल 
से पहले उसको रोजे रखवाने की फिक्र में हो, यह ठीक नहीं। इसी 
तरह सात साल से पहले नमाज़ की ताकीद की कोशिश भी दुरुस्त 
नहीं। इसी लिये कहा गया है कि सात साल से कम उमर के बच्चे को 
मस्जिद में लाना ठीक नहीं। लेकिन कभी कभार उसको इस शर्त के 
साथ मस्जिद में ला सकते हैं कि वह मस्जिद को गन्दगी वगैरह से 
गन्दा नहीं करेगा | ताकि वह थोड़ा थोड़ा मानूस हो जाये। लेकिन सात 
साल से पहले उस पर बाकायदा बोझ डालना दुरुस्त नहीं। 
घर की तालीम दे दो 
बल्कि हमारे बुजुर्ग फरमाते हैं. कि सात साल से पहले तालीम का 
बोझ डालना भी मुनासिब नहीं । सात साल से पहले खेल कूद के अन्दर 
उसको पढ़ा दो, लेकिन बाकायदा उस पर तालीम का बोझ डालना और 
बाकायदा उसको तालिबे इल्म बना देना ठीक नहीं। आज कल हमारे 
यहां यह वबा है कि बच्चा तीन साल का हुआ तो उसको पढ़ाने की 
फिक्र शुरू हो गयी, यह ग़लत है। सही तरीका यह है कि जब वह तीन 
साल का हो जाये तो उसको घर की तालीम दे दो | उसको अल्लाह व 
रसूल का कलिमा सिखा दो, उसको कुछ दीन की बातें समझा दो, और 
यह काम घर में रख कर जितना कर सकते हो, कर लो। उसको 
मुकल्लफ्‌ करके बाकायदा नर्सरी में भेजना और नियमित तालिब इल्म 
बना देना दुरुस्त नहीं | 
कारी फतह मुहम्मद सहिब रहमतुल्लाहि अलेहि 
हमारे बुज़ुर्ग हजरत मौलाना क॒ री फतह मुहम्मद साहिब 
रहमतुल्लाहि अलैहि, अल्लाह तश्ाला उनके दस पारा-- अलैहि, अल्लाह तआला उनके दरजात बुलन्द फुरमाये, 

आमीन | कुरआने करीम का जिन्दा मोजिज़ा थे, जिन लोगों ने उनकी 
जियारत की है उनको मालूम होगा कि सारी जिन्दगी कुरआने करीम 
के अन्दर गुज़ारी, और हदीस में जो यह दुआ आती है कि या अल्लाह! 
करआने करीम को मेरी रग में शामिल कर दीजिये। मेरे ख़ून में शामिल 
कर दीजिये, मेरे जिस्म में जमा दीजिये, मेरी रूह में जमा दीजिये। ऐसा 
मालुम होता है कि हदीस की यह दुआ उनके हक में पूरी तरह कुबूल 
हो गयी कि कुरआने करीम उनके रग व पै में शामिल था। 

कारी साहिब कुरआन की तालीम के मामले में बड़े सख्त थे, जब 
कोई बच्चा उनके पास आता तो उसको बहुत एह्तिमाम के साथ पढ़ाते 
थे, और उसको पढ़ने की बहुत ताकीद करते थे, लेकिन साथ साथ यह 
भी फ्रमाते थे कि जब तक बच्चे की उमर सात साल न हो जाये, उस 
वक्‍त तक उस पर तालीम का बाकायदा बोझ डालना दुरुस्त नहीं, 
इसलिये कि इससे उसकी बढ़ोतरी और फूलना फलना रुक जाता है, 
और इसी ऊपर जिक्र हुई हदीस से इस्तिदलाल फ्रमाते थे कि हुज़ूरे 
अक्दस राल्लल्लाहु अलैहि व सल्‍लम ने बच्चों को नमाज का हुक्म देने 
के लिये सात साल उमर की कैद लगायी है | 

जब बच्चा सात साल का हो जाये तो फिर रफ़्ता रफ़्ता उस पर 
तालीम का बोच डाला जाये। यहां तक कि जब बच्चा दस साल का हो 
जाये तो उस वक्‍त आपने न सिर्फ तादीबन (अदब सिखाने और सज़ा 
देने के लिये) मारने की इजाजत दी बल्कि मारने का हुक्म दिया, कि 
अब अगर वह नमाज़ न पढ़े तो उसको मारो। 

बच्चों को मारने की हद. ु 

यह बात भी समझ लेनी चाहिये कि उस्ताद के लिये या मां बाप के 
लिये बच्चे को इस हद तक मारना जायज है जिस से बच्चे के जिस्म 
पर मार का निशान न पड़े। आज कल यह जो बेहिसाब मारने की रीत 
है यह किसी तरह भी जायज़ नहीं। जैसा कि हमारे यहां कुरआने करीम 
के मक्‍तबों में मार पिटाई का रिवाज है। और कभी कभी उस मार 
पिटाई में खून निकल आता है, जर्म हो जाता है, या निशान पड़ 

जाता है, यह अमल इतना बड़ा गुनाह है कि हज़रत हकीमुल उम्मत 
मौलाना थानवी रह्मतुल्लाहि अलैहि फरमाया करते थे कि मुझे समझ में 
नहीं आता कि इस गुनाह की माफी की क्‍या शक्ल होगी? इसलिये कि 
इस गुनाह की माफी किस से मांगे? अगर उस बच्चे से माफी मांगे तो 
वह ना-बालिग बच्चा माफ करने का अह्ल नहीं है, इसलिये कि अगर 
ना-बालिग बच्चा माफ भी कर दे तो भी शर्‌अन उसकी माफी का 
एतिबार नहीं, इसलिये हज़रते वाला फरमाया करते थे कि उसकी माफी 
का कोई रास्ता समझ में नहीं आता, इतना खतरनाक गुनाह है। 
इसलिये उस्ताद और मां बाप को चाहिये कि वे बच्चे को इस तरह न 
मारें कि उससे जख्म हो जाये या निशान पड़ जाये, लेकिन ज़रूरत के 
तहत जहां मारना लाज़मी हो जाये, सिर्फ उस वक़्त मारने की इजाजत 
दी गयी है। 


बच्चों को मारने का तरीका 

इसलिये हकीमुल उम्मत हज़रत मौलाना थानवी रह्मतुल्लाहि 
अलेैहि ने एक अजीब नुस्ख़ा बताया है, और ऐसा नुस्खा वही बता 
सकते थे, याद रखने का है। फरमाते थे कि जब कभी औलाद को 
मारने की ज़रूरत महसूस हो, या उस पर गुस्सा करने की ज़रूरत 
महसूस हो तो जिस वक्‍त गुस्सा आ रहा हो उस वक्‍त न मारो, बिल्क 
गुस्सा ठन्डा हो जाये तो उस वकषत बनावटी गुस्सा पैदा करके मार लो, 
इसलिये कि जिस वक़्त तबई गुस्से के वक्‍त अगर मारोगे या गुस्सा 
करोगे तो फिर हद पर कायम नहीं रहोगे, बिल्क हद से बढ़ जाओगे, 
और चूंकि ज़रूरत से मारना है, इसलिये बनावटी गुस्सा पैदा करके 
मार लो, ताकि असल मकसद भी हासिल हो जाये, और हद से गुज़रना 
भी न पड़े। 

और फरमाया करते थे कि मैंने सारी उमर इस पर अमल किया 
कि तबई गुस्से के वक्‍त न किसी को मारा और न डांटा, फिर जब 
गुस्स ठन्डा हो जाता तो उसको बुला कर बनावटी किस्म का गुस्सा 
पैदा करके वह मकसद हासिल कर लेता। ताकि हदों से बढ़ना न हो 

जाये। क्योंकि गुस्सा एक ऐसी चीज़ है कि इसमें इन्सान अक्सर व 
बेश्तर हद पर कायम नहीं रहता। 


बच्चों को तरबियत देने का तरीका 

इसी लिये हज़रत थानवी रह्मतुल्लाहि अलैहि एक उसूल बयान 
फ्रमाया करते थे। जो अगरचे कुल्ली उसूल तो नहीं है, इसलिये कि 
हालात अलग भी हो सकते हैं, लेकिन अक्सर व बेश्तर इस उसूल पर 
अमल किया जा सकता है कि जिस वक़्त कोई शख्स गलत काम कर 
रहा हो, ठीक उस वक्‍त में उसको सजा देना मुनासिब नहीं होता, 
बल्कि वक्‍त पर टोकने से कभी कभी नुक्सान होता है, इसलिये बाद में 
उसको समझा दो, या सज़ा देनी हो तो सजा दे दो। दूसरे यह कि हर 
हर काम पर बार बार टोकते रहना ठीक नहीं होता। बल्कि एक मर्तबा 
बिठा कर समझा दो कि फलां वक़्त तुमने यह ग़लत काम किया, फलां 
वक़्त यह ग़लत काम किया और फिर एक मर्तबा जो सजा देनी है दे 
दो। वाकिआ यह है कि गुस्सा हर इन्सान की फित्रत में दाखिल है, 
और यह ऐसा जज़्बा है कि जब एक मर्तबा शुरू हो जाये तो कभी कभी 
इन्सान इसमें बेकाबू हो जाता है और फिर हदों पर कायम रहना 
मुम्किन नहीं रहता, इसलिये इसका बेह्तरीन इलाज वही है, जो हमारे 
हज़रत थानवी रहमतुल्लाहि अलैहि ने तजवीज़ फ्रमाया। बहर हाल! 
इससे मालूम हुआ कि 'अगर जरूरत महसूस हो तो कभी कभी मारना 
चाहिये, आज कल इसमें कमी ज़्यादती है। अगर मारेंगे तो हद से 
गुजर जायेंगे, या फिर बिल्कुल मारना छोड़ दिया है, और यह समझते 
हैं कि बच्चे को कभी नहीं मारना चाहिये, ये दोनों बातें गलत हैं वह 
ज़्यादती है, और यह कमी है, एतिदाल (दरमियान) का अकेला रास्ता 
वह है जो नबी-ए-करीम सल्लल्लाहु अलैहि व सल्लम ने बयान फरमा 
दिया | 

तुम में से हर शख्स निगरां है 

आख़िर में वही हदीस लाये हैं जो पीछे कई मर्तबा आ चुकी है। 

हजरत अब्दुल्लाह बिन उमर रजियल्लाहु अन्हु.से रिवयात है, 
फ्रमाते हैं कि मैंने हुजूरे अक्दस सल्लल्लाहु अलैहि व सल्लम से सुना 
फरमाते हैं कि तुम में से हर शख्स राई है, निगहबान है, जिम्मेदार है, 
और हर शरुस से कियामत के दिन उसकी जिम्मेदारी और निगहबानी 
के बारे में सवाल होगा। इमाम यानी हाकिम जिम्मेदार है, और उससे 
उसकी रज्िय्यत के बारे में आख़िरत में सवाल होगा कि तुमने उनके 
साथ कैसा बर्ताव किया? उनकी कैसी तरबियत की? और उनके हुकूक 
का कितना ख़्याल रखा? और मर्द अपने घर वालों का, बीवी बच्चों का 
निगरां और निगहबान है, कियामत के दिन उससे सवाल होगा कि बीवी 
बच्चे जो तुम्हारे सुपुर्द किये गये थे उनकी कैसी तरबियत की, उनके 
हुकक किस तरह अदा किय? औरत अपने शौहर के घर की निगहबान 
है, जो चीज़ उसकी निगहबानी में दी गयी है उसके बारे में उससे 
कियामत के दिन सवाल होगा कि तुमने उसकी किस तरह निगहबानी 
की? और नौकर अपने आका के माल में निगहबान है, यानी अगर 
आका ने पैसे दिये हैं तो वे पैसे उसके लिये अमानत है वह उसका 
जिम्मेदार है, और आख़िरत के दिन उससे उसके बारे में सवाल होगा 
कि तुमने उस अमानत का हकु किस तरह अदा किया? 
इसलिये तुम में से हर शख्स किसी न किसी हैसियत से राओ है 
और जिस चीज की निगहबानी उसके सुपुर्द की गयी है, कियामत के 
दिन उससे उसके बारे में सवाल होगा | 
अपने मातहतों की फिक्र करें 
इस हदीस को आख़िर में लाने की मनन्‍्शा यह. है कि बात सिर्फ 
बाप और औलाद की हद तक महदूद नहीं, बल्कि ज़िन्दगी के जितने 

शोबे हैं, उन सब में इन्सान के मातहत कुछ लोग होते हैं, जैसे घर के 
अन्दर उसके मातहत बीवी बच्चे हैं, दफ़्तर में उसके मातहत कुछ 
अफ़्राद काम करते होंगे, अगर कोई दुकानदार है, तो उस दुकान में 
उसके मातहत कोई आदमी काम करता होगा, अगर किसी शख्स ने 
फैक्ट्री लगायी है, तो उस फैक्ट्री में उसके मातहत कुछ स्टाफ काम 
करता होगा, ये सब उसके मातहत और ताबे हैं इसलिये इन सब को 
दीन की बात पहुंचाना और उनको दीन की तरफ लाने की कोशिश 
करना इन्सान के जिम्मे ज़रूरी है। यह न समझे कि मैं अपनी ज़ात या 
अपने घर की हद तक ज़िम्मेदार हूं, बल्कि जो लोग तुम्हारे हाथ के 
नीचे और मातहत हैं, उनको ज़ब तुम दीन की बात बताओगे तो 
तुम्हारी बात का बहुत ज़्यादा असर होगा, और उस असर को वे लोग 
कुबूल करेंगे। और अगर तुमने उनको दीन की बात नहीं बताई तो 
इसमें तुम्हारा कुसूर है। और अगर वे दीन पर अमल नहीं कर रहे हैं 
तो इसमें तुम्हारा कुसूर है कि तुमने उनको दीन की तरफ मुतवज्जह 
नहीं किया । इसलिये जहां कहीं जिस शरबस के मातहत कुछ लोग काम 
करने वाले मौजूद हैं उन तक दीन की बातें पहुंचाने की फिक्र करें। 

सिर्फ दस मिनट निकाल लें 

इसमें शक नहीं कि आज कल ज़िन्दगियां मस्रूफ्‌ हो गयी हैं, वक्‍त 
मह्दूद हो गये हैं, लेकिन हर शख्स इतना तो कर सकता है कि 
चौबीस घन्टे में से पांच दस मिनट रोज़ाना इस काम के लिये निकाल 
ले कि अपने मातहतों को दीन की बात सुनायेगा। जैसे कोई किताब 
पढ़ कर सुना दे, कोई वाज़ (तक्रीर) पढ़ कर सुना दे, एक हदीस का 
तर्जुमा सुना दे, जिसके ज़रिये दीन की बात उनके कान में पड़ती रहे। 
यह काम तो हर शख्स कर सकता है, अगर हर शख्स इस काम की 
पाबन्दी कर ले तो इन्शा-अल्लाह इस हदीस पर अमल करने की 
सआदत हासिल हो जायेगी। अल्लाह तआला मुझे भी और आप सब को 

मां बाप की खिदमत 


जन्नत का जरिया 

बन्दों के हुकूंक का बयान 

अल्लामा नववी रहमतुल्लाहि अलैहि ने एक नया बाब कायम 
फरमाया है, जो मां बाप के साथ हुस्ने सुलूक और सिला रहमी के 
बयान में है। जैसा कि मैंने पहले अर्ज़ किया था कि ये अबवाब जो इस 
किताब “रियाज़ुस्‌ सालिहीन” में चल रहे हैं, इनका ताल्लुक बन्दों के 
हुकूक से है। बाज़ बन्दों के हुकूक का बयान गुजर चुका है, उन 
हुकूक के बारे में हुज़्रे अक्दस सल्‍्लल्लाहु अलैहि व सल्‍लम के 
इरशादात आप सुन चुके हैं, इस नये बाब में मां बाप के साथ अच्छे 
सुलूक और रिश्तेदारों के हुकूक की अदायगी के बारे में आयतें और 


हदीसें लाये हैं, सब से पहली हदीस यह है कि: 

“हज़रत अब्दुल्लाह बिन मसऊद रजियल्लाहु अन्हु से रिवायत है 
कि मैंने नबी-ए-करीम सलल्‍्लल्लाहु अलैहि व सलल्‍लम से पूछा कि 
अल्लाह तआला को सब से ज़्यादा मह्बूब अमल कौन सा है? आपने 
फ्रमाया कि सब से ज़्यादा मह्बूब अमल यह है कि नमाज़ अपने वक़्त 
पर अदा की जाये, मैंने फिर पूछा कि नमाज़ के बाद सब से ज़्यादा 
मह्बूब अमल कौन सा है? आपने जवाब में फ्रमाया कि मां बाप के 
साथ अच्छा सुलूक, मैंने पूछा कि मां बाप के साथ अच्छे सुलूक के बाद 
तीसरे नम्बर पर मह्बूब अमल कौन सा है? तो आपने जवाब में 
फ्रमाया कि अल्लाह के रास्ते में जिहाद करना” | 

इस हदीस में तरतीब इस तरह बयान की गयी है कि सब से 
अफ्ज़ल और पसनन्‍्दीदा अमल वक्‍त पर नमाज पढ़ने को करार दिया 
गया, दूसरे नम्बर पंर मां बाप के साथ अच्छे सुलूक को और तीसरे 

: नम्बर पर अल्लाह के रास्ते में जिहाद को | 


नेक कामों की हिर्स 

यहां दो बातें समझने की हैं, एक यह कि अगर हदीसों का जायजा 
लिया जाये तो यह नज़र आता है कि बहुत से सहाबा-ए-किराम ने 
मुख्तलिफ मौकों पर हुज़्रे अक्दस सलल्‍्लल्लाहु अलैहि व सलल्‍लम से यह 
पूछा कि सब से अफ़्जल अमल कौन सा है? इससे सहाबा-ए-किराम 
की यह फिक्र और यह. हिर्स जाहिर होती है कि वे यह चाहते हैं कि 
जो अमल अल्लाह तआला के नज़दीक सब से ज़्यादा मह्बूब और 
अफ्ज़ल हो उसको अन्जाम देने की कोशिश की जाये, और वह अमल 
हमारी जिन्दगियों में आ जाये, इसलिये कि हर वक़्त दिल व दिमाग पर 
आखिरत की फिक्र तारी थी, वे तो यह चाहते थे कि आखिरत में किसी 

तरह अल्लाह तआला का नज़दीकी और उसकी रिजा हासिल हो. जाये 
सकल हर वक़्त यह मालूम करने की फिक्र में रहते थे कि किस 
अमल में क्या अज़ व सवाब है, और वह हमें हासिल हो जाये | 
आज हम लोग फुज़ाइल की हदीसों में पढ़ते रहते हैं कि फलां 
अमल में यह फजीलत है, फलां अमल में यह फजीलत है, पढ़ते भी हैं, 
सुनते भी हैं। लेकिन उसके बाद जैसा कि उसका हक्‌ है ऐसा अमल 
का जज़्बा पैदा नहीं होता। हज॒राते सहाबा-ए-किराम रजियल्लाहु 
जनन्‍्डुम का हाल यह था कि छोटे से छोटा अमल जिसके बारे में यह 
मालूम हो जाये कि यह सवाब का काम है बस उसकी तरफ दौड़ते थे। 
अफ्सोस! मैंने तो बहुत से “कीरात” जाया कर दिये 
एक मर्तबा हजरत अब्दुल्लाह बिन उमर रजियल्लाहु अन्हु के 
सामने हज़रत अबू हुरैरह रजियल्लाहु अन्हु ने यह हदीस सुनाई कि 
रसूले करीम सल्लल्लाहु अलैहि व सल्‍लम ने इरशाद फ्रमाया कि जो 
शर्स अपने मुसलमान भाई की नमाज़े जनाज़ा में शरीक हो, तो उसको 
एक कीरात अज् मिलेगा। “कीरात” उस जमाने में एक पैमाना था, 
जिसके जरिये सोने चांदी का वज़न किया जाता था। और जो शख्स 
नमाज़े जनाज़ा के बाद उसके पीछे चले उसको दो कीरात मिलेंगे, और 
जो शख्स उसकी तदूफीन में भी शामिल हो उसको तीन कीरात अज् 
मिलेंगे। वैसे तो “कीरात” एक छोटा सा पैमाना है, लेकिन एक दूसरी 
हदीस में आता है कि जन्नत का “कीरात” उहद पहाड़ से भी बड़ा है। 
जब यह हदीस हज़रत अबू हुरैरह रजियल्लाहु अन्हु ने सुनाई तो 
हज़रत अब्दुल्लाह बिन उमर रज़ियल्लाहु अन्हु ने फौरन अफ़्सोस का 
इज़्हार करते हुए फ्रमाया कि मैंने यह हदीस पहले नहीं सुनी, जिसकी 
वजह से हमने बहुत से कीरात जाया कर दिये। मकसद यह था कि 
मुझे यह मालूम नहीं था कि नमाजे जनाजा के पीछे चलने और 
तदफीन में शिर्कत की ऐसी फूजीलत है, अगर पहले से मुझे मालूम 
होता तो मैं इसका एह्टितमाम करता, और एह्ितमाम न करने की वजह 
से मेरे बहुत से “कीरात” जाया हो ,गये। हालांकि हज़रत अब्दुल्लाह 

बिन उमर रजियल्लाहु अन्हु वह सहाबी हैं जिनका मश्गला ही 
नबी-ए-करीम सल्लल्लाहु अलैहि व सल्‍लम की सुन्नतों पर अमल और 
आ हजरत सलल्‍्लल्लाहु अलैहि व सल्‍लम के अष्टकाम के मुताबिक 
जिन्दगी गुज़ारना था, जिनके नामा-ए-आमाल में नेकियों का ज़ख़ीरा 
मौजूद है, लेकिन उसके बावजूद जब एक नया अमल मालूम हुआ तो 
इस पर अफ़्सोस हो रहा है कि मैंने क्यों अब तक यह अमल इख्तियार 
नहीं किया था। तमाम सहाबा-ए-किराम का यही हाल नजर आता है 
कि हर वक्‍त इसी फिक्र में हैं कि ज़रा सी कोई नेकी करने का मौका 
मिल जाये जिस से अल्लाह तआला के यहां अज़ व सवाब में इजाफा 
हो और अल्लाह तआला की रिज़ा हासिल हो । 


सवाल एक, जवाब मुख्तलिफ 

इसीलिये बार बार सहाबा-ए-किराम हुज़ूरे अक्दस सल्लल्लाहु 
अलैहि व सल्‍लम से पूछते थे कि या रसूलल्लाह! सब से अफ्जल अमल 
कौन सा है? रिवायात में यह नज़र आता है कि आं हज़रत सल्लल्लाहु 
अलैहि व सल्‍लम ने मुख्तलिफ सहाबा-ए-किराम को मुख़्तलिफ जवाब 
दिये। जैसे इस हदीस में हुज़ूरे अक्दस सल्लल्लाहु अलैहि व सलल्‍्लम ने 
जवाब दिया कि सब से अफ़्ज़ल अमल वक़्त पर नमाज़ पढ़ना है, एक 
हदीस पीछे गुज़र चुकी है कि एक सहाबी के इस सवाल के जवाब में 
आपने इरशाद फ्रमाया कि सब से अफ़्जल अमल यह है कि तुम्हारी 
ज़बान अल्लाह के जिक्र से तर रहे, यानी हर वक्‍त तुम्हारी जबान पर 
अल्लाह का ज़िक्र जारी हो, चलते फिरते, उठते बैठते, हर हालत में 
तुम्हारी जबान अल्लाह के ज़िक्र से तर रहे, यह अमल अल्लाह तआला 
को सब से ज़्यादा मह्बूब है। एक रिवायत में आता है कि एक सहाबी 
ने यह सवाल किया कि या रसूलल्लाह! सब से अफ़्जल अमल कौन सा 
है? आपने फ्रमाया कि सब से अफ़्जल अमल मां बाप की इताअत और 
उनके साथ अच्छा सुलूक है, किसी सहाबी ने पूछा कि या रसूलल्लाह! 
सब से अफ़्जल अमल कौन सा है? आपने जवाब दिया कि अल्लाह के 
रास्ते में जिहाद करना सब से अफ़्जल अमल है। गर्ज यह कि 

मुख़््तलिफ सहाबा-ए-किराम को आं हजरत सल्लल्लाहु अलैहि व ' 


सलल्‍्लम ने मुख़््तलिफ जवाबात अता फरमाये, बजाहिर अगरचे इन 
जवाबों में तजाद (इख्तिलाफ) नजर आता है लेकिन हकीकत में 
इख्तिलाफ नहीं | 


हर शख्स का अफ्जल अमल अलग है 


बात असल में यह है कि हर आदमी के हालात के लिहाज से . 
अफ्जल अमल बदलता रहता है, किसी शख्स के लिये नमाज पढ़ना : 


सब से अफ्जल अमल है, किसी शरूस के लिये मां बाप की इताअत 
सब से अफ्ज़ल अमल है, हालात के लिहाज से और आदमियों के 


लिहाज से फर्क पड़ जाता है। जैसे बाज सहाबा-ए-किराम के बारे में 


आपको पहले से मालूम था कि नमाज की तो वैसे भी पाबन्दी करते हैं, 


उनके सामने नमाज़ की ज़्यादा फुजीलत बयान करने की जरूरत नहीं, 
लेकिन मां बाप के हुकूक में कोताही हो रही है, तो अब हुज़ूरे अक्दस ' 


सलल्‍्लल्लाहु अलैहि व सलल्‍लम ने उनसे फ्रमाया कि तुम्हारे हक्‌ में सब 
से अफ्जल अमल मां बाप की इताअत है, किसी सहाबी का इबादत की 


तरफ तो ज़्यादा ध्यान था, मगर जिहाद की तरफ इतनी रगबत नहीं 
थी, उनके हक में फरमाया कि तुम्हारे लिये सब से अफ़्जल अमल 
अल्लाह के रास्ते में जिहाद है, किसी सहाबी को आपने देखा कि वह 


इबादत भी कर रहे हैं, जिहाद भी कर रहे हैं, लेकिन अल्लाह के जिक्र 
की तरफ तवज्जोह नहीं है, उनको फ्रमाया कि तुम्हारे हक्‌ में सब से 
अफ्जल अमल. अल्लाह का ज़िक्र है। इसलिये मुख्तलिफ सहाबा-ए- 
किराम को उनके हालात के लिहाज से आं हज़रत सल्लल्लाहु अलैहि 
. व सल्‍लम ने मुख़्तलिफ्‌ जवाब दिये। लेकिन ये सब फुज़ीलत वाले 
आमाल हैं. यानी वक्‍त पर नमाज पढ़ना, मां बाप की इताअत करना 
अल्लाह के रास्ते में जिहाद करना, हर वक्‍त अल्लाह का जिक्र करना 
वगैरह, लेकिन लोगों के हालात के लिहाज से फुज़ीलत बदलती रहती 


है। 

नमाज की अफ्जलियत 

इस हदीस में हुज़्रे अक्दस सललल्लाहु अलैहि व सल्‍्लम ने 
अफ़्जल आमाल की तरतीब यह बयान फ्रमाई है कि सब से अफ़्जल 
अमल वक़्त पर नमाज पढ़ना, सिर्फ पढ़ना नहीं बल्कि वक्‍त का लिहाज 
करके नमाज पढ़ना, कभी कभी इन्सान वक्‍त का ध्यान नहीं करता, और 
वक्‍त गुज़ार देता है, और यह सोचता है कि नमाज कजा हो गयी तो 
होने दो, यह इन्सान के लिये किसी तरह भी मुनासिब नहीं, बल्कि वक्‍त 
के अंदर नमाज़ अदा करने की फिक्र करे, कुरआन करीम की आयत है: 

(६७३०४) "6%४ - (४१४० ६८ (६ 529 6:22 09" 

यानी उन नमाजियों पर अफ़्सोस है जो अपनी नमाज़ की तरफ से 
गफ्लत में हैं। नमाज का वक्त आया और -चला गया। नमाज अदा 
करने की तरफ ध्यान नहीं दिया, यहां तक कि नमाज़ कज़ा हो गयी। 
एक हदीस में हुजूरे अक्दस सलल्‍्लल्लाहु अलैहि व सल्‍लम ने इरशाद 
फ्रमाया: 

“५॥,, 4७ ५७8 ,....॥ 5५.. 5, ५३॥" 

यानी जिस शख्स की असर की नमाज़ फौत हो गयी वक्‍त गुज़र 
गया और नमाज़ नहीं पढ़ी, वह ऐसा है जैसा उसके घर वाले लुट गये 
'और सारा माल लुट गया, जिस तरह वह शख्स तंगदस्त और बद हाल 
है इसी तरह वह शख्स भी बद हाल है जिसकी एक असर की नंमाज 
क॒ज़ा हो गयी हो, इसलिये नमाज़ का क॒ज़ा करना बड़ी संगीन बात है, 
और इस पर बड़ी सख्त वओआदें आई हैं, इसलिये नमाज का भी ध्यान 
होना चाहिये, और नमाज़ के वक्‍त का भी ध्यान होना चाहिये। 


जिहाद की अफ्जलियत >> 

-इस हदीस में दूसरे नम्बर पर अफ़्ज़्ल अमल “मां बाप के साथ 
अच्छे सुलूक” को करार दिया, और तीसरे नम्बर पर अल्लाह के रास्ते 
में जिहाद, गोया कि मां बाप की इताअंत और उनके साथ अच्छे सुलूक 
को जिहाद जैसी इबादत पर फौकियत अता फरमाई है, हालांकि आप 


जानते. हैं कि जिहाद इतनी बड़ी इबादत है, और उसके इतने फजाइल 

हैं कि हदीस में आता है कि जो शर्स अल्लाह के रास्ते में जिहाद करे 
और उस जिहाद में शहीद हो जाये तो अल्लाह तआला उसको दुनिया 
से इस तरह गुनाहों से पाक साफु करके ले जाते हैं जिस तरह कि 
आज मां के पेट से पैदा हुआ है। .. (बुखारी शरीफ) 

एक हदीस में है कि जब एक इन्सान मरने के बाद अल्लाह 
तआला के मकामाते कुर्ब का मुशाहदा करेगा, और जन्नत का मुशाहदा 
करेगा तो उसके दिल में कभी दुनिया में वापस आने की ऱ्वाहिश पैदा 
नहीं होगी, कि दुनिया में वापस जाऊं, इसलिये कि दुनिया की हकीकत 
खुल कर उसके सामने आ जायेगी, कि यह दुनिया उस जन्नत के 
मुकाबले में कितनी बे-हकीकत, कितनी ना पायदार और कितनी गन्दी 
चीज थी, जो जन्नत उसको मिल गयी है। लेकिन वह शख्स जो 
जिहाद करते हुए अल्लाह के रास्ते में शहीद हो चुका हो, वह तमन्ना 
करेगा कि काश मुझे दोबारा दुनिया में भेज दिया जाये, और वहां 
जाकर दोबारा जिहाद करूं, और फिर अल्लाह के रास्ते में शहीद हो 
जाऊं | 

इसी लिये हुज़ूरे अक़्दस सललल्लाहु अलैहि व सल्‍लम ने फरमाया 
कि मेरे दिल की ख्वाहिश यह है कि मैं अल्लाह के रास्ते में जिहाद 
करूं, और शहीद हो जाऊं, फिर मुझे जिन्दा किया जाये, फिर शहीद हो 
जाऊं, फिर जिन्दा किया जाये, फिर शहीद हो जाऊ। तो जन्नत में 
जाने के बाद कोई अल्लाह का बन्दा दुनिया में वापस आने की ख्वाहिश 
नहीं करेगा सिवाये शहीद के कि वह इस बात की ख्वाहिश करेगा, 
जिहाद की इतनी बड़ी फजीलत है। (बुख़ारी शरीफ) 


मां बाप का हक 

लेकिन मां बाप की इताअत और उनके साथ अच्छे सुलूक को 
जिहाद पर भी मुक॒ुद्दम रखा है, इसलिये बुजुर्गों ने फ्रमाया कि जितने 
बन्दों के हुकूकु है, उनमें सब से मुकुद्यम हक माँ बाप का है, इससे 
ज्यादा एहतिराम के लायक हक दुनिया में किसी और का नहीं है, 


क्योंकि अल्लाह तआला ने उनके साथ अच्छे सुलूक का इतना अज् 

रखा है कि हदीस शरीफ में आता है कि अगर कोई शरूस एक मर्तबा 
अपने मां बाप को मुहब्बत की निगाह से देखे तो उसके बदले में 
अल्लाह तआला उसको एक हज और उमरे के बराबर सवाब अता 
फरमाते हैं। 

बे गर्ज मुहब्बत 

याद रखिये! इस दुनिया में जितनी मुहब्बतें और ताल्‍्लुकात हैं, 
उन तमाम मुहब्बतों और ताल्लुकात में इन्सान की कोई न कोई गर्ज 
ज़रूर जुड़ी हुई है, इस दुनिया में बे गर्ज़ मुहब्बत नहीं मिलेगी, सिवाये 
मां बाप की मुहब्बत के, यानी मां बाप की अपनी औलाद के साथ जो 
मुहब्बत होती है वह बे गर्ज होती है, उस मुहब्बत में अपना क़ोई मफाद 
और कोई गर्ज शामिल नहीं, इसके अलावा कोई मुहब्बत बे गर्ज नहीं, 
जैसे शौहर बीवी से मुहब्बत करे तो उसमें गर्ज़ शामिल है, बीवी शौहर 
से मुहब्बत करे उसमें गर्ज़ है, भाई भाई से मुहब्बत करे, या एक दोस्त 
दूसरे दोस्त से मुहब्बत करे, गर्ज़ यह कि जितने ताल्लुकात हैं सब के 
अन्दर गर्ज शामिल है, इन सब में कोई न कोई गर्ज मौजूद होती है, 
लेकिन एक मुहब्बत गर्ज़ से पाक है, वह मां बाप की. मुहब्बत है, यानी 
मां बाप अपनी औलाद से जो मुहब्बत करते हैं उसमें उनकी जात की 
कोई गर्ज शामिल नहीं होती, उनका जज़्बा तो होता है कि अपनी जान 
भी चली जाये लेकिन औलाद को फायदा पहुंच जाये, इसी लिये 
अल्लाह तआला ने हुकूक में उनका दर्जा सब से ज़्यादा रखा, और 
अल्लाह के रास्ते में जिहाद पर भी इसको मुक॒द्दम फरमाया। 


मां बाप की खिदमत 

हदीस शरीफ में आता है कि एक सहाबी हुज़ूरे अक्दस सल्लल्लाहु 
अलैहि व सल्‍लम की ख़िदमत में हाज़िर हुए, और आकर अर्ज किया 
कि या रसूलल्लाह! मेरा दिल चाहता है कि मैं अल्लाह के रास्ते में 
जिहाद करूं, और जिहाद से मेरा मकसद सिर्फ यह है कि अल्लाह 
तआला मुझ से राज़ी हो जायें, और उस पर मुझे अज व सवाब अता 
६4६६ 85820 25: 054 ७५५४६६४:७/0.3+:+00."958 22६ फरमायें, सिर्फ इसी ग़र्ज़ के लिये जिहाद में जाना चाहता हूं। हुज़ूरे 

अक्‍्दस सल्लल्लाहु अलैहि व सल्‍लम ने फरमाया कि क्‍या तुम वाकुओऔ 
रस॒दाब हासिल करना चाहते हो? उन्हों ने जवाब दिया, हा! या 
रसूलल्लाह, मैं सिर्फ सवाब हासिल करना चाहता हूं, आपने फ्रमाया 
कि क्‍या तुम्हारे मां बाप जिन्दा हैं? उन्हों ने अर्ज किया कि या 
रसूलल्लाह! मेरे मां बाप जिन्दा हैं, आपने फ्रमाया कि जाओ और 
जाकर उनकी ख्िदमत करो, इसलिये कि अगर तुम्हें अज़ हासिल 
करना है तो फिर मां बाप की ख़िदमत करके तुम्हें जो अज़ हासिल 
होगा वह अज़ जिहाद से भी हासिल नहीं होगा। एक रिवायत में यह 
अलफाज हैं कि: 
(3 3 ७५.) ७७3५ 25 हु 

यानी जाकर उनकी ख़िदमत करके जिहाद करो, इन रिवायतों में 
मां बाप की खिदमत को जिहाद से भी ज़्यादा फौकियत अता फ्रमाई | 

अपना शौक पूरा करने का नाम दीन नहीं 

हमारे हज़रत डा० अब्दुल हई साहिब रह्मतुल्लाहि अलैहि एक बात 
फरमाया करते थे। यह बात हमेशा याद रखने की है। फरमाते थे कि 
माई! अपना शौक पूरा करने का नाम दीन नहीं, बल्कि अल्लाह और 
अल्लाह के रसूल सलल्‍लल्लाहु अलैहि व सलल्‍लम की इत्तिबा का नाम दीन 
है, यह देखो कि अल्लाह और अल्लाह के रसूल की तरफ से इस वक्‍त 
क्या तकाज़ा है? बस! उस तकाजे को पूरा करो, इसका नाम दीन है 
इसका नाम दीन नहीं कि मुझे फलां चीज़ का शौक हो गया है, उस 
शौक को पूरा कर रहा हूं। जैसे किसी को इस बात का शैक॒ हो गया 
कि मैं हमेशा पहली सफ में नमाज़ पढ़ूं, किसी को इस बात का शौक 
ही गया कि मैं जिहाद पर जाऊं, किसी को इस बात का शौक हो गया 
कि मैं तबलीग़ व दावत के काम में निकलूं, अगरचे ये सब दीन के 
काम #ै और बाइसे अज़ व सवाब हैं, लेकिन यह देखो कि इस वक्‍त 
का तकाज़ा क्‍या है? जैसे घर के अन्दर मां बाप बीमार हैं और उन्हें 
तुम्हारी ख़िदमत की ज़रूरत है, लेकिन तुम्हें इस बात का शौक लगा 
हुआ है कि पहली सफ में जाकर नमाज़ पढ़ और मां बाप इतने बीमार 

हैं कि हर्कत करने के काबिल नहीं, अब उस वक्त में तुम्हारे लिये 
अल्लाह तआला की तरफ से तकाजा यह है कि सफे अव्वल की नमाज 
छोड़ो और मां बाप की ख़िदमत अन्जाम दो और उनके साथ अच्छा 
सुलूक करो, और नमाज़ घर के अन्दर तन्‍्हा पढ़ लो, अब अगर उस 
वक्‍त तुमने मां बाप को इस हाल में छोड़ दिया कि वे हर्कत करने के 
काबिल नहीं, और अपना शौक पूरा करने के लिये मस्जिद में चले गये 
और सफे अव्वल में जाकर शामिल हो गये तो यह दीन की इत्तिबा न 
हुई बल्कि अपना शौक पूरा करना होगा। 

यह हुक्म इस सूरत में है कि जब मस्जिद कहीं दूर है, मस्जिद में 
आने जाने में वक्त लगेगा, और मां बाप की हालत ऐसी है कि उनको 
तकलीफ होगी। लेकिन अगर मस्जिद घर के बिल्कुल करीब है और मां 
बाप की हालत ऐसी है कि उनको बेटे के थोड़ी देर के दूर रहने से 
तकलीफ न होगी, या कोई और ख़िदमत करने वाला मौजूद है तो इस 
सूरत में उसको मस्जिद में जाकर जमाअत ही से नमाज़ अदा करनी 
चाहिये। . 

यह दीन नहीं है 

हमारे हज़रत मौलाना मसीहुल्लाह ख्रां साहिब रह्मतुल्लाहि अलैहि 
ने इसकी एक मिसाल दी, फ्रमाया कि फर्ज किरें कि एक वीराने 
जंगल में एक शर्स और सिर्फ उसकी बीवी है। और कोई शख्स कीरब 
में मौजूद नहीं, इस हालत में नमाज़ का वक्त हो गया और मस्जिद 
आबादी क॑ अन्दर फासले पर है, अब यह शख्स अपनी बीवी से कहता 
है कि चूंकि नमाज़ का वक्‍त हो गया है इसलिये मैं तो मस्जिद में 
जाकर जमाअत से नमाज़ अदा करूंगा, उसकी बीवी कहती है कि इस 
वीराने जंगल के अन्दर मैं तनन्‍्हा हूं, कोई पास नहीं, अब अगर तुम 
नमाज़ के लिये दूर आबादी में चले गये तो इस वीराने में खौफ की 
वजह से मेरी जान निकल जायेगी। लेकिन शौहर कहता है कि 
जमाअत से पहली सफ्‌ में नमाज़ पढ़ने की बड़ी फज़ीलत है, मैं तो 


पहली सफ में जमाअत के साथ नमाज अदा करूंगा। और इस 

फुजीलत को मैं हासिल करूंगा, चाहे कुछ हो जाये । हज़रत ने फ्रमाया 
कि यह दीन न हुआ, यह तो सफे अव्वल में नमाज़ पढ़ने का शौक हो 
गया, उस शौकु को पूरा कर रहा है, इसलिये कि उस वक्‍त दीन का 
तकाजा यह है कि जमाअत की नमाज़ छोड़ दो, और वहीं तन्हा नमाज़ 
पढ़ो, अगर ऐसा नहीं करोगे तो फिर अपना शौक पूरा करना हो 
जायेगा। और अल्लाह के रसूल सल्लल्लाहु अलैहि व सलल्‍लम की 
इताअत न होगी। 

या जैसे घर में मां बाप बीमार हैं, बीवी बच्चे बीमार हैं, और उनको 
आपकी ख़िदमत की ज़रूरत है, लेकिन आपको तब्लीग में जाने का 
शौक हो गया, और आपने कहा कि मैं तब्लीग़ में जाता हूं, देखिये वैसे 
तब्लीग में जाना बड़ा सवाब का काम है, लेकिन इस हालत में जब कि 
मां बाप या बीवी बच्चों को तुम्हारी ख़िदमत की ज़रूरत है और तुम्हारी 
ख़िदमत के बगैर उनका काम नहीं चलेगा, तो इस हालत में यह अपना 
शौक पूरा करना होगा, यह दीन का तकाज़ा न होगा, और दीन अपना 
शौक पूरा करने का नाम नहीं, बल्कि अल्लाह और अल्लाह के रसूल 
सल्लल्लाहु अलैहि व सलल्‍लम का हुक्म मानने का नाम दीन है, जिस 
वक्‍त जिस काम का तकाजा है, उस वक्‍त उसको अन्जाम दो। 

आपने इस हदीस में देखा कि एक सहाबी आये, और अर्ज किया 
कि या रसूलल्लाह! मैं जिहाद में जाना चाहता हूं, लेकिन आपने उनको 
मना फरमा दिया और फरमाया कि तुम्हारे लिये हुक्म यह है कि जाकर 
मां बाप की ख़िदमत करो | 

हजरत उवैस करनी रजियल्लाहु अन्हु 

हज़रत उवैस करनी रजियल्लाहु अन्हु हुज़ूरे अक़्द्स सल्लल्लाहु 
अलैहि व सल्‍लम के जमाने में मौजूद हैं, और मुसलमान हैं, और वह 
चाहते भी हैं कि हुज़्रे अक्दस सललल्लाहु अलैहि व सल्‍लम की 
ख़िदमत में हाजिर होकर आपकी जियारत करूं, और आं हजरत 
सलल्‍्लल्लाहु अलैहि व सल्‍लम की जियारत वह सआदत और रख्ुश 
नसीबी है कि शायद इस रूए ज़मीन पर इससे बड़ी सआदत और खुश 

नसीबी कोई और नहीं होगी, और आप सलल्‍्लल्लाहु अलैहि व सलल्‍लम 
इस दुनिया से तश्रीफ ले जायें तो फिर आपके जाने के बाद यह शर्फ 
हासिल नहीं हो सकता, लेकिन हज़रत उवैस करनी रजियल्लाहु अन्हु 
ने हुज़ूरे अक्दस सल्लल्लाहु अलैहि व सल्‍लम से पूछा कि ऐ अल्लाह 
के रसूल! मैं आपकी ख़िदमत में हाजिर होना चाहता हूं लेकिन मेरी 
वालिदा बीमार हैं, और उनको मेरी ख़िदमत की जरूरत है, आं हजरत 
सल्लल्लाहु अलैहि व सल्‍लम ने उनको हाजिर होने से मना फरमा 
दिया, और यह फ्रमा दिया कि तुम यहां मेरी जियारत और मुलाकात 
के लिये मत आओ, बल्कि वालिदा (मां) की ख़िदमत करो । (मुस्लिम शरीफ) 
भला बताइये! कैसा भी ईमान वाला हो, उसके दिल में हुज़ूरे 
अक्दस सल्लल्लाहु अलैहि व सल्‍लम की ज़ियारत का कितना शौक 
होगा। और जब आप इस दुनिया में तश्रीफ रखते थे, उस वक़्त आप 
से मुलाकात और आपकी जियारत के शौक का क्‍या आलम होगा, जब 
कि आज यह हालत है कि नबी-ए-करीम सलल्‍्लल्लाहु अलैहि व सल्‍लम 
के उम्मती आपके रौज़ा-ए-अक्दस सल्लल्लाहु अलैहि व सल्‍लम की 
जियारत के लिये कितने बेताब और बेचैन रहते हैं, कि एक मर्तबा 
हाज़री हो जाये, और रौज़ा-ए-अक्दस की ज़ियारत हो जाये, लेकिन 
आपकी जियारत का शौक, उसकी बेचैनी और बेताबी को मां की 
ख़िदमत पर कुरबान कर दिया, आपने हुक्म फरमा दिया कि मां की 
ख़िदमत करो, और मेरी ज़ियारत और मुलाकात की सआदत छोड़ दो। 
चुनांचे हज़रत उवैस करनी रज़ियल्लाहु अन्हु ने आपके हुक्म पर इस 
सआदत को छोड़ दिया, जिसके नतीजे में “सहाबी होने” का मकाम 
छूट गया। इसलिये कि “सहाबी बनने” का दर्जा आपकी मुलाकात और 
ज़ियारत पर मौकूफ है और “सहाबी” वह मकाम है कि कोई शख्स 
विलायत और बुज़ुर्गी के चाहे कितने बड़े मकाम पर पहुंच जाये, मगर 
वह किसी “सहाबी” के गर्द तक नहीं पहुंच सकता। 


“सहाबियत” का मकाम 
हज़रत अब्दुल्लाह बिन मुबारक रह्मतुल्लाहि अलैहि तब्झे ताबिऔन 

में से हैं। मश्हूर बुजुर्ग, फकीह, मुहद्दिस गुज़रे हैं। एक मर्तबा एक शर्बस 
ने उनसे अजीब सवाल किया, सवाल यह किया कि हज़रत मुआविया 
रजियल्लाहु अन्हु अफ़्जल हैं या हजरत उमर बिन अब्दुल अजीज 
रह्मतुल्लाहि अलैहि अफ़्जल हैं? सवाल करने वाले शख्स ने यह सवाल 
इस तरह तरतीब दिया कि सहाबा-ए-किराम में से उन सहाबी का 
इन्तिख़ब किया जिनके बारे में लोगों ने तरह तरह की मुख्तलिफ बातें 
मरहूर कर रखी हैं, और अहले सुन्‍्नत का यह अकीदा है कि जब 
हजरत मुआविया रजियल्लाहु अन्हु की लड़ाई हज़रत अली रज़ियल्लाहु 
अन्हु से हुई तो उस लड़ाई में हज़रत अली रजियल्लाहु अन्हु हकु पर 
थे, और हज़रत मुआविया रजियल्लाहु अन्हु से इज्तिहादी गलती हुई 
थी, इस अकीदे पर तक्रीबन सारी उम्मत मुत्तफिक्‌ है। बहर हाल! 
सहाबा-ए-किराम में से तो उन सहाबी को लिया जिनकी शख्सियत 
इस्ब्तिलाफी (विवादित) रही है, और दूसरी तरफ सवाल में हज़रत उमर 
बिन अब्दुल अजीज रह्मतुल्लाहि अलैहि का इन्तिखाब किया जिनको 
अदल व इन्साफु और तक्वे तहारत वगैरह में “उमरे सानी” (दूसरे 
उमर फारूक) कहा जाता है। और यह दूसरी सदी हिजरी के मुजद्दिद 
हैं, अल्लाह तआला ने उनको बहुत ऊंचा मकाम अता फरमाया था। 
बहर हाल! हज़रत अब्दुल्लाह बिन मुबारक रह्मतुल्लाहि अलैहि ने इस 
सवाल के जवाब में फ्रमाया कि भाई! तुम यह पूछ रहे हो कि हज़रत 
मुआविया अफ़्जल हैं या हज़रत उमर बिन अब्दुल अजीज अफ़्ज़ल हैं? 
अरे! हज़रत मुआविया रजियल्लाहु अन्हु तो दरकिनार हुज़्रे अक्दस 
सलल्‍लल्लाहु अलैहि व सल्‍लम के साथ जिहाद करते हुए जो मिट्टी 
हज़रत मुआविया रजियल्लाहु अन्हु की नाक में गयी थी, वह मिट्टी भी 
हज़ार उमर बिन अब्दुल अजीज से अफ़्जल है। इसलिये कि नबी-ए- 
करीम सलल्‍्लल्लाहु अलैहि व सल्‍लम की ज़ियारत की बदौलत अल्लाह 
तआ॥ला ने “सहाबियत” का जो मकाम हज़रत मुआविया रजियल्लाहु 
अन्हु को अता फ्रमाया था, सारी जिन्दगी इन्सान कोशिश करता रहे, 
तब भी “सहाबियत” का वह मकाम हासिल नहीं कर सकता। 

मां की खिदमत करते रहो 


बहर हाल! हुज़ूरे अक्दस सल्‍्लल्लाहु अलैहि व सल्‍लम ने हज़रत 
उवैस करनी रजियल्लाहु अन्हु को यह फ्रमा दिया कि हमारी जियारत 
की जरूरत नहीं, और “सहाबियत” का मकाम हासिल करने की 
जरूरत नहीं, बल्कि मां की ख़िदमत करो। अगर हम जैसा ना वाकिफ 
होता तो यह कहता कि यह “सहाबियत” की दौलत बाद में मिलने 
वाली नहीं, अगर मां बीमार है तो क्या हुआ, किसी न किसी ज़रूरत के 
तहत घर से बाहर निकलना होता ही है इसलिये जरूरत के तहत घर 
से चले जाओ, और जाकर नबी-ए-करीम सल्लल्लाहु अलैहि व सल्‍लम 
की ज़ियारत करके वापस आ जाओ, मगर वहां तो अपना शौक पूरा 
करना मकसद नहीं था, अपनी ज़ाती ख्वाहिश पूरी नहीं करनी थी, 
बल्कि वहां तो सिर्फ अल्लाह और अल्लाह के रसूल सल्लल्लाहु अलैहि 
व सल्‍लम की इताअत का शौक था। इसलिये आपकी जियारत को 
छोड़ दिया और घर में मां की ख़िदमत में लगे रहे, यहां तक कि हुज़ूर 
नबी-ए-करीम सलल्‍्लल्लाहु अलैहि व सल्‍लम का विसाल हो गया, और 
हज़रत उवैस करनी रजियल्लाहु अन्हु हुज़्रे अक्दस सलल्‍्लल्लाहु अलैहि 
व सल्‍लम की जियारत न कर सके। 

मां की खिदमत का सिला 

फिर अल्लाह तआला ने हज़रत उवैस करनी रज़ियल्लाहु अन्हु को 
मां की ख्रिंदमत का यह सिला अता फरमाया कि हुज़्रे अक्दस 
सल्लल्लाहु अलैहि व सल्‍लम ने हज़रत उमर फारूक रजियल्लाहु अन्हु 
से फ्रमाया कि ऐ उमर! किसी जमाने में “कर्न” यानी यमन के इलाके 
से एक आदमी मदीना आयेगा। जिसकी ये सिफतें, यह हुलिया होगा, 
जब यह आदमी तुम्हें मिल जाये तो ऐ उमर! अपने हक में उनसे दुआ 
कराना, इसलिये कि अल्लाह तआला उनकी दुआयें कुबूल फ्रमायेंगे | 

चुनांचे रिवायात में आता है कि जब यमन से कोई काफिला मदीना 
तैयबा आता तो हज़रत उमर रज़ियल्लाहु अन्हु जाकर उनसे सवाल 
करते कि इस काफिले में उवैस करनी नामी कोई शख्स हैं? जब एक 

मर्तवबा काफिला आया और आपको मालूम हो गया कि इसमें उवैस 
करनी रजियल्लाहु अन्हु तश्रीफ लाये हैं तो आप बहुत ख़ुश हुए, जाकर 
उनसे मुलाकात की और उनका नाम पूछा और जो हुलिया नबी-ए- 
करीम सल्लल्लाहु अलैहि व सल्लम ने बताया था, वह हुलिया भी मौजूद 
था। तो फिर आपने उनसे दरख़्वास्त की कि आप मेरे हक में दुआ 
फ्रमायें, हज़रत उवैस करनी ने सवाल किया कि आप मुझसे दुआ 
कराने क्‍यों तश्रीफ लाये? इस पर हज़रत उमर फारूक रजियल्लाहु 
अन्हु ने फुरमाया कि नबी-ए-करीम सल्लल्लाहु अलैहि व सल्लम ने 
मुझे यह वसिय्यत फ्रमाई थी कि जब “कर्न” से यह साहिब आयें तो 
उनसे अपने हक्‌ में दुआ कराना, अल्लाह तआला उनकी दुआ कुबूल 
फ्रमायेंगे। जब हज़रत उवैस करनी रजियल्लाहु अन्हु ने यह सुना कि 
हुज़ूरे अक़्दस सलल्‍्लल्लाहु अलैहि व सलल्‍लम ने यह फ्रमाया था तो 
उनकी आंखों में आंसू आ गये, कि सरकारे दो आलम सल्लल्लाहु 
अलैहि व सल्‍्लम ने मुझे यह निस्बत अता फरमाई | 

देखिये! हजरत फारूक आज़म रजियल्लाहु अन्हु जैसे बड़े मर्तबे 
वाले सहाबी से यह कहा जा रहा है कि अपने हक में दुआ कराओ, यह 
चीज उनको किस तरह हासिल हुयी, यह चीज़ उनको वालिदा की 
खिदमत और नबी-ए-करीम सल्‍्लल्लाहु अलैहि व सल्‍लम की इताअत 
की बदौलत हासिल हुयी। उन्हों ने यह देखा कि मेरे हुज़ूर सल्लल्लाहु 
अलैहि व सलल्‍लम ने मुझे जिस काम का हुक्म दिया है, अब मैं उस पर 
अमल करूंगा चाहे कुछ भी हो जाये | (मुस्लिम शरीफ) 


सहाबा की जांनिसारी 

कौन सहाबी ऐसा था जो हुज़ू्रे अक्दस सल्लल्लाहु अलैहि व 
सलल्‍लम का जांनिसार और जान फिदा करने वाला न हो, मैंने एक 
मजूमून में एक बात लिखी थी और वह बात सही लिखी थी कि हर 
सहाबी का यह हाल था कि अगर कोई शख्स अपनी जान देकर किसी 
दूसरे की जिन्दगी में इजाफा करने के काबिल होता तो तमाम 
सहाबा-ए-किराम सरकारे दो आलम सल्लल्लाहु अलैहि व सल्‍लम की 

जिन्दगी के एक सांस के ऊपर अपनी सारी जानें निछावर करने के 
लिये तैयार हो जाते। वे सहाबा इतने फिदाकार थे कि उनका तो यह 
हाल था कि वे किसी वक्‍त यह नहीं चाहते थे कि हुज़ूरे अक्दस 
सल्लल्लाहु अलैहि व सल्‍लम का जलवा-ए-अन्वर निगाहों से रूपोश 
हो, यहां तक कि जंग के मैदान में भी यह बात गवारा नहीं थी। हज़रत 
अबू दुजाना रजियल्लाहु अन्हु जिनको उहद की जंग में हुज़ूरे अक्दस 
सल्लल्लाहु अलैहि व सलल्‍लम ने अपने मुबारक हाथ से तलवार अता 
फ्रमाई थी, चुनांचे जब दुश्मनों की तरफ मुकाबले के लिये निकले तो 
उस वक्‍त दुश्मनों की तरफ से हुज़्रे अक्दस सल्लल्लाहु अलैहि व 
सलल्‍लम पर तीरों की बौछार आ रही थी, उस वक्‍त हजरत अबू दुजाना 

रजियल्लाहु अन्हु तीरों की तरफ पुश्त करके और हुज़ूरे अक्दस 

सल्लल्लाहु अलैहि व सल्‍लम की तरफ चेहरा करके खड़े हो गये, और 

सारे तीर अपनी पुश्त पर रोकने लगे, और सरकारे दो आलम 

सल्लल्लाहु अलैहि व सल्‍लम को बचाने के लिये सारे तीर अपनी पुश्त 

पर लेने लगे। सीने पर इसलिये न लिये कि अगर तीरों को अपने सीने 

पर सामने से रोकें तो हुज़्रे अक्दस सलल्‍्लल्लाहु अलैहि व सल्‍लम की 

तरफ पुश्त होती, और हुजूरे अक्दस सलल्‍्लल्लाहु अलैहि व सल्‍लम का 
जलवा-ए-अनवर नज़रों से ओझल हो जाता। इसलिये जंग की हालत 

में भी यह एह्तियात है कि पुश्त हुजूरे अक्दस सलल्‍लल्लाहु अलैहि व 

सलल्‍लम की तरफ न हो, बल्कि पुश्त तीरों की तरफ रहे, और चेहरा 

हुज़ूरे अक्दस सललल्लाहु अलैहि व सल्‍लम की तरफु हो। 

बहर हाल! सहाबा-ए-किराम रजियल्लाहु अन्हुम जो अपना एक 

एक लम्हा हुज़्रे अक्दस सल्लल्लाहु अलैहि व सल्‍लम की ख़िदमत में 

गुज़ारने के लिये बेचैन थे लेकिन हुजूरे अक्दस सलल्‍्लल्लाहु अलैहि व 

सल्लम ने उन सहाबा में से किसी को शाम भेज दिया, किसी को यमन 

भेज दिया किसी को मिस्र भेज दिया, और यह हुक्म दिया कि वहां 

जाकर मेरे दीन का पैग़ाम पहुंचाओ, जब यह हुक्म आ गया तो अब 

हुजूरे अक्दस सलल्‍्लल्लाहु अलैहि व सल्‍लम की ख़िदमत में रहने का 

शौक कुरबान कर दिया, और हुज़्रे अक्दस सल्लल्लाहु अलैहि व 
सल्लम के हुक्म को पूरा करने को मुकुद्यम रखा, और मदीना तैयबा से 
रवाना हो गये। 
हमारे हज़रते वाला एक अजीब बात बयान फ्रमाया करते थे, याद 
रखने के काबिल है। वह यह कि दीन वक़्त के तकाज़े पर अमल करने 

का नाम है। यह देखो कि इस वक्‍त का क्या तकाज़ा है? वह काम 
अन्जाम दो, इसलिये अगर वक्‍त का तकाज़ा मां बाप की ख़िदमत है, 
फिर जिहाद भी उसके आगे बे हकीकत है, तब्लीग भी उसके आगे बै 
हकीकत है, फिर नमाज जमाअत के साथ भी उसके आगे बे हकीकृत 
है, चाहे इन सब इबादतों के अपने फज़ाइल कितने ही ज़्यादा हों, 
इसलिये हमेशा इस बात को मद्देनज़र रखना चाहिये | 

मां बाप की ख्रिदमत करने की अहमियत 

मां बाप की ख़िदमत के बारे में अल्लाह तआला और उसके रसूल 
सल्लल्लाहु अलैहि व सल्‍लम ने यह बयान फुरमा दिया कि मां बाप की 
खिदमत सारी इबादतों पर मुकुद्म है, चुनांचे कुरआने करीम में मां बाप 
की खिदमत के बारे में एक दो नहीं बल्कि बहुत सी आयतें नाजिल 
फ्रमार्यी, चुनांच एक आयत में इरशाद फ्रमाया कि: 

(५:०३:८:५॥) [2.2 4:5॥ 9; 8:5४॥(:०)३ 

“यानी हमने इन्सान को मां बाप के साथ अच्छाई करने की 
नसीहत की कि मां बाप के साथ अच्छाई का मामला करो | और एक 
दूसरी आयत में इरशाद फुरमाया किः 

(3) 74:2| 22200, 2४ ४।३४:४४ ४4६5 ५.४४ 

यानी एक यह कि उसके सिवा किसी की इबादत न करो, और 
दूसरे यह कि मां बाप के साथ अच्छा सुलूक करो । देखिये इस आयत 
में अल्लाह तआला के साथ तौहीद, और मां बाप के साथ अच्छा सुलूक 
गोया कि तौहीद के बाद इन्सान का सब से बड़ा फरीजा यह है कि वह 


मां बाप के साथ अच्छा सुलूक करे । 

जब मां बाप बूढ़े हो जायें तो फिर 
फिर उसके आगे क्‍या खूबसूरत अन्दाज़ में अल्लाह तआला ने 
इरशाद फ्रमाया कि 
(४४ ७५.०४) ॥४ ४६॥।८४३८ :7९॥ 25:५ ६४(:|4॥" 
“यानी अगर तुम्हारी जिन्दगी में तुम्हारे मां बाप बुढ़ापे को पहुंच 
जायें, तो उन मां बाप को कभी “उफ” भी मत कहना, और बुढ़ापे का 
जिक्र इसलिये किया कि जब मां बाप बूढ़े हो जाते हैं तो बुढ़ापे के 
असर से कभी कभी जेहन नॉरमल नहीं रहता, और इसकी वजह से 
कभी कभी ग़लत सलत बातों पर इसरार भी करते हैं, इसलिये ख़ास 
तौर पर बुढ़ापे का जिक्र किया है कि चाहे मां बाप वे बातें कह रहे हैं 
कि जो तुम्हारे ख्याल में गलत और नाहकु ही क्‍यों न हों, लेकिन 
तुम्हारा काम यह है कि “उफ्‌” भी मत कहो, और उनसे झिड़क कर 
बात मत करना, और उनसे हमेशा इज़्ज़त के साथ बात करना। और 
आगे फरमाया कि 
छग80 +४ ६5 | ७० ४३ 7५)॥ 6० ४॥ (४६ “॥ (५०55॥3 
(४६:» ,...४॥) ।.2..> 
और उनके सामने अपने आपको जलील करके रखना, और यह 
दुआ मांगते रहना कि या अल्लाह! इनके ऊपर रह्मत फरमाइये, जिस 
तरह इन्हों ने मुझे बचपन में पाला था। बुढ़ापे के अन्दर अगर मां बाप 
के मिजाज में ज़रा सा चिड़चिड़ा पन पैदा हो गया तो उससे घबरा कर 
उफ” मत कहो, इसका ख़ास तौर पर जिक्र फ्रमाया। : 


नसीहत भरा वाकिआ 

मैंने एक किताब में एक किस्सा पढ़ा था, मालूम नहीं कि सच्चा है 
या झूठा, लेकिन बड़ा नसीहत भरा वाकिआ है, वह यह कि एक साहिब 
बूढ़े हो गये, उन्हों ने बेटे को आला तालीम दिला कर फाजिल बना 
दिया, एक दिन घर के सेहन में बाप बैठे हुये थे, इतने में एक कौआ 
घर की दीवार पर आकर बैठ गया तो बाप ने बेटे से पूछा कि बेटा! 
यह क्‍या चीज है? बेटे ने कहा अब्बा जान यह कौआ है, थोड़ी देर बाद 

फिर बाप ने पूछा बेटा यह क्या चीज है? उसने कहा अब्बा जान! यह 
कौआ है, फिर जब थोड़ी देर गुजर गयी तो बाप ने पूछा कि बेटे यह 
क्या है? बेटे ने कहा: अब्बा जान! अभी तो आपको बताया था कि यह 
कौआ है, थोड़ी देर गुजरने के बाद फिर बाप ने पूछा कि बेटा: यह 
क्‍या है? अब बेटे के लहजे में तब्दीली आ गयी और उसने झिड़क कर 
कहा कि अब्बा जान! कौआ है कौआ। फिर थोड़ी देर बाद बाप ने पूछा 
कि बेटा! यह क्या हैं? अब बेटे से न रहा गया, उसने कहा कि आप हर 
वक्‍त एक बात पूछते रहते हैं हज़ार मर्तबा कह दिया कि यह कौआ है? 
आपकी समझ में नहीं आती। बहर हाल, इस तरह बेटे ने बाप को 
डांटना शुरू कर दिया, थोड़ी देर के बाद बाप अपने कमरे में उठ कर 
गया और एक पुरानी डायरी निकाल लाय, और उस डायरी का एक 
पेज खोल कर बेटे को दिखाते हुए कहा कि बेटा! यह ज़रा पढ़ना, क्या 
लिखा है? चुनांचे उसने पढ़ा तो उसमें लिखा था कि आज मेरा छोटा 
बेटा सेहन में बैठा हुआ था और मैं भी बैठा हुआ था, इतने एक कौआ 
आ गया, तो बेटे ने मुझ से 25 मर्तबा पूछा कि अब्बा जान यह कया है? 
तो मैंने 55 मर्तबा उसको जवाब दिया कि बेटा, यह कौआ है, और इस 
अदा पर मुझे बड़ा प्यार आया। उसके पढ़ने के बाद बाप ने कहा! बेटा 
देखो: बाप और बेटे में यह फर्क है, जब तुम बच्चे थे तो तुमने मुझ से 
25 मर्तबा पूछा, और मैंने 25 मर्तबा बिल्कुल इत्मीनान से न सिर्फ 
जवाब दिया बल्कि मैंने इस बात का इजूहार किया कि मुझे उसकी इस 
अदा पर बड़ा प्यार आया, आज जब मैंने तुमसे सिर्फ 5 मर्तबा पूछा तो 
: तुम्हें इतना गुस्सा आ गया। 
मां बाप के साथ अच्छा सुलूक 
बहर हाल! अल्लाह तआला यह फ्रमाते हैं कि यह बात याद रखो! 
कि बुढ़ापे की उमर तक पहुंचने के बाद मां बाप के अन्दर थोड़ा सा 
चिड़चिड़ापन भी पैदा हो जायेगा, उनकी बहुत सी बातें नागवार भी 

में इससे कहीं ज़्यादा नागवार बातें तुम्हारे मां बाप ने बर्दाश्त की हैं, 
इसलिये तुम्हें भी उनकी नागवार बातों को बरदाश्त करना है, यहां तक 
कि अगर मां बाप काफिर भी हों तो उनके बारे में भी कुरआने करीम ने 
फरमाया: 
(4५ 33 ५ ५ ४ 54५ ८, ०५,४5 ॥ ५७६ 255 6३ 
(१०८४७४३,).).. ७3)८54॥ 3६:०५ 
यानी अगर तुम्हारे मां बाप काफ्रि. मुश्रैक हों, तो फिर शिर्क में 
तो उनकी इताअत मत करना लेकिन आम जिन्दगी के अन्दर उनके 
साथ अच्छा सुलूक फिर भी जरूरी है, इसलिये कि अगरचे वे काफिर 
है, लेकिन तुम्हारा बाप है। तो मां बाप की इताअत और उनके साथ 
अच्छे सुलूक की इतनी ताकीद फ्रमाई है। आजकी दुनिया हर मामले 
में उल्टी जा रही है, अब तो बाकायदा इस बात की तरबियत दी जा 
रही है कि मां बाप की इताअत, उनका एहतिराम, उनकी अज़्मत का 
नक्श औलाद के दिलों से मिटाया जाये। और बाकायदा इसकी 
तरबियत हो रही है, और यह कहा जाता है कि मां बाप भी इन्सान हैं, 
और हम भी इन्सान हैं, हम में और उनमें कया फर्क है, उनका हम पर 
क्या हक है। प्‌ 
जब इन्सान दीन से दूर हो जाता है, और अल्लाह और अल्लाह के 
रसूल की इताअत का जज़्बा ठंड़ा पड़ जाता है, और आखिरत की 
फिक्र ख़त्म हो जाती है तो उस वक्‍त इस किस्म की बातें पैदा हो 
जाती हैं, अल्लाह तआला इससे हमारी हिफाज़त फरमाये, आमीन | 


मां बाप की ना फरमानी का वबाल 

बहर हाल! यह अर्ज करना था कि मां बाप की इताअत वाजिब है 
अगर मां बाप किसी काम का हुक्म दें तो वह काम करना औलाद के 
ज़िम्मे शरअन फूर्ज हो जाता है, और बिल्कुल ऐसा फर्ज हो जाता है 
जैसा कि नमाज पढ़ना फर्ज है, बशर्ते कि मां बाप जिस काम का हुक्म 
दे रहे हैं, वह शरअन जायज हो। और अगर औलाद वह काम न करे 
तो यह ऐसा गुनाह है, जैसा कि नमाज छोड़ देना गुनाह है, इसी को 

बुज़ुर्गों ने फुरमाया कि मां बाप की ना फरमानी का वबाल यह होता है 
कि मरते वक्‍त कलिमा नसीब नहीं होता। 

इबरत्‌नाक वाकिआ 

एक शख्स का वाकिआ लिखा है कि उस की मौत का वक्‍त आ 
गया, और आख़री वक्‍त है, सब लोग यह कोशिश कर रहे हैं कि ज़बान 
से कलिमा पढ़ ले, मगर ज़बान पर कलिमा जारी नहीं होता, चुनांचे 
लोग एक बुज़ुर्ग को लाये, और उनसे पूछा कि इसका क्‍या हल 
निकाला जाये, इसकी ज़बान पर कलिमा जारी नहीं हो रहा है, उन 
बुजुर्ग ने फरमाया कि अगर इसकी मां या बाप जिन्दा हों तो उनसे 
इसके लिये माफी मांगो, ऐसा मालूम होता है कि इसने मां बाप की ना 
फ्रमानी की है, उसके नतीजे में इस पर यह वबाल आया है, और जब 
तक उनकी तरफ से माफी नहीं होगी, उस वक़्त तक इसकी जबान पर 
कलिमा जारी नहीं होगा। इससे अन्दाज़ा लगाइये कि मां बाप की ना 
फ्रमानी करना और उनका दिल दुखाना कितनी ख़तरनाक और वबाल 
की चीज है। हुज़ूर नबी-ए-करीम सल्लल्लाहु अलेहि व सल्‍लम ने हर 
हर कदम पर अपनी तालीमात में मां बाप का एहतिराम और उनके 
साथ अच्छे सुलूक का लिहाज़ रखा। जो सहाबी आप से मंश्विरा करने 
आते तो आप उनको अच्छे सुलूक का मशिवरा देते। 


इल्म के लिये मां बाप की इजाजत 
क्‍ हमारे यहां दारुल उलूम में बाज मर्तबां बाज तालिब इल्म दाखिले 
के लिये आते हैं, उनको पढ़ने का शौक है। आलिम बनने और दरसे 
निजामी पढ़ कर फुरागत हासिल करने का शौक है, लेकिन जब उनसे 
पूछा जाता है कि मां बाप की इजाजत से आये हो? तो मालूम होता है 
कि मां बाप की इजाज़त के बगैर आये हैं, और वे यह कहते हैं कि हम 
क्या करें मां बाप हमें इजाजत नहीं दे रहे थे, इसलिये हम बगैर 
इजाजत के चले आये हैं। मैं उनसे कहता हूं कि याद रखें, मौलवी 
बनना कोई फर्ज नहीं, मां बाप की इताअत करना फर्ज है, हां! अगर मां 

बाप इतना इल्म हासिल करने से रोक दें जिस से इन्सान एक 
मुसलमान जैसी जिन्दगी गुज़ार कसे, जैसे नमाज का तरीका सीखने से 
रोकें, तो इस सूरत में मां बाप की इताअत नहीं, लेकिन मौलवी बनना 
(पूरे दीन का इल्म हासिल करना) फर्ज़ व वाजिब नहीं, इसलिये जब 
तक मां बाप इसकी इजाजत न दें उस वक्‍त तक वह न करे, और 
अगर इजाजत के बगैर मौलवी बनने में लगेगा तो वही बात होगी जो 
हमारे हज़रते वाला फ्रमाया करते थे कि अपना शौक पूरा करना होगा, 
यह दीन का काम नहीं होगा। अल्लाह तआला हम सब को इसकी 
हकीकत समझने की तौफीक्‌ अता फ्रमाये, आमीन। द 


जन्नत हासिल करने का आसान रास्ता 

याद रखो! जब तक मां बाप जिन्दा हैं तो वे इतनी बड़ी नेमत हैं 
कि इस रूए ज़मीन पर इन्सान के लिये इससे बड़ी नेमत कोई और 
नहीं, जैसा कि हदीस में हुज़्रे अक्दस सल्लल्लाहु अलैहि व सल्‍लम ने 
फरमाया कि अगर मां बाप को मुहब्बत और प्यार की नज़र से देख लो 
तो एक हज और एक उमरे का सवाब है। इसी लिये एक दूसरी हदीस 
में हुजूरे अक्दस सलल्‍्लल्लाहु अलैहि व सल्‍लम ने इरशाद फ्रमाया कि 
मरदूद हो वह शख्स जो अपने मां बाप को बुढ़ापे की हालत में पाये, 
फिर वह उनकी ख़िदमत करके अपने गुनाह माफु न करा ले। इसलिये 
अगर मां बाप बूढ़े हैं तो जन्नत हासिल करना इतना आसान है जिसकी 
कोई हद नहीं, बस ज़रा सी उनकी ख़िदमत कर लोगे तो उनके दिल 
से दुआ निकल जायेगी, और तुम्हारी आख़िरत संवर जायेगी। बहाने 





बहाने से तुम जन्नत कमा सकते हो। बहर हाल! मां-बाप जब तक 


जिन्दा हों उनको नेमत समझ कर उनकी कुदर करें, इसलिये कि जब 
मां बाप उठ जाते हैं तो उस वक्‍त हसरत होती है कि हमने ज़िन्दगी 
के अन्दर उनकी कोई कृदर न की, उनके साथ अच्छा सुलूक करके 
जन्नत न कमा ली, बाद में अफ़्सोस होता है। 

मां बाप की वफात के बाद तलाफी की सूरत 

ज़्यादातर यह होता है कि मां बाप .के मरने के बाद औलाद को 

इस बात का एहसास होता है कि हमने कितनी बड़ी नेमत खो दी और 
हमने उसका हक अदा न किया, उसके लिये भी अल्लाह तआला ने 
एक रास्ता रखा है। फरमाया कि अगर किसी ने मां बाप के हुकूक में 
कोताही की हो, और उनसे फायदा न उठाया हो, तो उसकी तलाफी के 
दो रास्ते हैं, एक उनके लिये ईसाले सवाब की कस्रत करना, जितना 
हो सके उनको सवाब पहुंचायें। सदका देकर हो, या नवाफिल पढ़ कर 
हो, या कुरआन की तिलावत के जरिये हो, इसके जरिये उसकी तलाफी 
हो जाती है, दूसरे यह कि मां बाप के अजीज, रिश्तेदार और दोस्त व 
अहबाब हैं, उनके साथ अच्छा सुलूक करे और उनके साथ भी ऐसा ही 
सुलूक करे जैसा बाप के साथ करना चाहिये, उसके नतीजे में अल्लाह 
तआला उस कोताही की तलाफी फ्रमा देते हैं। अल्लाह तआला मुझे 
और आप सब को इसकी तौफीक अता फरमाये, आमीन 4 

मां के तीन हक बाप का एक हक 

हज़रत अबू हुरैरह रजियल्लाहु अन्हु फरमाते हैं कि एक शखर्ूस 
हुजूरे अक्दस सलल्‍लल्लाहु अलैहि व सल्‍लम की खिदमत में हाज़िर हुए, 
और आकर पूछा कि या रसूलल्लाह! सारी दुनिया के इन्सानों में सब से 
ज़्यादा मेरे अच्छे सुलूक का मुस्तहिक्‌ कौन है? किस के साथ मैं सब 
. से ज़्यादा अच्छा सुलूक करूँ? आपने फरमायाः तुम्हारी मां, यानी सारे 
इन्सानों में सब से ज़्यादा तुम्हारे अच्छे सुलूक की मुस्तहिक तुम्हारी मां 
है, उन साहिब ने फिर सवाल किया कि उसके बाद कौन है? आपने 
'दोबारा जवाब दिया: तुम्हारी मां, उन साहिब ने फिर सवाल किया कि 
: उसके बाद कौन है? आपने फिर जवाब दियाः तुम्हारी मां, उन साहिब 
ने फिर सवाल किया कि उसके बाद कौन है? तो चौथे नम्बर पर 
फ्रमायाः: तुम्हार बाप | 

तीन मर्तबा मां का नाम लिया आख़िर में चौथे नम्बर पर बाप का 
नाम लिया। इसलिए उलमा-ए-किराम ने इस हदीस से दलील पकड़ते 
हुए फ्रमाया कि मां का हक॒ अच्छे सुलूक में बाप से भी ज़्यादा है, मां 
के तीन हकु हैं और बाप का एक हक है। इसलिए कि बच्चे की 
परवरिश के लिए मां जितनी परेशानियां झेलती है बाप उसका चौथाई 
भी नहीं झेलता। इसलिए हुज़ूर सललल्लाहु अलैहि व सल्‍लम ने तीन 
हिस्से मां के बयान फरमाए और एक हिस्सा बाप का बयान फ्रमाया | 


बाप की ताजीम, मां की ख्रिदमत 

इसलिये बुजुर्गों ने फुरमाया कि अगर कोई हदिया या तोहफा देना 
हो तो मां को ज़्यादा देना चाहिये, बुजुर्गों ने यह भी फ्रमाया कि दो 
चीजें अलग अलग हैं, एक है “ताज़ीम” इसमें तो बाप का हक मां पर 
मुक॒ृद्यम है, और दूसरी चीज़ है “अच्छा सुलूक” और “ख़िदमत” इसमें 
मां का हक बाप पर मुकृद्यम है। “ताज़ीम” का मतलब यह है कि दिल 
में उसकी अजूमत ज़्यादा हो, उसकी तरफ पांव फैला कर न बैठे, 
उसके सिरहाने न बैठे, या जो ताज़ीम के आदाब हैं, उसमें बाप का 
हक मुकुद्दम है, लेकिन जहां तक ख़िदमत का ताल्लुक है, उसमें मां का 
हकु मुकुद्यम है, और बाप के मुकाबले में तीन चौथाई ज़्यादा है। 

अल्लाह तआला ने कुदरती तौर पर मां के अन्दर यह बात रखी है 
कि मां के साथ औलाद की बेतकल्लुफी ज़्यादा होती है, बहुत सी बातें 
बेटा खुल कर बाप से नहीं कह सकता, लेकिन मां के सामने वह कह 
देता है, तो शरीअत ने इसका भी लिहाज रखा है, चुनांचे हाफिज इब्ने 
हजर रह्मतुल्लाहि अलैहि ने फत्हुल बारी में बुजुर्गों का बयान किया 
हुआ यह उसूल लिखा है कि औलाद बाप की ताजीम ज़्यादा करे और 
मां की खिदमत ज़्यादा करे, इस उसूल के जरिये हदीसों के दरमियान 
भी ततबीक (जोड़ और मुवाफकृत) हो जाती है। 

मां की खिंदमत का नतीजा 

बहर हाल! मां की ख़िदमत वह चीज़ है जो इन्सान को कहां से 
कहां तक पहुंचा देती है, जैसा कि आपने हजरत उवैस करनी 

रजियल्लाहु अन्हु के वाकिए में देखा। और बहुत से बुज़ुर्गों का यही 
हाल जिक्र किया गया है। जैसे इमाम ग़जाली रह्मतुल्लाहि अलैहि के 
बारे में यह बात मश्हूर है कि एक मुद्दत तक सिर्फ मां की ख़िदमत में 
मश्गूल रहने की वजह से इल्म हासिल नहीं कर सके, लेकिन बाद में 
जब उनकी ख़िदमत से फारिग हो गये तो अल्लाह तआला ने इल्म के 
अन्दर बुहत ऊचा मकाम अता फ्रमाया। इसलिये इस ख़िदमत को 
गनीमत समझना चाहिये। 

वापस जाकर उनके साथ अच्छा सुलूक करो 
यह हज़रत अब्दुल्लाह बिन अमर अल-आस रज़ियल्लाहु अन्हु की 
रिवायत है, फ्रमाते हैं कि एक शरबस हुज़ूरे अक्दस सललल्लाहु अलैहि 
व सलल्‍लम की ख़िदमत में हाजिर हुआ, और अर्ज किया कि या 
रसूलल्लाह, मैं आपके पास दो चीज़ों पर बैज्ञत करने आया हूं, एक 
हिज्रत पर और एक जिहाद पर, यानी अपना वतन छोड़ कर मदीना 
तैयबा में रहने के लिये हिज्रत के इरादे से आया हूं, और आपके साथ 
जिहाद करने की नियत से आया हूं, और अपने अल्लाह तआला से 
अज व सवाब का तलबगार हूं, तो आप सल्लल्लाहु अलैहि व सल्लम ने 
उससे पूछा कि क्‍या तुम्हारे मां बाप में से कोई जिन्दा है? उस शख्स 
ने जवाब दिया कि हां, बल्कि मां और बाप दोनों जिन्दा हैं, आपने 
फ्रमाया कि क्‍या तुम वाकुओ अज् व सवाब चाहते हो? उसने जवाब 
दिया कि जी हां या रसूलल्लाह! आपने जवाब दिया कि मेरे साथ 
जिहाद करने के बजाये तुम अपने मां बाप के पास वापस जाओ, और 
उनके साथ अच्छा सुलूक करो | 

जाकर मां बाप को हंसाओ 

देखिये! इस हदीस में अपने साथ जिहाद करने की फुज़ीलत को 
मां बाप के साथ अच्छे सुलूक पर कुरबान फ्रमा दिया, और उनको 
वापस फरमा दिया। एक रिवायत में आता है कि एक मर्तबा जिहाद की 
तैयारी हो रही थी, एक साहिब हुज़ूरे अक्दस सल्लल्लाहु अलैहि व 
सललम की ख़िदमत में हाजिर हुए, और अर्ज किया कि या रसूलल्लाह! 
मैं जिहाद में शरीक होने के लिये आया हूं, और फुरूर के तौर पर 
बयान किया कि मैं जिहाद में शिर्कत करने का इतना सच्चा तालिब हूं 
कि जिहाद में शिर्कत के लिये अपने मां बाप को रोता हुआ छोड़ कर 
आया हूं। मतलब यह था कि मेरे मां बाप मुझे नहीं छोड़ रहे थे, और 
मुझे जिहाद में शिर्कत की इजाजत नहीं दे रहे थे, लेकिन इसके 
बावजूद मैं उनको इस हालत में छोड़ कर आया हूं कि वे मेरी जुदाई 
की वजह से रो रहे थे, तो आं हज़रत सलल्‍्लल्लाहु अलैहि व सलल्‍लम ने 
उस शख्स से फरमाया: 

(७...४...) ॥4५८/॥०८।.(९. ५ (>. 

वापस जाओ और उनको जिस तरह रोता हुआ छोड़ा था अब 
जाकर उनको हंसाओ और उनको राजी करो, तुम्हें मेरे साथ जिहाद 
पर जाने की इजाजत नहीं । 

दीन “हदों की हिफाजत” का नाम है 

यह है हदों की हिफाज़त, इसी लिये हमारे हज़रत रहमतुल्लाहि 
अलैहि फ्रमायां करते थे कि दीन नाम है “हदों की हिफाज़त” का, यह 
कोई दीन नहीं कि जब जिहाद की फज़ीलत सुन ली तो सब कुछ छोड़ 
छाड़ कर जिहाद के लिये रवाना हो गये, बल्कि अल्लाह और अल्लाह 
के रसूल सल्‍्लल्लाहु अलैहि व सल्लम के हुक्‍्मों की रियायत करते हुए 
हर मौके पर काम करना होता है। मेरे वालिद माजिद हज़रत मुफ्ती 
मुहम्मद शफी साहिब रह्मतुल्लाहि अलैहि फ्रमाया करते थे कि आज 
कल लोग “एक बाग” हो गये हैं, जैसे अगर घोड़े की एक बाग हो तो 
. वह सिर्फ एक ही तरफ चलेगा, दूसरी तरफ ध्यान भी नहीं देगा, इसी 

डर--न------र--------- पट प था न--- पक ततं-८-+-+ममप मद ८;८--तप ८-८ या-८3 ८८८८-८८ पं 3+८८+प-+त--८म पर <ञन परम. 


बच्च्ड इसलाही खुतबात ब्लू. 72. ओक्लवप्टपतू॑त८नव जिल्द(4) ड5-5-<< 


तरह लोग भी एक बाग हो गये हैं, यानी जब यह सुन लिया कि फलां 
काम बड़ी फज़ीलत वाला है बस उसकी तरफ दौड़ पड़े, और यह नहीं 
देखा कि हमारे ज़िम्मे और क्‍या हुकूक वाजिब हैं, और दूसरे कामें की 
क्या हद है? 


अल्लाह वालों की सोहबत 

और यह “हदों की हिफाज़त” की बात आदतन उस वक्‍त तक 
हासिल नहीं होती, जब तक किसी अल्लाह वाले की सोहबत मयस्सर न 
आये, ज॒बान से मैंने भी कह दिया और आपने सुन भी लिया, किताबों में 
भी यह बात लिखी है, लेकिन किस मौके पर अमल का क्‍या तरीका 
इसख्तियार करना है, और किस मौके पर किस चीज़ को तरजीह देनी है, 
यह बात किसी कामिल शैख़ की सोहबत के बगैर हासिल नहीं होती, 
और आदमी कमी ज़्यादती ही में मुब्तला रहता है। शैख्बे कामिल ही 
बताता है कि इस वक्त क्‍या काम करना है, वह बताता है कि इस वक़्त 
मेरे लिये क्या चीज़ बेहतर है और क्‍या चीज बेह्तर नहीं। हज़रत 
हकीमुल उम्मत मौलाना अशरफ अली साहिब थानवी रह्मतुल्लाहि 
अलैहि के पास इस्लाह के लिये लोग आते तो आप बहुत से लोगों के 
वज़ीफे छुड़ा देते और दूसरे कामों पर लगा देते, इसलिये कि वह 
जानते थे कि अगर यह इस काम पर लगा रहेगा तो हदों की हिफाजत 
नहीं करेगा | 

शरीअत, सुनन्‍नत, तरीकृत 

हमारे हजरत डा० अब्दुल हई साहिब रह्मतुल्लाहि अलैहि फरमाया 
करते थे कि “हुकूकु” तमाम के तमाम शरीअत है। यानी शरीअत 
हुकूकु का नाम है, अल्लाह के हुकूक, और बन्दों के हुकूक और 
“हुदूद” तमाम की तमाम सुन्नत है, यानी सुन्‍नत से यह पता चलता है 
कि किस हक की क्या हद है। अल्लाह के हुकूक की हद कहां तक है 
और बंदों के हुकूक्‌ की हद कहां तक है। और हुज़ूरे पाक सल्लल्लाहु 
अलैहि व सललम की सुनन्‍्नतें यह बताती हैं कि किस हक पर किस हद 
तक अमल किया जायेगा। और “हदों की हिफाज़त” तमाम की तमाम 

तरीकृत है, यानी तरीकृत जिसको तसव्वुफ और सुलूक कहा जाता है, 
इन हदों की हिफाजत का नाम है, यानी वे हदें जो सुन्नत से साबित 
हैं, उनकी हिफाजत तसव्वुफ और सुलूक के जरिये होती है। खुलासा 
यह है कि “शरीअत” तमाम तर हुकूक, सुनन्‍्नत तमाम तर हुदूद और 
तरीकृत तमाम तर ”हदों की हिफाजत” बस! अगर ये तीन चीजें 
हासिल हो जायें तो फिर किसी चीज़ की ज़रूरत नहीं, लेकिन आदतन 
ये चीज़ें उस वक्‍त तक हासिल नहीं होतीं, जब तक इन्सान किसी 
अल्लाह वाले के सामने रगड़े न खाये, और शैख्े कामिल के हुज़ूर 
अपने आप को पामाल न करे | 
काल रा गुजार साहिबे हाल शो 
पेशे मर्दे कामिल पामाल शो 
जब तक आदमी किसी मर्दे कामिल के सामने अपने आप को 
पामाल नहीं करेगा, उस वक़्त तक यह बात हासिल नहीं होगी। बल्कि 
कमी ज़्यादती ही में मुब्तला रहेगा। कभी उधर झुक गया कभी इधर _ 
झुक गया, सारे तसब्वुफ का मक़्सद ही यह है कि इन्सान को कमी व 
ज्यादती से बचाये और उसको एतिदाल (दरमियानी राह) पर लाये, और 
उसको यह बातये कि किस वक़्त दीन का क्‍या तकाज़ा है। अल्लाह 
तआला मुझे और आप सब को इस पर अमल करने की तौफीक अता 


फरमाये, आमीन | 


3३भीशी (०) 4(५७००॥ ८|॥9०५ ७3 

गीबत 


जुबान का एक बड़ा गुनाह. 

“गीबत” एक संगीन गुनाह 

इमाम नववी रह्मतुल्लाहि अलैहि उन गुनाहों का बयान फरमा रहे 
हैं जो इस जबान से ज़ाहिर होते हैं, और सब से पहले उस गुनाह को 
जिक्र फरमाया जिसका रिवाज बहुत ज़्यादा हो चुका है, वह है गीबत 
का गुनाह, यह ऐसी मुसीबत है जो हमारी मज्लिसों पर और हमारे 
मुआशरे पर छा गयी है, कोई मज्लिस इससे ख़ाली नहीं, कोई गुफ़्तगू 
इससे ख़ाली नहीं | हुज़ूरे अक्दस सल्लल्लाहु अलैहि व सल्‍लम ने इस 
पर बड़ी सख्त वओदें बयान फुरमाई हैं, और कुरआने करीम ने गीबत 
के लिये इतने संगीन अल्फाज़ इस्तेमाल किये हैं कि शायद किसी और 
गुनाह के लिये इतने संगीन अल्फाज़ इस्तेमाल नहीं किये गये। चुनांचे 

“यानी एक दूसरे की गीबत मत करो (क्योंकि यह ऐसा बुरा अमल 
है जैसे अपने मुर्दार भाई का गोश्त खाना) क्‍या तुम में से कोई इसको 
पसन्द करता है कि अपने मुर्दार भाई का गोश्त खाये? तुम इसको बहुत 
बुरा समझते हो” इसलिये जब तुम इस अमल को बुरा समझते हो तो 
गीबत को भी बुरा समझो। इसमें ज़रा गौर करें कि इसमें गीबत की 
कितनी बुराई बयान फ्रमाई है, एक तो इन्सान का गोश्त खाना, और 
आदमं ख़ोर बन जाना ही कितनी बुराई की बात है, और इन्सान भी 
कौन सा? अपना भाई? और भाई भी जिन्दा नहीं, बल्कि मुर्दा, अपने 
मुर्दा भाई का गोश्त खाना जितना संगीन है, उतना ही दूसरे की ग़ीबत 
करना संगीन और ख़तरनाक है | 

“गीबत” की तारीफ 

गीबत के क्‍या मायने हैं? गीबत के मायने हैं। दूसरे की पीठ पीछे 
बुराई बयान करना, चाहे वह बुराई सही हो, वह उसके अन्दर पाई जा 
रही हो, गलत न हो, फिर भी अगर बयान करोगे तो वह गीबत में 
शुमार होगा, हदीस में आता-है कि एक सहाबी ने हुज़्रे अक्दस 
सल्लल्लाहु अलैहि व सलल्‍लम से सवाल किया, या रसूलल्लाह! ग़ीबत 
क्या होती है? तो आप सलल्‍्लल्लाहु अलैहि व सलल्‍लम ने जवाब में 
फ्रमाया: 

७५५८, ४ै५।४,९३" 

यानी अपने भाई का उसके पीठ पीछे ऐसे अन्दाज में जिक्र करना 
जिसको वह ना पसन्द करंता हो, यानी अगर उसको पता चले कि मेरा 
जिक्र इस तरह उस मज्लिस में किया गया था, तो उसको तकलीफ हो, 
और वह उसको बुरा समझे, तो यह गीबत है, उन सहाबी ने फिर 
सवाल किया कि: 

“।.॥ .«! ७८९८" 

अगर मेरे भाई के अन्दर वह ख़राबी हकीकृत में मौजूद है जो में 
बयान कर रहा हूं, तो आपने जवाब में फ्रमाया. कि अगर वह ख़राबी 
हकीकत में मौजूद है तब यह गीबत है, और अगर वह ख़राबी उसके 

अन्दर मौजूद नहीं है, और तुम उसकी तरफ झूठी निस्बत कर रहे हो, 
तो फिर यह गीबत नहीं, फिर तो यह बुहतान बन जायेगा, और दोहरा 
गुनाह हो जायेगा। (अबू दाऊद शरीफ) 

अब जरा हमारी महफिलों और मज्लिसों की तरफ नज़र डाल कर 
देखिये कि किस कदर इसका रिवाज हो चुका है, और दिन रात इस 
गुनाह के अन्दर मुब्तला हैं। अल्लाह तआला हमारी हिफाज़त फरमाये, 
आमीन।| बाज़ लोग इसको दुरुस्त बनाने के लिये यह कहते हैं कि मैं 
गीबत नहीं कर रहा हूं, मैं तो उसके मुंह पर यह बात कह सकता हूं। 
मक़्सद यह है कि जब मैं यह बात उसके मुंह पर कह सकता हूं तो 
मेरे लिये यह गीबत करना जायज है, याद रखो, चाहे तुम वह बात 
उसके मुंह पर कह सकते हो, या न कह सकते हो, वह हर हालत में 
गीबत है। पस अगर तुम किसी का बुराई से जिक्र कर रहे हो तो यह 
गीबत के अन्दर दाखिल है और यह बड़ा गुनाह है। 

“गीबत” बड़ा गुनाह है 

और यह ऐसा ही बड़ा गुनाह है जैसे शराब पीना, डाका डालना, 
बदकारी करना, बड़े गुनाहों में दाख़िल हैं। दोनों में कोई फर्क नहीं, वे 
भी हरामे कृतओ हैं, यह भी हरामे कतओ है, बल्कि ग़ीबत का गुनाह 
इस लिहाज से उन गुनाहों से ज़्यादा संगीन है कि गीबत का ताल्लुक 
बन्दों के हुकूक से है, और बन्दों के हुकूक का मामला यह है कि जब 
तक बन्दा उसको माफ न कर दे उस वक़्त तक वह गुनाह माफ नहीं 
होगा, दूसरे गुनाह सिर्फ तौबा से माफ हो सकते हैं लेकिन यह गुनाह 
तौबा से भी माफ नहीं होगा, इससे इस गुनाह की संगीनी का अन्दाज़ा 
किया जा सकता है, ख़ुदा के लिये इसका एह्तिमाम करें कि न गीबत 
करें न गीबत सुनें, और जिस मज्लिस में ग्रीबत हो रही हो, उसमें 
गुफ़्तगू बदलने की कोशिश करें, कोई दूसरा मौज़ू छेड़ दें, अगर उस 
गुफ्तगू का रुख़ नहीं बदल सकते, तो फिर उस मज्लिस से उठ कर 
चले आयें, इसलिये कि गीबत करना भी हराम है, और गीबत सुनना भी 
हराम है। 


बचब्ड इसलाही खुतबात 

हज रत अनस बिन मालिक रजियल्लाहु अन्हु हुज़्रे अक्दस 
सल्लल्लाहु अलैहि व सल्‍लम के ख़ास ख़ादिम थे, दस साल तक हुज़ूरे 
अक्दस सलल्‍्लल्लाहु अलैहि व सल्‍लम की खिदमत की, वह रिवायत 
करते हैं कि हुज़ूरे अक्दस सलल्‍्लल्लाहु अलैहि व सल्‍लम ने इरशाद 
फ्रमाया कि जिस रात मेराज में मुझे ऊपर ले जाया गया, तो वहां मेरा 
गुजर ऐसे लोगों पर हुआ, जो अपने नाख़ुनों से अपने चेहरे नोच रहे 
थे, मैंने जिबरील अलैहिस्सलाम से पूछा कि ये कौन हैं? उन्हों ने जवाब 
में फरमाया कि ये वे लोग हैं जो लोगों का गोश्त खाते थे, और लोगों 
की आबरुओं पर हमले किया करते थे | 


“गीबत” जिना से बदतर है 

चूंकि इस गुनाह को हुज़ूरे अक़्दस सल्लल्लाहु अलैहि व सल्‍लम ने 
मुख्तलिफ तरीकों से सहाबा-ए-किराम के सामने पेश फ्रमाया, उन 
सब को पेशे नज़र रखना चाहिये, ताकि हमारे दिलों में इसकी बुराई 
और ख़राबी बैठ जाये, अल्लाह तआला अपने फजूल से इसकी बुराई 
हमारे दिलों में बिठा दे, और इस बुराई और ख़राबी से बचने की 
तौफीक अता फरमाये, आमीन। इस हदीस के अन्दर आपने देखा कि 
आखिरत में उनका यह अन्जाम होगा कि अपने चेहरे नोच रहे होंगे। 
और एक रिवायत में जो सनद के एतिबार से बहुत मज़्बूत नहीं है, 
मगर मायने के एतिबार से सही है, वह यह कि हुज़्रे अक्दस 
सलल्‍लल्लाहु अलैहि व सलल्‍लम ने फरमाया कि ग्रीबत का गुनाह ज़िना के 
गुनाह से भी बुरा है. और वजह इसकी यह बयान फरमाई कि ख़ुदा न 
करे अगर कोई ज़िना में मुब्तला हो जाये तो जब कभी नदामत और 
शरमिन्दगी होगी, और तौबा कर लेगा तो इन्शा-अल्लाह माफ हो 

जायेगा, लेकिन ग़ीबत का गुनाह उस वक़्त तक माफ नहीं होगा जब 
तक वह शरूस माफ न कर दे जिसकी गीबत और बे-इज़्ज़ती की गयी 
है, इतना ख़तरनाक गुनाह है। (मज्मउज्‌ जवायद) द 

गीबत करने वाले को जन्नत से रोक दिया जायेगा 

एक हदीस में हुज़्रे अक्दस सलल्‍्लल्लाहु अलैहि व सल्‍्लम ने 
फ्रमाया कि जो लोग गीबत करने वाले होंगे, उन्हों ने बजाहिर दुनिया 
में बड़े अच्छे आमाल किये होंगे, नमाज़ें पढ़ीं, रोज़े रखे, इबादतें कीं, 
लेकिन जिस वक़्त वे लोग पुल सिरात पर से गुज़रेंगे, आप हज़रात 
जानते हैं कि पुल सिरात एक पुल है जो जहन्नम के ऊपर से गुज़रता 
है, हर इन्सान को उसके ऊपर से गुज़रना है, अब जो शख्स जन्‍्नती 
है, वह उस पुल को पार करके जन्नत में पहुंच जायेगा, और अल्लाह 
बचाये, जिसको जहन्नम में जाना है, उसको उसी पुल के ऊपर से नीचे 
खींच लिया जायेगा, और जहन्नम में डाल दिया जायेगा। लेकिन गीबत 
करने वालों को पुल के ऊपर जाने से रोक दिया जायेगा, और उनसे 
कहा जायेगा कि तुम आगें नहीं बढ़ सकते, जब तक इस गीबत का 
कफ़्फारा न अदा कर दोगे, यानी जिसकी गीबत की है उससे माफी न 
मांग लोगे, और वह तुम्हें माफ न कर दे, उस वक्‍त तक जन्नत में 
दाख़िल नहीं हो सकते | 

बद्तरीन सूद गीबत है 

. एक हदीस में नबी-ए-करीम सल्लल्लाहु अलैहि व सलल्‍्लम ने यहां 

तक फरमाया कि सूद इतना ज़ब्रदस्त गुनाह है कि उसके अन्दर बहुत 
सी खराबियां हैं, और बहुत से गुनाहों का मजूमूआ है, और इसका 
अदना गुनाह ऐसा है, (खुदा अपनी पनाह में रखे) जैसे कोई शख्स 
अपनी मां के साथ बदकारी करे, देखिये, सूद पर इतनी सख्त वऔद 
आयी है, कि ऐसी वओआद और किसी गुनाह पर नहीं आयी, फिर हुज़ूरे 
अक्दस सल्लल्लाहु अलैहि व सल्‍्लम ने फ्रमाया कि सब से बद्तरीन 
सूद यह है कि कोई शख्स अपने मुसलमान भाई की आबरू पर हम्ला 
करे, कितनी सख्त वआद बयान फ्रमाई। (अबू दाऊद शरीफ) 


हज इस्लाही खुतबात कण 


गीबत, मुर्दार भाई का गोश्त खाना है 

शक रिवायत में है कि हुजूरे अक्दस सल्लल्लाहु अलैहि व सल्‍्लम 
के जमाने में दो औरतें थीं, उन्हों ने रोज़ा रखा, और रोज़े की हालत में 
दोनों औरतें आपस में बात चीत करने में मश्गूल हो गयीं, जिसके 
नतीजे में गीबत तक पहुंच गयीं, किसी का जिक्र शुरू हुआ तो उसकी 
गीबत भी शुरू हो गयी, थोड़ी देर बाद हुज़ूरे अक़्द्स सल्लल्लाहु अलैहि 
व सल्‍लम की ख़िदमत में एक साहिब आये और आकर बताया कि या 
रसूलल्लाह उन दोनों औरतों ने रोज़ा रखा था, मगर उनकी हालत 
बहुत ख़राब हो रही है और प्यास की वजह से उनकी जान ल॒बों पर 
आ रही है, और वे औरतें मरने के क्रीब हैं, आं हज़रत सल्लल्लाहु 
अलैहि व सल्‍लम को बजाहिर “वही” के ज़रिये यह मालूम हो गया 
होगा कि उन औरतों ने गीबत की है। चुनांचे आपने हुक्म फुरमाया कि 
उन औरतों को मेरे पास लाओ, जब उन औरतों को हुज़ूरे अक्दस 
सल्लल्लाहु अलैहि व सलल्‍लम की ख़िदमत में लाया गया तो आपने देखा 
कि हकीकत में वे लबे-दम आयी हुयी हैं, फिर आपने हुक्म दिया कि 
एक- बड़ा प्याला लाओ, चुनांचे प्याला आया तो आपने उनमें से एक से 
फ्रमाया कि तुम इस प्याले में के (उल्टी) करो, जब उसने के करनी 
शुरू की तो कै के ज़रिये अन्दर से पीप और ख़ून और गोश्त के टुकड़े 
ख़ारिज हुये, फिर दूसरी औरत से फ्रमाया कि तुम के करो, जब उसने 
कै की तो उसमें भी ख़ून और पीप और गोश्त के टुकड़े ख़ारिज हुये, 
यहां तक कि वह प्याला भर गया। फिर हुजूरे अक्दस सलल्‍लल्लाहु 
अलैहि व सल्लम ने फुरमाया कि यह तुम्होरे उन बहनों भाईयों का ख़ून 
और पीप और गोश्त है जो तुम दोनों ने रोज़े की हालत में खाया था। 

। तुम दोनों ने रोज़े की हालत में जायज खाने से तो परहेज कर 
लिया, जो हराम खाना था, यानी दूसरे मुसलमान भाई का ख़ून और 
गोश्त खाना उसको तुमने नहीं छोड़ा, जिसके नतीजे में तुम दोनों के 
पेटों में ये चीजें भर गयी थीं, इसकी वजह से तुम दोनों की यह हालत 
हुयी, उसके बाद फ्‌ हुयी, उसके बाद फरमाया कि आइनदा कभी गीबत का जम 

करना। गोया कि उस मौके पर अल्लाह तआला ने गीबत की सूरते 
मिसाली दिखा दी कि गीबत का यह अन्जाम होता है | 

बात असल में यह है कि हम लोगों का ज़ौक ख़राब हो गया है, 
हमारी हिस मिट चुकी है, जिसकी वजह से गुनाह की बुराई और 
ख़राबी दिल से जाती रही है। लेकिन जिन लोगों को अल्लाह तआला 
सही हिस अता फरमाते हैं, और सही जौक अता फ्रमाते हैं उनको 
इसका मुशाहदा भी करा देते हैं। 


गीबत करने पर इब्रतनाक ख़्वाब 

चुनांचे एक ताबिआओऔ जिनका नाम रबओ है। वह अपना वाकिआ 
बयान करते हैं कि एक मर्तबा मैं एक मज्लिस में पहुंचा | मैंने देखा कि 
लोग बैठे हुये बातें कर रहे हैं, मैं भी उस मज्लिस में बैठ गया, अब . 
बातें करने के दौरान किसी आदमी की -गीबत शुरू हो गयी, मुझे यह 
बात बुरी लगी कि हम यहां मज्लिस में बैठ कर ग्रीबत करें, चुनांचे मैं 
उस मज्लिस से उठ कर चला गया, इसलिये कि अगर किसी मज्लिस 
में गीबत हो रही हो तो आदमी को चाहिये कि उसको रोके, और अगर 
रोकने की ताकृत न हो तो कम से कम उस गुफ्तगू में शरीक न हो, 
बल्कि उठ कर चला जाये | चुनांचे मैं चला गया, थोड़ी देर बाद ख्याल 
आया कि अब उस मज्लिस में गीबत का मौज़ू ख़त्म हो गया होगा, 
इसलिये मैं दोबारा उस मज्लिस में जाकर उनके साथ बैठ गया, अब 
थोड़ी देर इधर उधर की बातें होती रहीं, लेकिन थोड़ी देर के बाद फिर 
गीबत शुरू हो गयी, लेकिन मेरी हिम्मत कमजोर पड़ गयी, और मैं उस 
मज्लिस से उठ न सका, और जो गीबत वे लोग कर रहे थे, पहले तो 
उसको सुनता रहा और फिर मैंने खुद भी गीबत के एक दो जुम्ले कह 
दिये। 

जब उस मज्लिस से उठ कर घर वापस आया और रात को सोया 
तो ख्वाब में एक इन्तिहाई काले रंग के आदमी को देखा, जो एक तश्त 
में मेरे पास गोश्त लेकर आया। जब मैंने गौर से देखा तो मालूम हुआ 
कि वह सुअर का गोश्त है और वह काले रंग का आदमी मुझ से यह 

कह रहा है कि यह सुअर का गोश्त खाओ, मैंने कहा, मैं मुसलमान 
आदमी हूं, सुअर का गोश्त कैसे खाऊं? उसने कहा कि नहीं, यह तुम्हें 
खाना पड़ेगा, और फिर जबरदस्ती उसने गोश्त के टुकड़े उठा कर मेरे 
मुंह में ठूंसने शुरू कर दिये, अब मैं मना करता जा रहा हूं, और वह 
ठूंसता जा रहा है, यहां तक कि मुझे मतली और कै आने लगी, मगर 
वह ठूंसता जा रहा था, फिर इसी शदीद तकलीफ की हालत में मेरी 
नींद खुल गयी, जब जागने के बाद मैंने खाने के वक्‍त खाना खाया तो 
ख़्वाब में जो सुअर के गोश्त का बदबूदार और ख़राब ज़ायका था, वह 
जायका मुझे अपंने खाने में महसूस हुआ, और तीस दिन तक मेरा यह 
हाल रहा कि जिस वक्‍त भी मैं खाना खाता, तो हर खाने में उस सुअर 
के गोश्त का बद्तरीन ज़ायका मेरे खाने में शामिल हो जाता। और इस '. 
वाकिए से अल्लाह तआला ने इस पर मुतनब्बह फ्रमाया कि ज़रा सी 
देर जो मैंने गीबत कर ली थी, उसका बुरा ज़ायका तीस दिन तक 
महसूस करता रहा। अल्लाह तआला हम सब की हिफाज़त फ्रमाये, 
आमीन | 

हराम खाने का अंधेरा 

बात असल में यह है कि इस माहौल की ख़राबी की वजह से 

हमारी हिस ख़राब हो गयी है, इसलिये गुनाह का गुनाह होना महसूस 
नहीं होता। हजरत मौलाना मुहम्मद याकूब साहिब नानौतवी 
रहमतुल्लाहि अलैहि फ्रमाया करते थे कि एक मर्तबा एक जगह दावत 
में खाने के एक दो लुक्मे खा लिये थे। वह खाना कुछ मुश्तबह सा था, 
उसके हराम होने का कुछ शुबह था। बाद में फरमाते हैं कि मैंने एक 
या दो लुक्मे जो खा लिये तो उसका अंधेरा महीनों तक दिल में 
महसूस होता रहा, और बार बार बुरे ख़्यालात दिल में आते रहे, गुनाह 
करने के जज्बे दिल में पैदा होते रहे, और गुनाह की तरफ रगबत 
होती रही । । 

गुनाह का असर एक यह भी है कि उसकी वजह से दिल में 

करने के तकाजे पैदा होते हैं, और उनकी तरफ आदमी बढ़ने लगता 
है, और गुनाहों का शौक पैदा हो जाता है। अल्लाह तआला हम लोगों 
की हिस को दुरुस्त फ्रमा दे, आमीन। बहर हाल यह गीबत का गुनाह 
बड़ा ख़तरनाक गुनाह है, जिसको अल्लाह तआला सही समझ अता 
फ्रमा दे वही जान सकता है कि मैं यह क्‍या कर रहा हूं, इससे 
अन्दाज़ा करें कि यह गीबत कितना बड़ा गुनाह है। 

गीबत की इजाजत के मौके 

लेकिन एक बात ज़रा समझ लीजिये वह यह कि गीबत की तारीफ 
तो मैंने आपको बता दी थी कि किसी का पीठ पीछे इस तरह जिक्र 
करना कि अगर उसे मालूम हो जाये कि मेरा इस तरह ज़िक्र किया 
गया है, तो उसको नागवार हो, चाहे बात सही की जा रही हो, यह है 
गीबत, लेकिन शरीअत ने हर चीज़ की रियायत रखी है, इन्सान की 
फित्रत की भी रियायत की है, इन्सान की जायज जरूरियात का भी 
लिहाज रखा है, इसलिये गीबत से चन्द चीज़ों को अलग कर दिया है, 
अगरचे बजाहिर वे गीबत हैं, लेकिन शरअन जायज हैं। 

दूसरे को बुराई से बचाने के लिये गीबत करना 

जैसे एक शख्स ऐसा काम कर रहा है, जिस से दूसरे को नुक्सान 
पहुंचने का अन्देशा है अब अगर उस दूसरे को उसके बारे में न बताया 
गया तो वह उसके हाथों से नुक्सान का शिकार हो जायेगा। उस वक्‍त 
अगर आप उस दूसरे शख्स को बता दें कि फलां शख्स से होशियार 
रहना तो ऐसा करना जायज है। यह बात ख़ुद हुज़ूरे पाक सलल्‍्लल्लाहु 
अलैहि व सल्‍लम ने सिखा दी, हर बात बयान करके दुनिया से तश्रीफ 
ले गये। चुनांचे हज़रत आयशा रजियल्लाहु अन्हा फ्रमाती हैं कि एक 
मर्तबा मैं हुज़ूरे अक़्दस सल्लल्लाहु अलैहि व सल्‍लम की ख़िदमत में 
बैठी हुयी थी और एक साहिब हमारी तरफ सामने से आ रहे थे, अभी 
वह साहिब रास्ते ही में थे कि हुज़्रे अक्दस सल्लल्लाहु अलैहि व 
सल्लम ने उस शख्स की तरफ इशारा करके मुझ से फ्रमाया किः 


"६, ३७ 

यह शरूस अपने कबीले का बुरा आदमी है। हज़रत आयशा रिज़० 
फ्रमाती हैं कि मैं ज़रा संभल कर बैठ गयी कि यह बुरा आदमी है, 
जरा होशियार रहना चाहिये, जब वह शरब्स मज्लिस में आकर बैठ गया 
तो आप सलल्‍्लल्लाहु अलैहि व सल्‍लम ने अपनी आदत के मुताबिक नर्म 
अन्दाज॒ में गुफ़्तगू फ्रमाई, उसके बाद वह शख्स चला गया तो हज़रत 
आयशा रजियल्लाहु अन्हा ने हुज़ूरे अक़्दस सल्लल्लाहु अलैहि व सल्‍लम 
से पूछा कि या रसूलल्लाह! आपने फ्रमाया कि यह शख्स बुरा आदमी 
है, लेकिन जब वह आपके पास बैठ गया तो आप उसके साथ बहुत 
नर्मी से और मीठे अन्दाज में गुफ़्तगू करते रहे, यह क्या बात है? आपने 
जवाब में फ्रमाया कि देखो, वह बद्तरीन शख्स है जिसकी बुराई के 
खौफ से लोग उसको छोड़ दें, यानी इस आदमी में तबीयत के लिहाज 
से फ्साद है, अगर इसके साथ नरमी का मामला न किया जाये तो 
फितना फ्साद खड़ा कर सकता है। इसलिये मैंने अपनी आदत के 
मुताबिक्‌ उसके साथ नरमी का मामला किया। (तिर्मीजी शरीफ) 

उलमा-ए-किराम ने इस हदीस की शरह में लिखा है कि इस 
हदीस में हुजूरे अक्दस सलल्‍्लल्लाहु अलैहि व सलल्‍लम ने पहले से जो 
हज़रत आयशा रजियल्लाहु अन्हा को बता दिया कि यह बुरा आदमी है, 
बजाहिर तो यह गीबत है, इसलिये कि उसके पीठ पीछे बुराई की जा 
रही है, लेकिन यह गीबत इसलिये जायज हुयी कि उसके जरिये हुज़ूरे 
अक्दस सलल्‍लल्लाहु अलैहि व सल्‍लम का मकसद यह था कि हज़रत 
. आयशा रज़ियल्लाहु अन्हा को मुतनब्बह कर दिया जाये कि आइन्दा वह 
उसके किसी फ्साद का शिकार न हो जायें । इसलिये किसी शख्स को 
दूसरे के ज़ुल्म से बचाने के लिये उसके पीठ पीछे उसकी बुराई बयान 
कर दी जाये तो यह ग्ीबत में दाखिल नहीं, ऐसा करना जायज है। 

अगर दूसरे की जान का ख़तरा हो 

बल्कि बाज सूरतों में उसकी बुराई बयान करना वाजिब है, जैसे 
एक आदमी को आपने देखा कि वह दूसरे पर हमला करने और उसकी 
जान लेने की तैयारी कर रहा है, तो ऐसी सूरत में उस दूसरे शरूस को 
से -----रं-+नतह०--ह ८-० ाम-- मम +कप3+-+-ननकपतर2प2<ऋट<«र<प<>----८पा- मम 

बताना वाजिब है कि तुम्हारी जान ख़तरे में है ताकि वह अपना बचाओ 
ः चाओ 
कर सके, इसलिये ऐसे मौके पर गीबत जायज हो जाती है। 


खुलेआम गुनाह करने वाले की गीबत 

यह कं हदीस है, जिसका सही मतलब लोग नहीं समझते, और वह 
है कि एक हदीस में हुजूरे अक्दस सलल्‍्लल्लाहु अलैहि व सल्‍लम ने 
फरमाया: 
(0५-०४ ६५५) “७२० ४५ 5.०४ २.. ० ४" 

वह यह कि “फासिक्‌ की गीबत गीबत नहीं” इसका मतलब बाज 
लोग यह समझते हैं कि जो शख्स किसी बड़े गुनाह के अन्दर मुब्तला 
है तो उसकी जो चाहो गीबत करते रहो, वह जायज है, या जो 
बिद्अतों में मुब्तला है, तो उसकी गीबत जायज़ है। हालांकि इस कौल 
का यह मतलब नहीं, बल्कि इसका मतलब यह है कि जो शख्स 
खुलेआम बुराइयों और गुनाहों के अन्दर मुब्तला है, जैसे एक शरबस 
खुल्लम खुल्ला शराब पीता है, अब अगर कोई उसके पीछे यह कहे कि 
वह शख्स शराब पीता है तो यह गीबत नहीं, इसलिये कि वह तो ख़ुद 
ही ऐलान कर रहा है कि मैं शराब पीता हूं, अब अगर उसके पीछे 
उसके शराब पीने का तजकिरा किया जायेगा तो उसको नागवारी नहीं 
होगी, इसलिये कि वह तो ख़ुद ऐलानिया लोगों के सामने पीता है, 
इसलिये यह गीबत में दाख़िल न होगा। 

यह भी गीबत में दाखिल है 

लेकिन जो काम वह दूसरों पर जाहिर करना नहीं चाहता, अगर 
उसका तजूकिरा आप लोगों के सामने करेंगे तो वह गीबत में दाखिल 
होगा | जैसे वह खुल्लम खुल्ला शराब तो पीता है, खुल्लम खुल्ला सूद 
तो खाता है लेकिन कोई गुनाह ऐसा है जो वह छुप कर करता है, और 
लोगों के सामने वह जाहिर नहीं करना चाहता, और वह गुनाह ऐसा है 
कि उसका चुक़सान दूसरे को नहीं पहुंच सकता। तो अब उसकी गीत 
करना और उस गुनाह का तजूकिरा करना जायज नहीं। इसलिये जिस 

तजकिरा गीबत में दाख़िल नहीं वर्ना गीबत में दास़िल है। यह मतलब 
है इस कौल का कि “फासिक की गीबत ग्रीबत नहीं”। 

फासिक व फाजिर की गीबत जायज नहीं 

हज़रत थानवी रहमतुल्लाहि अलैहि फरमाते हैं कि एक मज्लिस में 
हज़रत उमर रजियल्लाहु अन्हु के साहिबज़ादे हज़रत अब्दुल्लाह बिन 
उमर रजियल्लाहु अन्हु मौजूद थे, उसी मज्लिस में किसी शख्स ने 
हज्जाज बिन यूसुफ की बुराइयां शुरू कर दीं तो हज़रत अब्दुल्लाह 
बिन उमर रज़ियल्लाहु अन्हु ने टोका और फुरमाया कि “देखो यह जो 
तुम उनकी बुराईयां बयान कर रहे हो, यह गीबत है, और यह मत 
समझना कि अगर हज्जाज बिन यूसुफ की गर्दन पर सैकड़ों इन्सानों 
का खून है तो अब उसकी गीबत हलाल हो गयी, हालांकि उसकी 
गीबत हलाल नहीं हुई बल्कि अल्लाह तआला जहां हज्जाज बिन यूसुफ 
से उन सैकड़ों इन्सानों के ख़ून का हिसाब लेंगे जो उसकी गर्दन पर हैं 
तो वहां उस गीबत का भी हिसाब लेंगे जो तुम उसके पीछे कर रहे 
हो। अल्लाह तआला मह्फूज रखे, आमीन | 

इसलिये यह मत समझो कि फलां शख्स फासिक व फाजिर (बुरा) 
और बिद्अती है, उसकी जितनी चाहो गीबत कर लो, बल्कि उसकी 
गीबत करने से बचना वाजिब है | 

जालिम के ज़ुल्म का जिक्र गीबत नहीं 

एक और मौके पर भी गीबत को शरीअत ने जायज करार दिया 
है। वह यह कि एक शख्स ने तुम पर जुल्म किया और अब उस ज़ुल्म 
का जिक्र किसी दूसरे से करते हो कि मेरे साथ यह ज़ुल्म हुआ है, और 
यह ज़्यादती हुयी है, यह गीबत नहीं इसमें गुनाह नहीं । चाहे वह शख्स 
जिसके सामने तुम उस जुल्म का ज़िक्र कर रहे हो उस जुल्म की 
तलाफी कर सकता हो, चाहे तलराफी न कर सकता हो। जैसे एक 
शख्स ने तुम्हारी चोरी कर ली, अब जाकर थाने में इत्तिला दो कि फलां 
शख्स ने चोरी कर ली है तो अब अगरचे यह उसके पीठ पीछे उसका 
तजकिरा है, लेकिन गीबत में दाखिल नहीं, इसलिये कि तुम्हें नुक्सान 

पहुंचाया गया, तुम पर जुल्म किया गया और अब तुमने उस जुल्म के 
ख़िलाफ जाकर शिकायत की । वह तुम्हारे जुल्म की तलाफी कर सकते 
हैं तो यह गीबत में दाखिल नहीं | 

लेकिन अगर उस चोरी का तज़किरा ऐसे शख्स के सामने किया 
जा रहा है जो उस ज़ुल्म की तलाफी नहीं कर सकता जैसे चोरी के 
वाकिए के बाद कुछ लोग तुम्हारे पास आये तो तुमने उनके सामने 
तजूकिरा कर दिया कि आज रात फलां शख्स ने हमारे साथ यह 
ज़्यादती कर दी तो यह बयान करने में कोई गुनाह नहीं, यह गीबत में 
दाखिल नहीं | 

देखिये: शरीअत हमारी फित्रत की कितनी रियायत रखती है, 
इन्सान की फित्रत यह है कि जब उसके साथ जुल्म हो जाये तो कम 
से कम वह अपने ग़म का दुखड़ा रोकर अपने दिल की तसल्ली कर 
सकता है। चाहे दूसरा शख्स उसकी तलाफी कर सकता हो, या न कर 
सकता हो। इसलिये शरीअत ने इजाज़त दे दी कि इसकी इजाजत है | 

वैसे तो अल्लाह तआला इस बात को पसन्द नहीं फरमाते कि 
बुराई का तजुकिरा किया जाये लेकिन जिस शख्स पर जुल्म हुआ वह 
अपना ज़ुल्म दूसरों के सामने बयान कर सकता है। यह गीबत में 
दाखिल नहीं, बल्कि जायज है। बहर हाल! ये जगहें अलग हैं जिन्हें 
गीबत से अल्लाह तआला ने निकाल दिया है, इसमें गीबत का गुनाह 
नहीं लेकिन इनके अलावा हम लोग मज्लिस में बैठ कर किस्सा बयान 
करने के तौर पर, वक़्त गुजारी के तौर पर, मज्लिस जमाने के तौर पर 
दूसरों का जिक्र शुरू कर देते हैं, यह सब गीबत के अन्दर दाखिल है। 
खुदा के लिये अपनी जानों पर रहम करके इसका दर्वाज़ा बन्द करने 
की कोशिश करें | और ज़रा इस जबान को काबू में लायें। इसको थोडा 
सा लगाम लगायें, अल्लाह तआला हम सब को इससे बचने की तौफीक 
अता फ्रमाये, आमीन | 

गीबत से बचने के लिये इरादा और हिम्मत 
गीबत का तजूकिरा मैंने आपके सामने कर दिया और आपने सुन 
लिया। लेकिन सिर्फ कहने सुनने से बात नहीं बनती, जब तक पक्का 
अहद और इरादा न किया जाये, हिम्मत न की जाये और कृदम आगे न 
बढ़ाया जाये। पक्‍का इरादा कर लो कि आजके बाद इस जबान से 
कोई गीबत का कलिमा नहीं निकलेगा इन्शा-अल्लाह। और अगर कभी 
गलती- हो जाये तो फौरन तौबा कर लो, और सही इलाज इसका यह 
है कि जिसकी ग़ीबत की है, उससे माफी मांग लो, कि मैंने तुम्हारी 
गीबत की है, मुझे माफ कर दो, अल्लाह के कुछ बन्दे यह काम करते 
हैं। 
गीबत से बचने का इलाज 
हज़रत थानवी रह्मतुल्लाहि अलैहि फरमाते हैं कि बाज़ लोग मेरे 
पास आते हैं और कहते हैं कि मैंने आपकी ग्ीबत की थी, मुझे माफ 
कर दीजिये, मैं उनसे कहता हूं कि मैं तुम्हें माफ कर दूंगा, लेकिन एक 
शर्त है, वह यह कि पहले यह बाता दो कि क्‍या गीबत की थी? ताकि 
मुझे पता चले कि मेरे पीछे क्या कहा जाता है | 
कहती है तुझे ख़ल्‌के खुदा गायबाना क्या? 
अगर बता दोगे तो मैं माफ कर दूंगा। फिर फरमाया कि मैं इस 
हिक्मत से पूछता हूं कि हो सकता है कि जो बात मेरे बारे में कही हो 
वह दुरुस्त हो, और वाकुओ मेरे अन्दर वह ग़लती मौजूद हो, और 
पूछने से वह ग़लती सामने आ जायेगी तो अल्लाह तआला मुझे उससे 
बचने की तौफीक दे देंगे, इसलिये मैं पूछता हूं । 
इसलिये अगर गीबत कभी हो जाये तो उसका इलाज यह है कि 
उससे कह दो कि मैंने आपकी गीबत की है, उस वक्‍त आपके दिल पर 
आरे तो चलेंगे, अपनी जबान से यह कहना तो बड़ा मुश्किल काम है, 
लेकिन इलाज यही है, दो चार मर्तवा अगर यह इलाज कर लिया जाये 
तो इन्शा-अल्लाह आइन्दा के लिये सबक हो जायेगा। बुजुर्गों ने इससे 

रहमतुल्लाहि अलैहि फरमाते हैं कि जब दूसरे का तजूकिरा जबान पर 
आने लगे तो उस वक्‍त फौरन अपने ऐशबों 


जाथ साथ अल्लाह तथआला से दुआ 
नजात अता फरमा दीजिये। जब 
लगे तो फौरन अल्लाह तआला 
तजूकिरा मज्लिस में आ रहा है, 
मुब्तला न हो जाऊं। 

गीबत का कफ्फारा 

लेकिन बाज़ रिवायतों में है, जो अगरचे हैं तो कमज़ोर, लेकिन 
मायने के एतिबार से सही हैं। कि अगर किसी की गीबत हो गयी है तो 
उस गीबत का कफ़्फरा यह है कि उसके लिये ख़ूब दुआयें करो, 
इस्तिगफार करो। जैसे फर्ज करें कि आज किसी को गंफ्लत से तंबीह 
हुयी कि हकीकृत में आज तक हम बड़ी सख्त गलती के अन्दर मुब्तला 
रहे, मालूम नहीं किन किन लोगों की गीबत कर ली। अब आइन्दा 
इन्शा-अल्लाह किसी की गीबत नहीं करेंगे। लेकिन अब तक जिनकी 
गीबत की है, उनको कहां कहां तक याद करें और उनसे कैसे माफी 
मोंगे? कहां कहां जायें? इसलिये अब उनके लिये दुआ और इस्तिगफार 
कर लो। (मिश्कात शरीफ) 

हुकूक की तलाफी की सूरत 

हजरत हकीमुल उम्मत मौलाना अशरफ अली साहिब थानवी 
रह्मतुल्लाहि अलैहि और मेरे वालिद माजिद हजरत मुफ्ती मुहम्मद 
शफी साहिब रह्मतुल्लाहि अलैहि ने तो यह किया था कि एक ख़त 
लिख कर सबको भिजवा दिया, उस ख़त में यह लिखा था कि जिन्दगी 
में मालूम नहीं आपके कितने हुकूक बर्बाद हुये होंगे, कितनी गलतियां 


मांगे कि या अल्लाह! इस बला से 
कभी मज्लिस में कोई तजूकिरा आने 
की तरफ रुजू कर लो, या अल्लाह यह 
मुझे बचा लीजिये, मैं कहीं इसके अंदर 

हुयी होंगी, मैं मुख्तसर तौर से आप से माफी मांगता हूं कि अल्लाह के 
लिये मुझे माफु कर दीजिये। यह ख़त अपने तमाम ताललुकात 


ग़त वालों को 
भिजवा दिया, उम्मीद है कि अल्लाह तआला इसके ज़रिये उन हुकूक्‌ 
को माफ करा देंगे। रा 


लेकिन मान लें कि ऐसे लोगों के हुकूक्‌ जाया किये हैं जिनसे अब 
रुजू करना मुम्किन नहीं, या तो उनका इन्तिकाल हो चुका है। या 
किसी ऐसी जगह चले गये हैं कि उनका पता मालूम करना मुम्किन 
नहीं, तो ऐसी सूरत के लिये हज़रत हसन बसरी रह्मतुल्लाहि अलेहि 
फ्रमाते हैं कि जिसकी गीबत की गयी थी या जिनके हुकूकु ज़या किये 
थे उनके हक में ख़ूब दुआ करो कि या अल्लाह! मैंने उसकी जो गीबत 
की थी उसको उसके हक में तरक्की-ए-दरजात का सबब बना 
दीजिये और उसको दीन व दुनिया की तरक्की अता फरमाइये और 
उसके हक में खूब इस्तिगफार करो तो यह भी उसकी तलाफी की एक 
शक्ल है। 

अगर हम भी अपने ताल्लुकात वालों को इस किस्म का ख़त लिख 
कर भेज दें तो क्‍या इससे हमारी शान घट जायेगी? या बे इज़्ज़ती हो 
जायेगी? क्‍या बओआद है कि इसके ज़रिये से अल्लाह तआला हमारी 
माफी का सामान कर दें | 


माफ करने कराने की फजीलत 

हदीस शरीफ में आया है कि अगर कोई अल्लाह का बन्दा किसी 
दूसरे से माफी मांगे और सच्चे दिल से मांगे अब अगर सामने वाला 
यह देख कर कि यह मुझ से माफी मांग रहा है नादिम और शरमिन्दा 
हो रहा है उसको माफ कर दे तो अल्लाह तआला उस माफ करने 
वाले को उस दिन माफ करेगा जिस दिन उसको माफी की सब से 
ज्यादा हाजत होगी। और अगर एक शख्स नादिम होकर माफी मांग 
रहा है लेकिन यह शख्स माफी देने से इन्कार कर रहा है कि मैं माफ 
नहीं करूंगा तो अल्लाह तआला फ्रमाते हैं कि मैं उसको उस दिन 
माफ नहीं करूंगा जिस दिन उसको माफी की सब से ज़्यादा ज़रूरत 

होगी। जब तू मेरे बन्दों को माफ नहीं करता तो तुझे कैसे माफ किया 
जाये। 
इसलिये यह बड़ा ख़तरनाक मामला है। इसलिये अगर किसी 
शख्स ने नदामत के साथ दूसरे से माफी मांग ली तो उसने अपना 
फ्रीज़ा अदा कर लिया, उससे बरी हो गया, चाहे दूसरा शख्स माफ 
करे या न करे| इसलिये हुकूक्‌ की माफी मांग कर हर वक्‍त तैयार 
रहना है। 
हुजूर सल्‍लल्लाहु अलैहि व सल्‍लम का माफी मांगना 
अरे हम और आप किस गिनती और किस लाइन में हैं। हुज़ूरे 
अक्दस सल्लल्लाहु अलैहि व सलल्‍लम एक मर्तबा मस्जिदे नबवी में खड़े 
हो गये, और तमाम सहाबा-ए-किराम को खिताब करते हुये फ्रमाया: 
आज मैं अपने आपको तुम्हारे हवाले करता हूं, अगर किसी शख्स को - 
मुझ से तकलीफ पहुंची हो, या मैंने किसी की जानी, माली किसी भी 
एतिबार से हक्‌ तलूफी की हो तो आज मैं तुम्हारे सामने खड़ा हूं, अगर 
बदला लेना चाहते हो तो बदला ले लो, और अगर मुझे माफ करना 
चाहते हो तो माफ कर दो, ताकि कल कियामत के दिन तुम्हारा कोई 
हक्‌ मेरे ऊपर बाकी न रहे | 
बताइये! सरकारे दो आलम सलल्‍लल्लाहु अलैहि व सल्‍लम वह 
मुहिसने आजम और पेशवा-ए-आजम जिनके एक सांस के बदले 
सहाब-ए-किराम अपनी जानें कुरबान करने के लिये तैयार थे, वह 
फरमा रहे हैं कि अगर मैंने किसी को मारा हो या तकलीफ पहुंचाई हो 
तो वह मुझ से बदला ले ले, चुनांचे एक सहाबी खड़े हो गये, और कहा 
कि या रसूलल्लाह! आपने एक मर्तबा मेरी कमर पर मारा था, मैं उसका 
बदला लेना चाहता हूं, हुजूर सल्‍लल्लाहु अलैहि व सल्‍लम ने किसी 
नागवारी का इज़्हार नहीं फरमाया, बल्कि फ्रमाया किः आ जाओ और 
बदला ले लो, कमर पर मार लो, जब वह सहाबी कमर के पीछे आ गये 
तो उन्हों ने फरमाया कि या रसूलललाह जिस वक्‍त आपने मुझे मारा 
था, उस वक्‍त मेरी कमर नंगी थी, और इस वक्‍त आपकी कमर पर 

कपड़ा है, अगर मैं इसी हालत में बदला लूंगा तो बदला पूरा नहीं 
होगा, हुज़ूरे अक्दस सल्लल्लाहु अलैहि व सल्‍लम उस वक्‍त चादर ओडढ़े 
हुए थे, आपने फ्रमाया कि मैं चादर उठा देता हूं, चुनांचे जिस वक्त 
आपने चादर उठाई तो उन सहाबी ने आगे बढ़ कर उस नुबुब्वत की 
मुहर को चूम लिया जो आपकी पुश्त पर थी, और फिर उन सहाबी ने 
फ्रमाया कि या रसूलल्लाह सल्लल्लाहु अलैहि व सल्‍लम यह गुस्ताख़ी 
मैंने सिफ इसलिये की ताकि मुझे इस मुहरे नुबुब्वत का बोसा लेने का 
मौका मिल जाये, आप सल्लल्लाहु अलैहि व सल्‍्लम मुझे- माफ फरमा 
दें। (मुज्मउज़ ज़वायद) 

बहर हाल, इस तरह हुज़ूरे अक्दस सल्लल्लाहु अलैहि व सलल्‍्लम ने 
अपने आप को सहाबा-ए-किराम के सामने पेश कर दिया। अब हम 
और आप किस शुमार व कतार में हैं। अगर हम भी अपने ताल्‍्लुकात 
वालों को यह लिख कर भेज दें तो इससे हमारा क्‍या बिगड़ जायेगा। 
शायद इसके ज़रिये से अल्लाह तआला हमारे गुनाहों को माफ फरमा 
दें, और इत्तिबा-ए-सुन्नत की नियत से जब यह काम करें तो इस 
सुननत की बर्कत से अल्लाह तआला हमारा बेड़ा पार फर्मा दें। अल्लाह 
तआला हम सब को इस पर अमल करने की तौफीक अता फरमाये, 
आमीन | 

इस्लाम का एक उसूल 

देखिये: इस्लाम का एक उसूल है जो हुज़ूरे अक्र्म सल्लल्लाहु 
अलैहि व सल्‍लम ने इरशाद फरमाया, वह यह कि ईमान का तकाजा 
यह है कि अपने लिये भी वही पसन्द करो जो दूसरे के लिये पसन्द 
करते हो, और दूसरों के लिये भी वही पसन्द करो जो अपने लिये 
पसन्द करते हो | और जो अपने लिये ना पसन्द हो वह दूसरों के लिये 
भी ना पसन्द करो। अच्छा यह बताओ कि अगर कोई शख्स इस तरह 
पीठ पीछे बुराई से तुम्हारा ज़िक्र करे तो उस वक्त तुम्हारे दिल पर 
क्या गुज़रेगी? तुम उसको अच्छा समझोगे या बुरा समझोगे? अगर तुम 
उसको बुरा समझते हो, और अपने लिये उसको पसन्द नहीं करते तो 

फिर क्‍या वजह है कि उसको तुम अपने भाई के लिये पसन्द करो? यह 
दोहरे मेयार बनाना कि अपने लिये कुछ और पैमाना है और दूसरे के 
लिये कुछ और पैमाना है। इसी का नाम मुनाफकृत (दोगलापन) है। 
गोया कि गीबत के अन्दर मुनाफकृत भी दाख़िल है। जब इन बातों को 
सोचोगे और इस गुनाह पर जो अज़ाब दिया जायेगा उसको सोचोगे तो 
इन्शा-अल्लाह गीबत करने के जज्बे में कमी आयेगी | 


गीबत से बचने का आसान रास्ता 


हमारे हज़रत हकीमुल उम्मत मौलाना अशरफ अली साहिब थानवी 
रह्मतुल्लाहि अलैहि तो यहां तक फ्रमाते हैं कि गीबत से बचने 4४ 
आसान रास्ता यह है कि दूसरे का जिक्र करो ही नहीं, न अच्छाई से 
जिक्र करो, और न बुराई से ज़िक्र करो, क्योंकि यह शैतान बड़ा ख़बीस 
है, इसलिये कि जब तुम किसी का ज़िक्र अच्छाई से करोगे कि फ्लां 
शख्स बड़ा अच्छा आदमी है, उसके अन्दर यह अच्छाई है, तो दिमाग में 
यह बात रहेगी कि मैं तो उसकी गीबत तो नहीं कर रहा बल्कि अच्छाई 
से उसका जिक्र कर रहा हूं, लकिन फिर यह होगा कि उसकी 
अच्छाइयां बयान करते करते शैतान कोई जुम्ला दर्मियान में ऐसा डाल 
देगा जिस से वह अच्छाई बुराई के अन्दर तब्दील हो जायेगी, जैसे वह 
कहेगा कि फूलां शख्स है तो बड़ा अच्छा आदमी, मगर उसके अन्दर 
फलां ख़राबी है। यह लफ़्ज़ “मगर” आकर सारा काम खराब कर देगा, 
इसका नतीजा यह होगा कि गुफ्तगू का रुख़ गीबत की तरफ मुन्तकिल 
हो जायेगा। इसलिये हज़रत थानवी रह्मतुल्लाहि अलैहि फरमाते हैं कि 
दूसरों का ज़िक्र करो ही नहीं, इसलिये कि दूसरे का जिक्र करने की 
जरूरत ही किया है, न अच्छाई से करो और न बुराई से करो, और 
अगर किसी का जिक्र अच्छाई से कर रहे हो तो फिर ज़रा कमर कस 
के बैठो, ताकि शैतान गलत रास्ते पर न डाले। 

अपनी बुराइयों पर नजर करो 

अरे भाई! दूसरों की बुराई क्‍यों करते हो, अपनी तरफ निगाह करो, 
.. अपने ऐबों का ख्याल करो, अगर दूसरे के अन्दर कोई बुराई है तो उस 


बे... ते 

बुराई का अजाब तुम्हें नहीं मिलेगा। उस बुराई का अज़ाब और सवाब 
वह जाने, और उसका अल्लाह जाने, तुम्हें तुम्हारे आमाल का सिला 
मिलना है, उसकी फिक्र करो: 
तुझको पराई क्‍या पड़ी अपनी नबेड़ तू 
अपनी तरफ ध्यान करो, अपने ऐबों को देखो, दूसरे के ऐबों का 
ख्याल इन्सान को उसी वक्‍त आता है जब इन्सान अपने आप से और 
अपनी बुराइयों से बे-ख़बर होता है, लेकिन जब अपने ऐबों का ध्यान 
होता है उस वक़्त कभी दूसरे की बुराई की तरफ ख्याल नहीं जाता, 
दूसरे की बुराई की तरफ उसकी ज़बान ही नहीं उठ सकती। बहादुर 
शाह ज़फ्र मरहूम ने बड़े अच्छे शेर कहे हैं। फरमाते हैं: 
थे जब अपनी बुराइयों से बे-ख़बर 
रहे दूंडते औरों के ऐब व हुनर। 
पड़ी जब अपनी बुराई पर जो नजर 
तो निगाह में कोई बुरा न रहा। 
अल्लाह तआला अपने फज़्ल से अपने ऐबों का ख्याल और ध्यान 
हमारे दिलों में पैदा फरमा दे, आमीन। यह सारा फ्साद इससे पैदा 
होता है कि अपनी तरफ ध्यान नहीं है, यह ख्याल नहीं है कि मुझे 
अपनी कंब्र में जाकर सोना है, इसका ख़्याल नहीं कि मुझे अल्लाह 
तआला के सामने जवाब देना है, मगर कभी इसकी बुराई हो रही है, 
कभी उसकी बुराई हो रही है, इसके अन्दर फूलां ऐब है, उसके अन्दर 
फुलां ऐब है। बस दिन रात इसके अन्दर फंसे हुए हैं। ख़ुदा के लिये 
इससे नजात हासिल करने की कोशिश करें। 
बात-चीत का रुख़ बदल दो 
जिन हालात में जिस मुआशरे से हम लोग गुज़र रहे हैं, इसके 
अन्दर यह काम है तो मुश्किल, इसमें कोई शक नहीं, लेकिन अगर 
इससे बचना इन्सान के इसख्तियार से बाहर होता तो अल्लाह तआला 
इसको हराम न करते, इसलिये इससे बचना इन्सान के इख्तियार में है, 


_जब कभी मज्लिस के अन्दर बात-चीत का मौज़ू तब्दील हो| तो उसको कभी मज्लिस के अन्दर बात-चीत का मौज़ू तब्दील हो्‌ तो उसको 

वापस ले आओ, और अगर कभी गीबत के अन्दर मुब्तला हो जाओ तो 
फौरन इस्तिग़फार करो, और आइन्दा बचने के लिये दोबारा इरादे को 
ताज़ा करो | 

“गीबत” तमाम ख़राबियों की जड़ है 

याद रखो, यह गीबत ऐसी चीज़ है जो फुसाद पैदा करने वाली है, 
झगड़े इसके ज़रिये पैदा होते हैं, आपसी ना इत्तिफाकियां इससे पैदा 
होती हैं, और समाज में इस वक़्त जो बिगाड़ नज़र आ रहा है, इसमें 
बहुत बड़ा दखल इस ग्रीबत का है। अगर कोई शख्स शराब पीता हो, 
(खुदा अपनी पनाह में रखे) तो जो शख्स जरा भी दीन से ताल्‍्लुक्‌ 
रखने वाला है, वह उसको बहुत बुरी निगाह से देखेगा, और उसको 
बुरा समझेगा, और यह सोचेगा कि यह शख्स बुरी लत के अन्दर 
मुब्तला है, और जो शरुब्स मुब्तला हो, वह ख़ुद यह सोचेगा कि मुझ से 
बड़ी गलती हो रही है, मैं एक बड़े गुनाह के अन्दर मुब्तला हूं। लेकिन 
एक शख्स गीबत कर रहा है तो उसके बारे में इतनी बुराई का एहसास 
दिल में पैदा नहीं होगा, और न खुद गीबत करने वाला यह समझता है 
कि मैं किसी बड़े गुनाह के अन्दर मुब्तला हूं। और इसका मतलब यह 
है कि इस गुनाह की बुराई दिलों में बैठी हुयी नहीं, और इसकी 
हकीकत का पूरे तरीके से एतिकाद नहीं है, वर्ना दोनों गुनाहों में कोई 
फर्क नहीं है, अगर उसको बुरा समझ रहे हैं, तो इसको भी बुरा 
समझना चाहिये, इसलिये इसकी बुराई दिलों में पैदा करो कि यह 
ख़तरनाक बीमारी है | 

इशारे के जरिये गीबत करना 

एक बार उम्मुल मोमिनीन हज़रत आयशा रजियल्लाहु अन्हा हुज़ूरे 
अक्दस सलल्‍्लल्लाहु अलैहि व सल्‍लम के सामने मौजूद थीं, बातों बातों 
में उम्मुल मोमिनीन हज़रत सफिया रजियल्लाहु अन्हा का जिक्र आ 
गया, अब बशरी तकाज़े की वजह से सौकनों के अन्दर आपस में ज़रा 
सी खींच तान हुआ करती है, हज़रत सफिया रज़ियल्लाहु अन्हा का 

कद ज़रा छोटा था। तो हज़रत आयशा रजियल्लाहु अन्हा ने उनका 
जिक्र करते हुए हाथ से इशारा कर दिया कि वह छोटे कद वाली 
ठिगनी हैं। ज़बान से यह नहीं का कि वह ठिगनी हैं। बल्कि हाथ से 
_ इशारा कर दिया तो नबी-ए-करीम सल्लल्लाहु अलैहि व सललम ने 
हज़रत आयशा रजियल्लाहु अन्हा से फरमाया: ऐ आयशा! आज तुमने 
एक ऐसा अमल किया कि अगर इस अमल की बू और इसका जहर 
समुन्दर में डाल दिया जाये तो- पूरे समुन्दर को बदबूदार जहरीला बना 
दे | अब आप अन्दाज़ा लगायें कि नबी-ए-करीम सलल्‍्लल्लाहु अलैहि व 
सल्लम ने मीबत के मामूली इशारे की कितनी बुराई बयान फ्रमाई है, 
और फरमाया कि कोई शख्स मुझे सारी दुनिया की दौलत लाकर दे दे 
तो भी मैं किसी की नकल उतारने को तैयार नहीं, जिसमें दूसरे का 
मजाक उड़ाना हो, जिसमें उसकी बुराई का पहलू निकलता हो। 
(तिर्मीज़ी शरीफ) 
गीबत से बचने की पाबन्दी करें 
अब तो नकल उतारना फुनूने लतीफा के अन्दर दाख़िल है, और 
वह शख्स तारीफ व तौसीफ के कलिमात का मुस्तहिक होता है जिसको 
दूसरे की नकल उतारने का फन आता हो, हालांकि हुज़ूरे अक्दस 
सलल्‍लल्लाहु अलैहि व सल्‍लम यह फ्रमा रहे हैं कि कोई शख्स सारी 
दुनिया की दौलत भी लाकर दे दे तब भी मैं नकल उतारने को तैयार 
नहीं, इससे आप अन्दाज़ा कर सकते हैं कि नबी-ए-करीम सलल्‍्लल्लाहु 
अलैहि व सलल्‍लम ने कितने एहितमाम से इन बातों से रोका है। मगर 
हम लोगों को मालूम नहीं कया हो गया है कि हम शराब पीने को बुरा 
समझेंगे, जिनाकारी को बुरा समझेंगे, लेकिन ग़ीबत को बुरा नहीं 
समझते, इसको मां का दूध समझा हुआ है। कोई मज्लिस इससे खाली 
नहीं, ख़ुदा के लिये इससे बचने की पाबन्दी करें | 


गीबत से बचने का तरीका 
इससे बचने का तरीका यह है कि इसकी बुराई जेहन में बिठा 

के अल्लाह तआला से दुआ करें कि या अल्लाह! यह गीबत बड़ा संगीन 
गुनाह है, मैं इससे बचना चाहता हूं लेकिन मज्लिसों में दोस्त व 
अहबाब और अजीज व रिश्तेदारों से बातें करते हुए गीबत की बातें भी 
हो जाती हैं। ऐ अल्लाह! मैं अपनी तरफ्‌ से इस बात का अज़्म (पक्का 
इरादा) कर रहा हूं कि आइन्दा गीबत नहीं करूंगा। लेकिन इस अज़्म 
पर कायम और साबित रहना आपकी तौफीक के बगैर मुम्किन नहीं, ऐ 
अल्लाह! अपनी रह्मत से मुझे इसकी तौफीक अता फरमा, ऐ अल्लाह! 
मुझे हिम्मत अता फरमा, हौसला अता फरमा दीजिये। अज़्म करके यह 
दुआ कर लें | यह काम आज ही कर लें। 


गीबत से बचने का अहद करें 

देखो कि जब तक इन्सान किसी काम का अज़्म (अहद) और 
इरादा नहीं कर लेता, उस वक़्त तक दुनिया में कोई काम नहीं हो 
सकता, और दूसरी तरफ शैतान हर अच्छे काम को टलाता रहता है। 
अच्छा यह काम कल से शुरू करेंगे। जब कल आयी तो कोई उज़्र पेश 
आ गया, अब कहा कि अच्छा कल से शुरू करेंगे, और कल फिर आती 
ही नहीं, जो काम करना हो वह अभी कर लो, इसलिये कि जिस काम 
को टला दिया, वह टल गया। 

देखिये! अगर किसी को रोज़गार न मिल रहा हो तो वह रोजगार 
के लिये बेचैन होगा या नहीं? किसी पर अगर कर्जा हो तो वह कर्जा 
अदा करने के लिये बेचैन होगा या नहीं? अगर कोई बीमार है तो वह 
शिफा हासिल करने तक बेचैन है या नहीं? तो फिर क्‍या वजह है कि 
हमारे अन्दर इस बात की बेचैनी क्‍यों नहीं कि हमसे यह बुरी आदत 
नहीं छूट रही है? बेचैनी पैदा करके दो रक्ञ्त “सलातुल हाज:” पढ़ 
कर अल्लाह तआला से दुआ करो कि या अल्लाह मैं इस बुराई से 
बचना चाहता हुं। अपनी रह्मत से इस बुराई से बचा लीजिये, और हमें 
इस्तिकामत (अपने इस इरादे पर जमे रहना) अता फरमा दीजिये। दुआ 
करने के बाद इस बात का इरादा करके अपने ऊपर पाबन्दी लगा लें। 

हजरत थानवी रह्मतुल्लाहि अलैहि फ्रमाते हैं कि अगर इससे 

काम न चले तो अपने ऊपर जुर्माना पुकर्रर कर लो, जैसे. यह इरादा 
करें कि जब कभी गीबत होगी तो दो रक्अत नफिल पढूंगा। या इतनी 
रकम सद॒का करूगा, इस तरह करने से धीरे धीरे इन्शा-अंललाह इससे 
नजात हो जायेगी। और इस बीमारी से नजात हासिल करनी है, और 
इसकी बेचैनी ऐसी ही पैदा करनी है जैसे बीमार आदमी इलाज कराने 
के लिये बेचैन होता है। इसलिये कि यह भी एक बीमारी है, और बहुत 
ख़तरनाक बीमारी है, और जिस्मानी बीमारी से ज़्यादा ख़तरनाक है 
इसलिये कि यह बीमारी जहन्नम की तरफ लेजा रही है। इसलिये ख़ुद 
भी इससे बचें, और अपने घर वालों को भी इससे बचायें। इसलिये कि 
ख़ास तौर से औरतों के अन्दर यह वबा बहुत ज़्यादा आम है, जहां पर 
औरतें बैठी, बस किसी न किसी का जिक्र शुरू हो गया, और उसमें 
गीबतें शुरू हो गयीं, और औरतें इस पर अमल कर लें, और इस गुनाह 
से बच जायें, तो घरानों की इस्लाह हो जाये। अल्लाह तआला मुझे भी 
अमल की तौफीक्‌ अता फरमाये और आपको भी अमल की तौफीक 
अता फ्रमाए, आमीन। 

“चुगली” एक संगीन गुनाह 

एक और गुनाह जो गीबत से मिलता जुलता है, और इतना ही 
संगीन है। बिलक इंससे ज्यादा संगीन है, वह है “चुगली” अर्बी ज़बान 
में इसको “नमीमा” कहते हैं। उर्दू ज़बान में “नमीमा” का तर्जुमा 
चुगली से किया जाता है। लेकिन इसका यह सही तर्जुमा नहीं है। 
इसलिये कि “नमीमा” की हकीकृत .यह है कि किसी शरूस की कोई 
बुराई दूसरे के सामने इस नियत से की जाये, ताकि सुनने वाला 
उसको कोई तकलीफ पहुंचाये, और यह शरूस खुश हो कि अच्छा हुआ 
उसको यह तकलीफ पहुंची, यह है नमीमा की तारीफ, और इसमें ज़रूरी 
नहीं है कि जो बुराई उसने बयान की हो वह हकीकुत में उसके अन्दर 
मौजूद हो, चाहे वह बुराई उसके अन्दर मौजूद हो या न हो, लेकिन 
तुमने सिर्फ इस वजह से उसको बयान किया ताकि दूसरा शरूस 
उसको तकलीफ पहुंचाये | यह “नमीमा” है। 

“चुगली” गीबत से बदतर है 
कुरआन व हदीस में इसकी बहुत ज़्यादा मज़म्मत और बुराई 
बयान की गयी है। और यह गीबत से भी ज्यादा सख्त इस वजह से है 
कि गीबत में नियत का बुरा होना ज़रूरी नहीं कि जिसकी मैं गीबत 
. कर रहा हूं उसको कोई तकलीफ और सदमा पहुंचे, लेकिन नमीमा में 
बद नियती का होना भी जरूरी है, इसलिये यह नमीमा दो गुनाहों का 
मज्मूआ है, एक तो इसमें गीबत है, दूसरे यह कि दूसरे मुसलमान को 
तकलीफ पहुंचाने की ख्वाहिश और नियत भी है, इसलिये इसमें डबल 
गुनाह है, और इसलिये कुरआने करीम और हदीस में इस पर बड़ी 
सरुबत वओदें आयी हैं, चुनांचे फुरमाया कि: 
(११:७७ ,-») (5577 दि है, १ है 
काफिरों की सिफुत बयान करते हुए फरमाया कि ये उस शख्स 
की तरह चलते हैं, जो दूसरों के ऊपर ताने देता है, और चुगलियां 
लगाता फिरता है, हदीस शरीफ में हुजूरे अक्दस सल्लल्लाहु अलैहि व 
सलल्‍लम ने इरशाद फरमाया कि 
(५५; 4 ४ |.) 53 ९.) |.५.४ 
“क॒त्तात” यानी चुग़ल ख़ोर जन्नत में दाखिल नहीं होगा, “कृत्तात” 
. भी चुगल ख़ोर को कहते हैं।, 


कब्र के अजाब के दो सबब 

और एक हदीस मश्हूर है कि एक मर्तबा हुजूरे अक्दस सल्लल्लाहु 
अलैहि व सलल्‍लम सहाबा-ए-किराम रज़िल्लाहु अन्हुम. के साथ तश्रीफ 
लेजा रहे थे, रास्ते में एक जगह पर देखा कि दो कुब्रें बनी हुई हैं। 
जब आप उन कढ्रों के करीब पहुंचे तो आपने उनकी तरफ इशारा 
करते हुए सहाबा-ए-किराम से फरमाया कि: . 

तक 3०५/ का 
इन दोनों कुब्रों पर अजाब हो रहा है, अल्लाह तआला ने हुज़ूरे 


कि . 

अक्दस सलल्‍्लल्लाहु अलैहि व सल्‍लम पर अज़ाबे कब्र जाहिर फरमा 
दिया था। यह अज़ाबे कब्र ऐसी चीज़ है कि एक हदीस में हुज़ूरे 
अक्दस सलल्‍्लल्लाहु अलैहि व सलल्‍लम ने फरमाया कि जब कब्र के अन्दर 
अज़ाब होता है तो अल्लाह तआला ने अपने फज़्ल व करम और रहमत 
से उस अज़ाब की आवाजें हम लोगों से छुपा ली हैं, वर्ना अगर इस 
अज़ाब की आवाजें हम लोग सुनने लगें तो कोई इन्सान जिन्दा न रह 
सके, और जिन्दगी में कोई काम न कर सके, इसलिये यह उसकी 
रह्मत है कि उन्हों ने उसको छुपा लिया है, लेकिन अल्लाह तआला 
कभी कभी अपने किसी बन्दे पर इसको जाहिर भी फरमा देते हैं। बहर 
हाल! हुजूरे अक्दस सलल्‍्लल्लाहु अलैहि व सल्‍लम पर जाहिर हुआ कि 
उन दोनों पर अज़ाब हो रहा है? फिर फरमाया: 

इनको ऐसी दो बातों की वजह से अज़ाब हो रहा है कि उन बातों 
से बचना उनके लिये कुछ मुश्किल नहीं था, अगर ये लोग चाहते तो 
आसानी से बच सकते थे, लेकिन ये बचे नहीं उसकी वजह से यह 
अजाब हो रहा है। एक यह कि इनमें से एक साहिब पेशाब की .छींटों 
से नहीं बचते थे, एह्तियात नहीं करते थे। जैसे ऐसी जगह पेशाब कर 
दिया कि जिसकी वजह से जिस्म पर छींटें आ गयीं। ख़ास तौर से उस 
जमाने में ऊंट बकरियां चराने का बहुत रिवाज था। और हर वक़्त इन 
जानवरों के साथ रहना होता था। जिसकी वजह से अक्सर उनकी 
छींटें पड़ जाती थीं। उससे इहितयात न करने की वजह से अज़ाब हो 


रहा है।  (मुस्नद अह्मद) 


पेशाब की छींटों से बचिये 

यह बड़ी फिक्र की बात है, अल्हम्दु लिललाह हमारे यहां इस्लाम में 
पाकी के आदाब तफ्सील के साथ सिखाये हैं कि किस तरह पाकी 
करनी चाहिये, लेकिन आज मग्रिबी तहज़ीब के जेरे असर जाहिरी 
सफाई सुथराई का तो बड़ा एह्टितमाम है, लेकिन शरीअत की पाकी के 
अह्काम की तरफ ध्यान नहीं। लैट्रिन ऐसे तरीकों से बनायी जाती हैं 
- ख््च्य्च्च्च्च्््स्क्स्य्््ज््ल्)््ख््ंन्सटअजसअअन्‍लनजओणलअडअय्अओओओलअलथ्ंललललअअयसख्खआओओओओओ 

कि उनमें छींटों से एट्ितयात नहीं होती। 
और एक हदीस में हुज़ूरे अक़्दस सल्लल्लाहु अलैहि व सल्‍्लम ने 
फ्रमाया कि: 
(0४/५ ७:.) “५३ .2४ ० २०० 2७ की 0+ 33 ४्न 
यानी पेशाब से बचो, इसलिये कि अक्सर कब्र का अज़ाब पेशाब 
की वजह से होता है, पेशाब की छींटों का जिस्म पर लग जाना, कपड़ों 
पर लग जाने की वजह से कुब्र का अज़ाब होता है, इसलिये इसमें बड़ी 
एहितियात की जरूरत होती है। 
“चुगली” से बचिये 
और दूसरे साहिब को इसलिये अज़ाब हो रहा है कि वह दूसरों 
की चुग़ली बहुत किया करते थे। इसकी वजह से कुब्र में अज़ाब हो 
रहा है। चूंकि इसमें हुज़ूरे अक़्दस सल्लल्लाहु अलैहि व सल्‍लम ने 
चुग़ली को कुब्र के अज़ाब का सबब क्रार दिया इसलिये यह चुग़ली 
का अमल गीबत से भी ज़्यादा सख्त है। इसलिये कि इसमें बुरी नियत 
से दूसरों के सामने बुराई बयान करता है, ताकि दूसरा शख्स उसको 
तकलीफ पहुंचाये | 
राज खोलना चुग॒ली है 
इमाम ग़ज़ाली रह्मतुल्लाहि अलैहि “अह्याउल उलूम” में फरमाते 
हैं कि दूसरों का कोई राज़ जाहिर कर देना भी चुगली के अन्दर 
दाख़िल है। एक आदमी यह नहीं चाहता कि मेरी यह बात दूसरों पर 
जारिह हो, वह बात अच्छी हो या बुरी हो, इससे बहस नहीं। जैसे एक 
मालदार आदमी है, और वह अपनी दौलत दूसरों से छुपाना चाहता है 
और वह यह नहीं चाहता कि दूसरों को यह मालूम हो कि मेरे पास 
इतनी दौलत है, अब आपने किसी तरह सुनगुन लगा कर पता लगा 
लिया .कि उसके पास इतनी दौलत है। अब हर शख्स से यह कहते 
फिर रहे हैं कि उसके पास इतनी दौलत है। यह जो उसका राज़ 
ज़ाहिर कर दिया, यह चुग़ली के अन्दर दाख़िल है और हराम है। 
या जैसे एक शख्स ने अपने घरेलू मामले के अन्दर कोई प्लान या 


.अन्‍न्‍अध्कान, 
+ 3 फॉआधक 

मन्सूबा बना रखा है। आपने किसी तरह पता चला कर दूसरों के 
समाने बयान करना शुरू कर दिया, यह चुगली है। इसी तरह किसी 
किस्म का राज़ हो, उसकी इजाज़त के बगैर दूसरों पर ज़ाहिर करना 
चुगली के अन्दर दाखिल है। एक हदीस शरीफ में हुज़ूरे अक्दस 
सल्लल्लाहु अलैहि व सल्‍्लम ने फ्रमाया कि: 
(५५ 4 ५॥५५२) 60% ।>० 
मज्लिसों के अन्दर जो बात की जाती है वह भी अमानत है। जैसे 
किसी शरूस ने आपको राज़दार समझ कर मज्लिस में आपसे एक बात 
कही अब वह बात जाकर आप दूसरों से नकुल कर रहे हैं तो यह 
अमानत में ख़ियानत है। और यह भी चुगली के अन्दर दाखिल है। 


जुबान के दो अहम गुनाह 

बहर हाल जबान के गुनाहों में से आज दो अहम गुनाहों का बयान 
करना मक़्सूद था। ये दोनों गुनाह बड़े जबरदस्त और संगीन हैं। 
इनकी संगीनी आपने हदीसों के अन्दर सुनीं, लेकिन जितने ये संगीन हैं 
आज इनकी तरफ से उतनी ही बे परवाई और ग़फ्लत है। मज्लिसें 
इनसे भरी हुयी हैं, घर इनसे भरे हुये हैं, ज़बान कैंची की तरह चल 
रही है, रुकने का नाम नहीं लेती। ख़ुदा के लिये इसको लगाम दो और 
इसको काबू करो, और इसको अल्लाह और अल्लाह के रसूल 
सलल्‍्लल्लाहु अलैहि व सल्‍लम के हुक्म के मुताबिक चलाने की फिक्र 
करो, वर्ना इसका अन्जाम यह है कि इसकी वजह से घर के घर तबाह 
हो रहे हैं। आपस में ना इत्तिफाकियां हो रही हैं। फितने हैं, दुश्मनियां 
हैं। खुदा जाने कितने गुनाहों और फितनों का ज़रिया है, और आख़िरत 
में तो इसकी वजह से जो अज़ाब होने वाला है वह अपनी जगह है। 
अल्लाह तआला अपने फज़्ल और रहमत से इसकी बुराई और खराबी 
समझने की तौफीक अता फरमाये, और इस पर अमल करने की 
तौफीक अता फरमाये, आमीन | 

(3६-४-ी ५३2 थ्‌| ३.०>.. (3! |3॥9०५ 

इस हदीस में हुज़ूरे अक्दस सल्लल्लाहु अलैहि व सल्‍्लम ने सोते 
वक्‍त की दुआ सिखाई है, और सोने का तरीका बताया है। कि जब 
बिस्तर पर जाओ तो किस तरह लेटो, किस तरह सोओ, हुज़ूरे अक्दस 
सल्लल्लाहु अलैहि व सल्‍लम की शफ्कतें और रहमतें इस उम्मत के 
लिये देखें कि एक एक चीज़ का तरीका बता रहे हैं। जिस तरह मां 
बाप अपने बच्चे को एक एक चीज सिखाते हैं | इसी तरह नबी- 
ए-करीम सलल्‍्लल्लाहु अलैहि व सल्‍लम ने एक एक बात इस उम्मत को 
सिखाई है। एक और हदीस में इन्हीं सहाबी से रिवायत है कि 
(>, ४५७३-७० ०५३४७ ७३ ९० 4॥ (॥.० 4॥ (५.०) ५! (७:७५ 
(७३७५) ०५०० (3५ ५83 ०४४ ८३४ ५ ६३७७ [5 ५५०॥ ४ ७५०) 
सोते वक्‍त वुज़ू कर लें 
हजरत बरा बिन आजिब रज़ियल्लाहु अन्हु फ्रमाते हैं कि हुजूरे 
अक्दस सल्लल्लाहु अलैहि व सल्‍्लम ने मुझ से फ्रमाया कि जब तुम 

बिस्तर पर सोने के लिये जाने लगो तो वैसा ही वुज़ू कर लो जैसा कि 
नमाज़ के लिये वुज़ू किया जाता है। यह भी नबी-ए-करीम सल्लल्लाहु 
अलैहि व सल्‍लम की सुन्‍नत है, कि आदमी वुज़ू करके सोये। अगर 
कोई शरूस वुज़ू के बगैर सो जाये तो कोई गुनाह नहीं। इसलिये कि 
सोने के वास्ते वुज़ू करना कोई फर्ज नहीं, लेकिन सरकारे दो आलम 
सल्लल्लाहु अलैहि व सल्‍लम ने सोने का अदब यह बताया कि सोने से _ 
पहले वुजू कर लो। 

ये आदाब मुहब्बत का हक हैं 

ये आदाब और मुस्तहब्बात जो सरकारे दो आलम सलल्‍्लललाहु 
अलैहि व सल्‍लम ने इरशाद फरमाये हैं| ये अगरचे फर्ज व वाजिब तो 
नहीं, लेकिन इनके अनूवार व बरकतें बेशुमार हैं। हमारे हज़रत डा० 
अब्दुल हई साहिब रह्मतुल्लाहि अलैहि फरमाया करते थे कि फुराइज 
व वाजिबात अल्लाह जलल जलालुहू की अज़्मत का हक हैं, और ये 
आदाब व मुस्तहब्बात अल्लाह जल्ल जलालुहू की मुहब्बत का हक हैं, 
और सरकारे दो आलम सल्लल्लाहु अलैहि व सल्‍लम के साथ मुहब्बत 
का हक हैं। जो आदाब आपने तलकीन फरमाये हैं इन्सान को चाहिये 
कि उन आदाब को इख्तियार करे, यह तो अल्लाह की रह्मत है कि 
उन्हों ने यह फरमा दिया कि अगर इनको इख्तियार नहीं करोगे तो 
कोई गुनाह नहीं देंगे, वर्ना ये आदाब व मुस्तहब्बात अदा कराना मक्सूद 
है। एक मोमिन बन्दा वे तमाम आदाब और मुस्तहब्बात बजा लाये जो 
हुज़ूरे अकुदस सल्लल्लाहु अलैहि व सल्‍लम कर गये, इसलिये जहां तक 
हो सके इनको इख्तियार करना चाहिये। 


दाहिनी करवट पर लेटें 

बहर हाल! सोने से पहले वुजू करना अदब है, अब अल्लाह और 
अल्लाह के. रसूल सलल्‍्लल्लाहु अलैहि व सल्‍लम के अह्काम की हिक्मत 
की इन्तिहा को कौन पहुंच सकता है। ख़ुदा मालूम इस हुक्म में क्‍या 
। क्‍या अन्‌वार व बरकतें पौशीदा हैं। इसके बाद सोने का तरीका बता 
। दिया कि दार्यी करवट पर लेटो, यह भी आदाब में है कि इन्सान जब 
/ 

सोने के लिये बिस्तर पर लेटे तो पहले दायीं करवट पर लेटे, बाद में 
अगर जरूरत हो तो करवट बदल दे, वह अदब के ख़िलाफ नहीं है। 
और लेट कर- यह अल्फाज जबान से अदा करो, और अल्लाह तआला 
से राबता और ताल्‍लुकु कायम करो, और अल्लाह तआला की तरफ 
रुजू करो, और. यह दुआ पढ़ोः 
“८४५४ ५.» ७०५4 + “५ (७२3 ८६०33 ८(५/ ७४० ८०....! 6 
"् वय५9। [५4५ ४५ 4५ ४ ०४॥॥ २.०५ ६5) ४५॥ ७.45 ३५ 

अल्लाहुम्‌ू-म अस्लम्‌तु नफ़्सी इलै-क व वज्जह्तु वज्ही इलै-क व 
फव्वज़्तु अम्री इलै-क व अल्जअतु जह्री इलै-क रग्बतंव-व रह-बतन्‌ 
इलै-क ला मल्ज-अ वला मन्ज-अ मिन्‌-क इल्ला इलै-क आमन्तु 
बि-किताबि-कल्लज़ी अन्जल-त व नबिय्यि-कल्लजी अर्‌सल्‌-त,. 

तर्जुमा: ऐ अल्लाह! मैंने अपनी जान तुझे सौंप दी और अपना रुख़ 
तेरी तरफ कर दिया और अपना मामला तेरे सुपुर्द कर दिया, और 
अपनी पीठ तेरी तरफ रख दी, तेरी रग्बत और खौफ से तुझ से, तेरे 
सिवा कोई ठिकाना और पनाह नहीं, तेरी इस किताब पर ईमान लाया 
जो तूने उतारी, और नबी पर जिसको तूने भेजा | 

दिन के मामलात अल्लाह के सुपुर्द कर दो 

हुज़ूरे अक्दस सल्‍्लल्लाहु अलैहि व सल्‍लम इस दुआ में ऐसे 
अजीब व ग़रीब अल्फाज लाये हैं कि आदमी इन अल्फाज़ पंर कुरबान 
हो जाये, फरमाया कि ऐ अल्लाह! मैंने अपने नफ़्स को आपके ताबे बना 
दिया, इसका तर्जुमा यह भी कर सकते हैं कि ऐ अल्लाह! मैंने अपने 
नफ्स को आपके हवाले कर दिया, और मैंने अपना रुख़ आपकी तरफ 
कर दिया, और ऐ अल्लाह! मैंने अपने सारे मामलात आपको सौंप दिये। 

मतलब यह है कि सारा दिन दौड़ धूप में लगा रहा। कभी रिज़्क 
की तलाश में, कभी नौकरी की तलाश में, कभी तिजारत में, कभी उधोग 
में, और कभी किसी और धन्धे में लगा रहा, यहां तक कि दिन ख़त्म हो 


गया। सारी कार्रवाइयां करके चर ------न---त----टटटटन | सारी कार्रवाइयां करके घर पहुंच गया, और अब सोने के लिये 

लेटने लगा। और इन्सान की फित्रत है कि जब वह रात को सोने के 
लिये बिस्तर पर लेटता है, तो जो कुछ दिन में हालात गुज़रे हैं, उसके 
ख़्यालात दिल पर छा जाते हैं। और उसको यह फिक्र और तश्वीश 
लाहिक्‌ होती है कि खुदा जाने कल क्‍या होगा? जो काम अधूरा छोड़ 
कर आया हूं, उसका क्‍या बनेगा? दुकान छोड़ कर आया हूं कहीं रात 
को चोरी न हो जाये। ये सब अन्देशे और तश्वीशें रात को सोते वक्त 
इन्सान को होते हैं, और यह अन्देशे दिल को सताते हैं, इसलिये दुआ 
कर लो कि या अल्लाह दिन में जो काम मुझ से हो सके मैं करता रहा, 
अब तो ये सारे मामलात मैंने आपके सुपुर्द कर दिये हैं। दिन में जो 
कुछ कर सकता था वह कर लिया, अब मेरे बस में इसके सिवा कुछ 
नहीं कि आप ही की तरफ रुजू करूं, और आप ही से मांगूं, कि या 
अल्लाह! जो मामलात मैंने किये हैं उनको अन्जाम तक पहुंचा दीजिये | 

सुकून और राहत का जरिया “सौंपना” है 

यही ”सौंपना“ है और इसी का नाम तवक्कुल है कि अपने करने 
का जो काम था वह कर लिया, अपने बस में जितना था वह कर गुज़रे, 
और उसके बाद अल्लाह के हवाले कर दिया कि या अल्लाह अब 
आपके हवाले है। इस दुआ में हुजूरे अक्दस सलल्‍्लल्लाहु अलैहि व 
सलल्‍लम ने सिखा दिया कि अब तुम सोने के लिये जा रहे हो तो इन 
ख्यालात और परेशानियों को दिल से निकाल दो, और अल्लाह के 
हवाले कर दो | 

सुपुर्दम बतो माया-ए-ख़ेश रा 
तू दानी हिसाबे कमो बेश रा 

सुपुर्दगी और “तफ़्वीज़ (यानी सौंपना) के लुत्फ और इसके कैफ 
के मज़े का अन्दाज़ा इन्सान को उस वक़्त तक नहीं होता, जब तक 
यह सुपुर्दगी और तफ़्वीज़ की हालत और कैफियत इन्सान पर गुज़रती 
नहीं। याद रखो दुनिया में आफियत, इत्मीनान और सुकून का कोई 
रास्ता सुपुर्दगी और तवक्कुल के बगैर हासिल नहीं हो सकता। बस 
इन्सान अपना सारा मामला अल्लाह तआला के सुपुर्द कर दे, हर काम 

के लिये दौड़ धूप की एक हद होती है, उस हद से आगे इन्सान कुछ 
नहीं कर सकत!। एक मुसलमान और काफिर में यही फर्क है कि एक 
काफ्रि एक काम के लिये दौड़ धूप करता है, मेहनत करता है, कोशिश 
करता है, जिद्दोजोहद करता है और फिर सारा भरोसा उसी कोशिश पर 
करता है। जिसका नतीजा यह होता है कि हर वक़्त तश्वीशों और 
अन्देशों में मुब्तला रहता है, और जिस शख्स को अल्लाह तआला 
“तवक्कुल” और “'सुपुर्दगी” की नेमत अता फ्रमाते हैं वह अल्लाह 
मियां से कहता है कि या अल्लाह! मेरे बस में इतना काम था, जो मैंने 
कर लिया, अब आगे आपके हवाले है और आपका जो फैसला है उस 
पर मैं राजी हूं। याद रखो, जब इन्सान के अन्दर यह “तफ़्वीज़” यानी 
सुपुर्दगी की सिफत पैदा होती है तो दुनिया के अन्दर उसको 
ना-काबिले बर्दाश्त परेशानी नहीं आती। बहर हाल, सोते वक्‍त यह 
दुआ कर लो फि या अल्लाह, मैंने तमाम मामलात आपके सुपुर्द और 
आपके हवाले कर दिये | 

पनाह की जगह एक ही है 

आगे फरमाया: 
"४५॥४॥ ७ 0४५ 9४ “४५ २,० , ५ ९८, ०४:॥| ४.६6 ०२२५ 

और मैंने अपने आपको आपकी पनाह हासिल करने वाला बना 
दिया, यानी मैंने आपकी पनाह पकड़ी, आपकी पनाह में आ गया, और 
अब सारी दुनिया के वसायल और अस्बाब सब से ख़ुद को अलग कर 
लिया, अब सिवाये आपके मेरा कोई सहारा नहीं, और इस हालत में हूं 
कि आपकी तरफ रगबत भी है। आपकी रहमत की उम्मीद भी है कि 
आप रह्मत का मामला फरमायेंगे, लेकिन साथ में खौफ भी है। यानी 
बुरे आमाल का डर भी है कि कहीं ऐसा न हो कि किसी बात पर पकड़ 
हो जाये, इस हालत में मैं लेट रहा हूं। आगे क्या अजीब व गरीब 
जुम्ला फरमाया: 

“॥(॥५४। ८६, ५४ , ., 3” 

कि आपसे बच कर जाने की कोई और जगह सिवाये आपके नहीं 

है कि ख़ुदा न करे अगर आपका कुहर आ जाये, या आपका अज़ाब आ 
जाये तो हम बच कर कहां जायें। इसलिये कि कोई और पनाह की 
जगह नहीं, फिर लौट कर आपके ही पास आना पड़ेगा कि ऐ अल्लाह 
अपने ग़ज़ब और कहर से बचा लीजिये | 


तीर चलाने वाले के पहलू में बैठ जाओ 

एक बुजुर्ग ने एक मर्तबा फरमाया कि यह तसव्वुर करो कि एक 
जबरदस्त कुव्वत है, और उसके हाथ में कमान है, और यह पूरा 
आसमान उस कमान का दायरा है, और जमीन उसकी तांत है, और 
हादसे और मुसीबतें उस कमान से चलने वाले तीर हैं। अब यह देखो 
कि इन हादसों के तीरों से बचने का रास्ता कया है? कहां जायें? फिर 
ख़ुद ही उन बुजुर्ग ने जवाब दिया कि इन तीरों से बचने का तरीका 
यह है कि खुद उसी तीर चलाने वाले के पास जाकर खड़ा हो जाये, 
इन तीरों से बचने का कोई और रास्ता नहीं है, यही मफ़्हूम है इन 
अल्फाज़ का कि: 





“॥(,॥ ४| ४५५ 0०9४3 ० ४” 


एक नादान बच्चे से सबक लो 

मेरे एक भाई हैं उनका एक पोता है। एक दिन उन्हों ने देखा कि 
उस पोते की मां उस पोते को किसी बात पर मार रही हैं, लेकिन 
अजीब मन्ज़र यह देखा कि मां जितना मारती जा रही है बच्चा उसी मां 
की गोद में चढ़ता जा रहा है। बजाये इसके कि वह वहां से भागे, वह 
तो और गोद के अन्दर घुस रहा है, और मां से लिपटा जा रहा है। यह 
बच्चा ऐसा क्‍यों कर रहा है? इसलिये कि वह बच्चा जानता है कि उस 
मां की पिटाई से बचने का रास्ता मां ही के पास है, और इसी मां ही 
के पास जाकर करार और सुकून मिलेगा, इस मां की गोद के अलावा 
कोई और सुकून और क्रार की जगह भी नहीं है। उस नादान बच्चे 
को तो इतनी समझ है, वह जानता है कि कहीं और करार नहीं 
मिलेगा | 


यही समझ और शऊर नबीं करीम सरवरे दो आलम सल्लल्लाहु 
5 7-7:7 ०7 3 3 कस स्स् ऋचा >न“2>222 3 

अलैहि व सलल्‍लम हमारे अन्दर भी पैदा करना चाहते हैं कि अगर 
अल्लाह तआला की तरफ से कोई मुसीबत और तकलीफ आई है, तो 
पनाह भी उसी के पास है, उसी से मांगो कि या अल्लाह इस मुसीबत 
और तकलीफ को दूर फुरमा दीजिये, आपके अलावा कोई पनाह की 
जगह भी नहीं, इसलिये आप ही से आपके अज़ाब से पनाह मांगते हैं| 

सीधे जन्नत में जाओगे 

आगे फरमाया: 

"०... ७3॥ ४4, ,३ ०५ ५3॥ ४३:८५ ०४५ 

यानी मैं ईमान लाया आपकी किताब पर जो आपने नाजिल की, 
और आपके नबी पर जो आपने भेजा, यानी मुहम्मद रसूलुल्लाह सल्ल० 
पर, और फिर फरमाया कि ये कलिमात सोने से पहले कहो, और ये 
कलिमात तुम्हारी आखरी गुफ्तगू हो, उसके बाद कोई और बात न 
करो, बल्कि सो जाओ | 

हमारे हज़रत डा० साहिब रह्मतुल्लाहि अलैहि फरमाया करते थे 
कि रात को सोते वक्‍त चन्द काम कर लिया करो | एक तो दिन भर के 
गुनाहों से तौबा कर लिया करो। बल्कि सारे पिछले गुनाहों से तौबा 
कर लिया करो। और वुज़ू कर लिया करो। और यह ऊपर जिक्र हुई 
दुआ पढ़ लिया करो, इस दुआ के जरिये ईमान की तज्दीद हो गयी। 
अब उसके बाद दाहिनी करवट पर सो जाओ, इसका नतीजा यह होगा 
कि सारी नींद इबादत बन गयी। और अगर इस हालत में रात को 
सोते वक्‍त मौत आ गयी तो इन्शा-अल्लाह सीधे जन्नत में जाओगे, 
अल्लाह ने चाहा तो कोई रुकावट न होगी। 

सोते वक्‍त की मुख्तसर दुआ 
०५ (४६ ९॥ (० ४ 04:09 ५५ (८ के ५०, २७७५० ७०५ 
०३ ८०.०५ 0६:5४, कई ५५७ ००5 ०५२ ६०५ ०१/ ०० ५२-७५ 35/|8| 

हज़रत हुजैफा रजियल्लाहु अन्हु से रिवायत है। फरमाते हैं कि 
नबी-ए-करीम सल्लल्लाहु अलैहि व सल्‍लम जब रात के वक़्त सोते 
वक़्त अपने बिस्तर पर तश्रीफ ले जाते, तो अपना हाथ अपने रुझ्सार 
(गाल) के नीचे रख लेते थे, और फिर यह दुआ पढ़ते: 

"५०५ ०५३० ८५.०) (६//" 

“अल्लाहुमू-म बिइस्मि-क अमूतु व अह्या” 

ऐ अल्लाह! मैं आपके नाम से मरता हूं और आपके नाम से जीता 
हू 

नींद एक छोटी मौत है 

इससे पहले जो हदीस गुज़री उसमें लम्बी दुआ थी, और इस 
हदीस में मुख्तसर दुआ मुन्कूल है। बहर हाल, सोते वक्‍त दोनों दुआयें 
पढ़ना साबित है, इसलिये कभी एक दुआ पढ़ ली जाये, और कभी 
दूसरी दुआ पढ़ ली जाये, अगर दोनों दुआओं को जमा कर लिया जाये 
तो और भी अच्छा है, और यह दूसरी दुआ तो बहुत ही मुख्तसर है, 
इसको याद रखना भी आसान है, इस मुख्तसर दुआ में सोते वक्‍त 
हुजूरे अक्दस सलल्‍लल्लाहु अलैहि व सलल्‍लम ने इस बात की त्तरफ 
तवज्जोह दिला दी कि नींद भी एक छोटी मौत है। इसलिये कि नींद में 
इन्सान दुनिया और उसकी चीजों से बेख़बर हो जाता है। जैसा कि 
मुर्दा बेख़बर होता है। इसलिये इस छोटी मौत के वक्‍त उस बड़ी मौत 
का एहसास किया जाये। उसको याद किया जाये। यह छोटी नींद तो 
मुझे रोज़ाना आती है और आम तौर पर मैं इससे बेदार हो जाता हूं, 
लेकिन एक नींद आने वाली है, जिस से बेदारी कियामत के दिन होगी; 
उसका ख़्याल किया जाये। उसको याद किया जाये, और अल्लाह 
तआला से उसके बारे में मदद मांगी जाये। कि ऐ अल्लाह! मैं आप ही 
के नाम पर मरता हूं और जीता हूं | 

नींद से जागने की दुआ 

और जब आप सलल्‍्लल्लाहु अलैहि व सलल्‍लम सोने से बेदार होते 
(जागते) थे तो यह दुआ पढ़ते थे 

",५८८॥ ५॥॥ ४5.५ ५५: ।॥, » | ४३॥ 4 3०." 

“अल्हम्दु लिल्‍लाहिलू-लजी अह्याना बअ-द मा अमा-तना व 
इलैहिन्‌-नुशूर” 

यानी ऐ अल्लाह! आपका शुक्र है कि आपने हमें मौत के बाद 
ज़िन्दगी अता फरमाई, और आखिर कार उसकी तरफ एक दिन लौट 
कर जाना है। यानी आज यह मौत आयी वह छोटी मौत थी, इससे 
बेदारी हो गयी, ज़िन्दगी की तरफ वापसी हो गयी, लेकिन आख़िर कार 
एक ऐसी नींद आने वाली है, जिसके बाद वापसी अल्लाह तआला ही 
की तरफ होगी, इस दुनिया की तरफ्‌ नहीं होगी । 


मौत को कस्रत से याद करो 

कदम कदम पर हुज़्रे अक्दस सलल्‍्लल्लाहु अलैहि व सल्‍लम दो 
बातें सिखा रहे हैं। एक अल्लाह के साथ ताललुकु, और अल्लाह की 
तरफ रुजू। यानी कृदम कृदम पर अल्लाह तआला को याद करो, 
कृदम कदम पर अल्लाह का जिक्र करो, और दूसरे आख़िरत की तरफ 
तवज्जोह दिलाई जा रही है कि जिन्दगी और मौत अल्लाह तआला के 
हाथ में है, इसलिये कि जब रोज़ाना इन्सान सोते वक्त और जागते 
वक्‍त यह दुआयें पढ़ेगा तो उसको एक न एक दिन मौत और मौत के 
बाद पेश आने वाले वाकिआत का ध्यान ज़रूर आयेगा। कब तक यह 
ध्यान और ख्याल नहीं आयेगा, कब तक गफ़्लत में मुब्तला रहेगा। 
इसलिये ये दुआयें आखिरत की फिक्र पैदा करने के लिये बड़ी अक्सीर 
हैं। हदीस में हुज़ूरे अक्दस सलल्‍्लल्लाहु अलैहि व सल्‍लम ने इरशाद 
फ्रमाया: 





- (०-७ ७३०७) ०५३४ ०३॥॥ ५५ ।७ ९5५ |, 4 
यानी उस चीज का जिक्र कसरत से करो जो तमाम लज़्जतों को 
खत्म कर देने वाली है यानी मौत। इसलिये कि मौत को याद करने से 
मौत के बाद अल्लाह तआला के हुज़ूर हाजिर होने का एहसास ख़ुद 
“ बख़ुद पैदा होता है। हमारी जिन्दगियों में जो खराबियां आ गयी हैं, वे 
गफ्लत की वजह से आयी हैं। मौत से गफ़्लत है, अल्लाह तआला के 

सामने जवाब देही के एहसास से गफ्लत है, अगर यह गफ़्लत दूर हो 
जाये, और यह बात ख्याल में बैठ जायें कि एक दिन अल्लाह तआला 
के सामने पेश होना है, तो फिर इन्सान अपने हर कौल और फेल को 
सोच सोच कर करेगा। कि कोई काम अल्लाह तआला की मर्जी के 
ख़िलाफ न हो जाये। इसलिये इन दुआओं को खुद भी याद करना 
चाहिये और अपने बच्चों को भी बचपन ही में याद करा देना चाहिये | 


उल्टा लेटना पसन्दीदा नहीं 
(५4५३): ५२ (| (५ ५४ (५८ थ॥ ७८29 ७.89 ५५७ (५ (६:०२ जो 

हज़रत बओआश बिन तहफा रज़ियल्लाहु अन्हु फरमाते हैं कि मेरे 
वालिद माजिद ने मुझे यह वाकिआ सुनाया कि मैं एक दिन मस्जिद में 
पेट के बल उल्टा लेटा हुआ था, अचानक मैंने देखा कि कोई शरूस 
अपने पांव से मुझे हर्कत दे रहा है, और साथ साथ यह कह रहा है कि 
यह लेटने का वह तरीका है जिसे अल्लाह तआला ना पसन्द फरमाते 
हैं, जब मैंने मुड़ कर देखा तो वह कहने वाले शख्स हुजूरे अक्दस 
सलल्‍लल्लाहु अलैहि व सल्‍लम थे। गोया कि आं हज़रत सल्लल्लाहु : 
अलैहि व सलल्‍लम ने इस तरीके से लेटने को पसन्द नहीं फरमाया, यहां 
तक कि पांव से हरकत देकर उनको इस पर तंबीह फ्रमाई, इससे 
मालूम हुआ कि बिला ज़रूरत पेट के बल उल्टा लेटना मकक्‍रूह है और 
अल्लाह तआला को भी ना पसन्द है, और नबी-ए-करीम सल्लल्लाहु 
अलैहि व सलल्‍लम को भी ना पसन्द है| 
वह मज्लिस हस्रत का सबब होगी 
०५ 4६४० ९॥ (० ९॥ (५...) ७० ५+ 4॥ >>, 5). ,» का 

हजरत अबू हुरैरह रजियल्लाहु अन्हु रिवायत करते हैं कि 
रसूलुल्लाह सल्‍लल्लाहु अलैहि व सलल्‍लम ने इरशाद फरमाया, जो शख्स 
किसी ऐसी मज्लिस में बैठे जिसमें अल्लाह को याद न किया गया हो, 
अल्लाह का जिक्र उस मज्लिस में न आया हो, न अल्लाह का नाम 
लिया गया हो, तो आख़िरत में वह मज्लिस उसके लिये हस्रत का 
सबब बनेगी। यानी जब आख़िरत में पहुंचेगा, उस वक़्त हस्रत करेगा 
कि काश! मैं उस मज्लिस में न बैठा होता, जिसमें अल्लाह का नाम 
नहीं लिया गया, इसलिये फ्रमाया कि मुसलमान की कोई मज्लिस 
अल्लाह के जिक्र से खाली न होनी चाहिये | 

हमारी मज्लिसों का हाल 


अब ज़रा हम लोग अपने गरेबान में मुंह डाल कर देखें, अपने 
हालात का जायज़ा लेकर देखें कि हमारी कितनी मज्लिसें, कितनी 
महफिलें गफ्लत की नज़र हो जाती हैं, और उनमें अल्लाह तआला का 
जिक्र, अल्लाह का नाम, या अल्लाह के दीन का कोई तजूकिरा उनमें 
नहीं होता। सरकारे दो आलम सल्लल्लाहु अलैहि व सल्‍लम फ्रमा रहे 
हैं कि किक्मत के दिन ऐसी तमाम मज्लिसें वबाल और हस्रत का 
जरिया होंगी। हमारे यहां मज्लिसें जमाने का सिलसिला चल पड़ा है, 
इसी मज्लिसें जमाने ही को मक़्सद बनाकर लोग बैठ जाते हैं, और 
फुज़ूल बातें करने के लिये बाकायदा महफिल जमाई जाती है, जिसका 
मक़्सद गप-शप करना होता है, यह गप-शप की मज्लिस बिल्कुल 
फुजूल, बेकार और बेमक्सद और समय को जाया करने वाली बात है, 
और जब मकसद सही नहीं होता बल्कि सिर्फ वक्‍त गुजारी मक़्सूद होती 
है, तो जाहिर है कि ऐसी मज्लिस में अल्लाह तबारक व तआला और 
अल्लाह के दीन से ग़फ़्लत तो होगी, और इसका नतीजा यह होगा कि 
उस मज्लिस में कभी किसी की गीबत होगी, कभी झूठ होगा, कभी 
किसी का दिल दुखाना होगा। किसी का अपमान होगा, किसी का 
मजाक उड़ाया जायेगा। ये सारे काम उस मज्लिस में होंगे। इसलिये 


कि जब अल्लाह तआला से ग़ाफिल हो गये, तो उस गफ्लत के नतीजे 

में वह मज्लिस बहुत से गुनाहों का मज्मूआ बन जायेगी, इस बात को 
हुज़ूरे अक्दस सललल्लाहु अलैहि व सल्‍लम फुरमा रहे हैं कि जिस 
मज्लिस में अल्लाह का जिक्र न किया जाये तो वह मज्लिस कियामत 
के दिन हस्रत का सबब बनेगी, हाय हमने वह वक्‍त जाया कर दिया, 
क्योंकि आख़िरत में तो एक एक लम्हे की कीमत होगी, एक एक नेकी 
की कीमत होगी। जब इन्सान का हिसाब व किताब होगा, उस वक्त 
तमन्ना करेगा कि काश! एक नेकी मेरे नामा-ए-आमाल में बढ़ जाती । 
सरकारे दो आलम सल्लल्लाहु अलैहि व सलल्‍लम जो हम पर मां बाप से 
. ज़्यादा शफीक और मेहरबान हैं, वह इस तरफ तवज्जोह दिला रहे हैं 
| कि इसके पहले कि वह हस्रत का वक्‍त आये, अभी से इस बात का 
ध्यान कर लो कि ये मज्लिसें हस्रत बनने वाली हैं | 
| _तपरीह व दिलल्‍्लगी की बातें करना जायज है 
लेकिन एक बात अर्ज कर दूं कि इसका मतलब यह नहीं है कि 
। आदमी बस खुश्क और खुरदुरा होकर रह जाये, और किसी से हंसी 
| मजाक और शगुफ़्तगी की बात न करे, यह मकसद हरगिज नहीं, 
| क्‍योंकि हुज़ूर नबी-ए-करीम सरवरे दो आलम सल्लल्लाहु अलैहि व 
। सलल्‍लम से मन्कूल है कि हज़राते सहाबा-ए-किराम रज़ियल्लाहु अन्हुम 
| आपके पास बैठते तो कभी आपसे तफ़्रीह व मज़ाक की बातें भी किया 
| करते थे, बल्कि खुद हुज़ूरे अक्दस सलल्‍्लल्लाहु अलैहि व सलल्‍लम ने 
। फ्रमाया कि: | 





(००५०६) १८७(..३ ३०... .$६॥|,. ,," 

यानी कभी कभी अपने दिलों को आराम और राहत दिया करो | 

. इसलिये कभी कभी हंसना बोलना और मज़ाक व दिल्लगी की बातें 
! करने में कुछ हर्ज नहीं, यहां तक कि सहाबा-ए-किराम फरमाते हैं कि 
| कभी कभी हुज़ूरे अक़्दस सल्लल्लाहु अलैहि व सल्‍लम की मज्ज्ल में 
। बैठे होते तो ज़माना-ए-जाहिलिय्यत (इस्लाम से पहले) के वाकिआत 
| भी कभी कभी बयान करते कि हम जमाना-ए-जाहिलिय्यत में ऐसी 
| ऐसी हरकतें किया करते थे, और सरकारे दो आलम सलल्‍्लल्लाहु अलैहि 

व सलल्‍लम सुनते रहते, और कभी कभी तबस्सुम भी फरमाते थे। लेकिन 
उन मज्जलिसों में इस बात का एह्ितमाम था कि कोई गुनाह का काम न 
हो, गीबत और दिल दुखाना न हो। दूसरे यह कि इन मज्लिसों के 
बावजूद दिल की लौ अल्लाह तबारक व तआला की तरफ लगी हुई है, 
अल्लाह के जिक्र से वह मज्लिस ख़ाली नहीं थी, जैसे उस मज्लिस में 
जाहिलिय्यत के जमाने का ज़िक्र किया, और फिर इस पर अल्लाह का 
शुक्र अदा किया कि अल्लाह का शुक्र है कि उसने हमें इस जलालत 
और गुमराही और अंधेरे से निकाल दिया। इसलिये यह तरीका था 
हुजूर नबी-ए-करीम सलल्‍्लल्लाहु अलैहि व सल्‍लम और सहाबा-ए- 
किराम का, वे इसके मिस्दाक॒ थे कि: 
“दस्त बकार व दिल बयार" 

कि हाथ अपने काम में मश्गूल है, ज़बान से दूसरी बातें निकल 
रही हैं, और दिल की लौ भी अल्लाह तबारक व तआला की तरफ लगी 
हुई है। 

हुजूरे पाक की जामे शान 

यह बात कहने को तो आसान' है, लेकिन मश्कु से यह चीज 
हासिल होती है। हज़रत मौलाना थानवी रह्मतुल्लाहि. अलैहि का यह 
इरशाद मैंने अपने शैख हज़रत डा० साहिब रह्मतुल्लांहि अलैहि से कई 
बार सुना कि “यह बात समझ में नहीं आती थी कि नबी-ए-करीम 
सल्लल्लाहु अलैहि व सल्‍लम की वह जाते बाला सिफात जिसका हर 
आन अल्लाह जल्‍्ल शानुहू से राबता कायम है, “वही” आ रही है, 
फरिश्ते नाज़िल हो रहे हैं, और अल्लाह तआला के साथ गुफ़्तगू का 
शर्फ हासिल हो रहा है, ऐसे बुलन्द मकामात पर जो हस्ती फायज है. 
वह अपने घर वालों और बीवी बच्चों के साथ दिल्लगी कैसे कर लेते , 
हैं? वह अपने घर वालों से दुनिया की बातें कैसे कर लेते हैं? जब्कि 
हर वक़्त हुज़ूरी का यह आलम है, मगर रात के वक़्त हज़रत आयशा 
रजियल्लाहु अन्हा को ग्यारह औरतों की कहानी सुना रहे हैं कि ग्यारह 
औरतें थीं। उन औरतों ने यह मुआहदा किया कि हर औरत अपने 

शौहर की कैफियत बयान करे कि उसका शौहर कैसा है? अब हर 
औरत ने अपने शौहर का पूरा हाल बयान किया कि मेरा शौहर ऐसा है, 
अब यह सारा वाकिआ हुज़ूरे अक्दस सलल्‍लल्लाहु अलैहि व सल्‍लम 
हज़रत आयशा रजियल्लाहु अन्हा को सुना रहे हैं। (शमाइले तिर्मिजी) 
बहर हाल! हज़रत थानवी रह्मतुल्लाहि अलैहि फुरमाते हैं कि यह 
बात पहले समझ में नहीं आती थी कि जिस ज़ाते ग्रामी का अल्लाह 
तआला से इस दर्जा ताल्लुकु कायम हो वह हज़रत आयशा रजियल्लाहु 
अन्हा और दूसरी पाक बीवियों के साथ हंसी और दिल्लगी की बातें कर 
लेते हैं? लेकिन बाद में फ्रमाया कि अल्हम्दु लिल्‍लाह, अब समझ में 
आ गया कि ये दोनों बातें एक साथ जमा हो सकती हैं, कि दिललगी भी 
हो रही है, और अल्लाह तबारक व तआला के साथ ताल्लुकु भी कायम 
है। इसलिये कि वह दिल्‍लगी और हंसी मज़ाक भी हकीकत में अल्लाह 
तआला के लिये हो रही है। और दिल में यह ख्याल है कि मेरे ऊपर 
अल्लाह तआला ने इनका यह हक वाजिब किया है कि इनका दिल 
ख़ुश करूं। इस हकु की वजह से यह दिल्लगी हो रही है। तो अल्लाह 
तबारक व तआला के साथ राबता भी कायम है, और इस दिल्लगी की 
वजह से वह राबता न टूटता है और न कमज़ोर होता है। उसमें कोई 
नुक़्स नहीं आता, बल्कि उस ताल्लुक्‌ में और ज़्यादा इज़ाफ़ा होता है। 


मुहब्बत के इज़्हार पर अज व सवाब 

हजरत इमाम अबू हनीफा रह्मतुल्लाहि अलैहि से किसी ने पूछा 
कि हजरत! अगर मियां बीवी आपस में बातें करते हैं, और एक दूसरे 
से मुहब्बत का इज़्हार करते हैं, तो उस वक्‍त उनके जेहनों में इस बात 
का तसब्बुर भी नहीं होता कि यह अल्लाह का हुक्म है, इस वास्ते कर 
रहा हूं। तो क्या इस पर भी अल्लाह तआला की तरफ से अज मिलता 
है? इमाम अबू हनीफा रह्मतुल्लाहि अलैहि ने फरमाया कि हां, अल्लाह 
तआला इस पर भी अज़ अता फ्रमाते हैं, और जब एक मर्तबा दिल में 
यह इरादा कर लिया कि मैं इन तमाम ताल्लुकात का हकु अल्लाह के 
लिये अदा कर रहा हूं। अल्लाह के हुक्म के मुताबिक अदा कर रहा हूं 

तो अगर हर हर बार में इस बात का ध्यान और ख्याल भी न हो, तो 
जब एक बार जो नियत करली गई है, इन्शा-अल्लाह वह भी काफी है। 


हर काम अल्लाह की रिजा की ख़ातिर करो 

इसलिये हमारे हज़रत डा० अब्दुल हई रह्मतुल्लाहि अलैहि फर्माया 
करते थे कि जब तुम सुबह को जागो, तो नमाज़ के बाद तिलावते 
कुरआन और जिक्र व अज्‌कार और मामूलात से फारिग होने के बाद 
एक मर्तबा अल्लाह से यह अहद कर लो किः 

(१४/०७४,३-) ७०००॥ ०) थी (०५) ४२००५ ५९००५ 0० ७/ 

ऐ अल्लाह! आज दिन भर मैं जो काम करूंगा, वह आपकी रिजा 
की ख़ातिर करूंगा। कमाऊंगा तो आपकी रिज़ा की खातिर, घर में 
जाऊंगा तो आपकी रिजा की खातिर, बच्चों से बात करूंगा तो आपकी 
रिज़ा की ख़ातिर, ये सब काम मैं इसलिये करूंगा कि उनके हुकूक॒ 
आपने मेरे साथ वाबस्ता कर दिये हैं। और जब एक मर्तबा यह नियत 
कर ली तो अब ये दुनिया के काम नहीं हैं, बल्कि ये सब दीन के काम 
हैं, और अल्लाह की रिजा के काम हैं। इन कामों से अल्लाह तआला से 
ताल्‍लुक ख़त्म नहीं होता, बल्कि वह ताललुक और ज़्यादा मजबूत हो 
जाता है | 

हजरत मज्जूब और अल्लाह की याद 

हजरत हकीमुल रह्मतुल्लाहि अलैहि के जो तर्बियत याफता 
हजरात थे, अल्लाह तआला ने उनको भी यही सिफत अता फ्रमाई 
थी। चुनांचे मैंने अपने वालिद माजिद हजरत मुफ्ती मुहम्मद शफी 
साहिब रह्मतुल्लाहि अलैहि से कई बार यह वाकिआ सुना कि हज़रत 
ख्वाजा अजीज़ुल हसन साहिब मज्ज़ूब रह्मतुल्लाहि अलैहि जो हज़रत 
थानवी रहमतुल्लाहि अलैहि के बड़े ख़ुलफा में से थे। एक मर्तबा वह 
और हम लोग अमृतसर में हजरत मुफ्ती मुहम्मद हसन साहिब 
रहमतुल्लाहि अलैहि के मदरसे में जमा हो गये, उस वक्‍त आम का 
मौसम था. रात को खाने के बाद सब लोग मिल कर आम खाते रहे, 

साहिब रहमतुल्लाहि अलैहि चूंकि शायर भी थे इसलिये उन्हों ने बहुत 
से शेर सुनाये, तक़्रीबन एक घन्टा इसी तरह गुज़र गया कि शेर व 
शायरी और हंसी मज़ाक की बातें होती रहीं, उसके बाद हज़रत मज्ज़ूब 
साहिब रहमतुल्लाहि अलैहि ने हमसे अचानक यह सवाल किया कि 
देखो, हम सब एक घन्‍्टे से ये बातें वगैरह कर रहे हैं। यह बताओ कि 
तुम में से किस किस को अल्लाह तआला के ज़िक्र और याद से गफ़्लत 
हुई? हमने कहा कि हम सब एक घन्‍्टे से इन्हीं बातों में खुश-गपियों 
में लगे हुए हैं। इसलिये सब ही अल्लाह के जिक्र से गफ्लत में हैं, इस 
पर हजरत ख़्वाजा साहिब रह्मतुल्लाहि अलैहि ने फरमाया कि अल्लाह 
का फज़्ल व करम है कि मुझे इस पूरे अर्से (समय) में अल्लाह की याद 
और उसके ज़िक्र से ग़फ़्लत नहीं हुई | देखिये, हंसी मज़ाक भी हो रहा 
है, दिल्‍लगी की बातें भी हो रही हैं, शेर भी सुनाये जा रहे हैं, और शेर 
भी सादा अन्दाज़ में नहीं, बल्कि तरन्‍्नुम के साथ शेर सुनाये जा रहे हैं, 
कभी कभी शेर व शयरी में घन्टों गुज़ार देते थे, लेकिन वह फरमा रहे 
हैं कि अल्हम्दु लिल्लाह मुझे अल्लाह की याद से गफ्लत नहीं हुई, इस 
पूरी मुद्दत में दिल अल्लाह तआला की तरफ लगा रहा। 
यह कैफियत मश्क्‌ के बगैर हासिल नहीं हो सकती, जब अल्लाह 
_ तआला अपनी रहमत से इस कैफियत का कोई हिस्सा हम लोगों को 
अता फरमा दे, उस वक़्त मालूम होगा कि यह कितनी बड़ी नेमत है। 
दिल की सूई अल्लाह की तरफ 
मैंने अपने वालिद साहिब रह्मतुल्लाहि अलैहि का एक खत देखा 
जो हज़रत थानवी रह्मतुल्लाहि अलैहि के नाम लिखा था, हजरत 
वालिद साहिब रहमतुल्लाहि अलैहि ने उस खत में लिखा था कि 
“हज़रत मैं अपने दिल की यह कैफियत महसूस करता हूं कि जिस 
तरह कुतुबनुमा की सूई हमेशा उत्तर की तरफ रहती है, इसी तरह अब 
मेरे दिल की यह कैफियत हो गयी है कि चाहे कहीं पर भी काम कर 
रहा हूं, चाहे मदरसे में रहूं या घर में हूं या दुकान पर हूं या बाज़ार में 
हूं, लेकिन हमेशा ऐसा महसूस होता है कि दिल की सूई “थाना भवन” 

अब हम लोग इस कैफियत को उस वक्‍त तक क्‍या समझ सकते 
हैं जब तक अल्लाह तबारक व तआला अपने फज़्ल से हम लोगों को 
अता न फरमा दे।| लेकिन कोशिश और मश्कु से यह चीज हासिल हो 
जाती है कि चलते फिरते, उठते बैठते इन्सान अल्लाह तआला का 
जिक्र करता रहे, अल्लाह तआला के सामने हाज़री का एह्सास होता 
रहे, तो फिर आहिस्ता आहिस्ता यह कैफियत हासिल हो जाती है कि 
ज़बान से दिल्लगी की बातें हो रही हैं, मगर दिल की सूई अल्लाह 
तबारक व तआला की तरफ लगी हुई है, अल्लाह तआला यह कैफियत 
अता फरमा दे, आमीन | 


दिल अल्लाह तआला ने अपने लिये बनाया है 

ये सारी दुआयें जो हुज़्र नबी-ए-करीम सलल्‍्लल्लाहु अलैहि व 
सलल्‍लम तल्कीन फ्रमा रहे हैं, इन सब का असल मक्सूद यह है कि 
(जिस किसी काम में तुम लगे हुए हो, जिस हालत में भी तुम हो, मगर 
तुम्हारा दिल अल्लाह तआला की तरफ लगा हुआ हो। यह दिल 


अल्लाह तआला ने अपने लिये बनाया है। दूसरे जितने आजा (अंग) हैं, 


आंख, नाक, कान, जबान वगैरह ये सब दुनियावी कामों के लिय हैं कि 
इनके जरिये दुनियावी मकासिद हासिल करते चले जाओ, लेकिन यह 
दिल अल्लाह तबारक व तआला ने ख़लिस तौर पर अपने लिये बनाया 
है. ताकि इसके अन्दर अल्लाह की तजल्ली हो, उसकी मुहब्बत से यह 
भरा हो, उसके जिक्र से यह आबाद हो, इस बात को हुज़ूरे अक्दस 
सल्‍्लल्लाहु अलैहि व सल्‍लम ने हदीस में इन अल्फाज के जरिये 
इरशाद फ्रमाया कि “अफ़्जल अमल यह है कि इन्सान की जबान 
अल्लाह के जिक्र से तर रहे” इसी जबान को अल्लाह तआला ने दिल 
में उतरने का जीना बनाया है, इसलिये जब जबान से जिक्र करते 
रहोगे तो इन्शा-अल्लाह उस जिक्र को दिल के अन्दर उतार देंगे, और 
तरीक॒त, तसब्वुफ व सुलूक का मक़्सद भी यही है कि दिल में अल्लाह 


तआला की याद, अल्लाह तआला की मुहब्बत इस तरह समा जाये कि 

यह अल्लाह जल्ल जलालुहू की तजल्ली का मकाम बान जाये। 

मज्लिस की दुआ और कफ्फारा 

बहर हाल, हुज़ूरे अक्दस सलल्‍्लल्लाहु अलैहि व सल्‍लम ने इस 
हदीस में फ्रमाया कि जो शख्स ऐसी मज्लिस में बैठे जिसमें अल्लाह 
का जिक्र न हो, तो वह मज्लिस कियामत के दिन हस्रत का सबब 
बनेगी, और इसी लिये सरकारे दो आलम सल्लल्लाहु अलैहि व सल्‍लम 
पर कुरबान जाइये कि वह हम जैसे गाफिलों के लिये, कमज़ोरों के 
लिये और आसानी पसन्दों के लिये आसान आसान नुस्खे बता गये, 
चुनांचे आपने हमें यह नुस्खा बता दिया कि जब किसी मज्लिस से 





उठने लगो तो यह कलिमात कह लो: 
व॥ 3०/॥॥ १२००४ (० ७3५०५०५३४०: ०८ 85.४] ७.) ४२० एौ++० 
(५५. ,< ५५३४) - ०४४ ०० 


“सुब्हा-न रब्बि-क रब्बिल इज़्जति अम्मा यसिफू-न व सलामुन 
अलल्‌ मुर्सली-न वल हम्दु लिललाहि रब्बिल आ-लमी-न” 

इसका नतीजा यह होगा कि अगर मज्लिस अब तक अल्लाह के 
जिक्र से खाली थी, तो अब अल्लाह के जिक्र से आबाद हो गयी। अब 
इस मज्लिस के बारे में यह नहीं कहा जायेगा कि इसमें अल्लाह का 
जिक्र नहीं हुआ, बल्कि जिक्र हो गया, अगरचे आख़िर में हुआ, और 
दूसरे यह कि मज्लिस में जो कमी कोताही हुई उसके लिये यह 
कलिमात कफ्फरा हो जायेंगे, इन्शा-अल्लाह। और दूसरा कलिमा यह 
पढ़े: 
"४॥ ३४५ ४०४. ८८५ ४ 4॥४ (५५६ ४५७५० ५५ /॥॥ ४3३० ५.» 

(५७, 5 3॥५५२०) 

“सुब्ह-न कल्लाहुम्म व बिहम्दि-क अश्हदु अल्ला इला-ह .इल्‍्ला 
अन-त अस्तग्फिरु-क व अतूबु इलै-क” 

बहर हाल, ये दोनों कलिमात अगर मज्लिस से उठने से पहले पढ़ 
लोगे तो इन्शा-अल्लाह फिर कियामत के दिन वह मज्लिस हस्रत का 
सबब नहीं बनेगी, और उस मज्लिस में जो कमी व कोताही या छोटे 

गुनाह हुए हैं, वे इन्शा-अल्लाह माफ हो जायेंगे। लेकिन जो कबीरा 
(बड़े) गुनाह किये हैं तो वे इसके ज़रिये माफु नहीं होंगे। जब तक 
आदमी तौबा न कर ले | इसलिये इन मज्लिसों में इसका स्थास 
एह्तमाम करें कि उनमें झूठ न हो, गीबत न हो, दिल दुखाना न हो, 
और जितने कबीरा (बड़े) गुनाह हैं उनसे परहेज हो, कम से कम 
इसका एहितमाम कर लें। 
सोने को इबादत बना लो 


इस हदीस में अगला जुम्ला यह इरशाद फरमाया कि: 

"३५ 4॥ ७५ ५०००९ ९७ ५॥४ 4,९५५ ४ ६५.०५ ७०७० ००५ 

यानी जो शख्स किसी ऐसे बिस्तर पर लेटे कि उस लेटने के सारे 
अर्से (समय) में एक मर्तबा भी अल्लाह का नाम न ले तो वह लेटना भी 
कियामत के दिन उसके लिये हस्रत का ज़रिया बनेगा कि उस दिन मैं 
लेटा था, लेकिन मैंने उसमें अल्लाह का जिक्र नहीं किया। इसलिये कि 
न सोते वक्‍त दुआ पढ़ी और न जागने के वक़्त दुआ पढ़ी, इसी लिये 
आप सल्ल० ने फरमाया कि सोने से पहले भी जिक्र कर लो, और 
आखिर में भी जिक्र कर लो, और हकीकत में मोमिन की पहचान यही 
है कि वह जिक्र करके सोये, इसलिये कि एक काफिर भी सोता है और 
एक मोमिन भी सोता है, लेकिन काफिर ग़फ़्लत में सोता है, अल्लाह को 
याद किये बगैर सोता है। और मोमिन अल्लाह तआला की याद और 
उसके जिक्र के साथ सोता है। इसलिये सारा सोना उसके लिये 
इबादत बन जाता है | 

अगर तुम बेहतरीन मख्लूक हो 

यही वे तरीके हैं जो हुज़ूर नबी-ए-करीम सल्लल्लाहु अलैहि व 
सलल्‍लम हमें सिखा गये, और हमें जानवरों से मुम्ताज कर दिया, 
काफिरों से मुम्ताज़ कर दिया। आख़िर गधे घोड़े भी सोते हैं, कौन सा 
जानवर ऐसा है जो नहीं सोता होगा, लेकिन अगर तुम अपने आपको 

ख़ालिकु को याद करना न भूलो। इसलिये ये दुआयें हमें तल्‌कीन 
फ्रमा दीं। अल्लाह तआला हमें इन दुआओं का पाबन्द बना दे, और 
इनके अन्‌वार व बरकतें हम सब को अता फरमा दे, आमीन | 

ऐसी मज्लिस मुर्दार गधा है 
* (+०3 4१० 4 (० 4 || (3०) (3 5 4६- ५॥| (४9. ०३२०५ (हर हेड. क्‍ 
0७ 04 कल ४ 4७ (0 थी (५,९४५ ४५ (9०० ७० 03५3४ (४ 04 । 

ह (०४५४ ०॥५५/) 8» /६/ ९) [६ , ८ ॥.५० १४५> 

हजरत अबू हुरैरह रजियल्लाहु अन्हु से रिवायत है कि हुज़्रे 
अक्दस सलल्‍्लल्लाहु अलैहि व सलल्‍लम ने इरशाद फ्रमाया कि जो कौम 
किसी ऐसी मज्लिस से उठे जिसमें अल्लाह का जिक्र नहीं है। तो यह 
मज्लिस ऐसी है जैसे मरे हुए गधे के पास से उठ गये, गोया कि वह 
मज्लिस मुर्दा गधा है, जिसमें अल्लाह का जिक्र न किया जाये, और 
कियामत के दिन वह मज्लिस उनके लिये हस्रत का सबब बनेगी। 

नींद अल्लाह की अता है 

यह सोने और उसके आदाब, लेटने और उसके आदाब और इसके 
मुताल्लिक चीज़ों का बयान चल रहा है, और जैसा कि मैं पहले भी 
अर्ज़ कर चुका हूं कि ज़िन्दगी का कोई गोशा ऐसा नहीं है, जिसके बारे 
में नबी-ए-करीम सलल्‍्लल्लाहु अलैहि व सलल्‍लम ने हमें सही तरीका न 
बताया हो, और जिसके बारे में यह न बताया हो कि उस वक्त तुम्हें 
क्या करना चाहिये। नींद भी अल्लाह तबारक व तआला की अजीम 
नेमत है। अगर यह हासिल न हो तब पता लगे कि इसका न होना 
कितनी बड़ी मुसीबत है, अल्लाह तआला ने सिर्फ अपने फुज़्ल व करम 
से अता फुरमा दी है, और इस तरह अता फ्रमाई कि हमारी किसी 
मेहनत के बगैर निज़ाम ही ऐसा बना दिया कि वक्‍त पर नींद आ जाती 
है, इन्सान के जिस्म में कोई ऐसा सूइच नहीं है कि अगर उसको दबा 
दोगे तो नींद आ जायेगी, बल्कि यह सिर्फ अल्लाह तआला की अता है। 

रात अल्लाह की अजीम नेमत है 

मेरे वालिद माजिद रहमतुल्लाहि अलैहि फ्रमाया करते थे कि इस 
पर गौर करो कि अल्लाह तआला ने नींद का निज़ाम ऐसा बना दिया 
कि सब को एक ही वक्त में नींद की ख्वाहिश होती है। वर्ना अगर यह 
होता कि हर शख्स नींद के मामले में आज़ाद है कि जिस वक्‍त वह 
चाहे सो जाये, तो अब यह होता कि एक आदमी का सुबह आठ बजे 
सोने का दिल चाह रहा है, एक आदमी का बारह बजे सोने का दिल 
चाह रहा है, एक आदमी का चार बजे सोने का दिल चाह रहा है। तो 
इसका नतीजा यह होता कि एक आदमी सोना चाह रहा है, दूसरा 
आदमी अपने काम में लगा हुआ है, और उसके सर पर खट खट कर 
रहा है, तो अब सही तौर पर नींद नहीं आयेगी, बेआरामी रहेगी, 
इसलिये अल्लाह तआला ने कायनात का निज़ाम ऐसा बना दिया कि 
हर इन्सान को, जानवरों को, परिन्‍न्दों को, मवेशियों को, दरिन्दों को एक 
ही वक़्त में नींद आती है। हज़रत वालिद साहिब रह्मतुल्लाहि अलैहि 
फरमाया करते थे कि क्‍या एक वक्‍त में सोन के निज़्ाम के लिये 
अन्तरीष्ट्रीय कॉन्फ्रेंस हुई थी? और सारी दुनिया के नुमाइन्दों को बुला 
कर मश्विरा किया गया था कि कौन से वक्‍त सोया करें। अगर इन्सान 
के ऊपर इस मामले को छोड़ा जाता तो इन्सान के बस में नहीं था कि 
वह पूरी दुनिया का निज़ाम इस तरह बना देता कि हर आदमी उस 
वक्‍त सो रहा है। इसलिये अल्लाह तआला ने अपने फुज़्ल व करम से 
हर एक के दिल में खुद बखुद यह एहसास डाल दिया कि यह रात 
का वक्‍त सोने का है, और नींद को उन पर मुसललत कर दिया। सब 
एक वक्‍त में सो रहे हैं, इसी लिये कुरआने करीम में फरमाया कि: 

(११:/।५०४। 5, ५) [६९.. || ५-५ 

कि रात को सुकून का वक़्त बनाया, दिन को कमाने व रोज़गार के 
लिये और ज़िन्दगी के कारोबार के लिये बनाया, इसलिये यह नींद 
अल्लाह तआला की अता है। बस इतनी सी बात है कि उसकी अता से 
फायदा उठाओ, और इसको ज़रा सा याद कर लो कि यह अता किस 





.. छः इस्लाही खुतबाते 5:-७७-०००- ०--+००--ड जिल्द(4) 
की तरफ से है, और उसका शुक्र अदा कर लो, और उसके सामने 
हाज़री का एहसास कर लो। यह इन सारी तालीमात का ख़ुलासा है। 


अल्लाह तआला मुझे और आप सब को इस पर अमल करने की 
तौफीक अता फरमाये, आमीन | 


52भौ ५, ९। ७... ॥ «| |,०५ | ५ 

नया कपड़ा पहनने की दुआ 
हजरत अबू सओऔद खुदरी रजियल्लाहु अन्हु रिवायत फ्रमाते हैं कि 
रसूलुल्लाह सल्लल्लाहु अलैहि व सल्‍लम की आदत यह थी कि जब 
आप कोई नया कपड़ा पहनते तो उस कपड़े का नाम लेते चाहे वह 
पगड़ी या कमीस हो या चादर हो, और उसका नाम लेकर यह दुआ 
करते कि ऐ अल्लाह! आपका शुक्र है कि आपने मुझे यह लिबास अता 
फ्रमाया, मैं आपंसे इस लिंबास की खैर का सवाल करता हूं, और जिन 
कामों के लिये यह बनाया गया है, उनमें से बेह्तर कामों का सवाल 
करता हूं, और मैं आप से इस लिबास की बुराई से पनाह मांगता हूं, 
और जिन बुरे कामों के लिये यह बनाया गया है, उनकी बुराई से पनाह 
मांगता हूं। 
हर वक्‍त की दुआ अलग है 
लिबास पहनते वक्त आप सल्लल्लाहु अलैहि व सलल्‍लम की सुन्नत 

यह थी कि आप यह दुआ पढ़ते थे। अगर किसी को ये अल्फाज़ याद 
न हों तो फिर उर्दू ही में लिबास पहनते वक्‍त ये अल्फाज़ कह लिया 
करे | हुज़ूरे अक्दस सल्लल्लाहु अलैहि व सल्‍लम का इस उम्मत पर 
यह अजीम एहसान है कि आप सल्लल्लाहु अलैहि व सलल्‍्लम ने कुदम 
कदम पर अल्लाह जल्‍्ल शानुहू से दुआ मांगने का तरीका सिखाया, हम 
तो वे लोग हैं जो मुहताज तो बे इन्तिहा हैं, लेकिन हमें मांगने का ढंग 
नहीं आता, हमें न तो यह मालूम है कि क्‍या मांगा जाये, और न यह 
मालूम है कि किस तरह मांगा जाये, लेकिन हुज़ूरे अक्दस सल्लल्लाहु 
अलैहि व सल्‍लम ने हमें तरीका भी सिखा दिया कि अल्लाह तआला से 
इस तरह मांगो। सुबह से लेकर शाम तक बेशुमार आमाल इन्सान 
अन्जाम देता है। तक्रीबन हर अमल के लिये अलग दुआ हुज़्रे अक्दस 
सलल्‍लल्लाहु अलैहि व सल्‍लम ने तल्कीन फ्रमाई है। जैसे फरमाया कि 
सुबह को जब नींद से जागो तो यह दुआ पढ़ो, जब इस्तिन्जे के लिये 
जाने लगो तो यह दुआ पढ़ो, इस्तिन्‍्जा से फारिग होकर बाहर आओ 
तो यह दुआ पढ़ो, जब वुज़ू शुरू करो तो यह दुआ पढ़ो, वुज़ू के 
दौरान ये दुआयें पढ़ते रहो, वुज़ू से फारिग होकर यह दुआ पढ़ो, जब 
नमाज़ के लिये मस्जिद में दाखिल होने लगो तो यह दुआ पढ़ो, और 
मस्जिद में इबादत करते रहो, फिर मस्जिद से बाहर निकलो तो यह 
दुआ पढ़ो, जब अपने घर में दाखिल होने लगो तो यह दुआ पढ़ो, जब 
बाज़ार में पहुंचो तो यह दुआ पढ़ो। गोया कि हर हर नकल व हर्कत 
पर हुज़ूरे अक्दस सलल्‍लल्लाहु अलैहि व सल्‍लम ने दुआयें तल्कीन फ्रमा 
दीं कि ये दुआयें इस तरह पढ़ा करो | 

अल्लाह के साथ ताल्लुक का तरीका 

यह हर हर नकल व हर्कत पर अलग अलग दुआ क्‍यों तल्कीन 
फ्रमाई? यह हकीकत में हुज़ूरे अक्द्स सल्‍्लल्लाहु अलैहि व सल्‍्लम ने 
अल्लाह तथआला से ताल्लुक जोड़ने के लिये नुस्ख़ा-ए-अक्सीर बता 
दिया, अल्लाह तआला से ताल्लुक्‌ पैदा करने का आसान तरीन और 


बहुत मुख्तसर रास्ता यह है कि हर वक्‍त इन्सान अल्लाह तआला से 

मांगता रहे, और दुआ करता रहे, कुरआने करीम ने हमें यह हुक्म दिया 
कि: 
(६:७/)०४४,३.) ।7:$:८) !॥। ,१८॥।, ८ 529॥ 

ऐ ईमान वालो! अल्लाह को कसरत से याद करो, कस्रत से 
उसका जिक्र करो, और हुज़ूरे अक्दस सल्लल्लाहु अलैहि व सल्‍्लम से 
किसी ने पूछा या रसूलल्लाह! सब से अफ़्जल अमल कौन सा है? तो 
आपने इरशाद फुरमाया कि सब से अफ़्ज़ल अमल यह है कि: 

(७.,३७३०७) ०॥ ,<५,६७ , ४॥..। ५८, ० 
यानी तुम्हारी जबान हर वक्‍त अल्लाह के जिक्र से तर रहे, हर 
वक़्त जबान पर जिक्र जारी रहे। खुलासा यह कि कर्रत से जिक्र 
करने का हुक्म कुरआने करीम ने भी दिया, और हुज़ूरे अक्दस सल्ल- 
ल्‍लाहु अलैहि व सल्‍लम ने हदीस में इसकी फुजीलत बयान फुरमाई। 
अल्लाह जिक्र से बे-नियाज है 

अब सवाल यह है कि अल्लाह तआला ने हमें कसरत से जिक्र 
करने का हुक्म क्‍यों दिया? (खुदा की पनाह) क्‍या अल्लाह को हमारे 
जिक्र से फायदा पहुंचता है? क्या उसको इससे लज़्ज़त आती है? या 
उसको कोई नफूा मिलता है? जाहिर है कि कोई भी शख्स जो अल्लाह 
की मारिफृत रखता हो, और उस पर ईमान रखता हो, वह इस बात का 
तसव्वुर भी नहीं कर सकता। क्योंकि अगर सारी कायनात हर वक्‍त हर 
लम्हे अल्लाह तआला का जिक्र करती रहे तो उसकी बड़ाई में, उसके 
जलाल व जमाल में, उसकी अज़्मत में एक जर्रा बराबर इजाफा नहीं 
होता। और अगर (अल्लाह अपनी पनाह में रखे) सारी कायनात मिल 
कर इस बात का अहद कर ले कि अल्लाह तआला का ज़िक्र नहीं 
करेंगे, अल्लाह तआला को भुला दें, जिक्र से गाफिल हो जायें, और 
गुनाहों और बुराइयों को करने लगें, ना फरमानियों में मुब्तला हो जायें । 
तो उसकी अज़्मत व जलाल में जर्रा बराबर कमी नहीं होगी। वह जात 
तो बे-नियाज है “अल्लाहुस-समद” वह हमारे जिक्र से भी बे-नियाज, 
हमारे सज्दों से भी बे-नियाज़, हमारी तस्बीह से भी बे-नियाज, उसको 

हमारे जिक्र की ज़रूरत नहीं | 

बुराइयों की जड़ अल्लाह से गफ्लत 

लेकिन यह जो कहा जा रहा है कि अल्लाह को कर्रत से याद 
करो, इससे हमारा ही फायदा है, इसलिये कि दुनिया में जितने जराइम, 
भ्रष्टाचार और बद अख्लाकियां होती हैं अगर इन सब बुराइयों की जड़ 
देखी जाये तो वह अल्लाह से गफ़्लत है, जब इन्सान अल्लाह की याद 
से गाफिल हो जाता है, अल्लाह तआला को भुला बैठता है, तब गुनाह 
का अमल करता है। लेकिन अगर अल्लाह तआला की याद दिल में हो, 
अल्लाह तआला का ज़िक्र दिल में हो, और अल्लाह तआला के सामने 
जवाब देही का एहसास दिल में हो कि एक दिन अल्लाह के सामने 
पेश होना है तो फिर गुनाह जाहिर नहीं होगा। 

चोर जिस वक्‍त चोरी कर रहा है उस वक्‍त अल्लाह की याद से 
गाफिल है, अगर अल्लाह की याद से गाफिल न होता तो चोरी का जुर्म 
न करता | बदकार जिस वक्‍त बदकारी कर रहा है, उस वक्‍त वह 
अल्लाह की याद से गाफिल है, अगर अल्लाह की-याद से गाफिल न 
होता तो वह बदकारी का अमल न करता। इसी बात को हुज़ूरे अक्दस 
सलल्‍्लल्लाहु अलैहि व सल्‍लम ने फ्रमाया कि: 

यानी जब ज़िना करने वाला ज़िना करता है, उस वक्‍त वह मोमिन 
नहीं होता। मोमिन न होने के मायने यह हैं कि ईमान उस वक्त पूरी 
तरह हाजिर नहीं होता, अल्लाह तआला की याद और उसका जिक्र 
पूरी तरह ध्यान में नहीं होता। जब चोरी करता है, तो उस बकक्‍्त वह 
मोमिन नहीं होता। यानी उस वक्‍त अल्लाह तआला की याद दिल में 
होती तो यह गुनाह का अमल न करता। इसलिये सारी बुराइयां, सारे 
मज़ालिम, सारी बद अख्लाकियां जो दुनिया के अन्दर पाई जा रही हैं, 
इनका बुनियादी सबब अल्लाह के ज़िक्र से ग़फ़्लत है| 

अल्लाह कहां गया? 
हज़रत फारूके आज़म रजियल्लाहु अन्हु एक मर्तबा सफर पर जा 
रहे थे। जंगलों का सफर था, और उस वक्‍त आज कल की तरह 
होटलों का रिवाज तो था नहीं, इसलिये जब भूख लगी, और सफर का 
खाना ख़त्म हो गया, तो आस पास बस्ती तलाश की कि करीब में कोई 
बस्ती हो तो वहां जाकर खाना खा लिया जाये | तलाश के दौरान देखा 
कि एक बकरियों का रेवड़ चर रहा है, आपने कुरीब जाकर चरवाहे को 
तलाश किया और उससे मुलाकात करके उससे कहा कि मैं मुसाफिर हूं 
और भूख लगी हुई है, इसलिये बकरी का दूध निकाल दो और मुझ से 
उसके पैसे ले लो, ताकि मैं दूध पीकर अपनी भूख को मिटा सकूं। यह 
उस जमाने का वाकिआ है जब हज़रत उमर रजियल्लाहु अन्हु आधी 
दुनिया से ज़्यादा के हाकिम और बादशाह बन चुके थे। जवाब में 
चरवाहे ने कहा कि जनाब मैं आपको जरूर दूध दे देता, मगर बात यह 
है कि ये बकरियां मेरी नहीं हैं, ये मेरे मालिक की हैं और उसने मुझे 
चराने के लिये दी हैं। इसलिये ये बकरियां मेरे पास अमानत हैं, और 
इनका दूध भी मेरे पास अमानत है। इसलिये मैं मालिक की इजाजत के 
बगैर इनका दुध देने की इजाज़त .पाये हुए नहीं हूं। इसलिये मजबूरी 
है। हजरत फारूके आज़म रज़ियल्लाहु अन्हु के दिल में ख्याल आया 
कि इस शख्स का थोड़ा सा इम्तिहान लिया जाये, चुनांचे हज़रत उमर 
रज़ियल्लाहु अन्हु ने उस चरवाहे से कहा कि मैं तुम्हें एक तदबीर 
बताता हूं, अगर तुम उस पर अमल कर लो, उसमें तुम्हारा भी फायदा 
है और मेरा भी फायदा है। उस चरवाहे ने पूछा कि वह क्या? हज़रत 
उमर रज़ियल्लाहु अन्हु ने फ्रमाया कि तुम ऐसा करो कि एक बकरी 
मुझे बैच दो, और उस बकरी की जो कीमत हो वह तुम मुझ से ले लो, 
इसमें मेरा तो यह फायदा है कि मैं उस बकरी को अपने साथ सफर में 
रखूंगा और जब जरूरत पेश आयेगी उसका दूध निकाल कर पी लूंगा, 
और तुम्हारा फायदा यह है कि तुम्हें बकरी के पैसे मिल जायेंगे। रहा 
मालिक, तो अगर मालिक पूछे कि बकरी कहां गयी तो उसको यह कह 

देना कि उसको भेड़िया खा गया। इसलिये कि इस किस्म के वाकिआत 
जंगल में पेश आते ही रहते हैं। इसलिये उसको यकीन आ जायेगा। 
इसमें तुम्हारा भी भला हो जायेगा, और मेरा भी भला हो जायेगा। 
चरवाहे ने जैसे ही यह तदबीर सुनी तो फौरन उसकी ज़बान पर ये 
अल्फाज़ आये कि “या हाज़ा फरअनल्लाह?” फिर अल्लाह कहां गया? 
यानी अगर यह सब काम मैं कर लूं तो अगरचे मालिक तो नहीं देख 
रहा है लेकिन अल्लाह तआला तो देख रहा है, यह सब कुछ हकीकत 
झूठ है, फ्रेब और धोखा है, उस अल्लाह तआला के सामने जाकर 

मैं क्या जवाब दूंगा? 

जिक्र से गफ्लत, जुर्मा की. ज़्यादती 

यह है अल्लाह का जिक्र, अल्लाह की याद, जो दिल में इस तरह 
जम गया कि किसी भी वक्‍त, जंगल की तन्‍्हाई में भी, रात के अन्धेरे में 
भी अल्लाह तआला का जिक्र दिल से निकलता नहीं । बहर हाल! 
हज़रत फारूके आजम रजियल्लाहु अन्हु ने जब उस चरवाहे का जवाब 
सुना तो फरमाया कि जब तक तुम जैसे इन्सान इस रूए जमीन पर 
मौजूद रहेंगे और जब तक अल्लाह तआला के सामने हाज़िर होकर 
जवाब देही का एहसास दिलों में मौजूद होगा, उस वक्‍त तक इस रूए 
जमीन पर जुल्म नहीं आ सकता | इसलिये कि जवाब देही का एहसास 
वह चीज़ है जो तन्‍्हाई में भी इन्सान के दिल पर पहरे बिठा देता है, 
और अगर यह एहसास बाकी न रहे तो उसका अन्जाम आप देख रहे 
हैं कि आज पुलिस की तादाद बढ़ रही है, महकमों में इजाफा हो रहा 
है, अदालतों का एक लम्बा सिलसिला है, फौज लगी हुई है, गली कचों 
में पहरे लेगे हुए हैं। मगर फिर भी डाके पड़ रहे हैं, लोगों के जान व 
माल और आबरू पर किस तरह हमले हो रहे हैं, जराइम में इजाफा हो 
रहा है, यह सब क्‍यों है? इसलिये कि जराइम की जड़ उस वक्‍त तक 
ख़त्म नहीं हो सकती, जब तक अल्लाह जल्‍्ल शानुहू की याद और 
अल्लाह तआला का जिक्र दिल में न समा जाये, जब तक अल्लाह 
तआला के सामने हाज़री का एहसास दिल में पैदा न हो। इसलिये जब 

तक दिल में यह शमा रोशन नहीं होती, उस वक़्त तक हज़ार पहरे 
बिठा लो, हज़ार फौजी बुलालो, मगर जराइम बन्द नहीं होंगे, ज़रा सी 
किसी की आंख बहकेगी और जुर्म हो जायेगा। बल्कि जो आंख 
हिफाज़त के लिये मुक्रर थी आज वह आंख जुर्म करा रही है। जिसको 
लोगों के जान व माल की हिफाजत के लिये बिठाया गया था, वही 
लोग जान व माल पर डाके डाल रहे हैं। इसलिये जब तक अल्लाह 
का जिक्र, उसकी याद दिल में न हो, जवाब देही का एह्सास दिल में 
न हो, उस वक्‍त तक जराइम का ख़ात्मा नहीं हो सकता | 

जराइम का ख़ात्मा हुज़ूर ने फ्रमाया 

जराइम का खात्मा तो मुहम्मद रसूलुल्लाह सलल्‍लल्लाहु अलैहि व 
सलल्‍्लम ने किया कि न पुलिस है, न महकमा है, न अदालत है, न फौज 
बल्कि जिस किसी से जुर्म सादिर हो गया तो वह रोता हुआ आ रहा है 
कि या रसूलल्लाह मुझ पर सज़ा जारी कर दीजिये, ताकि आख़िरत के 
अज़ाब से बच जाऊं, और ऐसी सजा जारी करें कि पत्थर मार मार कर 
मुझे हलाक कर दीजिये, और मुझे “रज्म” कर दीजिये। बस बात यह 
थी कि अल्लाह तआला का जिक्र और उसका ख़ौफ दिल में समा गया, 
इसी लिये कहा जा रहा है कि अल्लाह तआला का कसरत से ज़िक्र 
करो, वर्ना हमारे जिक्र से अल्लाह तआला का कोई फायदा नहीं, 
लेकिन जितना जिक्र करोगे, उतना ही अल्लाह तआला के सामने जवाब 
देही का एहसास दिल में पैदा होगा, और फिर जुर्म, गुनाह, मासियत 
और ना फरमानी से इन्शा-अल्लाह बचाव होगा, इसी लिये कहा जाता 
है कि अल्लाह का ज़िक्र कस्रत से करो। 

जबानी जिक्र भी मुफीद और पसन्दीदा है 

लोग कहते हैं कि अगर सिर्फ ज़बान से “अल्लाह अल्लाह” कर 
रहे हैं, या “सुब्हानल्लाह” कह रहे हैं। या जबान से “अल्हम्दु लिल्लाह” 
कह रहे हैं और दिल कहीं है, दिमाग़ कहीं है तो इससे क्या हासिल? 
याद रखो यह ज़बान से जिक्र करना पहली सीढ़ी है, अगर यह सीढ़ी 
तय न की तो दूसरी सीढ़ी पर कभी नहीं पहुंच सकते, जिन्दगी भर 

नहीं पहुंच सकते, और अगर यह सीढ़ी तय कर ली, और ज़बान से 
अल्लाह तआला का जिक्र करना शुरू- कर दिया तो कम से कम एक 
सीढ़ी तो तय हो गयी फिर उसकी बरकत से अल्लाह तआला दूसरी 
सीढ़ी भी तय करा देंगे। इसलिये इस जिक्र को बेकार मत समझो, यह 
जिक्र भी अल्लाह तआला की नेमत है, अगर हमारा सारा जिस्म न सही 
तो कम से कम एक उज़्व (अंग) तो अल्लाह तआला की याद में मश्गूल 
है। अगर इसमें लगे रहे तो इन्शा-अल्लाह आगे जाकर यही तरक्की 
कर जायेगा । 


अल्लाह के साथ ताललुक की हकीकत 

बहर हाल! अल्लाह के जिक्र और अल्लाह की याद के दिल में 
समा जाने का नाम ही “तअल्लुक म-अल्लाह” है। यानी हर वक़्त 
अल्लाह तआला के साथ कुछ न कुछ राबता और ताल्लुकु कायम है, 
सूफिया-ए-किराम के सिलसिलों में जितनी रियाजतें, मुजाहदात, 
वजीफू और अश्गाल हैं। उन सब का हासिल और खुलासा और मक्‍्सूद 
सिर्फ एक ही चीज़ है, वह है “अल्लाह के साथ ताल्‍लुक्‌ का मज़बूत 
करना” इसलिये कि जब अल्लाह तआला से ताल्लुक हो जाता है तो 
फिर इन्सान से गुनाह भी नहीं होते, फिर इन्सान अल्लाह की इबादत 
भी अपनी हिम्मत के मुताबिक बेह्तर से बेहतर अन्जाम देता है, फिर 
अच्छे अख़्लाक्‌ उसको हासिल हो जाते हैं। और बुरे अख्लाक से नजात 
मिल जाती है, ये सब चीज़ें अल्लाह के साथ ताल्लुक से हासिल होती 
हैं। 

हर वक्‍त मांगते रहो 

इस अल्लाह के साथ ताललुक को हासिल करने के लिये 
सूफिया-ए-किराम के यहां बड़े लम्बे चौड़े मुजाहदात और रियाजतें 
कराई गयी हैं। लेकिन हमारे हजरत डा० अब्दुल हई साहिब 
रहमतुल्लाहि अलैहि फ्रमाया करते थे कि अल्लाह के साथ इस 
' ताल्लुक को हासिल करने के लिये मैं तुम्हें एक मुख्तसर और आसान 
रास्ता बताता हूं। वह यह कि अल्लाह तआला से हर वक़्त और हर 

लम्हे मांगने और मांगते रहने की आदत डालो, हर चीज अल्लाह 
तआला से मांगो, जो दुख और तकलीफ पहुंचे, परेशानी हो, जो जरूरत 
और हाजत हो, बस अल्लाह तआला से मांगो। जैसे गर्मी लग रही है, 
कहो ऐ अल्लाह! गर्मी दूर फुरमा दीजिये, बिजली चली गयी, कहो या 
अल्लाह बिजली अता फरमा दीजिये, भूख लग रही है, कहो या अल्लाह! 
अच्छा खाना दे दीजिये, घर में दाखिल हो रहे हैं, कहो या अल्लाह! घर 
अच्छा मन्जर सामने आये, आफियत की ख़बर मिले, कोई परेशानी 
की बात न हो। दफ़्तर में दाख़िल होने से पहले कहो कि या अल्लाह! 
+क़्तर जा रहा हूं, हालात ठीक रहें, तबीयत के मुवाफिक्‌ रहें, कोई 
ना--स़ुशगवार बात पेश न आये, कोई तकलीफ की बात पेश न आये | 
जब बाज़ार जा रहे हो, कहो कि या अल्लाह! फलां चीज खरीदने जा 
रहा हूं, मुनासिब कीमत पर मुनासिब चीज़ दिला दीजिये। हर वक्त हर 
लम्हे अल्लाह तआला की तरफ रुजू करने और अल्लाह से मांगने की 
आदत डालो | 
यह छोटा सा चुटकूला है 
वाकिआ यह है कि कहने को यह मामूली बात है इसलिये कि यह 
काम इतना आसान है जिसकी कोई हद नहीं, इसी वजह से इसकी 
कुद्र नहीं होती, लेकिन इस नुस्खे पर अमल करके देखो, अल्लाह 
तआला से मांग कर देखो, हर वक्‍त अल्लाह तआला के सामने रट 
लगाओ, जो मस्‌अला सामने आये उसको अल्लाह तआला के सामने 
पेश करो, कि या अल्लाह यह काम कर दीजिये। अगर इसकी आदत 
डाल लो तो फिर कोई लम्हा अल्लाह तआला से मांगने से खाली नहीं 
जायेगा। जैसे एक आदमी सामने से आप से मुलाकात के लिये आ रहा 
है, आप एक लम्हे के लिये अल्लाह तआला की तरफ रुजू कर लें कि 
या अल्लाह यह शख्स अच्छी ख़बर लेकर अया हो, कोई बुरी ख़बर 
लेकर न आया हो, या अल्लाह यह शख्स जो बात कहना चाह रहा है 
उसका नतीजा अच्छा निकाल दीजिये। डा० के पास दवा के लिये जा 
रहे हैं, कहो कि या अल्लाह इस डा० के दिल में सही तज्वीज़ डाल 

दीजिये। गोया कि हर मामले में अल्लाह तआला से मांगने की आदत 
डालो | यह छोटा सा चुट्कुला है और छोटा सा नुस्ख़ा है। हज़रत डा० 
साहिब रह्मतुल्लाहि अलैहि फ्रमाया करते थे कि इस चुद्कुले पर 
- अमल करके देखो, क्‍या से क्‍या हो जाता है, इन्सान इसकी वजह से 
कहां से कहां पहुंच जाता है| 


जिक्र के लिये कोई पाबन्दी व शर्त नहीं 

और यह जो मस्नून दुआयें हैं, हुजूर नबी-ए-करीम सरवरे दो 
आलम सलल्‍्लल्लाहु अलैहि व सल्‍लम उनके ज़रिये इस नुस्ख़े की तरफ 
ला रहे हैं कि जब कोई मस्‌अला पेश आये तो अल्लाह तआला से 
मांगो, और दुआ करो, और अल्लाह तआला ने इस मांगने और फ्रियाद 
को इतना आसान बना दिया है कि इस पर कोई पाबन्दी और शर्त नहीं 
लगाई, बल्कि किसी हालत में हो, अल्लाह तआला से मांगो। न वुज़ू की 
शर्त, न किब्ले की तरफ रुख़ करने की शर्त, यहां तक कि नापाकी की 
हालत में भी दुआ मांगना मना नहीं है, अगरचे उस हालत में कुरआने 
करीम की तिलावत जायज नहीं, लेकिन दुआ कर सकते हो, यहां तक 
कि जिस वक्‍त इन्सान लेट्रीन करने में मस्रूफ्‌ है, उस वक़्त जबान से 
कोई दुआ नहीं करनी चाहिये, ज़बान से जिक्र नहीं करना चाहिये, उस 
वक्‍त भी दिल दिल में जिक्र करने से कोई चीज़ रोक नहीं। द 

बहर हाल! अल्लाह तआला ने इस जिक्र को इतना आसान कर 
दिया कि कोई पाबन्दी व शर्त नहीं, और कोई ख़ास तरीका नहीं, अगर 
मौका हो तो बा-वुज़ू होकर किब्ला-रू होकर हाथ उठा कर मांगो 
लेकिन अगर ऐसा मौका न मिले तो न वुज़ू की शर्त न हाथ उठाने की 
शर्त, न ज़बान से बोलने की शर्त, बल्कि दिल दिल में अल्लाह तआला 
से मांग लो, कि या अल्लाह यह काम कर दीजिये। 

हजरत थानवी रह्मतुल्लाहि अलैहि फरमाते हैं कि जब कोई शरूस 
सवाल करने के लिये आता है, और आकर यह कहता है कि हज़रत 
एक बात पूछनी है, तो उस वक्‍त फौरन दिल दिल में अल्लाह तआला 
की तरफ मुतव्वज होकर दुआ करता हूं कि यह शख्स मालूम नहीं कौन 
कल -----प-नननम---पम-++मह-म-पक्‍ न न++-+-- पे मम क्‍कप पर न न पपयप पर स्लन्न्ननन् 

सा सवाल करेगा। ऐ अल्लाह! उस सवाल का सही जवाब मेरे दिल में 
डाल दीजिये, और कभी इस अमल के खिलाफ नहीं होता, हमेशा यह 
अमल करता हूं। 


मुस्नून दुआओं की अहमियत 

अब हर हर मौके पर अल्लाह तआला से मांगने का नुकता हुज़ूरे 
अक्दस सलल्‍्लल्लाहु अलैहि व सल्‍लम ने इस तरह सिखाया कि मांगने 
की ख़ास ख़ास जगहें बता दीं कि इस जगह तो मांग ही लो, और 
हुज़ूरे अक़्दस सलल्‍्लल्लाहु अलैहि व सलल्‍लम के इस अजीम एह्सान पर 
कुर्बान जाइये कि उन्हों ने दुआ मांगना भी सिखा दिया। अरे तुम क्‍या 
मांगोगे? किस तरह मांगोगे? किन अल्फाज़ से मांगोगे? तुम्हें तो मांगने 
का ढंग भी नहीं आता। यह मांगने का ढंग भी मैं ही तुमको बता देता 
हूं कि यह मांगो और इस तरह मांगो, इन अल्फाज़ से मांगो। यह सब 
कुछ हुज़्रे अक्दस सल्लल्लाहु अलैहि व सलल्‍लम सिखा गये, अब हमारा 
आपका काम यह है कि इन दुआओं को याद करें, और जब वह मौका 
आये तो तवज्जोह के साथ वह दुआ मांग लिया करें, बस इतना सा 
काम है। सब काम हुज़्रे अक्दस सलल्‍्लल्लाहु अलैहि व सल्‍लम कर 
गये | पकी पकाई रोटी तैयार करके पूरी उम्मत के लिये छोड़ गये। 
अब उम्मत का काम है कि इस रोटी को उठा कर अपने हलक्‌ में डाल 
ले। बस इतना सा काम भी हम से नहीं होता। और उलमा ने मासूरा 
दुआओं और मुस्नून दुआओं के नाम से बेशुमार किताबें लिख दीं, और 
उनमें वे दुआयें जमा कर दीं, ताकि हर मुसलमान उनको आसानी के 
साथ याद कर ले। पहले मुसलमान घरानों में यह रिवाज था कि जब 
बच्चे ने बोलना शुरू किया तो सब से पहले उसको दुआयें सिखाई 
जातीं, कि बेटा बिस्मिल्लाह पढ़ कर खाना खाओ, खाने के बाद यह 
दुआ पढ़ो, बिस्तर पर जाओ तो यह दुआ पढ़ो, इसका नतीजा यह था 
कि इस काम के लिये बाकायदा क्लास लगाने की ज़रूरत नहीं पड़ती 
थी और फिर बचपन का हाफिज़ा भी ऐसा होता है कि जैसे पत्थर पर 


लकीर, सारी उमर याद रहता है. अब शी े सक-पबल-+नमम्न्‍म सारी उमर याद रहता है, अब बड़ी उमर में याद करना आसान 

काम नहीं। लेकिन बहर हाल, यह काम करने का है, हर मुसलमान 
इसको ग़नीमत समझे और ये मस्नून दुआयें कोई लम्बी चौड़ी नहीं 
होतीं बल्कि छोटी छोटी होती हैं, रोजाना इन मस्नून दुआओं में से एक 
दुआ याद कर लो, और फिर उसको मौके पर पढ़ने का इरादा कर लो 
कि जब यह मौका आयेगा इस दुआ को जरूर पढ़ेंगे फिर देखियेगा कि 
अल्लाह तआला उसके कैसे अनूवार व बरकतें अता फरमाते हैं। 
अल्लाह तआला हम सब को हर वक़्त अपना जिक्र करने और उसमें 
मश्गूल रहने की तौफीक्‌ अता फरमाये, आमीन। 

हज़रत अबू हुरैरह रजियल्लाहु अन्हु रिवायत करते हैं कि नबी-ए- 
करीम सरवरे दो आलम सलल्‍्लल्लाहु अलैहि व सल्‍लम ने इशादि 
फरमाया कि जो शख्स अल्लाह पर और आख़िरत के दिन पर ईमान 
रखता हो, उसको चाहिये कि या तो वह अच्छी और नेक बात कहे, या 
खामोश रहे | क्‍ 
दूसरी रिवायत भी हज़रत अबू हुरैरह रजियल्लाहु अन्हु से रिवायत ..' 
की गयी है: ' 

हजरत अबू हुरैरह रज़ियल्लाहु अन्हु से रिवायत है, उन्हों ने हुज़ूरे 
अक्दस सल्लल्लाहु अलैहि व सल्‍लम से सुना, आपने इरशाद फरमाया 
कि एक इन्सान सोचे समझै बगैर जब कोई कलिमा जबान से कह देता 
है तो वह कलिमा उस शरबस को जहन्नम के अन्दर इतनी गहराई तक 
गिरा देता है, जितना मश्रिक्‌ और मग्रिब के दर्मियान फासला और दूरी 
है। एक तीसरी हदीस भी इसी मायने में हज़रत अबू हुरैरह रजियल्लाहु 
अन्हु से मर्वी हैः 

हजरत अबू हुरैरह रजियल्लाहु अन्हु रिवायत करते हैं कि नबी-ए- 
करीम सल्लल्लाहु अलैहि व सल्‍लम ने इरशाद फुरमाया किः कभी कभी 
एक इन्सान अल्लाह तआला की रज़ामन्दी का कोई कलिमा कहता है, 
यानी ऐसा कलिमा जबान से अदा करता है जो अल्लाह तआला को 
खुश करने वाला है, अल्लाह तआला की रिज़ा के मुताबिक है, लेकिन 
जिस वक्‍त वह कलिमा जबान से अदा करता है, उस वक्‍त उस कलिमे 
की अहमियत का अन्दाजा नहीं होता, और ला परवाही से वह कलिमा 
जबान से निकाल देता है, मगर अल्लाह तआला उस कलिमे की 
बदौलत जन्नत में उसके दरजात बुलन्द फ्रमा देते हैं। और इसके 
उलट कभी कभी एक इन्सान जबान से ऐसा कलिमा निकालता है जो 
अल्लाह तआला को नाराज़ करने वाला होता है और वह शख्स ला 
परवाही में उस कलिमे को निकाल देता है, लेकिन वह कलिमा उसको 
जहन्नम में लेजा कर गिरा देता है । । 

जबान की देख भाल करें 

इन तीनों हदीसों में इस बात की तरफ तवज्जोह दिलाई गयी है 
कि आदमी जबान के गुनाहों से बचने का एहितमाम करे, और इस 
जबान को अल्लाह तआला की मर्जियात में खर्च करे, और उसके 
नाराजगी के कामों से इसको बचाये। जैसा कि मैं पहले अर्ज़ कर चुका 
हूं कि हम लोगों के लिये सब से ज्यादा एहितमाम की चीज़ यह है कि 
गुनाहों से बचें, गुनाह न हों। उन गुनाहों में यहां ज़बान के गुनाहों का 
बयान शुरू हुआ है, चूंकि ज़बान के गुनाह ऐसे हैं कि कभी कभी 
आदमी समझे बगैर बे-परवाई की हालत में बातें कर लेता है, और वे 
बातें उसके लिये सख्त तरीन अज़ाब का सबब होती हैं, इसलिये हुज़ूरे 
अक्दस सल्लल्लाहु अलैहि व सलल्‍लम ने इरशाद फुरमाया कि जबान को 

देख भाल कर इस्तेमाल करो, अगर कोई अच्छी बात जबान से कहनी 
है तो कहो, वर्ना ख़ामोश रहो। 

जबान एक अजीम नेमत 

यह जबान जो अल्लाह तआला ने हमें अता फ्रमाई है, इसमें ज़रा 
गौर करो तो यह कितनी अज़ीम नेमत है, यह कितना बड़ा इनाम है, 
जो अल्लाह तआला ने हमें अता फरमा दिया। और बोलने की ऐसी 
मशीन अता फ्रमा दी कि जो पैदाईश से लेकर मरते दम तक इन्सान 
का साथ दे रही है, और चल रही है और इस तरह चल रही है कि 
आदमी ने इधर ज़रा इरादा किया उधर इसने काम शुरू कर दिया, अब 
चूंकि इस मशीन को हासिल करने के लिये कोई मेहनत और मशक़्कृत 
नहीं की, कोई पैसा ख़र्च नहीं हुआ। इसलिये इस नेमत की कृदर 
मालूम नहीं होती, और जो नेमत भी बैठे बिठाये बे मांगे मिल जाती है, 
उसकी कदर नहीं होती।| अब यह जबान भी बैठे बिठाये मिल गयी, और 
लगातार काम कर रही है, हम जो चाहते हैं इस जबान से बोल पड़ते 
हैं। इस नेमत की कृदर उन लोगों से पूछें जो इस नेमत से महरूम हैं 
जबान मौजूद है मगर बोलने की ताकृत नहीं है, आदमी कोई बात 
कहना चाहता है मगर कह नहीं सकता, दिल में जज़्बात पैदा हो रहे हैं 
मगर उनका इज़्हार नहीं कर सकता, उससे पूछो वह बतायेगा कि 
जबान कितनी बड़ी नेमत है, अल्लाह तआला का कितना बड़ा इनाम 
है। 

अगर जबान बन्द हो जाए 

इस बात का तसव्वुर करो कि खुदा न करे, इस जबान ने काम 
करना बन्द कर दिया और अब तुम बोलना चाहते हो लेकिन नहीं बोला 
जाता, उस वक्त कैसी बेचारगी और बेबसी का आलम होगा। मेरे एक 
अजीज जिनका अभी हाल ही में आप्रेशन हुआ है उन्हों ने बताया कि 
आप्रेशन के बाद कुछ देर इस हालत में गुज़री कि सारा जिस्म बेहिस 
था, प्यास शदीद लग रही थी, सामने आदमी मौजूद हैं, मैं उनसे कहना 
चाहता हूं कि तुम मुझे पानी पिला दो, लेकिन जबान नहीं चलती, आधा 


॥ डे >-+--+-------:---++ह#ह#हहहु-ह7-त८+-+-++#ह#-_हपहएप--हहपप८-----हर८८प-प नरम मत प> पंप 

घन्टा इसी तरह गुज़र गया । बाद में वह कहते थे कि मेरी पूरी ज़िन्दगी 
में वह आधा घन्टा जितना तकलीफ देने वाला था, ऐसा वक्‍त कभी मेरे 
ऊपर नहीं गुज़रा था। 

जबान अल्लाह की अमानत है 

अल्लाह तआला ने ज़बान और दिमाग के दर्मियान ऐसा कनेक्शन 
रखा है कि जैसे ही दिमाग़ ने यह इरादा किया कि फुलां बात ज़बान 
से निकाली जाये, उसी लम्हे जबान वह बात अदा कर देती है। और 
अगर इन्सान के ऊपर छोड़ दिया जाता कि तुम ख़ुद इस ज़बान को 
इस्तेमाल करो ल्लो.उसके लिये पहले यह इल्म सीखना पड़ता कि जबान 
की किस हर्कत से अलिफ निकालें, जबान को कहां: लेजा कर “बा” 
निकालें तो फिर इन्सान एक मुसीबत में मुब्तला हो जाता, लेकिन 
अल्लाह तआला ने फितरी तौर पर इन्सान के अन्दर यहं बात रख दी 
कि जो लफ़्ज वह जबान से अदा करना चाह रहां है तो बस इरादा 
करते ही फौरन वह लफ़्ज ज़बान से निकल जाता है, लेकिन अब ज़रा 
इसको इस्तेमाल करते हुये यह तो सोचो कि क्‍या तुम ख़ुद यह मशीन 
खरीद कर ले आये थे? नहीं, बल्कि यह अल्लाह तआला की अता है, 
उसने तुम्हें अता की है, यह तुम्हारी मिल्कियत नहीं, बल्कि तुम्हारे पास 
अमानत है और जब उनकी दी हुई अमानत है तो फिर यह भी ज़रूरी 
है कि उसको उनकी रिज़ा के मुताबिक इस्तेमाल किया जाये, यह न हो 
कि जो दिल में आया बक दिया। बल्कि जो बात॑ अल्लाह तआला के 
अह्काम के मुताबिक्‌ है वह निकालो, और जो बात अल्लाह के अह्काम 
के मुताबिक नहीं वह बात मत निकालो | यह सरकारी मशीन है, इसको 
उसकी मर्जी के मुताबिक्‌ इस्तेमाल करो | 


जबान का सही इस्तेमाल 

अल्लाह तआला ने इस ज़बान को ऐसा बनाया है कि अगर कोई 
शख्स इस जबान को सही इस्तेमाल कर ले, जैसा कि आपने अभी 
ऊपर एक हदीस में पढ़ा कि एक शख्स ने एक बात बे परवाई में 


जबान से निकाल दी मगर वह बात अच्छी थी। तो उस बात की वजह 

से अल्लाह तआला न जाने उसके कितने दरजात बुलन्द फरमा देते हैं, 
और उसको कितना अज व सवाब हासिल हो जाता है। जब एक 
इन्सान काफिर से मुसलमान होता है तो वह इसी ज़बान की बदौलत 
होता है, ज़बान से कलिमा-ए-शहादत पढ़ लेता हैः 
| ०॥ |,....... | ५(७।, 4॥ ४ ०॥ ५ 0 4६4/ 

_ अश्हेदु अल्ला इला-ह इल्लल्लाहु व अश्हदु अन्‌-न मुहम्म- 

इस कलिमा-ए-शहादत के पढ़ने से पहले वह काफिर था मगर 
इसके पढ़ने के बाद मुसलमान हो गया, पहले जहन्नमी&था, अब जन्‍्नती 
वन गया, पहले अल्लाह का ना पसन्‍्दीदा था, अब मह्बूब बन गया, और 
नबी-ए-करीम सल्लल्लाहु अलैहि व सल्‍लम की उम्मते इजाबत में 
शामिल हो गया, यह अजीम इन्किलाब इस कलिमे की बदौलत आया 
जो उसने ज़बान से अदा किया | 

जबान को जिक्र से तर रखो 

ईमान लाने के बाद एक बार ज़बान से कह दिया: “सुब्हानल्लाह” 
तो हदीस शरीफ में आता है कि उसके ज़रिये अमल की तराज़ू का 
आधा पलड़ा भर जाता है, यह कलिमा छोटा है लेकिन इसका सवाब 
इतना अजीम है। और एक हदीस में है कि “सुब्हानल्लाहि व बिहम्दिही 
सुब्हानल्लाहिल अज़ीम” ये दो कलिमे ज़बान पर तो हल्के फुल्के हैं कि 
ज़रा सी देर में अदा हो गये, लेकिन अमल की तराज़ू में बहुत भारी हैं, 
और रहमान को बहुत मह्बूब हैं। बहर हाल! यह मशीन अल्लाह तआला 
ने ऐसी बनाई है कि अगर ज़रा सा इसका रुख़ बदल दो और सही 
तरीके से इसको इस्तेमाल करना शुरू कर दो, तो फिर देखो यह 
तुम्हारे नामा-ए-आमाल में कितना इज़ाफ़ा करती है, और तुम्हारे लिये 
जन्नत में किस तरह घर बनाती है, और तुम्हें किस तरह अल्लाह 
तआला की रजामन्दी अता कराती है, इसके ज़रिये अल्लाह तआला 
तझ्ञाला का जिक्र करो, और अल्लाह के जिक्र से इस ज़बान को तर 
रखो, फिर देखो किस तरह तुम्हारे दरजात में तरक्की होती है। एक 

सहाबी ने पूछा कि या रसूलल्लाह! कौन सा अमल अफ़्जल है? हुज़ूर 
सल्लल्लाहु अलैहि व सलल्‍लम ने जवाब में इरशाद फुरमाया कि तुम्हारी 
जबान अल्लाह के जिक्र से तर रहे, चलते फिरते, उठते बैठते अल्लाह 
का जिक्र करते रहो | (तिर्मिज़ी शरीफ) 
जुबान के जरिये दीन सिखायें 
अगर इस जबान के ज़रिये से तुमने किसी को छोटी सी दीन की 
बात सिखा दी, जैसे एक शख्स ग़लत तरीके से नमाज़ पढ़ रहा था, 
और तुम्हें मालूम था कि यह गलत तरीके से नमाज़ पढ़ रहा है, चुनांचे 
तुमने चुपके से तन्हाई में नर्मी के साथ मुहब्बत और शफ्कृत से उसको 
समझा दिया कि भाई! तुम्हारी नमाज़ में यह गलती थी। इस तरह कर 
लिया करो । आपकी ज़बान की ज़रा सी हर्कत से उसकी इस्लाह हो 
गयी और उसने ठीक नमाज पढ़नी शुरू कर॑ दी, तो अब सारी उमर 
जितनी नमाज़ें वह ठीक तरीके से पढ़ेगा तो उन सब का अज् व सवाब 
तुम्हारे नामा-ए-आमाल में भी लिखा जायेगा । 
तसलल्‍ली की बात कहना 
एक शर्स तकलीफ और परेशानी में मुब्तला था, तुमने उसकी 
परेशानी दूर करने क॑ लिये उससे कोई तसल्ली की बात, कोई तसल्ली 
का कलिमा कह दिया जिसके नतीजे में उसको कुछ ढारस बन गयी, 
उसको कुछ तसलल्‍ली हासिल हो गयी, तो यह कलिमा कहना तुम्हारे 
लिये अज़ीम अज व सवाब खींच लाया, चुनांचे एक हदीस में हुज़ूरे 
अक्दस सल्लल्लाहु अलैहि व सल्हम ने इरशाद फ्रमाया कि: 
(3.३ ७३.४) 4५ ४. «६ ५5 ५४)० /.. 
यानी अगर कोई शख्स ऐसी औरत के लिये तसल्ली के कलिमात 
कहे कि जिसका बेटा गुम हो गया हो, या मर गया: हो तो अल्लाह 
तआला उस तसलल्‍्ली देने वाले को जन्नत में शानदार कीमती जोड़े 


प्रहनायेंगे | 
गर्ज यह कि इस ज़बान को नेक कामों में इस्तेमाल करने के जो 

रास्ते अल्लाह तआला ने रखे हैं, उनमें इसको ठीक तरीके से इस्तेमाल 
कर लो, फिर देखो कि तुम्हारे नामा-ए--आमाल में किस तरह सवाब के 
ढेर लग जायेंगे। जैसे कोई शख्स जा रहा था तुमने उसकी रहनुमाई 
करके उसको सही रास्ता बता दिया। अब यह छोटा सा काम कर 
दिया, और तुम्हें ख्याल भी नहीं हुआ कि मैंने यह कोई नेकी का काम 
किया, अल्लाह तआला उसके बदले में बेशुमार अज़ व सवाब अता 
फ्रमायेंगे। बहर हाल! अगर एक इन्सान इस जबान को सही इस्तेमाल 
करे तो यकीन कीजिये उसके लिये जन्नत के दरवाजे खुल जायें, और 
उसके बेशुमार गुनाहों की माफी का ज़रिया बन जाये, लेकिन खुदा न 
करे अगर इस ज़बान का ना जायज और गलत इस्तेमाल हो, तो फिर 
यही जबान इन्सान को जहन्नम में खींच कर लेजाती है। 

जुबान जहन्नम में लेजाने वाली है 

एक हदीस में हुज़ूरे अक्दस सलल्‍्ल० ने इरशाद फरमाया कि जितने 
लोग जहन्‍्नम में जायेंगे, उनमें अक्सरियत उन लोगों की होगी, जो 
अपनी ज़बान की करतूत की वजह से जहन्नम में जायेंगे। जैसे झूठ 
बोल दिया, गीबत कर दी, किसी का दिल दुखा दिया, किसी की दिल 
आज़ारी की, दूसरों के साथ गीबत में हिस्सा लिया, किसी की तकलीफ 
पर खुशी का इज़्हार किया वगैरह | जब ये गुनाह के काम किये तो उस 
के नतीजे में वह जहन्नम में चला गया, हदीस शरीफ में फरमाया कि: 

. 04..0॥ 34.०० ४ ५७५०५ (० ॥४॥ ५ (४) ८, ५" 
(५५ .< ४3.०.) 

यानी बहुत से लोग जबान के करतूत की वजह से जहन्नम में 
जायेंगे । इसलिये यह जबान जो अल्लाह तआला ने हमें अता फरमाई 
है, इसको ज़रा ध्यान से इस्तेमाल करो, इसको काबू रखो, बेकाबू मत 
छोड़ो, और इसको सही कामों में इस्तेमाल करो, इसलिये फरमाया कि 
जबान से या तो सही बात बोलो, वर्ना खामोश रहो, इसलिये कि 
ख़ामोशी इससे हज़ार दर्जे बेहतर है कि आदमी ग़लत बात जबान से 
निकाले। | 
७ ७० 33 ०3-77: 7 नस गगन 

इसी जवह से ज़्यादा बोलने से मना किया गया, इसलिये कि अगर 
इन्सान ज़्यादा बोलेगा तो जबान काबू में नहीं रहेगी, कुछ न कुछ 
गड़बड़ करेगी, और उसके नतीजे में इन्सान गुनाह में मुब्तला हो 
जायेगा, इसलिये ज़रूरत के मुत्ताबिक्‌ बोलो, जैसे एक बुजुर्ग ने इरशाद 
फ्रमाया कि पहले बात को तौलो फिर बोलो, जब तौल तौल कर बात 
करोगे तो फिर यह जबान काबू में आ जायेगी । 

हजरत मियां साहिब रह्मतुल्लाहि अलैहि 

मेरे वालिद माजिद हज़रत मौलाना मुफ़्ती मुहम्मद शफी साहिब 
रहमतुल्लाहि अलैहि के एक उस्ताद थे हज़रत मियां सैयद असगर 
हुसैन मियां साहिब रह्मतुल्लाहि अलैहि, बड़े ऊंचे दर्जे के बुज़ुर्ग थे। 
और “हज़रत मियां साहिब” के नाम से मश्हूर थे, यह ऐसे बुजुर्ग थे 
जिन्हों ने सहाबा-ए-किराम के ज़माने की यादें ताज़ा कर दीं, मेरे 
वालिद साहिब उनसे बहुत ख़ुसूसी ताल्लुकु रखते थे, और उनकी 
खिदमत में बहुत कसरत से जाया करते थे, और हज़रत मियां साहिब 
भी वालिद साहिब पर बहुत शफ़्कृत फ्रमाया करते थे। हज़रत वालिद 
साहिब फरमाते थे कि मैं एक मर्तबा हज़रत मियां साहिब रह्मतुल्लाहि 
अलैहि की ख़िदमत में हाज़िर हुआ और जाकर बैठ गया तो हजरत 
मियां साहिब रह्मतुल्लाहि अलैहि कहने लगे कि भाई देखो मौलवी शफी 
साहिब आज हम अर्बी में बात करेंगे, और उर्दू में बात नहीं करेंगे। 
हज़रत वालिद साहिब फ्रमाते हैं कि मुझे बड़ी हैरानी हुई, कि इससे . 
पहले ऐसा कभी नहीं हुआ, आज बैठे बिठाये यह अर्बी में बात करने का 
ख्याल कैसे आया। मैंने पूछा हज़रत! क्या वजह है? हज़रत ने फरमाया: 
नहीं बस वैसे ही ख्याल आ गया कि अर्बी में बात करेंगे। जब मैंने 
बहुत इस्रार किया तो फरमाया कि बात असल मैं यह है कि मैंने यह 
देखा कि जब हम दोनों मिल कर बैठते हैं तो बहुत बातें चल पड़ती हैं, 
इधर उधर की गुफ्तगू शुरू हो जाती है, और इसके नतीजे में हम लोग 
कभी कभी गलत बातों के अन्दर मुब्तला हो जाते हैं। मुझे ख्याल आया 

कि अगर हम अर्बी में बात करने का एह्तिमाम करें तो अर्बी न तुम्हें 
रवानी के साथ बोलनी आती है और न मुझे बोलनी आती है, इसलिये 
कुछ तकल्लुफ्‌ के साथ अर्बी में बोलना पड़ेगा, तो इसके नतीजे में यह 
ज़बान जो बेमुहार चल रही है, यह काबू में आ जायेगी, और फिर बिला 
ज़रूरत फुजूल गुफ्तगू न होगी, सिर्फ ज़रूरत की बात होगी। 

हमारी मिसाल 

फिर हज़रत मियां साहिब रह्मतुल्लाहि अलैहि ने फुरमाया कि भाई! 
हमारी मिसाल उस शख्स जैसी है जो अपने घर से बहुत सारी 
अश्रफियां, बहुत सारे पैसे लेकर सफर पर रवाना हुआ था, और अभी 
उसका सफर जारी था, अभी मन्ज़िल तक न पहुंचा था कि उसकी सारी 
अश्रफियां खर्च हो गयीं। और अब चन्द अश्रफियां उसके पास बाकी 
रह गयीं, और अब वह अश्रफियों को बहुत संभाल कर और फूंक फूक 
कर खर्च करता है, सिर्फ बहुत ज़्यादा ज़रूरत की जगह पर खर्च 
करता है। फुजूल जगह पर ख़र्च नहीं करता है ताकि किसी तरह वह 
अपनी मन्ज़िल तक पहुंच जाये। 

फिर फरमाया कि हमने अपनी अक्सर उमर गुज़ार दी, और उमर 
के जो लम्हात अल्लाह तआला ने अता फरमाये थे, ये सब मन्जिल तक 
पहुंचने के लिये माल व दौलत और अश्रफियां थीं, अगर उनको सही 
तरीके से इस्तेमाल करते तो मन्जिल तक पहुंचना आसान हो जाता 
और मन्जिल का रास्ता हम्वार हो जाता, लेकिन हमने पता नहीं किन 
किन चीज़ों में इसको ख़र्च कर दिया, बैठे हुए गप-शप कर रहे हैं, 
मज्लिस जमाई जा रही है, इसका नतीजा यह हुआ कि सारी ताक॒तें 
उन फुज़ूल चीजों में ख़र्च हो गयीं, अब पता नहीं कि जिन्दगी के 
कितने दिन बाकी हैं, अब यह दिल चाहता है कि जिन्दगी के औकात 
(समय) को तौल तौल कर एट्ितियात के साथ फूंक फूंक कर इस्तेमाल 

करें | जिन लोगों को अल्लाह तआला यह फिक्र अता फ्रमाते हैं, वे यह 

सोचते हैं कि जब अल्लाह तआला ने जबान की यह दौलत अता 
फरमाई है तो इसको ठीक ठीक इस्तेल िकऋत-+८----य८तपटाटट है तो इसको ठीक ठीक इस्तेमाल करूं, गलत जगह इस्तेमाल 

नकरू | 


जबान को काबू में करने का इलाज 


हजरत सिद्दीके अकबर रजियल्लाहु अन्हु जो अंबिया अलैहिमुस्सलाम 
के बाद सब से अफ़्जल इन्सान हैं। वह एक मर्तबा अपनी ज़बान को 
पकड़ कर बैठे थे, और उसको मरोड़ रहे थे, लोगों ने पूछा कि ऐसा 
क्‍यों कर रहे हैं? उन्हों ने जवाब दिया 

(५॥, ,/ ७.६.) ७)३०॥ (४ ७)३/ 8 ८॥| 

यानी इस जबान ने मुझे बड़ी हलाकतों में डाल दिया है, इसलिये . 
मैं इसको काबू करना चाहता हूं। बाज़ रिवायात में मर्वी है कि अपने 
मुंह में कंकर डाल कर बैठ गये, ताकि बिला जरूरत जबान से बात न 
निकले | बहर हाल! जबान ऐसी चीज़ है कि इसके जरिये से इन्सान 
जन्नत भी कमा सकता है, और दोज़ख भी कमा सकता है, इसको काबू 
करने की जरूरत है, ताकि यह बे जगह इस्तेमाल न हो, इसका तरीका 
यह है कि इन्सान ज़्यादा बोलने से परहेज़ करे, इसलिये कि इन्सान 
जितना ज़्यादा कलाम करेगा, उतना ही ज़्यादा गुनाहों में मुब्तला होगा, 
चुनांचे अपनी इस्लाह के तालिब हजरात जब किसी शैख के पास 
इलाज के लिये जाते हैं तो शैख़ हर एक के लिये उसके मुनासिब 
अलग अलग नुस्खा तजूवीज़ करते हैं, और वे बहुत से हज़रात के लिये 
सिर्फ ज़बान को काबू में करने के लिये इलाज तजवीज करते हैं| 

जबान पर ताला डाल लो 

एक साहिब मेरे वालिद माजिद हज़रत मुफ़्ती मुहम्मद शफी साहिब 
रहमतुल्लाहि अलैहि की ख़िदमत में आया करते थे, लेकिन कोई इस्लाह 
का ताल्लुकु कायम नहीं किया था, बस वैसे ही मिलने के लिये आ 
जाया करते थे, और जब बातें शुरू करते तो फिर रुकने का नाम नहीं 
लेते | एक किस्सा बयान किया वह ख़त्म हुआ तो दूसरा किस्सा सुनाना 
शुरू कर दिया, हज़रत वालिद साहिब बदश्ति करते रहते थे। एक दिन 
उन्हों ने हजरत वालिद साहिब से दरख़्वांस्त की कि मैं आपसे इस्लाही 

लिया और इजाजत दे दी, उसके बाद उन्हों ने कहा कि हज़रत मुझे 
कोई वजीफा पढ़ने के लिये बता दें, मैं क्या पढ़ा करूँ? हज़रत वालिद 
साहिब ने फरमाया कि तुम्हारा एक ही वजीफा है और वह यह कि इस 
जबान पर ताला डाल लो, और यह जबान जो हर वक्‍त चलती रहती 
है इसको काबू में करो, तुम्हारे लिये और कोई वज़ीफा नहीं है। चुनांचे 
उन्हों ने जब जबान को काबू में किया तो उसी के ज़रिये उनकी 
इस्लाह हो गयी। 


गप-शप में जबान को लगाना 

हमारे यहां ज़बान के गलत इस्तेमाल की जो वबा चल पड़ी है, 
याद रखो, यह बड़ी ख़तरनाक बात है, दोस्तों को बुलाया कि आना 
जरा बैठ कर गप-शप करेंगे, अब उस गप-शप के अन्दर झूठ बोला 
जा रहा है, गीबत उसके अन्दर हो रही है, दूसरों की बुराई उसमें की 
जा रही है, दूसरों की नकुल उतारी जा रही है, जिसका नतीजा यह 
होता है कि हमारी एक मज्लिस न जाने कितने गुनाहों का मज्मूआ 
होती है। इस लिये सब से पहला काम यह है कि इस ज़बान को काबू 
में करने की अहमियत दिल में पैदा करें, अल्लाह तआला अपनी रह्मत 
से इसकी अहमियत हमारे दिलों में पैदा फरमा दे, आमीन | 

ओरतें और जबान का इस्तेमाल 

यों तो सारा समाज इस जबान के गुनाहों में मुब्तला है लेकिन 
हदीसों में हुज़्रे अक्दस सलल्‍्लल्लाहु अलैहि व सलल्‍लम ने औरतों के 
अन्दर जिन बीमारियों के पाये जाने की निशान देही फरमाई, उनमें से 
एक बीमारी यह भी है कि ज़बान उनके काबू में नहीं होती। हदीस में 
आता है कि एक मर्तबा हुज़ूरे अक्दस सलल्‍्लल्लाहु अलैहि व सलल्‍लम ने 
औरतों से खिताब करते हुए फरमाया कि: 

ऐ औरतो! मैंने जहन्नम वालों में सब से ज़्यादा तादाद में तुमको 
पाया, यानी जहन्नम में मर्दों के मुकाबले में औरतों की तादाद ज़्यादा 
है। औरतों ने पूछा या रसूलललाह! इसकी क्या वजह है? तो आं हज़रत 
सल्लल्लाहु अलैहि व सलल्‍लम ने जवाब दिया कि: । 

यानी तुम लान तान बहुत करती हो, और शौहरों की नाशुक्री बहुत 
करती हो, इस वजह से जहन्नम में तुम्हारी तादाद ज़्यादा है। देखिये 
इस हदीस में हुज़ूरे अक्दस सलल्‍लल्लाहु अलैहि व सल्‍लम ने जो दो 
बातें बयान फरमायीं, उन दोनों का ताल्लुक ज़बान से है। लानत की 
कसरत और शौहर की नाशुक्री | मालूम हुआ कि हुज़ूरे अक्दस 
सललल्लाहु अलैहि व सल्‍लम ने औरतों के अन्दर जिन बीमारियों की 
तश्ख़ीस फ्रमाई, उनमें ज़बान के बेजा इस्तेमाल को बयान फरमाया, 
कि ये औरतें ज़बान को ग़लत इस्तेमाल करती हैं, जैसे किसी को ताना 
दे दिया, किसी को बुरा कह दिया, किसी की गीबत कर दी, किसी की 
चुगली खाली, यह सब इसके अन्दर दाखिल है । 

में जन्नत की जमानत देता हूं क्‍ 
५:०९ (० थ॥ ५...) (95 5 ५० ।॥ >, ५७... ८. पर 

हुज़ूरे अक्दस सलल्‍्लल्लाहु अलैहि व सल्‍लम ने इरशाद फरमाया कि 
जो शरूस मुझे दो चीज़ों की जमानत और गारनन्‍्टी दे दे तो मैं उसको 
जन्नत की गारन्टी देता हूं। एक उस चीज़ की गारन्टी दे दे जो उसके 
दो जब्ड्रों के दर्मियान है यानी ज़बान कि यह गलत इस्तेमाल नहीं 
होगी, इस जबान से झूठ नहीं निकलेगा, गींबत नहीं होगी, दिल दुखाने 
वाली बात किसी की नहीं होगी वगैरह वगैरह। और एक उस चीज की 
गारन्टी दे दे जो उसकी दोनों टांगों के दर्मियान है यानी शर्मगाह कि 
उसको ग़लत जगह पर इस्तेमाल नहीं करूंगा। तो मैं उसको जन्नत 
की जमानत देता हूं। 

इससे मालूम हुआ कि जबान की हिफाज़त दीन की हिफाजत का 
आधा बाब है। और आधा दीन ज़बान के अन्दर है, आधे गुनाह जबान 
के ज़रिये होते हैं, इसलिये इसकी हिफाज़त जरूरी है। 

नजात के लिये तीन काम 

हज़रत उक्बा बिन आमिर रजियल्लाहु अन्हु से रिवायत है, फरमाते 
हैं कि मैंने हुज़ूरे अक्दस सल्लल्लाहु अलैहि व सलल्‍लम से सवाल किया 
कि या रसूलल्लाह! नजात का क्‍या तरीका है? यानी आख़िरत में अजाबे 
जहन्नम से नजात हो जाये, और अल्लाह तआला अपनी रज़ामन्दी अता 
फ्रमा दें, और जन्नत में दाखिला फ्रमा दें, इसका क्या तरीका है? तो 
हुज़ूरे अक्दस सलल्‍्लल्लाहु अलैहि व सल्‍लम ने इस सवाल के जवाब में 
तीन जुम्ले इरशाद फुरमाये, पहला जुम्ला यह इरशाद फुरमाया कि तुम 
अपनी जबान को अपने काबू में रखो, ज़बान बेकाबू न होने पाये, और 
दूसरा जुम्ला यह इरशाद फरमाया कि तुम्हारा घर तुम्हारे लिये काफी 
हो जाये, यानी अपना ज़्यादा वक्‍त घर में गुज़ारो, फुजूल और बिला 
वजह तुम्हें घर से निकलने कीं ज़रूरत नहीं। सिर्फ ज़रूरत के तहत 
घर से बाहर जाओ, बिला जरूरत बाहर मत जाओ, ताकि बाहर जो 
फितने हैं उनके अन्दर मुब्तला न हो जाओ। 

गुनाहों पर रोओ 

और तीसरा जुम्ला यह इरशाद फरमाया कि अगर कोई गलती, 
कोई गुनाह या खता तुम से हो जाये तो उस ग़लती पर रोओ, रोने का 
मतलब यह है कि उससे तौबा करो, और उस पर शर्मिन्दगी का इज़्हार 
करके इस्तिग़फ़ार करो। रोने का मतलब यह नहीं है कि उस पर 
हकीकृत में रोओ, जैसे कुछ दिन पहले एक साहिब मुझ से कहने लगे 
कि मुझे रोना आता ही नहीं है इसलिये मैं परेशान हूं। असल बात यह 
है कि अगर ख़ुद से गैर इख़्तियारी तौर पर रोना न आये तो इसमें 
कोई हर्ज नहीं, लेकिन गुनाह पर दिल से शर्मिन्दा होकर अल्लाह 
तआला के हुज़ूर तौबा व इस्तिग़फार करे, कि या अल्लाह मुझसे ग़लती 
हो गयी, आप माफ फरमा दें | 


3... नामक ५3.3आ, अमल अपन 

ऐ जबान अल्लाह से डरना 

हज़रत अबू सओद खुदरी रजियल्लाहु अन्हु फरमाते हैं कि हुजूरे 
अक्दस सल्लल्लाहु अलैहि व सलल्‍लम ने इरशाद फ्रमाया कि जब सुबह 
होती है तो इन्सान के जिस्म के अन्दर जितने आज़ा (अंग) हैं वे सब 
ज़बान से मुख़ातिब होकर यह कहते हैं कि ऐ ज़बान! तू अल्लाह से 
डरना, इसलिये कि हम तो तेरे ताबे हैं, अगर तू सीधी रही तो हम भी 
सीधे रहेंगे, अगर तू टेढ़ी हो गयी तो हम भी टेढ़े हो जायेंगे। मतलब 
यह है कि इन्सान का सारा जिस्म ज़बान के ताबे होता है, अगर ज़बान 
ने गलत काम करना शुरू कर दिया तो उसके नतीजे में सारे का सारा 
जिस्म गुनाह में मुब्तला हो जाता है, इसलिये वे जबान से कहते हैं कि 
तू सीधी रहना वर्ना तेरे करतूत की वजह से हम भी मुसीबत में फंस 
जायेंगे। 

अब किस तरह ये आजा जबान से मुख़ातिब होते हैं? हो सकता है 
कि हकीक॒त में कहते हों इसलिये कि क्‍या बओद है कि अल्लाह 
तआला इन आजा को बोलने की ताकत अता फरमा देते हों, और 
उसके नतीजे में वे गुफ्तगू करते हों, इसलिये कि ज़बान को भी बोलने 
की ताकत अल्लाह तआला ने अता फरमाई है, और कियामत के दिन 
अल्लाह तआला इन आज़ा को बोलने की कुब्वत अता फरमायेंगे | 


कियामत के दिन आजा बोलें गे 

पहले जमाने में “नेचरियत” का बड़ा ज़ोर था। और यह फिर्का 
“नेचरियत” के लोग मोजिज़ों वगैरह का इन्कार करते थे, और यह 
कहते थे कि यह तो फित्रत के ख़िलाफ है, कैसे हो सकता है। चुनांचे 
एक साहिब ने हज़रत थानवी रह्मतुल्लाहि अलैहि से पूछा कि यह जो 
कुरआन शरीफ में आया है कि कियामत के दिन ये हाथ पांव गवाही 
देंगे, गुफ़्तगू करेंगे। यह किस तरह गवाही देंगे? इनके अन्दर ज़बान 
बन «८» ८८-7८ -----हनह67ह८--------7 

नहीं है, और बगेर जुबान के कैसे बोलेंगे? तो हजरत थानवी 
रह्मतुल्लाहि अलैहि ने पूछा कि अच्छा यह बताओ कि जबान बगैर 
ज़बान के कैसे बोलती है? यह ज़बान भी एक गोश्त का टुकड़ा है, 
इसके लिये अलग से कोई ज़बान नहीं है, लेकिन फिर भी बोल रही है, 
जब अल्लाह तआला ने गोश्त के इस लोथड़े को बोलने की कुव्वत 
अता फ्रमा दी, तो यह बोलने लगी, अगर अल्लाह तआला इस कुव्वत 
को छीन लें, तो बोलना बन्द कर देगी। और यही बोलने की कुव्वत 
जब अल्लाह तआला हाथ को अता फ्रमायेंगे तो हाथ बोलने लगेगा, 
पांव को अता फ्रमायेंगे तो पांव बोलने लगेगा। 

बहर हाल! यह हकीकत भी हो सकती है कि सुबह के वक़्त आजा 
जबान से इस तरह गुफ़्तगू करते हों, और यह भी हो सकता है कि यह 
सिर्फ एक मिसाल के तौर पर हो, कि ये सारे आजा (जिस्म के अंग) 
चूंकि इस जबान के ताबे हैं। इसलिये जबान को सही रखने की 
कोशिश करो | 

बहर हाल! इस जबान की हिफाज़त बहुत जरूरी है, जब तके 
इन्सान इस पर काबू न पाले और इसको गुनाहों से न बचा ले, उस 
वक्‍त तक कामयाब नहीं हो सकता। अल्लाह तआला हम सब को इस 
जबान की हिफाज़त करने और इसको सही इस्तेमाल करने की तौफीक 
अता फरमाये, आमीन | 

(3३भी॥ ५) 4 ७००॥ (| ५०५ | 

हजरत इब्राहीम अलैहिस्सलाम 
और बेतुल्लाह की तामीर 

यह हम सब के लिये बड़ी अज़ीम सआदत और ख़ुश नसीबी का 
मौका है कि अल्लाह जल्‍्ल शानुहू ने हमें आज एक मस्जिद की तासीस 
और उसकी बुनियाद रखने की मुबारक तक्रीब में शिर्कत का मौका 
- अता फरमाया। इस मौके पर मुझ से फ्रमाइश की गयी कि कुछ 
गुजारिशात आप हज़रात की ख़िदमत में पेश करूं, अल्लाह का शुक्र है 
कि इस मुबारक महफिल में मेरे बहुत से बुजुर्ग जो मुझ से कहीं ज़्यादा 
इल्म व फज़्ल और फलाह व तक़्वे वाले हैं, इसी स्टेज पर तश्रीफ 
रखते हैं और उनकी मौजूदगी में मुझ नाकारा का कुछ कहना एक 
जसारत और जुर्रत मालूम होती है लेकिन साथ ही अपने बुजुर्गों से 

हमेशा यह सुना कि जब कोई बड़ा किसी बात का हुक्म दे तो छोटे का 
यही काम है कि उस हुक्म की तामील करे उसमें चूं व चरा की मजाल 
न होनी चाहिये, इसलिये तामीले हुक्म की ख़ातिर यह मुश्किल फ्रीज़ा 
अन्जाम दे रहा हूं कि अपने इन बुजुर्गों की मौजूदगी में, आप हज़रात 
के सामने ख़िताब करने के लिये बैठा हूं। अल्लाह जल्ल शानुह्दू से दुआ 
है कि वह अपने फज़्ल व करम से ऐसी बात कहने की तौफीक अता 
फ्रमाये जो उसकी रिज़ा के मुताबिक हो, और उससे मुझे और सुनने 
वालों को फायदा पहुंचे, आमीन | 
दीन की जामिजिय्यत 
मैं सोच रहा था कि इस मौके पर दीन की कौन सी बात आप 
हजरात की ख़िदमत में पेश करूं क्योंकि हम और आप जिस दीन के 
पैरोकार हैं अल्लाह तबारक व तआला ने उसको ऐसा अजीमुश्शान 
बनाया है कि उसका हर गोशा उसका हर पहलू एक मुस्तकिल मौज़ू 
बनाने के काबिल है और इसके लिये एक मुस्तकिल वक्‍त चाहिये है। 
ज॒ फर्क ता ब-कृदम हर कुजा कि मी नग्रम 
करिश्मा दामने दिल मी कशद कि जा ईं जा अस्त 
दीन के हर पहलू का हाल यह है कि जब उसकी तरफ निगाह 
जाती है तो ख्याल होता है कि इसी को बात का मौज़ू बनाया जाए। 
इसलिये समझ में नहीं आ रहा था कि क्‍या बात आप हज़रात की 
ख़िदमत में अर्ज़ करू। लेकिन इस मस्जिद की बुनियाद का पत्थर 
रखने के अजीमुश्शान मौके पर शिर्कत करते वक़्त और हिस्सा लेते 
वक्‍त ख्याल आया कि आजकी गुफ़्तगू का मौज़ू इसी मस्जिद की तामीर 
की मुनासिबत से कुरआने करीम की इन आयात को बनाया जाये जो 
अभी मैंने आप हजरात की खिदमत में पेश कीं। इन आयाते करीमा में 
अल्लाह तआला ने एक अजीमुश्शान वाकिआ बयान फरमाया है। 


बैतुल्लाह की तामीर का वाकिआ 
हजरत इब्राहीम अलैहिस्सलाम ने अपने बुलन्द मर्तबे वाले बेटे 
हज़रत इस्माईल जबीहुल्लाह अलैहिस्सलाम के साथ मिल कर अल्लाह 


प्र 


_ नाक भी. रा ब् 

तआला का घर तामीर फ्रमाया। कुरआने करीम ने इस वाकिए को बड़े 
वालिहाना अन्दाज़ में बयान फरमाया, और पूरी उम्मतं के लिये कियामत 
आने तक इसको अपनी मुक॒र्रब किताब का हिस्सा बना कर पूरी उम्मते 
मुस्लिमा के लिये इसको हमेशा के लिये मह्फूज फरमा दिया, और इस 
बात की दावत दे दी कि हज़रत इब्राहीम अलैहिस्सलाम के इस वाकिए 
को बार बार ताज़ा किया जाये। ख्याल आया कि आज इस महफिल में 
मुख़्तसर तौर पर इन आयतों की थोड़ी सी तफ़्सीर और इस दुआ की 
थोड़ी सी तफ़्सील आप हज़रात की ख़िदमत में पेश करूं, जों हजरत 
इब्राहीम ख़लीलुल्लाह ने अल्लाह का घर तामीर करते वक्‍त मांगी थी। 
और जिसको अल्लाह तबारक व तआला ने तफ़्सील के साथ सूर: बक्र: 
में जिक्र फ्रमाया, सब से पहले अल्लाह तआला ने इर्शाद फरमाया कि: 

(१४४५४॥5,3-2 0:८८: <दगी 6 49580 (७52 ७:72 4॥5' 

उस वक़्त को याद करो जब हजरत इब्राहीम अलैहिस्सलाम 
बैतुल्लाह की बुनियादों को बुलन्द फ्रमा रहे थे, और हज़रत इस्माईल 
अलैहिस्सलाम भी (उनके साथ में शामिल थे) “व इज़” यह अर्बी जबान 
में बयान करने का ख़ास ढंग है जिस से इस बात की तरफ इशारा 
किया जाता है कि जो बात आगे बयान की जा रही है वह इस लायक 
है कि हर आन और हर लम्हे उसको अपनी आंखों के सामने मुस्तहजर 
(ध्यान व ख्याल में) रखा जाये। 

इस आयत में इस बात की तरफ इशारा फरमा दिया कि बैतुल्लाह 
अगर्च पहले से मौजूद था, उसकी बुनियादें मौजूद थीं हज़रत आदम 
अलैहिस्सलाम के वक्‍त से यह दुनिया के अन्दर चला आता था, लेकिन 
लम्बी मुद्त और ज़माने गुज़र जाने से उसकी इमारत मौजूद न रही 
थी, बुनियादें बाकी थीं। हज़रत इब्राहीम अलैहिस्सलाम ने उन बुनियादों 
पर इस बैतुल्लाह की तामीर फ्रमाई, और हजरत इस्माईल 
.. अलैहिस्सलाम इस अमल में उनके साथ शरीक थे। 


मुश्तरका कारनामे को बड़े की तरफ मन्सूब करना 


मेरे वालिद माजिद हज़रत मौलाना मुफ्ती मुहम्मद शफी साहिब 

रह्मतुल्लाहि अलैहि का मामूल था कि रोज़ाना जब कुरआने करीम की 
तिलावत फ्रमाया करते थे तो तिलावत के दौरना ही कुरआने करीम 
की आयतों में गौर व फिक्र भी करते थे। कभी कभी हम लोगों में से 
कोई या हज़रत के ख़ादिमों में से कोई मौजूद होता तो जो बात 
तिलावत के दौरान जेहन में आती उसके बारे में उसके सामने इरशाद 
फ्रमाया करते थे। एक दिन हज़रत वालिद माजिद साहिब रहमतुल्लाहि 
अलैहि कुरआने करीम की तिलावत फ्रमा रहे थे, मैं कुरीब बैठा हुआ 
था, जब इस आयत पर पहुंचे: 
40८५ व्यय 55 495 (७5 8:24 

तो तिलावत रोक कर मुझ से फरमाया कि देखोः कुरआने करीम 
की इस आयत में अल्लाह तबारक व तआला ने एक अजीब तरीका 
इसख्तियार फ्रमाया, अल्लाह तआला यों भी फरमा सकते थे कि: 

अर 89 39580 0:2८: (०१ 6: 45 

यानी उस वक़्त को याद करो जब इब्राहीम और “इस्माईल” दोनों 
बैतुल्लाह की बुनियादें उठा रहे थे, लेकिन अल्लाह तबारक व तआला 
ने इस तरह बयान नहीं फरमाया, बल्कि पहले इब्राहीम अलैहिस्सलाम 
का नाम लेकर जुम्ला मुकम्मल कर दिया कि उस वक्‍त को याद करो 
जब हज़रत इब्राहीम अलैहिस्सलाम बैतुल्लाह की बुनियादें उठा रहे थे 
और इस्माईल भी। इस्माईल अलैहिस्सलाम का आख़िर में अलग जिक्र 
फरमाया | वालिद साहिब ने फरमाया कि हज़रत इस्माईल अलैहिस्सलाम 
भी बैतुल्लाह की तामीर के वक़्त हज़रत इब्राहीम अलैहिस्सलाम के साथ 
उस अमल में शरीक थे। पत्थर उठा कर ला रहे थे और हज़रत 
इब्राहीम अलैहिस्सलाम को दे रहे थे और हज़रत इब्राहीम अलैहिस्सलाम 
उन पत्थरों से बैतुल्लाह की तामीर फ्रमा रहे थे। लेकिन इसके 
बावजूद कुरआने करीम ने इस तामीर को बराहे रास्त हज़रत इब्राहीम 
अलैहिस्सलाम की तरफ मन्सूब फ्रमाया | 

फिर वालिद साहिब ने फरमाया कि बात असल में यह है कि अगर 
कोई बड़ा और छोटा दोनों मिल कर एक काम अन्जाम दे रहे हों तो 

कि] 


अदब का तकाज़ा यह है कि उस काम को बड़े की तरफ मन्सूब किया 
जाये और उसके साथ छोटे का ज़िक्र यों कर दिया जाए कि छोटा भी 
उसके साथ मौजूद था, न यह कि छोटे और बड़े दोनों को मर्तबे में 
बराबर क्रार देकर दोनों की तरफ उस काम को बराबर मन्सूब कर 
दिया जाये | 
हजरत उमर रजियल्लाहु अन्हु और अदब 
इसी बात को हज़रत वालिद माजिद रह्मतुल्लाहि अलैहि ने एक 
और वाकिए के ज़रिये समझाया। फरमाया कि हदीस में आता है कि 
हज़रत उमर रजियल्लाहु अन्हु फरमाते हैं कि आं हज़रत सल्लल्लाहु 
अलैहि व सल्‍लम का आम मामूल तो यह था कि इशा के बाद ज़्यादा 
किसी काम में मश्गूल नहीं होते थे, आप फरमाते थे कि इशा के बाद 
किस्से कहानियां कहना और ज़्यादा फुज़ूल बात करने में मश्गूल रहना 
अच्छी बात नहीं है। ताकि सुबह की नमाज़ पर असर न पड़े, लेकिन 
साथ ही फारूके आजम रज़ियल्लाहु अन्हु फरमाते हैं कि कभी कभी 
हुजूरे अक्दस सलल्‍लल्लाहु अलैहि व सल्‍लम इशा के बाद हज़रत सिद्दीके 
अकबर रजियल्लाहु अन्हु से मुसलमानों के मामलात में मश्विरा फरमाया 
करते थे, और मैं भी उनके साथ होता था। देखिये जब फारूके आज़म 
रजियल्लाहु अन्हु ने इस वाकिए का तजकिरा फरमाया तो यों नहीं कहा 
कि मुझ से और अबू बकर रजियल्लाहु अन्हु से मश्विरा किया करते थे, 
बल्कि फरमाया कि अबू बकर रज़ियल्लाहु अन्हु से मश्विरा करते थे 
और मैं भी उनके साथ होता था। यह है छोटे का अदब कि जब छोटा 
किसी बड़े के साथ कोई काम कर रहा हो तो वह काम अपनी तरफ 
मनन्‍्सूब न करे बल्कि बड़े की तरफ मन्सूब करे कि बड़े ने यह काम 
किया, और मैं भी उनके साथ था। 
इसलिये कुरआने करीम ने भी वही तरीका इख्तियार फरमाया कि 
हजरत इब्राहीम अलैहिस्सलाम बैतुल्लाह की बुनियादें बुलन्द कर रहे थे 
और इस्माईल अलैहिस्सलाम भी उनके साथ शामिल थे। यहां बैतुल्लाह 
की तामीर की असल निस्बत हजरत इब्राहीम की तरफ की गयी और 

इस्माईल अलैहिस्सलाम को उनके साथ शामिल किया गया। यह तो 


एक नुक्ता था जो हज़रत वालिद माजिद रहमतुल्लाहि अलैहि के हवाले 
से याद आ गया। 


अजीमुश्शान वाकिआ 

गर्ज समझने की बात यह है कि यह वाकिआ कि हज़रत इब्राहीम 
अलैहिस्सलाम ने बै तुल्लाह की तामीर फरमाई, यह कोई मामूली 
वाकिआ नहीं है बल्कि तारीख़े इन्सानियत का और दीनों की तारीख का 
अजीमुश्शान वाकिआ है, इबादत-गाहों की तारीख़ में इससे ज़्यादा 
अजीमुश्शान वाकिआ कोई और नहीं हो सकता, इसलिये कि यह 
अल्लाह का घर तामीर किया जा रहा था, इस वाकिए में बेशुमार 
तफ़्सीलात थीं, जैसे कि ये पत्थर कहां से लाये गये? गारा कहां से 
जमा किया गया? कौन पत्थर उठा रहा था? कौन चिनाई कर रहा था? 
कितनी बुलन्दी पर तामीर किया गया? कितनी लम्बाई और कितनी , 
चौड़ाई थी? कितना वक्‍त उस तामीर में लगा? कितना रुपया उस पर 
खर्च हुआ? ये सारी तफ़्सीलात थीं लेकिन कुरआने करीम ने इन 
तफ़्सीलात में से कोई तफ्सील जिक्र नहीं फरमाई, बस इस वाकिए की 
तरफ इशारा किया गया कि हज़रत इब्राहीम अलैहिस्सलाम बैतुल्लाह की 
तामीर कर रहे थे। 

उसके बाद यह बयान फरमाया कि जिस वक़्त हज़रत इब्राहीम 
अलैहिस्सलाम बैतुल्लाह की तामीर कर रहे थे उस वक्त उनकी जबाने 
मुबारक पर क्या दुआयें थीं? वे क्या अल्फाज़ कह रहे थे? अल्लाह 
तबारक व तआला से क्या मुनाजात कर रहे थे? इससे मालूम हुआ कि 
वह सारा अमल एक तरफ और उस अमल के साथ जो अल्लाह 
तबारक व तआला के साथ तल्लुकु कायम करने वाली दुआयें जबाने 
मुबारक पर थीं वे एक तरफ, अल्लाह तआला को सारे अमल के 
मुकाबले में हज़रत इब्राहीम अलैहिस्सलाम की दुआयें इतनी पसन्द 
आयीं कि उनको कियामत आंने तक के लिये कुरआने करीम का हिस्सा 
बना दिया। चुनांचे वह बैतुल्लाह की तामीर का काम कर रहे थे तो 
ड----_ं-प<-म-हहु--हतह#ह---ंपत-त८पक--ह न पर पप-प>प पर पप रन तन्‍्ेेॉिेललनननत्र 

ज़बाने मुबारक पर यह दुआ थी: 
६0054 49 (67: 

“कि ऐ परवरदिगार! हम का पल को अपने फुज़्ल व करम 
से अपनी बारगाहं में शर्फे कुबूलियत अता फरमा, बिला शुबह आप 
बहुत सुनने वाले और बहुत जानने वाले हैं” जो बात अल्लाह रब्बुल 
इज़्जत को पसन्द आयी, जो अदा अल्लाह तबारक व तआला को भाई 
वह यह कि काम तो इतना अज़ीमुश्शान अन्जाम दे रहे हैं कि इस रूए 
जमीन पर अल्लाह तबारक व तआला की तरफ मन्सूब पहला और 
आखरी घर तामीर कर रहे हैं, जो कियामत तक के लिये सारी 
इन्सानियत के वास्ते एक मक्‍नातीस बनने वाला है, जिसकी तरफ लोग 
खिंच खिचं कर जाने वाले हैं, वहां पर इबादतें करने वाले हैं, वह 
बैतुल्लाह कि जिसकी बुनियादें ना मालूम हो चुकी थीं, वह बैतुल्लाह 
जिस की तामीर ख्ात्म हो चुकी थी, उसको हजरत इब्राहीम 
अलैहिस्सलाम उठा रहे थे, लेकिन ज़बान और दिल पर कोई फुरूर 
नहीं, कोई नाज़ नहीं, कोई गुरूर भी नहीं कि मैं इतना बड़ा काम 
अन्जाम दे रहा हूं और इस काम को अन्जाम देते वक़्त सीना तना हुआ 
नहीं है, गर्दन अकड़ी हुई नहीं है और किसी किस्म के फछझूर और 
तकब्बुर के जज़्बात नहीं बल्कि दिल में यह जज़्बात हैं कि या अल्लाह 
मेरी यह खिदमत और मेरा यह अमल इस लायक तो नहीं है कि 
आपकी बारगाह में कुबूलियत हासिल करे, लेकिन ऐ अल्लाह आप अपने 
फुज़्ल व करम और अपनी रहमत से इसे कुबूल फ्रमा लीजिये | 


दिल में बड़ाई न हो 

इस दुआ में इशारा इस बात की तरफ कर दिया कि इन्सान 
अल्लाह का बन्दा है, वह चाहे कितना ही बड़ा कारनामा अन्जाम दे रहा 
हो, कितनी ही बड़ी खिदमत अन्जाम दे रहा हो, लेकिन उसके दिल में 
कभी यह ख्याल पैदा नहीं होना चाहिये कि मैं कोई बहुत बड़ा कारनामा 
अन्जाम दे रहा हूं या यह कि मैं अल्लाह के दीन की कोई बहुत बड़ी 

यह अमल मेरी जात के लिहाज से तो इस लायक नहीं कि उसकी 
बारगाह में पेश किया जये, लेकिन अल्लाह तबारक व तआला के हुज़ूर 
यह इल्तिजा है कि या अल्लाह इस छोटे अमल को और इस अधूरे 
अमल को अपने फज़्ल व करम से कुबूलियत का शर्फ अता फरमा 
दीजिये | हज़रत इब्राहीम अलैहिस्सलाम ने इस दुआ से यह सबक दिया 
दुनिया का दस्तूर यह है कि बड़े बड़े काम जो शख्स अन्जाम देता 
है तो उसका नफ़्स और उसकी नफ़्सानी ख्वाहिशात उसको फरूर पर 
उभारती हैं, दूसरों के सामने शैख्री भगारने की तरफ माइल करती हैं | 
लेकिन हज़राते अंबिया अलैहिमुस्सलाम ने अपनी सुन्नत से यह तरीका 
बताया कि अगर तुमने कोई नेक काम किया, और उस नेक काम से 
तुम्हारे दिल में कोई फरूर और तकब्बुर पैदा हो गया तो वह उस 
अमल को मलियामेट कर डालेगा | इसके बजाये जब तुम कोई अमल 
करो तो यह सोचो कि मुझे तो अल्लाह की बारगाह में जैसा अमल पेश 
करना चाहिये था वैसा अमल पेश नहीं कर सका, अल्लाह तआला 
अपने फज़्ल व करम से कुबूल फरमाये, आमीन | 
मक्‍के का फतह होना और आप सलल्‍ल० की इंकिसारी 
नबी-ए-करीम दो जहां के सरदार मुहम्मद मुस्तफा सल्लल्लाहु 
अलैहि व सलल्‍लम फृतहे मक्का के मौक॑ पर जब फातिहाना शान से 
मक्का में दाख़िल हो रहे थे, इक्कीस साल की मेह्नत का फल मक्का 
मुकर्रमा की फतह की सूरत में सामने आ रहा था उस मक्का में 
फातिहाना शान से दाखिल हो रहे थे जिसमें रहने वालों ने आप 
सललल्लाहु अलैहि व सलल्‍्लम को तकक्‍लीफें पहुंचाने और दुख देने में 
कोई कसर नहीं छोड़ी थी, जहां हुज़ूरे पाक सल्‍्लल्लाहु अलैहि व 
सलल्‍लम के खिलाफ साजिशें तैयार की गयीं, कृत्ल के मन्सूबे बनाये गये, 
मुसलमानों को “ला इला-ह इल्लल्लाह” कहने के जुर्म में ज़ुल्म व 
सितम का कोई दकीका नहीं छोड़ा, उस मौके पर कोई और होता तो 
उसका सीना तना हुआ होता, गर्दन अकड़ी हुई होती और “अ-न वला 
गैरी” (मैं ही सब कुछ हूं) के नारे लगाता हुआ दाखिल २ +->-- _...._ 29 हूं) के नारे लगाता हुआ दाख़िल होता, और और 

मक्का मुकर्रमा की गलियां र्ून से लाला हो जातीं। लेकिन यह 
रहमतुल लिल्शालमीन -सल्लल्लाहु अलैहि व सल्लम हैं, चुनांचे हज़रत 
अनस रज़ियल्लाहु अन्हु फरमाते हैं कि मुझे वह मनन्‍ज़र आज भी इस 
तरह याद है जैसे उसको देख रहा हूं कि सरकारे दो आलम 
सलल्‍लल्लाहु अलैहि व सलल्‍्लम मुअल्ला (मक्के शरीफ के कब्रिस्तान) की 
तरफ से मक्का मुकर्रमा में दाखिल हो रहे हैं और अपनी ऊंटनी 
_नाका-ए-कुस्वा” पर सवार हैं, और ऊंटनी पर सवार होने की हालत 
में गर्दन झुकी हुई है यहां तक कि ठोड़ी मुबारक सीने से लगी हुई है 
और आंखों से आंसू जारी हैं और जबाने मुबारक पर ये आयतें हैं: 
(।:(८४/॥ & ,»...) ५ ४।<5 402 5।;॥| 
कि या अल्लाह यह जो कुछ फतह हुईं यह आप ही की तरफ से 
है मेरी कुव्वते बाज़ू का करिश्मा नहीं, यह आपके फूज़्ल व करम से है 
कि आपने मुझे फातिहाना शान से यहां दाख़िल फरमाया, इसलिये अब 
फातेह की शान यह है कि उसकी गर्दन तनने के बजाये झुक जाये 
और सीना-ए-मुबारक से लग जाये । अंबिया-ए-किराम की यह सुन्नत 
थी और यही नबी-ए-करीम सल्लल्लाहु अलैहि व सल्‍लम की सुन्नत है 
और इब्राहीम ख़लीलुल्लाह की सुन्नत है। 


तोफीक अल्लाह की तरफ से होती है 
जब अल्लाह तआला किसी अच्छे अमल की तौफीक अता फरमाये 
तो याद रखो कि यह तौफीक भी उसकी तरफ से है, अगर अमल की 
तौफीक न होती तो तुम से यह काम बन नहीं सकता था। यह अल्लाह 
का करम है कि उसने तुम्हें इस खिदमत पर लगा दिया | 
मिन्‍नत मनेष्ट कि ख़िदमते सुल्तां हमीं कुनी 
मिनन्‍नत अज़ो शनास कि बख़िदमत बदाश्तत्‌ 
कि यह एह्सान करने का मौका नहीं कि मैंने बड़ी नमाज़ें पढ़ लीं, 
मैंने बड़े रोजे रख लिये, मैंने बड़ा जिक्र कर लिया, मैंने बड़ी इबादतें 
अन्जाम दे लीं, मैंने बड़ी ख़िदमते दीन अन्जाम दीं, मैंने बड़ी किताबें 
लिखीं, मैंने बड़ी तक़रीरें कीं, मैंने बड़े फृतवे लिखे, यह कोई फर्र की 

बात नहीं, अरे यह अल्लाह तआला का करम है कि वह एक ज़र्र से जो 
चाहे काम ले। यह दुआ करो कि वह नेक काम करने की तौफीक दे। 
और जो कुछ अमल करने की तौफीक्‌ हो तो एक बन्दे का काम यह है 
कि सब से पहले उस पर अल्लाह का शुक्र अदा करे और अल्लाह के 
सामने उसके कुबूल होने की दुआ मांगे, कि ऐ अल्लाह! इसको अपने 
फज़्ल व करम से कुबूल फरमा, यह बड़े पस्त हौसला इन्सान का काम 
है कि थोड़े से अमल की तौफीक अल्लाह ने दे दी तो उस पर इतराने 
लगा, उसके ऊपर फरूर व नाज़ में मुब्तला हो गया। और लोगों के 
सामने तकब्बुर करने लगा। जैसे अर्बी जबान की एक मिसाल है कि: 
५०७) 55 ७३४०४, ४३०) ० 

एक जुलाहे ने एक मर्तबा दो रक्अत नमाज़ पढ़ी, नमाज पढ़ने के 
बाद इन्तिज़ार में बैठा है कि कब मेरे पास “वही” नाजिल हो। यह 
समझ रहा है कि दो रक्‍्अत नमाज़ पढ़ना इतना अजीमुश्शान काम है 
कि मुझे बराहे रास्त नुबुव्वत मिलनी चाहिये | तो यह कमृजर्फ और कम 
हौसला इन्सान का काम है। एक बन्दा जो अल्लाह से डरता है उसका 
काम यह है कि वह डरता रहे, काम भी कर रहा है और साथ ही 
अल्लाह से डर भी रहा है कि यह काम उसकी शान के तो लायक नहीं 
है जैसा कि उसका हक है, लेकिन अल्लाह रब्बुल इज़्जत से दुआ कर 
रहा है कि इसको अपने फुज़्ल व करम से कुबूल फरमाये | 

तो सब से पहली बात जो अल्लाह तआला को काबे की तामीर में 
पसन्द आई वह हज़रत इब्राहीम अलैहिस्सलाम की यह अदा थी कि 
काबा तामीर कर रहे हैं, और इतना अज़ीमुश्शान काम अच्जाम दे रहे 
हैं, लेकिन कोई फुरूर नहीं, कोई गुरूर नहीं, कोई तकब्बुर नहीं। 

हकीकी मुसलमान कौन? 

आगे दुआ का दूसरा हिस्सा अजीब व गरीब है, जब हजरत 
इब्राहीम अलैहिस्सलाम बैतुल्लाह तामीर फरमा रहे थे उस वक्‍त दूसरी 
दुआ यह फरमाई: हा न दि 

“४ .:2:५ (६३५ ४५० 

ऐ परवरदिगार! हम दोनों को यानी मुझे भी और मेरे बेटे इस्माईल 
को मुसलमान बना दीजिये। अब यह अजीब दुआ है कि क्‍या वे 
मुसलमान नहीं थे? अगर हजरत इब्राहीम अलैहिस्सलाम और उनके बेटे 
हजरत इस्माईल अलैहिस्सलाम मुसलमान न हों तो फिर दुनिया में 
कौन मुसलमान होगा? लेकिन दुआ यह फुरमा रहे हैं कि हमें मुसलमान 
बना दीजिये। बात असल में यह है कि अर्बी ज़बान में “मुस्लिम” के 
मायने हैं ताबेदार, फ्रमांबर्दार, झुकने वाला, आप फुरमा रहे हैं कि ऐ 
अल्लाह मुझे और मेरे बेटे को अपने आगे झुकने वाला बना दीजिये 
ताकि मेरी पूरी ज़िन्दगी और मेरे बेटे की ज़िन्दगी आपके फरमान के 
ताबे हो जाये, पूरी ज़िन्दगी आपकी फ्रमांबर्दारी में गुज़र जाये, क्योंकि 
वैसे तो आदमी जैसे ही कलिमा पढ़ता है “अश्हदु अल्ला इला-ह 
इल्लल्लाहु व अश्हदु अन्न मुहम्म-दर्‌ रसूलुल्लाह” वह मुसलमान हो 
जाता है चाहे सत्तर बरस का काफिर ही क्‍यों न हो, लेकिन सिर्फ 
कलिमा तैयबा पढ़ लेना मोमिन का काम नहीं बलिक कलिमा तैयबा के 
बाद पूरी ज़िन्दगी को अल्लाह के फरमान के ताबे बनाये बगैर इन्सान 
मुकम्मल मुसलमान नहीं बनता, इसी लिये कुरआने करीम में दूसरी 
जगह फरमायाः 
6 ॥:.॥ 3॥३७53,5 529 ६0 
ऐ ईमान वालो! इस्लाम में पूरे के पूरे दाखिल हो जाओ। यहां 
खिताब किया गया है ईमान वालों को जो पहले से ईमान वाले हैं, कि 
इस्लाम में पूरे के पूरे दाखिल हो जाओ, ये ईमान वाले अब किस में 
दाखिल हो जायें? इशारा इस बात की तरफ फरमा दिया कि ईमान ले 
आना एक अमल है और उसके बाद इस्लाम में दाख़िल होना दूसरा 
अमल है, और इस्लाम के मायने यह हैं कि अपने वजूद को, अपनी 
जिन्दगी को, अपने उठने बैठने को, अपने फिक्र व अन्दाज़ को अल्लाह 
तआला के फरमान के ताबे बनाये, जब तक यह नहीं. करोगे इस्लाम में 
पूरी तरह दाखिल नहीं होगे। तो हज़रत इंब्राहीम अलैहिस्सलाम यह 


दुआ. फुरमा रहे हैं कि ऐ परवरदिगार! मुझे और मेरे बेटे को सही 

मायनों में मुसलमान बनाइये यानी अपने फरमान के ताबे बनाइये। 
मस्जिद तामीर करने का मकसद 
यहां सिर्फ एक बात की तरफ तवज्जोह दिलाना चाहता हूं वह यह 
कि इस आयत में इशारा इस बात की तरफ मालूम होता है, “वल्लाहु 
उब्हानहू अअुलम” कि हज़रत इब्राहीम अलैहिस्सलाम मस्जिद तो बना 


रहे हैं अल्लाह का घर तो तामीर कर रहे हैं, जो बहुत बड़ा . 


अजीमुश्शान काम है लेकिन यह मस्जिद की तामीर हकीकत में एक 
अलामत है, मस्जिद की तामीर बज़ाते ख़ुद मक्सूद नहीं है, बल्कि 
मक़्सूद यह है कि इस मस्जिद की तामीर के बाद अपनी जिन्दगी को 
अल्लाह तआला के फरमान के ताबे बना लिया जाये, जब तक यह न 
होगा तो सिर्फ मस्जिद का तामीर करना तन्‍्हा काफी नहीं, इसी लिये 
हजरत इब्राहीम अलैहिस्सलाम फरमा रहे हैं कि हमें अपने फरमान का 
ताबे इस तरह बना लीजिये कि अपनी जिन्दगी का हर काम आपके 
हुक्म के मुताबिक हो जाये, यह हैं “मुस्लिमैनि” के मायने, और अगर 
यह मकसद हासिल नहीं हुआ तो फिर वह मस्जिद इस शेर का 
मिस्दाक्‌ बन जायेगी: 

मस्जिद तो बना दी शब भर में ईमां की हरारत वालों ने 

मन अपना पुराना पापी है बर्सों में नमाजी बन न सका 

मस्जिद तो बड़ी आलीशान तामीर हो गयी लेकिन उसमें कोई 
नमाज़ पढ़ने वाला नहीं, अल्लाह का जिक्र करने वाला नहीं, और ख़ुदा 
न करे और वह कैफियत हो जाये जो हुज़ूर सल्लल्लाहु अलैहि व 
सलल्‍लम ने आखरी जमाने की मस्जिदों के. बारे में फरमाया कि 
“आमिरतुन व हि-य ख़राबतुन” कि मस्जिदें बाहर से बड़ी अच्छी, 
शानदार, बड़ी सजी धजी, बडी संवारी हुई होंगी, लेकिन अन्दर से 
वीरान होंगी, उनके अन्दर कोई नमाज़ पढ़ने वाला मौजूद न होगा, 
कहीं ऐसा न हो, इसलिये फरमाया कि ऐ अल्लाह हमें मुसलमान बना 
दीजिये। साथ साथ अपने फुरमान का ताबे बना दीजिये | 








हा 





«-5 इस्‍लाही खुतबात छः (_463 > जिल्द(4) ड०-55 


दीन नमाज और रोजे में सीमित नहीं 

बाज़ मर्तबा लोगों के जेहनों में यह ख्याल आता है कि मुसलमानी 
का तकाज़ा यह है कि मस्जिद में जाकर नमाज पढ़ ली और पांच वक्‍त 
हाज़री दे दी, रोज़ा रख लिया, और जकात अदा कर दी, इबादात 
अन्जाम दे लीं, बस हो गये मुसलमान | 

हज़रत इब्राहीम अलैहिस्सलाम- की इस दुआ में एक इशारा इस 
तरफ भी है कि यह मस्जिद की तामीर करना, मस्जिद के अन्दर जाकर 
अल्लाह तआला की इबादत करना, नमाज़ें पढ़ना, जिक्र करना, ये सब 
भी दीन का हिस्सा हैं। लेकिन ऐसा न हो कि इसी को सब कुछ समझ 
कर बाकी चीज़ों को नज़र अन्दाज़ कर दो, आज हमारा यह हाल है 
कि जब तक मस्जिद में हैं तो मुसलमान हैं, नमाज़ें भी हो रही हैं, जिक्र 
भी हो रहा है, इबादत भी अन्जाम दी जा रही है, लेकिन जब बाज़ार में 
पहुंचे तो वहां सारे मामलात अल्लाह के हुक्म के खिलाफ हो रहे हैं 
दफ्तरों में पहुंचे तो वहां मुसलमान नहीं, हुकूमत के ऐवानों में पहुंचे तो 
वहां मुसलमान नहीं, बस दीन नाम रख लिया इबादतों के अन्जाम देने 
का, नमाज पढ़ ली, रोजा रख लिया, .जकात दे दी, हज कर लिया, 
अल्लाह अल्लाह खैर सलल्‍ला, याद रखो! दीन हकीकत में पांच शोबों का 
मजमूआ है। अकायद को दुरुस्त करना, इबादात, मामलात, समाजी 
जिन्दगी, अख्लाक। इन सब के मजूमूए से इस्लाम बनता है, इस्लाम 
यह नहीं कि मस्जिद में तो मुसलमान हैं घर में जाकर काफिर हो गये 
(अल्लाह अपनी पनाह में रखे) मुसलमान वह है जो पूरा का पूरा 
मुसलमान हो, इसी लिये कुरआने करीम ने फरमाया: 

86 .4॥ ५७ ५3॥५3 5:20॥ 8 ७" 

ऐ ईमान वालो! इस्लाम में पूरे के पूरे दाखिल हो जाओ, यह नहीं 
कि बस मस्जिद में चले गये और इबादतें भी कर लेंगे मगर मामलात 
ख़राब, समाजी जिन्दगी ख़राब, अख्लाक ख़राब, ये सारी चीजें इस्लाम 
में दाखिल होने के लिये ज़रूरी हैं | 

मस्जिद के हुकूक में यह बात भी दाख़िल है कि जिसको मस्जिद 
में, जाकर सज्दा कर रहे हो, बाज़ार में भी जाकर उसी के हुक्म की 
इताअत करो, यह नहीं कि मस्जिद में नमाज़ पढ़ी और बाज़ार में 
. जाकर रिश्वत दे दी। यह नहीं कि नमाज पढ़ने के बाद सूद खा लिया 
बल्कि अख्लाकु व मुआशरत को भी शरीअत के मुताबिक बना लो, 
हमारे हकीमुल उम्मत हजरत मौलाना अशरफ अली साहिब थानवी 
रह्मतुल्लाहि अलैहि के मल्फूज़ात इस बात से भरे हुए हैं कि जिस 
तरह इबादत ज़रूरी है इसी तरह मुआश्रत (रहन सहन और समाजी 
जिन्दगी) दुरुस्त करना भी ज़रूरी है, अख्लाक दुरुस्त करना भी ज़रूरी 
है, और मामलात दुरुस्त करना भी ज़रूरी हैं। आजकी दुनिया इस बात 
को भुला बैठी है, और दीन सिर्फ नमाज रोज़े का नाम रख लिया है, 
. यह ग़लत फहमी दूर कर लेनी चाहिये। 


औलाद की इस्लाह करना वाजिब है 

फिर आगे हजरत इब्राहीम अलै० ने यह जुम्ला फरमाया कि: 

ऐ अल्लाह! हमारी आने वाली नस्ल को भी मुसलमान बनाइये, 
उसको भी अपने फरमान के ताबे बनाइये | इसमें इशारा इस बात की 
तरफ कर दिया कि एक मुसलमान का काम सिर्फ खुद मुसलमान बन 
कर ख़त्म नहीं होता, उसके फ्राइज़ में यह बात भी दाखिल है कि 
अपनी औलाद की फिक्र करे, आज हम मुसलमानों के अन्दर ऐसे लोग 
मौजूद हैं जो खुद तो नमाज क॑ पाबन्द, पहली सफ्‌ के पाबन्द, 
तिलावते कुरआन के पाबन्द, लेकिन उनके जेहनों में कभी यह ख्याल 
नहीं आता कि औलाद कहां जा रही है, औलाद तेजी से बेदेनी के 
रास्ते पर, अल्लाह तआला को नाराज़ करने वाले रास्ते पर, जहन्नम के 
रास्ते पर जा रही है, लेकिन कभी यह ख्याल नहीं आता है कि उनको 
किस तरह बचाया जाये, तो हज़रत इब्राहीम अलैहिस्सलाम ने इस दुआ 
में इस तरफ इशारा कर दिया कि मुसलमान के लिये सिर्फ अपनी 
इस्लाह कर लेना काफी नहीं, बल्कि कुरआने करीम का इरशाद है कि: 

ऐ ईमान वालो! अपने आपको भी आग से बचाओ और अपने घर 
वालों को भी बचाओ, अपने बच्चों को भी बचाओ, जिस तरह ख़ुद 
मुसलमान बनना फर्ज इसी तरह आने वाली नस्ल को भी मुसलमान 
बनाना और उनकी इस्लाह की फिक्र करना भी फर्ज है। 
आगे फरमाया: 
"६५ 2/६:॥ 3 ४४६ 75५ 
यह नहीं फ्रमाया कि इस अमल पर मुझे सवाब अता फ्रमा, 
इसलिये कि मेरा यह अमल सवाब के लायक तो क्‍या होता बल्कि 
ख़तरा यह है कि मेरे अमल में किसी किस्म की कोताहियां शामिल न 
हो गयी हों जिसकी वजह से यह अमल गारत हो जाये, ऐ अल्लाह 
अगर ऐसी कोताहियां हुई हों तो हमारी तौबा कुबूल फ्रमा | 
यह भी अमल की तौफीक का हिस्सा है कि सब से पहले उसके 
ऊपर अल्लाह तआला से कुबूलियत की दुआ करे और फिर इस्तिगफार 
करे कि ऐ अल्लाह इस अमल में जो कोताहियां हुई हों उनको अपने 
फज़्ल व करम से माफ फ्रमा, यह काम है मोमिन का | 
नमाज के बाद इस्तिगफार क्‍यों? 
हदीस में आता है कि जब नबी-ए-करीम सरवरे दो आलम 
सल्लल्लाहु अलैहि व सलल्‍लम नमाज़ से फारिग होते तो नमाज़ ख़त्म 
होते ही आप तीन बार फर्माते थे: अस्तग्फिरुल्ला-ह, अस्तग्फिरुल्ला-ह, 
अस्तग्फिरुल्ला-5, अब यह उस वक्‍त इस्तिग़फार करना समझ में नहीं 
आता। इसलिये कि इस्तिग्रफ़ार तो उस वक़्त होता है जब इन्सान से 
कोई गुनाह हो जाए तो वह इस्तिग़फार करे कि या अल्लाह मुझे माफ 
कर दे, तो बज़ाहिर हर नमाज़ के बाद इस्तिग़फार क्यों? बात असल में 
यह- है कि नमाज तो हमने पढ़ ली मगर अल्लाह तबारक व तआला की 
अज्मत वाली जात का जो हकु था वह नमाज में अदा न हुआ। 
“(03 ८ 3-० ४५.०५ 
ऐ अल्लाह! हम आपकी बन्दगी का हकु अदा न कर सके, तो 

नमाज के बाद यह “अस्तग्फिरुल्ला-ह” इस वास्ते है कि जो हक था 
वह तो अदा हुआ नहीं, ऐ अल्लाह अपनी रह्मत से इन कोताहियों को 
ई४ फरमा, कुरआने करीम में भी नेक बन्दों की तारीफ करते हुए सूर: 
ज़ारियात में बारी तआलो ने फरमाया: 
०३-०८ ४ 504॥ 5 5४5६ ५ /:॥ 5 १:७।३॥८ 

अल्लाह के बन्दे वे हैं जो रात को बहुत कम सोते हैं, अल्लाह 
ताला के हुज़ूर रात को खड़े होकर नमाज़ पढ़ते हैं, अल्लाह के हुज़ूर 
हाजिर हैं आर दुआ मांग रहे हैं, पूरी रात इबादत में गुज़ारी, लेकिन 
जब सहरी का वक्त होता है तो उस वक्‍त इस्तिगफार करते हैं| 

जरत आयशा रजियल्लाहु अन्हा ने नबी-ए-करीम सल्लल्लाहु 
अलैहि व सलल्‍लम से सवाल किया कि या रसूलल्लाह यह कौन सा 
इस्तिग़फार का मौका है? सारी रात इबादत करते रहे, कोई गुनाह नहीं 
किया, जो इस्तिग्रफार करें? हुजूरे अक्दस सलल्‍्लल्लाहु अलैहि व सल्‍्लम 
ने जवाब में फ्रमाया: हकीकत में वे इस बात पर इस्तिगफार करते हैं 
कि ऐ अल्लाह जो इबादत रात को की है वह इस लायक तो नहीं कि 
आपकी बारगाह में पेश की जाये, इस वास्ते ऐ अल्लाह हम उन 
कोताहियों से इस्तिगफार करते हैं जो नमाज के अन्दर हुयीं। तो एक 
बन्दे का काम यह है कि जो नेक अमल भी करे, नेकी के जिस काम 
की जो तौफीक हो उस पर गुरूर में मुब्तला होने के बजाये उसकी 
कोताहियों पर इस्तिगफार करे, अल्लाह तआला अपनी रह्मत से इस 
हकीकत को समझने की तौफीक अता फरमाये, आमीन | 

जामे दुआ 

फिर ये सारी दुआयें करने के बाद आख़िर में यह जबरदस्त दुआ 
फरमाई: नी | 

कि ऐ परवरदिगार! यह्ठ काबा तामीर कर लेना काफी नहीं। ऐ 
अल्लाह! जो, काबे के पास रहने वाले हैं उनमें अपने फुज्ल व करम से 

एक ऐसा रसूल भेजिये जो उनके सामने आपकी आयतों की तिलावत 
करे, और उनको किताब और हिक्मत की तालीम दे | और उनको पाक 
साफ करे, उनके अख्लाकु उनके आमाल पाक साफ्‌ करे। 

यह दुआ बैतुल्लाह की तामीर के वक्‍त हज़रत इब्राहीम अलै० 
फरमा रहे हैं, इशारा इस बात की तरफ कर दिया कि चाहे अल्लाह के 
कितने ही घर दोबारा तामीर हो जायें, कितनी ही मस्जिदें बन जायें । 
लेकिन यह मस्जिद उस वक़्त तक अपने मकसद में पूरी तरह कामयाब 
नहीं हो सकती जब तक मुहम्मद रसूलुल्लाह सलल्‍्लल्लाहु अलैहि व 
सलल्‍लम की तालीमात उसके साथ मौजूद न हों | इसलिये हजरत _ 
इब्राहीम अलैहिस्सलाम ने यह दुआ फ्रमाई और इस दुआ के अन्दर 
फरमाया कि वह पैग़म्बर आपकी आयतों की तिलावत करे, इसमें इशारा 
इस तरफ कर दिया कि आयात की तिलावत बजाते खुद एक मकसद 
है और इस मंक्सद को हासिल करना बज़ाते खुद एक इन्सान की बहुत 
बड़ी कामयाबी है। और वह पैगम्बर सिर्फ तिलावत नहीं क़रेगा, बल्कि 
वह किताब की तालीम भी देगा। 

कुरआन के लिये हदीस के नूर की जरूरत 

इससे इशारा इस बात की तरफ फरमा दिया कि किताब यानी 
कुरआन सिर्फ मुताले (पढ़ लेने) से हासिल होने वाली चीज़ नहीं कि 
इसका मतलब हम मुताले से हासिल कर लें, आज कल कुरआन की 
स्टडी (मुताला) करने का रिवाज है, सिर्फ स्टडी के ज़रिये उसको क्‍ 
हासिल करने और समझने की कोशिश करते हैं। इसलिये इस आयत 
में इशारा कर दिया कि यह कुरआन ख़ुद बैठ कर स्टडी करने की 
चीज नहीं जब तक मुहम्मद सल्लल्लाहु अलैहि व सल्‍लम की तालीमात 
की रोशनी में इसको नहीं पढ़ा जायेगा उस वक्‍त तक कुरआन का 
मतलब समझ में नहीं आयेगा, इसलिये अल्लाह तआला ने दूसरी जगह 


ब्व्न्ड इस्लाही खुतबात 





फ्रमाया कि: ः रे | ; 

फरमाया कि जैसे आपके पास एक किताब हो लेकिन रोशनी न हो 

अन्धेरा हो, अब किताब तो मौजूद है, लेकिन रोशनी के बगैर आप उस 

किताब से फायदा नहीं उठा सकते। तो अल्लाह तआला ने यह हसीन 

इशारा फरमाया कि तुम्हारे पास हमने किताबा भी भेजी और उसके 

साथ इस किताब को पढ़ कर समझने वाला नूर भी भेजा। और वह 
मुहम्मद सल्लल्लाहु अलैहि व सल्‍लम की तालीमात का नूर है, उसकी 
रोशनी में पढ़ोगे तो कामयाबी हासिल होगी, उससे हट कर अगर पढ़ने 
की कोशिश करोगे तो वह शख्स ऐसा ही है जैसा कि अन्धेरे में किताब 
पढ़ने वाला। उससे कोई फायदा नहीं, फिर आखिर में फरमाया कि वह 
पैग़म्बर तालीम पर ही बस नहीं करेगा, बल्कि उनको गलत अख्लाक 
से, गलत आमाल से साफ करेगा, उनका तज़्किया करेगा। इशारा इस 
बात की तरफ फ्रमा दिया कि तालीम भी ज़बानी काफी नहीं बल्कि 
उसके लिये तर्बियत और सोहबत की ज़रूरत होगी, जब तक कि यह 
नहीं होगी उस वक्‍त तक इन्सान के आमाल और अख्लाक सही मायनों 
में दुरुस्त नहीं होंगे, बहर हाल! हज़रत इब्राहीम अलैहिस्सलाम ने जो 
दुआयें काबे की तामीर के वक्‍त मांगी थीं यह उसकी थोड़ी सी तफ़्सील . 
थी, इस दुआ में पूरा दीन समा गया है, दीन के सारे शोबे इसके अन्दर 
आ गये हैं। अल्लाह तआला से दुआ है कि हमें इसको समझने की 
तौफीक अता फरमाए और दीन पर अमल करने की तौफीक अता 
फरमाए, और इस मस्जिद की तामीर और इसकी तासीस (बुनियाद 
रखने) की बर्कत अता फरमाये, और इसके हुकूकु अदा करने की 
तौफीक अता फरमाये, आमीन। ' 

हजरत अब्दुल्लाह बिन मुबारक रह्मतुल्लाहि अलैहि 
जैसाकि मैंने पिछले जुमे में अर्ज किया था कि “रियाज़ुस्सालिहीन” 
की तक्मील के बाद इन्शा-अल्लांह हदीस की कोई दूसरी. किताब शुरू 
करने का इरादा है, इसलिये आज अल्लाह के नाम पर हदीस की 
दूसरी किताब शुरू की जा रही है। अल्लाह तबारक व तआला अपने 
फज्ल व करम से इसके अनवार व बरकतें हम सब को अता फरमाये, 
और इस पर अमल की तौफीक अता फरमाये, आमीन। 
यह किताब एक बहुत बड़े इमाम, फकीह, मुहद्दिस, सूफी, मुजाहिद 
हज़रत अब्दुल्लाह बिन मुबारक रह्मतुल्लाहि अलैहि की तसनीफ है, 
जिसका नाम “किताबुज़्ज़ुहद वर्रकायकु” है। हज़रत अब्दुल्लाह बिन 
मुबारक रह्मतुल्लाहि अलैहि हमारी उम्मत के उन बुज़ुर्गों में से हैं, 
जिनका नाम आते ही दिल में अकीदत व मुहब्बत की फुंवारें महसूस 
होती हैं। इस मज्लिस में पहले भी उनके कई वाकिआत बयान कर 
चुका हूं। यह दूसरी सदी हिजरी के बुजुर्ग हैं, इनकी पैदाइश गालिबन 
दूसरी सदी हिजरी के शुरू में हुई है, गोया कि यह उस जमाने के 
बुजुर्ग हैं जब्कि अभी हुज़ूरे अक्दस सलल्‍्लल्लाहु अलैहि व सलल्‍्लम को 
इस दुनिया से गये हुए सौ साल हुए थे, सिहा-ए-सित्ता के नाम से 
हदीस शरीफ की जो &ः मश्हूर किताबें, बुख़ारी शरीफ से लेकर इब्ने 

माजा तक हैं, ये उन सब से पहले और उन सबके बुजुर्ग हैं। इमाम 
अबू हनीफा रहमतुल्लाहि अलैहि के ज़माने के भी हैं और उनके शागिर्द 
भी हैं। और यह उस जमाने के बुजुर्ग हैं जब इस्लामी दुनिया उन बड़ी 
बड़ी शख्सियतों से जगमगा रही थी। उस जमाने के जिस खित्ते को 
देखिये उसमें बेनजीर शख्सियतें मौजूद थीं। और यह अब्दुल्लाह बिन 
युबारक रहमतुल्लाहि अलैहि खुरासान के शहर “मरो“” में पैदा हुए, और 
ा जाकर इराकु के शहर बगदाद में आबाद हुए, और वहीं कियाम 
या। 


आपकी इस्लाह का अजीब व गरीब वाकिआ 
इनके हालात भी बड़े अजीब व गरीब हैं। इन बुज़ुर्गों के तज़्करे में 
भी बड़ा नूर और बड़ी बर्कत है। उनके एक एक वाकिए के अन्दर यह 
तासीर है कि अल्लाह तआला उसकी बर्कत से दिलों की दुनिया बदल 
देते हैं। शायद उनका यह किस्सा मैंने आपको पहले भी सुनाया होगा 
कि यह अमीर घराने के एक फर्द थे। और ख़ानदानी रईस थे। हज़रत 
शाह अब्दुल अजीज मुहद्विस देहलवी रहमतुल्लाहि अनेहि ने बुस्तानुल 
_ मुहद्दिसीन में इनका यह वाकिआ नकल किया है कि इनका एक बुहत 
बड़ा सेब का बाग़ था, और जिस तरह अमीर कबीर लोगों में आज़ादी 
होती है, इसी तरह यह भी आज़ाद किस्म के आदमी थे, न इल्म से 
कोई ताल्लुकू, न दीन से कोई ताल्लुकु, पीने पिलागे वाले और गाने 
बजाने वाले थे। एक मर्तबा जब सेब का मौसम आया तो यह अपने घर 
वालों समेत अपने बाग ही में मुन्तकिल हो गये, ताकि वहां सेब भी 
खायेंगे और शहर से बाहर एक तफ़्रीह की फिज़ा होगी, वहां जाकर 
मुकीम हो गये, दोस्त व अहबाब का हल्का भी काफी बड़ा था का इसलिये 
वहां पर दोस्तों को भी बुला लिया। रात को बाग के अन्दर गोने बजाने 
की महफिल जमी, और उस महफिल में पीने पिलाने का दौर भी चला। 
यह खुद मौसीकी का आला यंत्र) रिबात के बजाने के बहुत माहिर थे 
और आला दर्ज के मौसीकार थे। अब एक तरफ पीने पिलाने का दोर 
और उसका और उसकी संबंशा, और दे मे कपन-रमननलपकेसन नमक और दूसरी तरफ मौसीकी की धुनें, इसी नशे के 

आलम में उनको नींद आ गयी और वह साज़ इसी हालत पर गोद में 
पड़ा हुआ था। जब आंख खुली तो देखा कि वह साज गोद में रखा 
हुआ है, अब उठ कर उसको दोबारा बजाना शुरू किया तो वह साज 
अब बजता ही नहीं। उसमें से आवाज ही नहीं आ रही थी। चूंकि ख़ुद 
उसकी मरम्मत करमे और दुरुस्त करने के माहिर भी थे, इसलिये 
उसके तार दुरुस्त करके मरम्मत की फिर बजाने की कोशिश की | 
मगर वह फिर नहीं बजता, दोबारा उसके तार वगैरह दुरुस्त किये और 
बजाने की कोशिश की तो अब बजाये उसमें से मौसीकी की आवाज़ 
निकलने के कुरआने करीम की एक आयत की आवाज आ रही थी। 
वह यह कि: 

कुरआने करीम भी अजीब अजीब अन्दाज़ से ख़िताब फ्रमाता है, 
इस आयत का तर्जुमा यह है कि क्या अब भी ईमान वालों के लिये वह 
वक्‍त नहीं आया कि उनका दिल अल्लाह के जिक्र के लिये पसीजे, और 
अल्लाह ने जो हक बात इस कुरआने करीम के अन्दर उतारी है उसके 
लिये उनके दिलों में नर्मी पैदा हो, क्या अब भी इसका वक्‍त नहीं 
आया? ' 

एक रिवायत में यह है कि यह आवाज उसी साज में से आ रही 
थी, और एक रिवायत में यह है कि जिस जगह वह बैठे हुए थे उसके 
करीब एक पेड़ पर एक परिन्दा बैठा हुआ था, उस परिन्दे के मुंह से 
यह आवाज़ आ रही थी। बहर हाल! अल्लाह तआञाला की तरफ से यह 
एक गैबी लतीफा था। अल्लाह तआला को नवाज़ना मन्ज़्र था। बस 
जिस वक्‍त यह आवाज़ सुनी, उसी वक्‍त दिल पर चोट लगी, और यह 
ख्याल आया कि अब तक मैंने अपनी उमर किस काम के अन्दर गंवाई 
है, फौरन जवाब में फरमायाः 

"0 ५); ५0५ ७ ७५००० ७४ 
“ऐ परवरदिगार! अब वह वक्त आ गया” 

अब मैं अपने सारे धन्धों और मश्गलों को छोड़ता हूं और अल्लाह 
की तरफ रुजू करता हूं। चुनांचे यह सारे काम धन्धे छोड़ कर पूरी 
तरह दीन की तरफ मुतवज्जह हो गए। कहां तो यह आलम था कि 
रात के वक़्त भी साज़ व रिबात की महफिलें जमी हुई हैं। पीने पिलाने 
का मश्गला हो रहा है। और कहां यह इन्किलाब आया कि इस किताब 
के मुअल्लिफ (लेखक) बन कर दुनिया से रुख्सत हुए। आज पूरी 
उम्मते मुस्लिमा की गर्दनें उनके एह्सानों से झुकी हुई हैं। 

(बुस्तानुल मुहद्दिसीन) 

इल्मे हदीस में आपका मकाम 

अल्लाह तआला ने इल्मे हदीस में आपको बहुत ऊंचा मकाम अता 
फरमाया था। इलमे हदीस में बहुत बड़े बड़े उलमा पर तन्कीद 
(आलोचना, तब्सिरा) की गयी है, इमामे बुख़ारी रह्मतुल्लाहि अलैहि भी . 
तन्‍्कीद से नहीं बचे, इमाम अबू हनीफा रह्मतुल्लाहि अलेहि और इमाम 
शाफई रह्मतुल्लाहि अलैहि नहीं बचे। बड़े बड़े इमाम तन्कीद से नहीं 
बचे। लेकिन मेरी नज़र में अंब तक कोई आदमी ऐसा नहीं गुज़रा, 
जिसने अब्दुल्लाह बिन मुबारक की रिवायत और हदीस के बारे में उन 
पर तन्कीद की हो, इतने ऊंचे दर्जे के मुहद्दिस हैं। 

दुनिया से आपकी बेरगबती और किनारा करना 

और फिर दुनिया से अपने आपको ऐसा काटा, और ऐसे ज़ाहिद 
बन कर दुनिया से रुख्सत हुए कि उनके हालात में लिखा है कि 
खानदानी रईस और अमीर कबीर आदमी थे। इसलिये हालात में 
तब्दीली के बाद एक एक वक़्त में उनके दस्तरख्वान पर दस दस 
पन्द्रह पन्द्रह किस्म के खाने होते थे। और खाने के वक्त बड़ा मजमा 
मौजूद होता था, लेकिन सारा मजमा खाने में मश्गूल होता था मगर यह 
खुद रोजे से होते थे। और लोगों को बुला बुला कर खाने की दावत 
देते, और उनकी हाजतें पूरी करते थे। 

हदीसे रसूल का मश्गला 

जुरासान के शहर “मरो”“ जहां यह पैदा हुए, वहां पर उनका जो 
मकान था उसके बारे में यह लिखा है कि उस मकान का सिर्फ सेहन 
पचास गज लम्बा पचास गज़ चौड़ा था। वह पूरा सेहन जरूरत मन्दों 
से भरा रहता था, कोई मसूअला पूछने आ रहा है तो कोई इल्म हासिल 
करने के लिये आ रहा है। कोई अपनी जाती ज़रूरत के लिये आ रहा 
है। फिर बाद में जब बगदाद में जाकर आबाद हुए तो वहां पर अपने 
लिये एक छोटा सा घर ख़रीद लिया, और उसमें गुमनामी की ज़िन्दगी 
बसर करने लगे, तो किसी शख्स ने आप से पूछा कि हज़रत, आप 
अपना आलीशान मकान छोड़ कर यहां बगदाद में एक छोटे से मकान 
में रहने लगे हैं, यहां आपका दिल कैसे लगता होगा? जवाब में फर्माया 
कि अल्हम्दु लिल्लाह यहां मेरा दिल ज़्यादा लगता है। इसलिये कि 
पहले लोग मेरे पास बहुत अया करते थे और अब मैं तन्‍्हाई की 
जिन्दगी गुज़ारता हूं। बस मस्जिद में जाकर नमाज़ पढ़ लेता हूं, और 
फिर अपने घर चला जाता हूं। और वहां मैं होता हूं और रसूलुल्लाह 
सलल्‍लल्लाहु अलैहि व सल्‍लम होते हैं। यानी घर में दिन रात . 
रसूलुल्लाह की हदीसों का मश्ग़ला है इसमें मस्रूफ रहता हूं। यह 
जिन्दगी मुझे बहुत ज़्यादा पसन्द है। (तारीख़े बगदाद) 

लोगों के दिलों में आपकी अजूमत और मुहब्बत 

बग़दाद का एक शहर रिका था। जो अब बगदाद ही का एक 
मौहलला बन गया है, हारून रशीद की बादशाहत का जमाना था। एक 
मर्तबा हारून इस शहर में अपनी वालिदा या बीवी के साथ शाही बुरजे 
में बैठा हुआ था, इतने में उसने देखा कि शहर की फ्सील के बाहर 
एक शोर बुलन्द हो रहा है, हारून रशीद को ख्याल हुआ कि शायद 
किसी दुश्मन ने हमला कर दिया, या कोई फातेह चढ़ आया है, मालूम 
करने के लिये फौरन आदमी दौड़ाये तो मालूम हुआ कि हजरत 
अब्दुल्लाह बिन मुबारक रिका शहर में तश्रीफ लाये हैं और लोग उनके 
इस्तिकुबाल के लिये गिरोह के गिरोह शहर से बाहर निकले हैं, यह 

उसका शोर है। 

और मैंने अपने वालिद माजिद हज़रत मुफ्ती साहिब रहमतुल्लाहि 
अलैहि से सुना कि इस्तिकुबाल के दौरान हज़रत अब्दुल्लाह बिन 
मुबारक रह्मतुल्लाहि अलैहि को छींक आ गयी थी, और उस पर उन्हों 
ने “अल्हम्दु लिल्लाह" कहा, और उसके जवाब में पूरे मजमे ने 
“यरहमुकल्लाह” कहा, उससे यह शोर बुलन्द हुआ। जब हारून रशीद 
की बीवी ने यह सूरते हाल देखी तो हारून रशीद से कहा कि हारून, 
तुम यह समझते हो कि तुम बड़े बादशाह हो, और आधी दुनिया पर 
तुम्हारी हुकूमत है। लेकिन सच्ची बात यह है कि बादशाहत तो इन 
लोगों का हक है। हकीकृत में तो ये लोग बादशाह हैं जो लोगों के 
दिलों पर हुकूमत कर रहे हैं| कोई पुलिस उनको खींच कर यहां नहीं 
लाई है, बल्कि यह सिर्फ हज़रत अब्दुल्लाह बिन मुबारक की मुहब्बत है, 
जिसने इतने सारे लोगों को यहां जमा कर दिया है। यह मकाम 
अल्लाह तआला ने उनको अता फ्रमाया था। [(तारीख़े बग़दाद) 

आपकी सख़ावत का अजीब वाकिआ 

अल्लाह तआला ने दौलत और दुनिया की नेमतें बहुत दीं मगर 
वही बात थी कि दुनिया तो अता फुरमाई लेकिन दुनिया की मुहब्बत से 
खाली रखा, यह जो किसी ने कहा कि दुनिया हाथ में हो दिल में न 
हो, यह कैफियत अल्लाह तआला ने उनको इस दर्जा अता फरमाई कि 
उसकी मिसाल मिलनी मुश्किल है। खुरासान में कियाम के दौरान एक 
मर्तबा उन्हों ने हज पर जाने का इरादा किया, जब बस्ती के लोगों को 
पता चला कि यह हज पर तश्रीफ ले जा रहे हैं तो बस्ती के लोग एक 
वफ्द बनाकर उनके पास आ गये कि हज़रत हम भी आपके साथ हज 
को जायेंगे, ताकि हज के अन्दर आपकी सोहबत मयस्सर हो, उन्हों ने 
फरमाया कि अच्छा अगर तुम लोग भी मेरे साथ चलना चाहते हो तो 
चलो, लेकिन तुम सब अपना सफर खर्च मेरे पास जमा करा दो, ताकि 
मैं तुम सबकी तरफ से इकट्ठा खर्च करता रहूं। चुनांचे जितने लोगों ने 
जग या कद या कक पक 
्ज्न्न््न्मन्३_ 

हजरत अब्दुल्लाह बिन मुबारक के पास जमा करा दी, उन्हों ने वे सारी 
थैलियां लेकर एक सन्दूक में रख दीं और उसके बाद सफर पर रवाना 
हो गये, चुनांचे तमाम साथियों की सवारी और खाने का इन्तिज़ाम 
वगैरह करते रहे, यहां तक कि हज मुकम्मल होने के बाद उन सब को 
मदीना मुनव्वरा लेकर गये, और वहां जाकर उनमें से हर एक से पूछा 
कि भाई तुम्हारे घर वालों ने मदीना मुनव्वरा से क्या चीज़ मंगवाई थी? 
चुनांचे हर एक को बाज़ार लेजा कर वह चीज़ दिलवा दी | फिर वापस 
मक्का मुकर्रमा तश्रीफ लाये और वहां आकर हर एक से पूछा कि 
तुम्हारे घर वालों ने मक्का मुकर्रमा से क्या चीज़ लाने को कहा था? 
उन्हों ने जवाब में कहा कि फलां चीज़ मंगवाई थी, चुनांचे एक एक 
फूर्द को बाज़ार लेजा कर वह चीज़ दिलवा दी। फिर वापस सफुर 
करके जब ख़ुरासान पहुंचे तो वहां सब की आलीशान दावत की, और 
उस दावत में हर एक को तोहफे भी पेश किये, उसके बाद वह सन्दूक 
खोला जिसमें जाते वक्‍त हर एक के पैसों की थैली रखी थी, और हर 
एक को उसकी थेली वापस कर दी | इस तरीके से सख़ावत के दरिया 
बहाये। (सियर ऐलाउन नुबला) 

आपकी सखावत और गरीबों की मदद 

एक और वाकिओआ लिखा है कि एक मर्तबा हज को जा रहे थे, एक _ 
काफिला भी साथ था, रास्ते में एक जगह पर काफिले वालों की एक 
मुर्गी मर गयी। काफिले वालों नें वह मुर्गी उठा कर कूड़े के ढेर पर 
फेंक दी। हजरत अब्दुल्लाह बिन मुबारक काफिले वालों से ज़रा पीछे 
थे, उन्हों ने देखा कि काफिले वाले तो उस मुर्दा मुर्गी को फेंक कर 
चले गये, इतने में करीब की बस्ती से एक लड़की निकली, और वह 
तेजी से उस मुर्दा मुर्गी पर झपटी, और उसको उठा कर एक कपड़े में 
लपेटा और जल्दी से भाग कर अपने घर चली गयी। अब्दुल्लाह बिन 
मुबारक यह सब देख रहे थे। बहुत हैरान हुए कि उस मुर्दा मुर्गी को 
इस तरह रगबत के साथ उठा कर लेजाने वाली लड़की कौन है? 
चुनांचे हजरत अब्दुल्लाह बिन मुबारक बस्ती में उस लड़की के घर गये 

और पूछा कि वह कौन है? और इस तरह मुर्दा मुर्गी उठा कर क्‍यों 
लाई है? जब बहुत इस्रार किया -तो उस लड़की ने बताया कि बात 
असल में यह है कि मेरे वालिद का इन्तिकाल हो गया है जो हमारे घर 
में अकेले कमाने वाले थे, मेरी वालिदा बेवा हैं, मैं तन्हा हूं, और लड़की 
जात हूं और घर में कुछ खाने को नहीं है। हम कई दिन से इस. 
हालत में हैं जिसमें शरीअत ने मुर्दार खाने की इजाजत दे रखी है। 
चुनांचे इस कूड़े के ढेर में जो कोई मुर्दार फेंक देता है, हम उसको खा 
कर गुज़ारा कर लेते हैं। 
बस यह सुन कर हज़रत अब्दुल्लाह बिन मुबारक के दिल पर चोट 
लगी, उन्हों ने सोचा कि यह अल्लाह के बन्दे तो इस हालत में हैं कि 
मुर्दार खा खा कर गुज़ारा कर रहे हैं और मैं हज पर जा रहा हूं, 
चुनांचे अपने साथी से पूछा कि तुम्हारे पास कितने पैसे हैं? उसने 
बताया कि मेरे पास शायद दो हज़ार दीनार हैं, उन्हों ने फरमाया कि 
हमें वापस घर जाने के लिये जितने दीनार की जरूरत है, तक्रीबन 
बीस दीनार, वे रख लो, और बाकी सब इस लड़की को दे दो, और 
इस साल हम हज नहीं करते, और इन दीनारों से इसके घर वालों को 
जो फायदा होगा अल्लाह की रह्मत से उम्मीद है कि अल्लाह तआला 
हज से ज्यादा अज व सवाब इस पर अता फरमा देंगे, यह कह कर 
वापस चले गये | 
गर्ज़ यह कि एक दो नहीं बल्कि ऐसे बेशुमार फुजाइल अल्लाह 
तआला ने उनको अता फ्रमाये थे कि हम लोग उनका तसव्वुर भी नहीं 
कर सकते | 
आपकी दरिया दिली का एक और वाकिआ 
एक और वाकिआ याद आया, जब कभी यह रिका शहर में जाया 
करते थे तो एक नौजवान इनसे आकर मिला करता था। और आकर 
कभी मसाइल पूछता, कभी दूसरी बातें पूछता, एक मर्तबा जब रिका 
शहर जाना हुआ तो वह नौजवान नहीं आया, और न उसने आकर 
मुलाकात की। आपने लोगों से पूछा कि मे तनमन की | आपने लोगों से पूछा कि एक नौजवान था जो हमेशा 

आकर मुलाकात किया करता था, वह नज़र नहीं आ रहा है। वह कहां 
गया? लोगों ने बताया कि उस पर बहुत कर्जा हो गया था, और जिस 
शख्स का कर्जा था उसने उसको गिरफ़्तार करा दिया है, इसलिये वह 
जेल में है। उनको बड़ा दुख हुआ, उन्हों ने लोगों से पूछा कितना 
कर्जा हो गया था? लोगों ने बताया कि दस हजार दीनार, फिर मालूम 
किया कि किस का कर्ज़ा था? लोगों ने बताया कि फुलां शख्स का 
कर्जा था। चुनांचे आप उस शख्स की तलाश में निकले, और पता 
पूछते पूछते उसके घर पहुंचे, और जाकर उससे कहा कि हमारा एक 
दोस्त है, तुम्हारा कर्जा उसके जिम्मे है, जिसकी वजह से वह जेल में 
है। मैं वह कर्जा अदा कर देता हूं लेकिन एक शर्त है, वह यह कि मेरे 
सामने वादा करो और कुसम खाओ कि मेरे जीते जी उसको यह नहीं 
बताओगे कि यह कर्जा किसने अदा किया है। चुनांचे उसने कुसम खा 
ली कि मैं नहीं बताऊंगा। चुनांचे आपने दस हज़ार दीनार उसको दे 
दिये और उससे कहा कि अब उसको रिहा करा दो | चुनांचे उसने जेल 
जाकर उसको रिहा करा दिया। 

जब वह नौंजवान जेल से रिहा होकर शहर में आया तो उसको 
पता चला कि चन्द दिन से हज़रत अब्दुल्लाह बिन मुबारक यहां आये 
हुए थे। लोगों से पूछा कि यहां से कब निकले हैं? लोगों ने बताया कि 
अभी निकले हैं। चुनांचे वह नौजवान आपके पीछे दौड़ा, और रास्ते में 
आपको पकड़ लिया। हज़रत अब्दुल्लाह बिन मुबारक ने फ्रमाया कि 
मैंने सुना.था कि तुम जेल में हो? उसने जवाब दिया कि हां मैं जेल में 
था। अब अल्लाह तआला ने रिहाई अता फरमा दी, उन्हों ने पूछा कि 
कैसे निकले? उस नौजवान ने कहा कि बस अल्लाह तआला ने गैब से 
फरिश्ता भेज दिया, उसने मेरा कर्जा अदा कर दिया, इसलिये मुझे 
रिहाई मिल गयी | अब्दुल्लाह बिन मुबारक ने फुरमाया कि अब अल्लाह 
का इस पर शुक्र अदा करो, और मैं भी तुम्हारे लिये दुआयें कर रहा था 
कि अल्लाह तआला तुम्हें रिहाई अता फ्रमा दे । 

वह नौजवान बाद में कहते हैं कि सारी ज़िन्दगी मुझे यह पता न 

चला कि मेरा कर्जा अदा करने वाले अब्दुल्लाह बिन मुबारक हैं, 
इसलिये कि उस शख्स ने अब्दुल्लाह बिन मुबारक के सामने कुसम 
खाई थी कि मैं आपकी जिन्दगी में इसके बारे में किसी को नहीं 
बताऊंगा, लेकिन जब अब्दुल्लाह बिन मुबारक की वफात हो गयी, उस 
वक़्त उस शरुस ने मुझे बताया कि तुम्हारी रिहाई का सबब हकीकत में 
अब्दुल्लाह बिन मुबारक रह्मतुल्लाहि अलैहि ही थे। (तारीखे बग़दाद) 


किताबुज्जुहद वर्रकाइक 

बहर हाल! यह उस मकाम के बुज़ुर्ग हैं कि हमें उनका नाम लेते 
हुए भी शर्म आती है। यह किताब जो हम आज शुरू कर रहे हैं यह 
उन्हीं की लिखी हुई किताब है। जिसका नाम “किताबुज़्ज़ुहद 
वर्रकाइक्‌” यानी उन हदीसों का मजूमूआ है जिनमें नबी-ए-करीम 
सरवरे दो आलम सल्लल्लाहु अलैहि व सल्‍लम ने जुहद की तलकीन 
फ्रमाई है। और जिनको पढ़ने से दुनिया की बेरगबती और आख़िरत 
की फिक्र पैदा होती है, और “रकाइक्‌” के मायने वे हदीसें जिनके 
पढ़ने से दिल में रिक्कुत और नर्मी पैदा होती है। दिल नरम होते हैं, 
गफ्लत दूर होती है, ऐसी हदीसों को “रकाइक” या “रकाकु” कहा 
जाता है। तकरीबन तमाम मुहद्विसीन ऐसी हदीसों पर एक मुस्तकिल 
बाब कायम करते हैं। लेकिन उन्हों ने इन हदीसों पर यह मुस्तकिल 
किताबें लिखी हैं। जैसे इमाम वकीअ बिन अल-जरीह रह्मतुल्लाहि 
अलैहि, इमाम अह्मद बिन हंबल रह्मतुल्लाहि अलैहि और इमाम बैहकी 
रह्मतुल्लाहि अलैहि, इन सबकी किताबें इस मौज़ू पर इस नाम से 
मौजूद हैं, लेकिन हज़रत अब्दुल्लाह बिन मुबारक रहमतुल्लाहि अलैहि 
की यह किताब सबसे ज्यादा इसलिये मश्हूर हुई कि अव्वल तो यह 
मुतकृद्दिमीन में से हैं, दूसरे इसलिये कि अल्लाह तआ॥आला ने इनके हर 
काम के अन्दर बर्कत अता फरमाई थी। इसलिये ख्याल हुआ कि 
उनकी यह किताब शुरू की जाये, क्या बओआद है कि अल्लाह तआला 
इसकी बर्कत से हमारे दिलों में कुछ नर्मी पैदा कर दे, यह दुनिया जो 
हमारे दिलों पर छाई हुई है, इसके बदले अल्लाह तआला आख़िरत की 






#छ्ण्ण इस्‍लाही खुतबात 
कुछ फिक्र अता फ्रमा दें, आमीन | द 
- दो अजीम नेमतें और उनसे गफ्लत 

इस किताब में हदीसें भी हैं और सहाबा व ताबिओऔन के कुछ 
आसार और वकिआत भी हैं। पहली हदीस वह मश्हूर हदीस है, जो 
हजरत अब्दुल्लाह बिन अब्बास रजियल्लाहु अन्हु से मर्‌वी है कि 
रसूलुल्लाह सलल्‍्लल्लाहु अलैहि व सल्‍लम ने इरशाद फरमाया: 

फ्रमाया कि अल्लाह तआला की अता की हुई दो नेमतें ऐसी हैं 
कि बहुत से लोग उनके बारे में धोखे में पड़े हुए हैं, उनमें से एक 
सेहत और तन्‍्दुरुस्ती की नेमत है, औ दूसरी फ्रागत और फुर्सत की 
नेमत है। ये दो नेमतें ऐसी हैं कि जब तक ये नेमतें हासिल रहती हैं 
उस वक़्त तक इन्सान धोखे में पड़ा रहता है कि ये नेमतें हमेशा बाकी 
रहेंगी, चुनांचे जब तक तन्दुरुस्ती का जमाना है, उस वक्‍त यह ख्याल 
भी नहीं आता कि कभी बीमारी आयेगी | या फरागत का जमाना है, उस 
वक्‍त यह र्याल भी नहीं आता कि कभी मस्रूफियत इतनी ज्यादा हो 
जायेगी। इसलिये जब अल्लाह तआला सेहत अता फरमा देते हैं या 
फ्रागत अता फरमा देते हैं वह धोखे में अपना वक्त गुज़ारता रहता है, 
और अच्छे कामों को टलाता रहता है, और यह सोचता रहता है कि 
अभी तो बहुत वक़्त पड़ा है, और इसका नतीजा यह होता है कि अपनी 
इस्लाह से महरूम रहता है। सरकारे दो आलम सलल्‍्लल्लाहु अलैहि व 
सलल्‍लम फरमा रहे हैं कि इन नेमतों की उसी वक़्त कृदर पहचान लो 
जब ये हासिल हों | द 

सेहत की कुद्र कर लो 

यह सेहत की नेमत जो इस वक्‍त हासिल है, क्या मालूम कि कब 

तक यह हासिल रहेंगी, कुछ पता नहीं कि किस वक्त बीमारी आ जाये, 
और कैसी बीमारी आ जाये, इसलिये नेकी और ख़ैर के काम को, और 
अपनी इस्लाह के काम को, अल्लाह तआ॥ला की तरफ रुजू के काम 

को, आख़िरत की फिक्र को इसी ज़माने के अन्दर इख्तियार कर लो, 
क्या पता फिर मौका मिले या न मिले। 

अरे जब यह बीमारी आती है तो पहले नोटिस देकर नहीं आती | 
अल्लाह तआला बचाए। अच्छा ख़ासा भला तन्‍्दुरुसत इन्सान है मगर 
बैठे बैठे किसी बीमारी का हमला हो गया। और अब चलने फिरने की 
भी ताकृत नहीं, इसलिये यह जमाना टला कर न गुज़ारो, बल्कि जो 
नेक काम करना है, वह कर गुज़रो, यह सेहत अल्लाह तआला ने 
इसलिये अता फ्रमाई है कि इसको उस आलम के लिये इस्तेमाल करो 
जो मरने के बाद आने वाला है, लेकिन अगर तुमने इस सेहत को गंवा 
दिया और बीमारी आ गयी, तो फिर उमर भर सर पकड़ कर रोओगे | 
और हस्रत और अफ़्सोस में मुब्तला रहोगे कि काश! उस सेहत के 
आलम में कुछ काम कर लिया होता, लेकिन उस वक्‍त हस्रत और 
अफ़्सोस करने से कुछ हासिल न होगा, इसलिये इन नेमतों की कुद्र 
करो। 


सिर्फ एक हदीस पर अमल 

, यह हदीस जो नबी-ए-करीम सलल्‍्लल्लाहु अलैहि व सल्‍लम ने 
इरशाद फरमाई है, यह “जवामिउल कलिम” में से है, और ग़ालिबन 
इमाम अबू दाऊद रह्मतुल्लाहि अलैहि का कौल है कि चन्द हदीसें 
ऐसी हैं कि अगर इन्सान सिर्फ चन्द हदीसों पर अमल कर ले तो 
उसकी आखिरत की नजात के लिये काफी है, उनमें से एक हदीस यह 
भी है, इसी वजह से हजरत अब्दुल्लाह बिन मुबारक रह्मतुल्लाहि 
अलैहि ने अपनी किताब इस हदीस से शुरू फुरमाई है, और इमाम 
बुखारी रह्मतुल्लाहि अलैहि ने भी अपनी किताब बुख़ारी शरीफ में 
“किताबुर्रकाक” को इसी हदीस से शुरू फरमाया है, इसलिये कि इस 
हदीस के ज़रिये हुज़्रे अक्दस सलल्‍्लल्लाहु अलैहि व सल्‍्लम हमें पहले 
से तंबीह फरमा रहे हैं। बाद में तंबीह तो खुद हो जाती है, लेकिन वह 
. तंबीह उस वक्‍त होती है जब तलाफी का कोई रास्ता नहीं होता । 


इसलिये नबी-ए-करीम सलल्‍्लल्लाहु अलैहि व सलल्‍लम जो हम पर मां 

बाप से ज़्यादा शफीक॒ हैं, और हमारी नफ़्सियात और रगों से वाकिफ 
हैं वह फरमा रहे हैं कि देखो, इस वक्‍त जो तुम्हें सेहत और फरागत 
का जो आलम मयस्सर है फिर बाद में रहे या न रहे, इससे पहले कि 
हस्र्त का वक्‍त आ जाये, इसको काम में लगा लो। 


“अभी तो जवान हैं” शैतानी धोखा है 

कि _नफ़्स” इन्सान को धोखा देता रहता है कि मियां, अभी तो 
जवान हैं, अभी तो बहुत वक्त पड़ा है। हमने देखा ही क्‍या है, अभी तो 
ज़रा मज़े उड़ा लें, फिर जब मौका आयेगा तो उस वक़्त अल्लाह 
तआला की तरफ रुजू करेंगे, और उस वक़्त इस्लाह की फिक्र कर 
लेंगे, अभी क्या रखा है? 

हुज़ूरे अक्दस सलल्‍्लल्लाहु अलैहि व सलल्‍लम फ्रमा रहे हैं कि नफ़्स 
व शैतान के इस धोखे में न आओ, जो कुछ करना है, कर गुज़रो। 
इसलिये कि यह वक़्त जो अल्लाह तआला ने अता फरमाया है, यह 
बड़ी कीमती चीज है, यह बड़ी दौलत है, उमर के यह लम्हात जो इस 
वक्‍त इन्सान को मयस्सर हैं, इसका एक एक लम्हा बड़ा कीमती है, 
इसको बर्बाद और जाया न करो, बल्कि इसको आखिरिरत के लिये 
इस्तेमाल करो | 

क्या हमने इतनी उमर नहीं दी थी? 

कुरआने करीम फरमाता है कि जब इन्सान आख़िरत में अल्लाह 
तआला के पास पहुंचेगा तो अल्लाह तआला से कहेगा कि हमें एक बार 
और दुनिया में भेज दें, हम नेक अमल करेंगे, तो अल्लाह तआला 
जवाब में फरमायेंगे: "े े ड़, 

यानी क्‍या हमने तुमको इतनी उन्नर नहीं दी थी कि अगर उसमें 
कोई शख्स नसीहत हासिल करना चाहता तो नसीहत हासिल कर लेता, 
सिर्फ यह नहीं कि उमर देकर वैसे छोड़ दिया, बल्कि तुम्हारे पास 
डराने पाले, तंबीह करने वाले भेजते रहे। एक लाख चौबीस हज़ार 

सल्लल्लाहु अलैहि व सलल्‍लम को भेजा, और हुजूरे अक्दस सल्लल्लाहु 
अलैहि व सल्‍लम के खुलफा और वारिस तुम्हें मुसलसल झंझोड़ते रहे, 
और तुम्हें गफ़्लत से जंगाते रहे और आकर यह कहते रहे कि खुदा के 
लिये इस वक्‍त को काम में लगा लो | 

डराने वाले कौन हैं? 

डराने वाले” की तफ्सीर मुफस्सिरीन ने मुख्तलिफ फुच्माई है 

बाज़ मुफ्स्सिरीन ने फ्रमाया कि इससे मुराद अंबिया अलैहिमुस्सलाम 
और उनके वारिसीन हैं, जो लोगों को वाज़ व नसीहत करते हैं। और 
बाज़ मुफुस्सिरीन ने फरमाया कि इससे मुराद “सफेद बाल“ हैं यानी 
जब सफेद बाल आ गये तो समझ लो कि अल्लाह तआला की तरफ से 
डराने वाला आ गया, कि अब वक्‍त आने वाला है तैयार हो जाओ, और 
अब भी अपनी पहली जिन्दगी से तौबा कर लो, और अपने हालात की 
इस्लाह कर लो, इसलिये कि “सफेद बाल” आ गये हैं। और बाज़ 
मुफस्सिरीन ने इसकी तफ़्सीर “पोते” से की है “यानी जब किसी का 
पोता पैदा हो जाए, और वह दादा बन जाए, तो वह पोता डराने वाला 
है, इस बात से कि बड़े मियां तुम्हारा वक्‍त आने वाला है, अब हमारे 
लिये जगह ख़ाली करो | 

मौत के फरिश्ते से मुकालमा 

मैंने अपने वालिद माजिंद हजरत मुफ्ती मुहम्मद शफी साहिब 
रह्मतुल्लाहि अलैहि से एक वाकिआ सुना कि किसी शख्स की मौत के 
फरिश्ते से मुलाकात हो गयी। उस शख्स ने मौत के फरिश्ते से 
शिकायत की, कि आपका भी अजीब मामला है दुनिया में किसी को 
पकड़ा जाता है तो दुनिया की अदालतों का कानून यह है कि पहले 
उसके पास नोटिस भेजते हैं कि तुम्हारे खिलाफ यह मुकुद्दमा कायम हो 
गया है, तुम उसकी जवाब देही के लिये तैयारी करो। लेकिन आपका 
मामला बडा अजीब है कि जब चाहते हैं बगैर नोटिस के आ धमकते हैं 
बैठे बिठाये पहुंच गये, और रूह कब्ज कर ली, यह क्या मामला है? 
मौत के फरिश्ते ने जवाब दिया कि मियां! मैं तो इतने नोटिस भेजता हूं 


स्ल्ज्ज्््ज्ज््््््श््ज-् ञझ्न्झ्स्चऑस्च्््स्स््स्डजिसटिओओओलओओटंओओअओथड 

कि दुनिया में कोई इतने नोटिस नहीं भेजता, लेकिन मैं क्या करूं तुम 
मेरे नोटिस का नोटिस नहीं लेंते, उसकी परवाह नहीं करते | अरे! जब 
तुम्हें बुख्बार आता है, वह मेरा नोटिस होता है। जब तुम्हें कोई बीमारी 
आती है वह मेरा नोटिस होता है। जब तुम्हारे सफेद बाल' आते हैं, वह 
मेरा नोटिस होता है, तुम्हारे पोते आते हैं वह मेरा नोटिस होता है। मैं 
तो इतने -नोटिस भेजता हूं कि कोई हद और हिसाब नहीं, मगर तुम 
कान ही नहीं धरते। 
बहर हाल! इसलिये हुज़ूरे अक्दस सल्‍्लल्लाहु अलैहि व सल्‍लम 
फ्रमा रहे हैं कि इसके पहले कि वह हस्रत का वक्‍त आए ख़ुदा के 
लिये अपने आप को संभाल लो, और इस सेहत के वक़्त को, और इस 
फ्रागत के वक्‍त को काम में ले आओ, ख़ुदा जाने कल क्या आलम 
पेश आए | 
जो करना है अभी कर लो 
हमारे हज़रत डाक्टर अब्दुल हई साहिब रह्मतुल्लाहि अलैहि हम 
लोगों को तंबीह करते हुए फरमाते थे कि अल्लाह मियां ने तुम्हें जवानी 
दी है, सेहत दी है, फरागत दी है इसको काम में ले लो, और जो कुछ 
करना है, इस वक्‍त कर लो। इबादतें इस वक्‍त कर लो, अल्लाह का 
जिक्र इस वक्त कर लो, इस वक्त गुनाहों से बच जाओ, फिर जब 
बीमार हो जाओगे, या ज़आफ हो जाओगे, तो उस वक्‍त कुछ बन नहीं 
पड़ेगा, और यह शेर पढ़ा करते थे: | 
अभी तो उनकी आहट पर मैं आंखें खोल देता हूं 
वह कैसा वक्‍त होगा जब न होगा यह भी इम्कान में 
उस वक्‍त अगर दिल भी चाहेगा कि आख़िरत का कुछ सामान कर 
लूं लेकिन उस वक़्त इम्कान में नहीं होगा, कर नहीं सकोगे। 


दो रक्ञ्रत की हस्रत होगी 

रिवायत में है कि एक मर्तबा हजरत अब्दुल्लाह बिन उनर 
रजियल्लाहु अन्हु सफर पर तश्रीफ लेजा रहे थे, रास्ते में एक कब्र को 
देखा तो वहां पर सवारी से उतर गये और उतर कर दो रक्ञ्रत नफिल 

पढ़ी, और फिर सवारी पर सवार होकर आगे रवाना हो गए। साथ में 
जो हज़रात थे, उन्हों ने समझा कि शायद किसी ख़ास आदमी की कब्र 
है, इसलिये यहां उतर कर दो रक्‍्अत पढ़ लीं। चुनांचे उन्हों ने पूछा 
कि हज़रत क्‍या बात है? आंप यहां क्‍यों उतरे? उन्हों ने जवाब दिया 
कि बात असल में यह है कि जब मैं यहां से गुज़रा तो मेरे दिल में 
स्याल आया कि जो लोग बब्रों में पहुंच चुके हैं, उनका अमल ख़त्म हो 
चुका है, और जैसा कि हदीस शरीफ में है कि ये लोग कब्रों के अन्दर 
इस बात की हस्रत करते हैं कि काश हमें इतना मौका मिल जाए कि 
, हम दो रकक्‍्छतें और पढ़ लें और हमारी नेकियों में और हमारे आमाल में 
दो रक्‍्ञ्त नफिल का और इजाफा हो जाए। लेकिन इस हस्रत के 
बावजूद उनके पास नफिल पढ़ने का मौका नहीं होता, तो मुझे ख्याल 
आया कि अल्लाह तआला ने मुझे यह मौका दे रखा है, इसलिये चलो 
मैं जल्दी से दो रक्ञ्त नफिल पढ़ लूं। इसलिये फरमाते हैं कि वे 
अपने एक एक लम्हे को इस तरह काम में लाते हैं। 

नेकियों से अमल की तराजू भर लो 

ये वक्‍त के लम्हात बड़े कीमती हैं, इसी वास्ते कहा गया है कि 
मौत की तमन्ना न करो, इसलिये कि क्‍या मालूम कि मौत के बाद क्‍या 
होने वाला है। 

अरे जो कुछ फुर्सत और मोहलत अल्लाह तआला ने अता फरमा 
रखी है, सब कुछ इसी में होना है, आगे जाके कुछ नहीं होगा, इसलिये 
इस दुनिया में जो लम्हात अल्लाह तआला ने अता फरमाये हैं, इसको 


गनीमत समझो, और इसको काम में ले लो। जैसे एक लम्हे में आर 


एक मर्तबा सुब्हानल्लाह कह दो, हदीस शरीफ में आता है कि एक 
मर्तबा सुब्हानल्लाह पढ़ने से अमल की तराज़ू का आधा पलड़ा भर 
जाता है, और एक मर्तबा “अल्हम्दु लिललाह” कह दिया तो अब अमल 
की तराज़ू का पूरा पलड़ा भर गया। देखिये ये लम्हात कितने कीमती हैं 
लेकिन तुम इनको गंवाते फिर रहे हो, खुदा के लिये इनको इस काम 
में इस्तेमाल करो। . (कुन्ज़ुल उम्माल) 

हाफिज इब्ने हजर और वक्‍त की कद्र 

४ हाफिज इब्ने हजर रहमतुल्लाहि अलैहि बड़े दर्ज के मुहदिसीन में 
से हैं और बुख़ारी शरीफ के शारेह हैं, और इल्म के पहाड़ हैं, अमल के 
जिस मकाम पर अल्लाह तआला ने उनको पहुंचाया था, आज इन्सान 
उस मठाम का तसव्वुर भी नहीं कर सकता। आलिम और मुसन्निफ 
और मुहद्विस के नाम से मश्हूर हैं| उनके हालात में लिखा है कि जिस 
वक्‍त तस्नीफ कर रहे होते तो किताब लिखते लिखते जब कलम का 
क॒त (नोक) ख़राब हो जाता। उस जमाने में लकड़ी के कलम होते थे, 
और बार बार उसका कृत बनाना पड़ता था। तो उसको चाकू से 
दोबारा दुरुस्त करना पड़ता था। और उस में थोड़ा सा वक्‍त लगता तो 
यह वक्‍त भी बेकार गुज़ारना गवारा नहीं था, जितना वक्‍त क॒त लगाने 
में गुज़रता उतनी देर तीसरा कलिमा “सुब्हानल्लाहि वल्हम्दु लिल्लाहि 
वला इला-ह इल्लल्लाहु वललाहु अक्बर” पढ़ते रहते थे। ताकि यह 
वक्‍त भी जाया न जाये | इसलिये कि जो वक़्त तस्नीफ करने में गुज़र 
रहा है वह तो अल्लाह तआला की इबादत ही में गुज़र रहा है। लेकिन 
जो चन्द लम्हात मिले हैं इनको क्‍यों जाया करें। और उनमें तीसरा 
कलिमा पढ़ लें, ताकि ये लम्हे भी बेकार न जाएं। बहर हाल हुज़ूरे 
अक्दस सलल्‍्लल्लाहु अलैहि व सलल्‍लम के इस इरशाद का हासिल यह है 
कि वक़्त की क॒द्र पहचानें | 

हजरत मुफ्ती साहिब और वक्‍त की क॒द्र 

आज हमारे माहौल में सब से ज़्यादा बेकुद्र और बेवक़्अत चीज 
वक्‍त है, इसको जिस तरह चाहा गंवा दिया, गप-शप में गुज़ार दिया, 
या फुज़ूलियात में गुज़ार दिया, या बिला वजह ऐसे काम के अन्दर 
गुज़ार दिया जिसमें न दुनिया का नफा न दीन का नफा। मेरे वालिद 
माजिद हज़रत मुफ्ती साहिब रह्मतुल्लाहि अलैहि फरमाया करते थे कि 
मैं अपने वक्‍त को तौल तौल कर खर्च करता हूँ, ताकि कोई लम्हा 
बेकार न गुज़रे। या दीन के काम में गुज़रे, या दुनिया के काम में 
गुजरे, और दुनिया के काम में भी अगर नियत सही हो तो वह भी 
जे ---८ा--------_--न नमन नम पनम मप्र प्ककपपररपरपननन्‍पपर2रस््््८ 

आख़िर कार दीन ही का काम बन जाता है। और हमें नसीहत करते 
हुए फ्रमाया करते थे कि यह बात तो है ज़रा शर्म की सी, लेकिन तुम्हें 
समझाने के लिये कहता हूं, जब इन्सान बैतुल ख़ला (लैट्रीन) में बैठता 
है, वह वक्‍त ऐसा होता है कि उसमें न तो इन्सान जिक्र कर सकता है, 
इसलिये कि जिक्र करना मना है, और न और कोई काम कर सकता 
है। और मेरी तबीयत ऐसी बन गयी है कि जो वक्त वहां बेकारी में 
गुजरता है, वह बहुत भारी होता है, कि उसमें कोई काम नहीं हो रहा 
है। इसलिये उस वक्‍त के अन्दर बैतुल ख़ला के लोटे को धो लेता हूं. 
ताकि यह वक्‍त भी किसी काम में लग जाए, और ताकि जब बाद में 
कोई दूसरा आदमी आकर उस लोटे को इस्तेमाल करे तो उसको गन्दा 
और बुरा मालूम न हो | क्‍ 

और फरमाया करते थे कि पहले मैं सोच लेता हूं कि फुलां वक्‍त 
में मुझे पांच मिनट मिलेंगे, उस पांच मिनट में क्या काम करना है? या 
खाना खाने के फौरन बाद पढ़ना लिखना मुनासिब नहीं है, बल्कि दस 
मिनट का वकक्‍]षफा' (अंतराल) होना चाहिए, तो मैं पहले से सोच कर 
रखता हूं कि खाने के बाद ये दस मिनट फलां काम में खर्च करने हैं, 
चुनांचे उस वक्‍त में वह काम कर लेता हूं। 

जिन हजरात ने मेरे वालिद माजिद रह्मतुललाहि अलैहि की 
जियारत की है, उन्हों ने देखा होगा कि आप कार के अन्दर सफर भी 
कर रहे हैं और कलम भी चल रहा है। और बल्कि मैंने तो उनको 
रिक्शे के अन्दर सफर के दौरान भी लिखते हुए देखा है, जिसमें झटके 
भी बहुत लगते हैं, और एक जुम्ला बड़े काम का इरशाद फरमाया करते 
थे, जो सब के लिये याद रखने का है। अल्लाह तआला अपनी रह्मत 
से इस पर अमल करने की तौफीक अता फ्रमाये, आमीन। फ्रमाते थे 
कि देखो: 

काम करने का बेह्तरीन गुर 

जिस काम को फुर्सत के इन्तिज़ार में रखा वह टल गया, यानी 
जिसको इस इन्तिज़ार में रखा कि जब फूर्सत मिलेगी तब करेंगे, वह 
नस सन स  व्ल_लव्ंंरनन॥ ाााीड्टथ्ूै!,टःटजःःषओअअअअआ>सयडडड 











टल गया, वह काम फिर नहीं होगा। काम करने का रास्ता यह है कि 
दो कामों के दर्मियान तीसरे काम को जबरदस्ती उसके अन्दर दाख़िल 
कर दो, तो वह काम हो जायेगा। मैं तो अपने वालिद माजिद 
रह्मतुल्लाहि अलैहि का एहसान मन्द हूं, अल्लाह तआला उनके दरजों 
को बुलन्द फ्रमाये, आमीन। आपका फुरमाया हुआ यह जुम्ला हमेशा 
पेशे नज़र रहता है, और आंखों से इस बात का मुशाहदा करता हूं कि 
जिस काम के बारे में यह सोचता हूं कि फुर्सत मिलेगी तो करेंगे, वह 
काम कभी नहीं होता। इसलिये कि ज़माने के हवादिस ऐसे हैं कि फिर 
वे मौका देते ही नहीं। हां जिस काम की इन्सान के दिल में अहमियत 
होती है, इन्सान उस काम को कर ही गुज़रता है, ज़बरदस्ती कर लेता 
है, चाहे वक्‍त मिले या न मिले | 


क्या फिर भी नफ्स सुस्ती करेगा? 

हमारे हज़रत डा० अब्दुल हई साहिब रह्मतुल्लाहि अलैहि फरमाया 
करते थे कि देखो, वक्‍त को काम में लगाने का तरीका सुन लो, जैसे 
तुम्हें यह ख्याल हुआ कि फूुलां वक्‍षत में तिलावत करेंगे, या नफिल 
नमाज पढ़ेंगे, लेकिन वह वक्‍त जब आया तो अब तबीयत में सुस्ती हो 
रही है, और उठने को दिल नहीं चाह रहा है। तो ऐसे वक्‍त में अपने 
नफ्स की ज़रा तर्बियतु किया करो, और उस नफ़्स से कहो कि अच्छा 
इस वक्त तो तुम्हें सुस्ती हो रही है, और बिस्तर से उठने को दिल 
नहीं चाह रहा है, लेकिन यह बताओ कि अगर इस वक़्त राष्ट्रपति की 
तरफ से यह पैग़ाम आ जाए कि हम तुम्हें बहुत बड़ा इनाम, या बहुत 
बड़ा मन्सब या बहुत बड़ा ओहदा, या बहुत बड़ी नौकरी देना चाहते हैं। 
इसलिये तुम इस वक्‍त फौरन हमारे पास चले आओ। बताओ क्‍या उस 
वक्‍त भी सुस्ती रहेगी? और क्या तुम यह जवाब दोगे कि मैं इस वक्‍त 
नहीं आ सकता, इस वक्त तो मुझे नींद आ रही है | कोई भी इन्सान 
जिसमें जरा भी अक्ल व होश है, बादशाह का यह पैगाम सुन कर 


उसकी सारी सुस्ती व काहिली और नींद दूर हो जायेगी, और खुशी के 


मारे फौरन उस इनाम को लेने के लिये भाग खड़ा होगा, कि मुझे 

इतना बड़ा इनाम मिलने वाला है। 

इसलिये अगर उस वक्त यह नफ़्स इस इनाम के हासिल करने के 
लिये भाग पड़ेगा तो इससे मालूम हुआ कि हकीकत में उठने से कोई 
उज्र नहीं है, अगर हकीकत में वाकिअतन उठने में कोई उज़् होता तो 
उस वक्‍त न जाते, और बल्कि बिस्तर पर पड़े रहते। इसलिये यह 
तसव्वुर करो कि दुनिया का एक बादशाह जो बिल्कुल आजिज, दर 
आजिज, दर आजिज है, वह अगर तुम्हें एक ओहदे के लिए बुला रहा 
है तो उसके लिए इतना भाग रहे हो, लेकिन वह अहकमुल हाकिमीन, 
जिसके कब्जे व कुदरत में पूरी कायनात है, देने वाला वह है, छीनने 
वाला वह है, उसकी तरफ से बुलावा आ रहा है, तो तुम उसके दरबार 
में हाज़िर होने में सुस्ती कर रहे हो? इस तसव्बुर से इन्शा-अल्लाह 
हिम्मत पैदा होगी, और वक्‍त जो बेकार जा रहा है, वह इन्शा-अल्लाह 
काम में लग जायेगा। 

शहवानी ख्यालात का इलाज 

हजरत डाक्टर साहिब रहमतुल्लाहि अलैहि एक मर्तबा फ्रमाने लगे 
कि ये जो गुनाह के दाईये और तकाजे पैदा होते हैं। इनका इलाज 
इस तरह करो कि जब दिल में यह सख्त तकाज़ा पैदा हो कि इस 
निगाह को गलत जगह पर इस्तेमाल करके लज़्जत हासिल करू, तो 
उस वक्‍त ज़रा सा यह तसब्वुर करो कि अगर मेरे वालिद मुझे इस 
हालत में देख लें, क्या फिर भी मैं यह हर्कत जारी रखूंगा? या अगर 
मुझे यह मालूम हो कि मेरे शैख मुझे इस हालत में देख रहे हैं, तो क्या 
फिर भी यह काम जारी रखूगाश या मुझे पता हो कि मेरी औलाद मेरी 
इस हर्कत को देख रही है तो क्या फिर भी यह काम जारी रखूगा? 
जाहिर है कि अगर इनमें से कोई भी मेरी इस हर्कत को देख रहा 
होगा तो मैं अपनी नज़र नीची कर लूगा। और यह काम नहीं करूंगा, 
चाहे दिल में कितना ही शदीद तकाज़ः पैदा क्यों न हो। 

फिर यह तसब्वुर करो कि इन लोंगों के देखने से मेरी दुनिया व 
आखिरत में कोई फर्क नहीं पड़ता। लेकिन मेरी इस हालत को जी 

अह्कमुल हाकिमीन देख रहा है उसकी परवाह मुझे क्‍यों न हो, इसलिये 
कि वह मुझे इस पर सज़ा भी दे सकता है। इस ख्याल और तसव्वुर 
की हह बक॑त से उम्मीद है कि अल्लाह तआला इस गुनाह से मह्फूज 
गे। 

तुम्हारी जिन्दगी की फिल्‍म चला दी जाए तो? 

हजरत डाक्टर साहिब रहमतुल्लाहि अलैहि की एक बात और याद 
आ गयी फरमाते थे कि ज़रा इस बात का तसव्वुर करो कि अगर 
अल्लाह तआला आख़िरत में तुम से यों फरमायें कि: अच्छा अगर तुम्हें 
जहन्नम से डर लग रहा है, तो चलो हम॑ तुम्हें जहन्नम से बचा लेंगे, 
लेकिन इसके लिये एक शर्त है, वह यह कि हम एक यह काम करेंगे 
कि तुम्हारी पूरी जिन्दगी जो बचपन से जवानी और बुढ़ापे तक और 
मरने तक तुमने गुज़ारी है। उसकी हम फिल्म चलायेंगे और उस फिल्म 
के देखने वालों में तुम्हारा बाप होगा, तुम्हारी मां होगी, बहन भाई होंगे, 
तुम्हारी औलाद होगी, तुम्हारे शागिर्द होंगे, तुम्हारे उस्ताद होंगे, तुम्हारे 
दोस्त व अहबाब होंगे। और उस फिल्म के अन्दर तुम्हारी पूरी ज़िन्दगी 
का नक्शा सामने कर दिया जायेगा, अगर तुम्हें यह बात मन्ज़ूर हो तो 
फिर तुम्हें जहन्नम से बचा लिया जायेगा। 

इसके बाद हज़रत फरमाते थे कि ऐसे मौके पर आदमी शायद 
आग के अज़ाब को गवारा कर लेगा, मगर इस बात को गवारा नहीं 
करेगा कि इन तमाम लोगों के सामने मेरी जिन्दगी का नक्शा आ 
जाए.--.--इसलिये जब अपने मां बाप, दोस्त अहबाब, अजीज व अकारिब 
और मख्लूक्‌ के सामने अपनी जिन्दगी के हालात का आना गवारा नहीं 
तो फिर इन हालात का अल्लाह तआला के सामने आना कैसे गवारा 
कर लोगे? इसको जरा सोच लिया करो | 

कल पर मत टालो 

बहर हाल, यह हदीस जो हुज़ूरे अक़्दस सल्‍्लल्लाहु अलैहि व 
संल्लम तने इरशाद फरमाई यह बड़े काम की बात है, और दिल पर 
नक़्श करने के काबिल है कि उमर का एक एक लम्हा बड़ा कीमती है, 

जो वक़्त इस वक़्त मिला हुआ है, इसको टलाओ नहीं। और यह जो 
इन्सान सोचता है कि अच्छा यह काम कल करेंगे, वह कल फिर आती 
नहीं, जो काम करना है, वह अभी और आज ही शुरू कर दो, बिला 
ताख़ीर शुरू कर दो। क्‍या पता कल आए या न आए, क्या पता कि 
कल को यह जज़्बा मौजूद रहे या न रहे, क्या पता कि कल को हालात 
साजगार रहें या न रहें, क्या पता कि कल को क॒दरत रहे या न रहे 
और क्‍या पता कि कल को जिन्दगी रहे या न रहे | इसलिये कुरआने 
करीम में फ्रमाया कि 

यानी अपने परवरदिगार की मगफिरत की तरफ जल्दी दौड़ो, देर 
न करो, और उस जन्नत की तरफ दौड़ो जिसकी चौड़ाई सारे आसमान 
और जमीन है । 

नेक काम में जल्द बाजी पसन्दीदा है 

जल्द बाजी वैसे तो कोई अच्छी बात नहीं, लेकिन नेकी के काम में 
जल्‍दी करना और जिस नेकी का ख्याल दिल में पैदा हुआ है, उस 
नेकी को कर गुज़रना, यह अच्छी बात है। और “मुसारअत” के मायने 
हैं कि एक दूसरे से आगे बढ़ने की कोशिश करो, रेस करो, मुकाबला 
करो, अगर दूसरा आगे बढ़ रहा है तो मैं उससे और आगे बढ़ जाऊं। 
और इसी काम के लिये अल्लाह तआला ने हमें यह वक़्त अता फरमाया 
है, इस हदीस को अल्लाह तअला हमारे दिलों में उतार दे, और इस 
पर अमल करने की तौफीक अता फ्रमा दे, आमीन। आज हम लोगों ने 
अपने आपको गफ्लत और बे फिक्री में मुब्लला किया हुआ है, चौबीस 
घन्टे के सोच विचार में आख़िरत की फिक्र और आख़िरत का ध्यान 
बहुत कम आता है। ग़फ़्लत में बढ़ते चले जा रहे हैं। इस मज़्मून को 
हुजूरे अक्दस सलल्‍्लल्लाहु अलैहि व सल्‍लम श्र इस तरह इर्शाद फरमाया 
किः 

पांच चीजों को गनीमत समझो 

उमर बिन मैमून औदी रजियल्लाहु अन्हु रिवायत करते हैं कि आं 
हजरत सल्लल्लाहु अलैहि व सल्‍लम ने एक साहिब को नसीहत करते 
हुए फरमाया कि पांच चीज़ों को पांच चीज़ों से पहले गनीमत समझो | 
बुढ़ापे से पहले जवानी को गनीमत समझो, और बीमारी से पहले सेहत 
को गनीमत समझो, और मालदारी को मुहताजी से पहले ग़नीमत 
समझो, और फुर्सत को मश्गूली से पहले गनीमत समझो, और अपनी 
जिन्दगी को मौत से पहले ग्रनीमत समझो | 

जवानी की क॒द्र कर लो 

मतलब यह है कि ये पांचों ऐसी हैं कि इनका खात्मा होने वाला है 
इस वक़्त जवानी है, लेकिन जवानी के बाद बुढ़ापा आने वाला है, यह 
जवानी हमेशां बाकी रहने वाली नहीं है, बल्कि या तो इसके बाद 
बुढ़ापा आयेगा, या मौत आयेगी, तीसरा कोई रास्ता नहीं है। इसलिये 
उस बुढ़ापे से पहले इस जवानी को ग़नीमत समझो। यह कुव्वत और 
तवानाई और सेहत अल्लाह तआला ने इस वक्‍त अता फरमाई है, 
इसको ग्रनीमत समझ कर अच्छे काम में लगा लो, बुढ़ापे में तो यह 
हाल हो जाता है कि न मुंह में दांत और न पेट में आंत, उस वक्‍त 
क्या करोगे जब हाथ पांव नहीं हिला सकोगे, शैख्व सादी रह्मतुल्लाहि 
अलैहि फरमाते हैं किः 

वक्‍ते पीरी गर्गे जालिम मी श-वद प्रहेजगार 
दर जवानी तौबा कर्‌-दन शेवा-ए-पैगम्बरी 

यानी बुढ़ापे में तो ज़ालिम भेड़िया भी प्रहेज़गार बन जाता है। 

क्यों? इसलिये कि खा ही नहीं सकता, ताकत ही न रही, अब किस को 

खायेगा। अरे जवानी में तौबा करना पैगम्बरों का शेवा है, इसलिये 
फरमाया कि बुढ़ापे से पहले जवानी को ग़नीमत समझो | 


सेहत, मालदारी और फूर्सत की क॒द्र करो 

इस वक्‍त सेहत है, लेकिन याद रखो, कोई इन्सान दुनिया के 
अन्दर ऐसा नहीं है कि सेहत के बाद उसको बीमारी न आए। बीमारी 
जरूर आयेगी, लेकिन पता नहीं कब आ जाए। इसलिये उससे पहले 
मौजूदा सेहत को गनीमत समझ लो | 

और इस वक़्त अल्लाह तआला ने माली फ्राग़त और मालदारी 
अता फ्रमाई है। कुछ पता नहीं कि यह कब तक की है, कितने लोग 
ऐसे हैं जिनके हालात बदल गये हैं, अच्छे ख़ासे अमीर कबीर थे, मगर 
अब फकीर हो गए। खुदा जाने कब क्‍या हाल पेश आ जाए, उस वक्त 
के आने से पहले इस मालदारी को ग़नीमत समझो और इसको अपनी 
आख़िरत संवारने के लिये इस्तेमाल कर लो | 

और अपनी फुर्सत को मुश्गूली से पहले ग़नीमत समझो, यानी 
फूर्सत के जो लम्हे अल्लाह तआला ने अता फरमाये हैं। यह मत समझो 
कि ये हमेशा बाकी रहेंगे, कभी न कभी मश्गूली ज़रूर आयेगी। इसलिये 
इस फुर्सत को सही काम में लगा लो। और ज़िन्दगी को मौत से पहले 
गनीमत समझो | 

सुबह को ये दुआयें कर लो 

और इस जिन्दगी के वक्‍तों को काम में लेने का तरीका यह है कि 
अपनी सुबह से शाम तक की ज़िन्दगी का 'निज़ामुल्ञ औकात” (टाइम 
टेबल) बनाओ, और इसका जायजा लो कि मैं क्‍या क्‍या कर रहा हूं, 
और अच्छे आमाल के अन्दर कया इज़ाफ़ा कर सकता हू उनका इजाफा 
करो | और मैं किन किन गुनाहों के अन्दर मुब्तला हूं उनको छोड़ो, और 
सुबह को नमाज़ पढ़ के यह दुआ मांगा करो कि या अल्लाह यह दिन 
आने वाला है मैं बाहर निकलूंगा, ख़ुदा जाने क्या हालात पेश आयें। या 
अल्लाह मैं इसका इरादा कर रहा हूं कि आज के दिन को आख़िरत के 
लिये जखीरा लिये छाख़ीरा बनाऊंगा, ऐं अल्लाह मुझे इसकी मे टन ऐ अल्लाह मुझे इसकी तौफीक अता फरमा। 

हुज़ूरे अक़्द्स सल्‍्लल्लाहु अलैहि व सल्‍लम सुबह के वक़्त दुआयें मांगा 
करते थे। उन दुआओं को याद कर लेना चाहिये, और सुबह को वे 
दुआयें ज़रूर मांगनी चाहियें, चुनांचे आप दुआ फ्रमाते 
४५५७० (५ (६ ०५७५ | ५५ ८3३) 3 (0० ७ ४(६.. (.3| (6 
(००2५४ ७३००) ०५०५ ०) ७५३: 3५ (५3.० )-४ ८० 
०५७३५ ५६), ५ ०,३०५ ०,००५ ५०:७५ (32 |3५ ,2७ 2६. (0 4(॥ 
(५५ 3 ५॥७५०)) 

यानी ऐ अल्लाह! मैं आपसे आज के दिन की भलाई और इसके 
बाद की भलाई का तालिब हूं। ऐ अल्लाह! मैं आज के दिन में जो 
बुराई है और इसके बाद की बुराई और शर से आपकी पनाह मांगता 
हूं। 

ऐ अल्लाह! मैं आजके दिन की रबैर और फुतह और कामयाबी और 
नूर और बरकत और हिदायत का आप से तालिब हूं।” 

हुज़ूरे अक्दस सलल्‍लल्लाहु अलैहि व सललम ऐसी ऐसी दुआयें बता 
गये कि दीन व दुनिया की कोई हाजत नहीं छोड़ी, जिसको ये दुआयें 
याद हों, वह सुबह के वक़्त इन दुआओं को पढ़ ले। और जिसको यह 
दुआयें यांद न हों, वह उर्दू में अल्लाह तआला से यह दुआ कर ले कि 
या अल्लाह, यह दिन शुरू कर रहा हूं, और यह इरादा कर रहा हूं कि 
इस दिन के चौबीस घन्‍्टों को सही इस्तेमाल करूंगा, गलत इस्तेमाल 
और बे-फायदा जाया करने से बचाऊंगा, मैं तो इरादा कर रहा हूं, 
लेकिन या अल्लाह मैं क्या और मेरा इरादा क्या, मेरा अज़्म क्‍या। मेरी 
हिम्मत और मेरे हौसले की क्‍या हकीकत है, अज़्म देने वाले भी आप 
हैं, हिम्मत देने वाले भी आप हैं, हौसला-देने वाले भी आप हैं। आप ही 
अपने फज़्ल से मुझे ऐसे रास्ते पर लगा दीजिये, ऐसे हालात पैदा 
फ्रमा दीजिये कि मैं इस दिन के चौबीस घन्टों को आप की मर्जी के 
मुताबिक ख़र्च कर दूं, बस सुबह उठ कर रोजाना यह दुआ मांग लिया 
करो, इन्शा-अल्लाह इसकी बर्कत से अल्लाह तआला उस दिन के 
वक्‍तों को जाया होने से बचा लेंगे। 





ध्च्््च््््य्््खख्ख्य्न््स्ल््ल््च्श्य्य्य््््ल्न्ल्ल््प्स्ल्न्ल्ल्ज््ल्बलअखख््स्स्सअस््टड्स्थ्श्धथसरिधय्स्ष्कस्प्स्स्स्ल्ल््स्ल्स्लल्स्सम्स्नस्न् 
ट्ज 





न इस्लाही खुतबात जिल्द(4) स्वर 


आगे हज़रत अब्दुल्लाह बिन उबारक रह्मतुल्लाहि अलैहि हजरत 
हसन बसरी रह्मतुल्लाहि अलैहि के दो कौल नकल फरमाते हैं: 


#५> (६ (9 ०६ ,॥| :(३४५ ९ 4॥| (+४ 0॥ अब मर | 
ह ०.+/०५॥ ५०७) (ड+ ५६५ ७.५० ह्</ 

८४०३)२ ४६ “३१०० ॥ ०८० 0४ ४३४५ (९ 4॥| | सा हे 
/४॥ ६. ४|, ५,.॥ ७ ०... ।.९ ८ ७ ००५ ४५६ «९, | ०७; ०... ५ 
' (39.03:०॥..७ "/५.॥ ७०४, ८ ७५६: 

हजरत हसन बसरी रह्मतुल्लाहि अलैहि 
हज़रत हसन बसरी रहमतुल्लाहि अलैहि बड़े दर्जे के ताबिओन में 
से हैं, और हमारे मशाइख़ और तरीकृत के जितने सिलसिले हैं उन 
सब की इन्तिहा हज़रत हसन बसरी रह्मतुल्लाहि अलैहि पर होती है। 
यानी शुरूआत हुजूरे अक्दस सल्लल्लाहु अलैहि व सल्‍लम से हुई, 
उसके बाद हज़रत अली रज़ियल्लाहु अन्हु हैं, और उनके बाद हजरत 
हसन बसरी रहमतुल्लाहि अलैहि हैं। चुनांचे जो हज़रात शजरा पढ़ते हैं 
उनको मालूम होगा कि उसमें हज़रत हसन बसरी रहमतुल्लाहि अलैहि 
का नाम भी आता है, इस तरह हम सब उनके एह्सान मन्द हैं, हम 
सब की गर्दनें उनक॑ एहसान से झुकी हुई हैं, इसलिये कि हम को 
अल्लाह तआला ने जो कुछ अता फरमाया है, वह उन्हीं बुजुर्गों के 
वास्ते से अता फ्रमाया है। बहर हाल! यह बड़े दर्जे के औलिया- 
अल्लाह में से हैं। 

वक्‍त सोने चांदी से ज्यादा कीमती है 

हज़रत अब्दुल्लाह बिन मुबारक रह्मतुल्लाहि अलैेहि हे ने यहां उनके 
दो कौल नकल किये हैं, पहले कौल में वह फरमाते हैं कि मैंने ऐसे 
लोगों को पाया है। “लोगों” से मुराद सहाबा-ए-किराम हैं। इसलिये 
कि यह ख़ुद ताबिञन में से हैं, इसलिये उनके असातिज़ा हुजूरे अक़्दस 
सल्लल्लाहु अलैहि व सल्‍लम के सहाबा थे, फरमाते हैं कि मैंने हि उन 
लोगों पाया है और उन लोगों की सोहबत उठाई है जिनका अपने ला आम नि 

के लम्हात और औकात पर बुख़्ल सोने चांदी के दराहिम और दीनार 
से कहीं ज़्यादा था। यानी जिस तरह आम आदमी की तबीयत सोने 
चांदी की तरफ माइल होती है। और उसको हासिल करने का शौक 
होता है। और अगर किसी के पास सोना चांदी आ जाए, तो वह उसको 
बड़ी हिफाज़त से रखता है। और उसको बे जगह रखने से प्रहेज 
करता है। ताकि कहीं चोरी न हो जाए, या जाया न हो जाए, इस तरह 
ये वे लोग थे जो सोने चांदी से कहीं ज्यादा अपनी उमर के लम्हात की 
हिफाज़त करते थे, इसलिये कि ज़िन्दगी का एक लम्हा सोने चांदी की 
अश्रफियों से कहीं ज़्यादा कीमती है, कहीं. ऐसा न हो कि उमर का 
कोई लम्हा किसी बेकार काम में, या ना जायज काम में, या गलत काम 
में खर्च हो जाए। वे लोग वक्‍त की क॒द्र व कीमत को पहचानते थे कि 
उमर के जो लम्हे अल्लाह तआला ने अता फरमाये हैं, यह बड़ी अज़ीम 
नेमत है कि इसकी कोई हद व हिसाब नहीं, और यह नेमत कब तक 
हासिल रहेगी? इसके बारे हमें कुछ मालूम नहीं। इसलिये इसको ख़र्च 
करने में बड़ी एह्वितयात से काम लेते थे। 

दो रक्‍्ञअत नफिल की कद्र 

एक मर्तबा हुज़्रे अक्दस सलल्‍लल्लाहु अलैहि व सल्‍लम एक कब्र के 
पास से गुज़र रहे थे। तो उस वक्‍त सहाबा जो साथ थे उनसे खिताब 
करते हुए फरमाया कि यह जो दो रक्‍्ञत नफिल कभी जल्दी जल्दी में 
तुम पढ़ लेते हो, और उनको तुम मामूली समझते हो। लेकिन यह 
शख्स जो कब्र में लेटा हुआ है इसक॑ नजदीक दो रक्‍्ञत नफिल सारी 
दुनिया और जो कुछ इसमें है से बेहतर हैं। इसलिये कि यह कुब्र वाला 
शख्स इस बात पर हस्रत कर रहा है कि काश मुझे जिन्दगी में दो 
मिनट और मिल जाते तो मैं उसमें दो रक्शत नफिल और पढ़ लेता। 


और अपने नामा-ए-आमाल में इज़ाफा कर लेता। 


मक्बरे से आवाज आ रही है 
हमारे वालिद माजिद हजरत मुफ्ती मुहम्मद शफी साहिब 


रह्मतुल्लाहि अलैहि की कही हुई एक नज़म पढ़ने के काबिल है। जो 

असल में हज़रत अली रजियल्लाहु अन्हु के कलाम से निकाली हुई है। 
उस नज़म का उन्वान है, “मक्बरे की आवाज़" जैसा कि एक शायराना 
ख्याल होता है कि एक कुब्र के पास से गुज़र रहे हैं, तो वह कब्र वाला 
गुजरने वाले को आवाज़ दे रहा है। चुनांचे वह न॒ज़॒म इस तरह शुरू 
की है: 

मकबरे पर गुजरने वाले सुन 

ठेहर हम पर गुजरने वाले सुन 


हम भी एक दिन जमीन पर॑ चलते थे 
बातों बातें में हम मचलते थे 

यह कह कर उसने जबाने हाल से अपनी दास्तान सुनाई कि हम 
भी इस दुनिया के एक फर्द थे। तुम्हारी तरह खाते पीते थे। लेकिन - 
सारी जिन्दगी में हमने जो कुछ कमाया, उसमें से एक जर्रा भी हमारे 
साथ नहीं आया। और अल्लाह के फज़्ल व करम से जो कुछ नेक 
अमल करने की तौफीक हो गयी थी, वह तो साथ आ गया, लेकिन 
बाकी कोई चीज़ साथ न आई | इसलिये वह गुज़रने वाले को नसीहत 
. कर रहा है कि आज हमारा यह हाल है कि हम फातिहा को तरस्ते हैं 
कि कोई अल्लाह का. बन्दा आकर हम पर फातिहा पढ़ कर उसका 
सावाब हमें पहुंचा दे, और ऐ गुज़रभे वाले, तुझे अभी तक जिन्दगी के 
ये लम्हे मयस्सर हैं जिन्हें हम तरस रहे हैं। 

सिर्फ “अमल” साथ जायेगा 

नबी-ए-करीम सलल्‍्लल्लाहु अलैहि व सल्‍लम के.समझाने के क्या 
अजीब व गरीब अन्दाज़ हैं। किस किस तरीके से अपनी उम्मत को 
समझाया है। एक हदीस में हुज़ूरे अक्दस सल्‍्लल्लाहु अलैहि व सल्‍लम 
ने फरमाया कि जब मुर्दे को कब्रिस्तान ले जाया जाता है तो तीन चीजें 
उसके साथ जाती हैं। एक उसके अज़ीज़ व क्रीबी और रिश्तेदार, जो 
उसको छोड़ने के लिये कब्रिस्तान तक जाते हैं। दूसरे उसका माल, 
रन न+नस से “->४-+--<------ पता क न पपप८-----८-पा---पपप८-८-८८ा---पतपप८पपर८पर८प 


ब्च्य्ड्इस्लाही खुतबात जिल्द(4) 55-55 
चीजें, यानी रिश्तेदार और माल कब्र तक उसको पहुंचाने के बाद वापस 
आ जाते हैं। लेकिन आगे जो चीज़ उसके साथ जाती है, वहं सिर्फ 
उसका अमल है| (बुखारी शरीफ) 

किसी ने खूब कहा है: क्‍ 

शुक्रिया ऐ कुब्र तक पहुंचाने वालो शुक्रिया 
. अब अकेले ही चले ज़ायेंगे इस मन्जिल से हम 

वहा कोई नहीं जायेगा। बहर हाल! उस ' 'मकबरे की आवाज" में 
हज़रत अली रज़ियल्लाहु अन्हु ने यह सबक दिया कि जब भी किसी 
कब्र के पास से गुज़रो, ज़रा सी देरे के लिये यह सोच लिया करो कि 
यह भी हमारी तरह एक इन्सान था। और हमारी तरह इसको भी 
जिन्दगी मयस्सर थी। इसका भी माल था, दौलत थी। इसके भी अजीज 
व रिश्तेदार थे। इसके भी चाहने वाले थे। इसकी भी ख्वहिशात थीं। 
इसके भी जज़्बात थे। मगर आज वे सब रुख्सत हो चुकीं, हां अगर 
कोई चीज़ इसके साथ है। तो वह सिर्फ इसका अमल है। और अब यह 
चन्द लम्हों को तरस रहा है कि अगर चन्द लम्हे मुझे मिल जायें तो मैं 
अपनी नेकियों में इजाफा कर लूं। 

मौत की तमन्ना मत करो 

इसलिये नबी-ए-करीम सल्लल्लाहु अलैहि व सलल्‍लम ने फरमाया 
कि कभी मौत की तमन्ना न करो, चाहे तुम कितनी ही मुसीबतों और 
तक्लीफों में हो, उस वक़्त भी यह दुआ न करो कि या अल्लाह! मुझे 
मौत दे दे। इसलिये कि अगरचे तुम तक्‍्लीफों में घिरे हुए हो, लेकिन 
उमर के ये लम्हे जो इस वक्‍त मयर्सर हैं, इनमें पता नहीं कि किस 
. वक्‍त किस नेकी की तौफीक हो जाए। और फिर उस नेकी के बदले 
अल्लाह तआला के यहां बेड़ा पार हो जाए। इसलिये कभी मौत की 
तमन्‍ना न करो। बल्कि अल्लाह तआल। से आफियत मांगे यह दुआ 
करो कि या अल्लाह, आपने ज़िन्दगी के जी लम्हे अता फ्रमाए हैं, 
इनको नेक कामों में और अपनी रिज़ा के कामों में खर्च फरमा दे। 

हजरत मियां साहिब का कश्फ्‌ 
हज़रत मियां सय्यद असग़र हुसैन साहिब रह्मतुल्लाहि अलैहि मेरे 
वालिद माजिद रह्मतुल्लाहि अलैहि के उस्ताजों में से थे। और बड़े 
ऊंचे दर्जे के औलिया-अल्लाह में से थे, और साहिबे कश्फ व करामत 
बुजुर्ग थे, मेरे उस्ताज़ मौलाना फज़्ल मुहम्मद साहिब मद्दज़िल्‍्ल-हुम 
सवात में हैं। अल्लाह तआला उनको आफियत के साथ सलामत रखे, 
आमीन। उन्हों ने खुद अपना वाकिआ सुनाया कि एक मर्तबा हज़रत 
मियां साहिब रह्मतुल्लाहि अलैहि हज से वापस ततश्रीफ लाए, हम उस 
वक़्त तालिब इल्म थे, और दारुल उलूम देवबन्द में पढ़ते थे। तालिब 
इल्मों में से एक तालिब इल्म ने कहा, मियां साहिब हज करके आये -हैं 
चलो उनके यहां चल कर खजूर खायेंगे। गोया कि उसने हज़रत मियां 
साहिब के पास जाने की वजह यह बयान की कि वहां खजूर मिलेंगी। 
हमें यह बात बुरी तो लगी कि यह तालिब इल्म मियां साहिब के पास 
सिर्फ खजूर खाने के लिये जाना चाहता है, हालांकि वह इतने बड़े 
बुजुर्ग हैं और हज करके आये हैं उनसे तो जाकर दुआयें लेनी चाहिएं। 
चुनांचे हम छः सात तुलबा उनसे मुलाकात के लिये चले। जब मियां 
साहिब के घर पहुंचे और उनको जाकर सलाम किया तो हज़रत मियां 
स्राहिब ने वहीं बेठे बेठे अपने ख़ादिम से फ्रमाया कि यह साहिब तो 
खजूर खाने आये हैं, इनको तो खजूरें देकर रुख्सत कर दो, और बाकी 
तुलबा को अन्दर बुला लो, ऐसे साहिबे कश्फ बुजुर्ग थे । 
ज़्यादा बातों से बचने का तरीका 
मेरे वालिद माजिद रह्मतुल्लाहि अलैहि ने हज़रत मियां असगर 
हुसैन साहिब रह्मतुल्लाहि अलैहि का यह वाकिआ सुनाया कि एक 
मर्तबा मैं उनके पास गया तो उन्हों ने फरमाया कि मौलवी शफी साहिब 
आज हम आपस में अर्बी में बात करेंग। मैं बड़ा हैरान हुआ कि आज 
तक तो कभी ऐसा नहीं किया था। आज मालूम नहीं क्‍या बात हो गयी, 
मैंने पूछा कि क्‍यों? कोई वजह तो बताइये? फ्रमाया कि जब हम 

आपस में बैठते हैं तो कभी कभी फुज़ूल इधर उधर की बातें शरू हो 
जाती हैं, और यह जबान काबू में नहीं रहती, और बे-तकल्लुफ अर्बी न 
तुम बोल सकते हो और न मैं बोल सकता हूं। इसका नतीजा यह होगा 
कि सिर्फ जरूरत की बात होगी, बे ज़रूरत बात न होगी । 

हमारी मिसाल 


फिर फरमाया कि हमारी मिसाल उस शख्स जैसी है जो बहुत माल 
व दौलत, सोना चांदी लेकर सफर पर रवाना हुआ था। और फिर वह 
सारा माल व दौलत और सोना चांदी रास्ते में खर्च हो गया। और अब 
सिफ चन्द सिक्‍के बाकी रह गये, और सफर लम्बा है, इसलिये चन्द 
सिक्कों को बहुत देख भाल कर बहुत एहितियात से खर्च करता है। 
ताकि थे सिक्‍के बेजा खर्च न हो जाएं। फिर फरमाया कि हमारी बहुत 
बड़ी उमर तो बहुत से फुज़ूल कामों में गुज़र गयी, और चन्द लम्हे 
बाकी हैं कहीं ऐसा न हो कि वे भी किसी बे फायदा काम में खर्च हो 
जाएं। यह वही बात है जो हज़रत हसन बसरी रह्मतुल्लाहि अलैहि ने 
फ्रमाई | हकीकत यह है कि देवबन्द में अल्लाह तआला ने जो उलमा 
पैदा फरमाये थे उन्हों ने सहाबा-ए-किराम की यादें ताजा कर दीं | 

हजरत थानवी और वक़्त की कुद्र 

मेरे शैख् हज़रत डाक्टर अब्दुल हई साहिब रह्मतुल्लाहि अलैहि 
अल्लाह तआला उनके दरजात बुलन्द फरमाए, आमीन | फरमाते हैं कि 
मैंने खुद हज़रत हकीमुल उम्मत मौलाना अशरफ अली साहिब थानवी 
रह्मतुल्लाहि अलैहि को देखा कि मर्ज़ुल मौत में जब बीमार और बिस्तर 
पर थे, और मुआलिजों और डाक्रों ने मिलने जुलने से माना कर रखा 
था, और यह भी कह दिया था कि ज़्यादा बात न करें| एक दिन आंखें 
बन्द करके बिस्तर पर लेटे हुए थे, लेटे लेटे अचानक आंख खोली, 
और फरमाया कि भाई! मौलवी शफी साहिब को बुलाओ | चुनांचे बुलाया 
गया, जब वह तश्रीफ लाए तो फरमाया कि आप “अहकामुल कुरआन“ 
लिख रहे हैं, मुझे अभी ख्याल आया कि कुरआने करीम की जो फलां 
. आयत है, उससे फलां मस्‌अला निकलता है, और यह मस्‌अला इससे 

पहले मैंने कहीं नहीं देखा, मैंने आपको इसलिये बता दिया कि जब 
जाप इस आयत पर पहुंचें तो इस मसूअले को भी लिख लीजियेगा | 


यह कह कर फिर आंखें बन्द करके लेट गए । थोड़ी देर के बाद फिर 


आंखें खोर्ली और फरमाया कि फलां शख्स को बुलाओ | जब वह साहिब 


आ गये तो उनसे मुताल्लिक्‌ कुछ काम बता दिया। जब बार बार ऐसा 


किया तो मौलाना शब्बीर अली साहिब रहमतुल्लाहि अलैहि जो हज़रत 
की ख़ानकाह के नाजिम थे, 


और हजरत थानवी रह्मतुल्लाहि अलैहि से 
बे-तकल्लुफ्‌ थे, उन्हों ने हजरत से फ्रमाया कि हज़रत। डाक्टरों और 


हकीमों ने बात चीत करने से मना कर रखा है मगर आप लोगों को 


तार बार बुला कर उनसे बातें करते रहते हैं, खुदा के लिए आप हमारी 
जान पर तो रहम करें। उनके जवाब में हजरते वाला ने क्या अजीब 
जुम्ला इरशाद फ्रमाया। फरमाया कि बात तो तुम ठीक कहते हो, 
लेकिन मैं सोचता हूं कि ज़िन्दगी वे लम्हे किस काम के जो किसी की 
ख़िदमत में खर्च न हों, अगर किसी की ख़िदमत के अन्दर उमर गुज़र 
जाए तो यह अल्लाह तआला की नेमत है।.- 

हजरत थानवी और निजामुल औकात (टाइम टेबल) 

हज़रत थानवी रहमतुल्लाहि अलैहि के यहां सुबह से लेकर शाम 
तक पूरा निज़्ामुल औकात मुकुर्रर था, यहां तक कि आपका यह मामूल 
था कि असर की नमाज़ के बाद अपनी बीवियों के पस तश्रीफ ले जाते 
थे। आपकी दो बीवियां थीं, दोनों के पास असर के बाद अदल व 
इन्साफु के साथ उनकी खैर व ख़बर लेने के लिए और उनसे बात 
चीत करने के लिए जाया करते थे। और यह हकीकत में नबी-ए- 
करीम सलल्‍्लल्लाहु अलेहि व सल्‍लम की सुननत थी। हदीस में आता है 
कि नबी-ए-करीम सलल्‍्लल्लाहु अलेहि व सल्‍लम असर की नमाज़ पढ़ने 
के बाद. एक एक करके तमाम बीवियों के पास उनकी ख़बर गीरी' के 
लिये तश्रीफु लेजाते थे, और आपका रोज़ाना का मामूल था। अब 
देखिये कि दुनिया के सारे काम हो रहे हैं, जिहाद भी हो रहे हैं, तालीम 
भी हो रही है, पढ़ाना भी हो रहा है, दीन “के सारे काम भी हो रहे हैं। 

और साथ में पाक बीवियों के पास जाकर उनकी दिलजोई भी हो रही 
है। और हज़रत थानवी रहमतुल्लाहि अलैहि ने अपनी ज़िन्दगी को 
नबी-ए-करीम सल्लल्लाहु अलैहि व सल्‍्लम की सुन्नत पर ढाला हुआ 
था। और इसी इत्तिबा-ए-सुन्नत में आप भी असर के बाद अपनी दीनों 
बीवियों के पास जाया करते थे। लेकिन वक्‍त मुकर्रर था, जैसे पन्द्रह 
मिनट एक बीवी के पास बैठेंगे, और पन्द्रह मिनट दूसरी बीवी के पास 
बैठेंगे। चुनांचे आप घड़ी देख कर दाखिल होते, और घड़ी देख कर 
बाहर निकल आते। यह नहीं हो सकता था कि पन्द्रह मिंनट के बजाए 
सोलह मिनट हो जाएं, या चौदह मिनट हो जाएं। बल्कि इन्साफ के 
तकाज़े के मुताबिक पूरे पन्द्रह पन्द्रह मिनट तक दोनों के पास तश्रीफ 
रखते, तौल तौल कर, एक एक मिनट का हिसाब रख कर खर्च किया 
जारहा है। । 
देखिए! अल्लाह तआला ने वक्‍त की जो नेमत अता फुरमाई है, 
उसको इस तरह जाया न करें | अल्लाह तआला ने यह बड़ी जबरदस्त 
दोलत दी है, एक एक लम्हा कीमती है, और यह दौलत जा रही है, 
यह पिघल रही है। किसी ने खूब कहा है किः रा ह 
हो रही है उमर मिस्ले बर्फ कम 
चुप्के चुप्के रफ़्ता रफ्ता दम ब-दम 
जिस तरह बफ हर लम्हे पिघलती रहती है, इसी तरह इन्सान की: 
उमर हर लम्हे -पिघल रही है, और जा रही है। 
“सालगिरह” की हकीकृत 
जब उमर का एक साल गुज़रता है तो लोग “सालगिरह” मनाते 
हैं, और उसमें इस बात की बड़ी खुशी मनाते हैं कि हमारी उमर का 
एक साल पूरा हो गया, और उसमें मोम बत्तियां जलाते हैं, और केक 
काटते हैं और ख़ुदा जाने क्‍या क्‍या ख़ुराफात करते हैं। इस पर अकबर 
इलाहाबादी मरहूम ने बड़ा हकीमाना शेर कहा है, वह यह कि: 
जब सालगिरह हुई तो उक्दा यह खुला ' 
यहां और गिरह से एक बरस जाता है 

“उक्दा” भी अर्बी भें “गिरह” को कहते हैं। मतलब यह है कि 
अल्लाह तआला ने “गिरह में जिन्दगी के जो बरस दिए थे, उसमें से 
एक और कम हो गया। अरे यह रोने की बात है या ख़ुशी की बात है? 
यह तो अफ्सोस करने का मौका है कि तेरी ज़िन्दगी का एक साल और 
कम हो गया। 


गुजरी हुई उमर का मर्सिया 

मेरे वालिद माजिद रहमतुल्लाहि अलैहि ने अपनी उमर के तीस 
साल गुजरने के बाद सारी उमर इस पर अमल फरमाया कि जब उमर 
के कुछ साल गुजर जाते तो एक मर्सिया कहा करते थे। आम तौर पर 
लोगों के मरने के बाद उनका मर्सिया कहा जाता है। लेकिन मेरे 
वालिद साहिब अपना मर्सिया ख़ुद कहा करते थे। और उसका नाम 
रखते थे “मर्सिया उमरे रफ़्ता" यानी गुज़री हुई उमर का मर्सिया, अगर 
अल्लाह तआला हमें समझ अता फ्रमाए तब यह बात समझ में आए 
कि वाकिआ यही है कि जो वक्‍त गुजर गया, वह अब वापस आने वाला 
नहीं, इसलिये इस पर खुशी मनाने का मौका नहीं है, बल्कि आइन्दा 
की फिक्र करने का मौका है कि बाकी ज़िन्दगी का वक़्त किसी तरीके 
से काम में लग जाए। 

आज हमारे मुआशरे में सब से ज़्यादा बे कीमत चीज़ वक्त. है.. 
इसको जहां चाहा खो दिया और बरबाद कर दिया। कोई कुदर व 
कीमत नहीं, घन्टे, दिन, महीने बे फ्यादा कामों में और फुज़ूलियात में 
गुज़र रहे हैं जिसमें न तो दुनिया का फायदा, न दीन का फायदा | 


कामों की तीन किसमें . 

हजरत इमामे ग़ज़ाली रहमतुल्लाहि अलैहि फरमाते हैं कि दुनिया 
में जितने भी काम हैं, वे तीन किस्म के हैं। एक वे हैं जिनमें कुछ नफा 
और फायदा है, चाहे दीन का फायदा हो या दुनिया का फायदा हो। 
दुसरे वे काम हैं, जो मज़र्रत वाले और नुक़्सान देने वाले हैं। उनमें या 
तो दीन का नुक्सान है, या दुनिया का नुक्सान है। और तीसरे काम वे 

हैं, जिनमें न नफा है न नुक्सान है, न दुनिया का नफा, न दीन का 
नफा, न दीन का नुक्सान, न दुनिया का नुक्सान। बल्कि फुज़ूल काम 
हैं। इसके बाद इमाम गज़ाली रहमतुल्लाहि अलैहि फरमाते हैं कि जहां 
तक उन कामों का ताल्लुकु है जो नुक्सान देने वाले हैं, जाहिर है कि 
उनसे तो बचना ज़रूरी है, और अगर गौर से देखो तो कामों की यह 
जो तीसरी किस्म है, जिसमें न नुक्सान है और न नफा है, वे भी 
हकीक॒त में नुक्सान-देह हैं। इसलिये कि जब तुम ऐसे काम में अपना 
वक्‍त लगा रहे हो, जिसमें कोई नफा नहीं है, हालांकि उस वक़्त को 
तुम ऐसे काम में लगा सकते थे जिसमें नफा हो, तो गोया कि तुमने 
उस वक्‍त को बरबाद कर दिया। और उस वक्‍त के नफे को जाया कर 
दिया । 

यह भी हकीकत में बड़ा नुक्सान है 

इस की मिसाल यों समझें कि फर्ज करें कि एक शख्स एक जजीरे 
(टापू) में गया और उस जजीरे में एक सोने का टीला है, उस टीले के 
मालिक ने उस शख्स से कहा कि जब तक तुम्हें हमारी तरफ से 
इजाजत है उस वक्त तक तुम इसमें से जितना सोना चाहो, निकाल 
लो, वह सोना तुम्हारा है। लेकिन हम किसी भी वक्‍त तुम्हें अचानक 
सोना निकालने से मना कर देंगे, कि बस अब इजाडः नहीं। लेकिन 
हम तुम्हें यह नहीं बातायेंगे कि किस वक्‍त तुम्हें सोना निकालने से मना 
कर दिया जायेगा। और उसके बाद जबरन तुम्हें इस जजीरे से 
निकलना पड़ेगा। क्या वह रच कोई लम्हा जाया करेगा? क्‍या वह 
शख्स यह सोचेगा कि अभी तो बहुत वक़्त है, पहले थोड़ी सी तफ़्रीह 
करके आ जाऊं, फिर सोना निकाल लूंगा, वह हरगिज ऐसा नहीं करेगा, 
बल्कि वह तो एक लम्हा जाया किए बगैर यह कोशिश करेगा कि इसमें 
से जितना ज्यादा से ज़्यादा सोना निकाल सकता हूं वह निकाल लू, 
इसलिये कि जो निकाल लूंगा, वह मेरा हो जायेगा, अब अगर वह शख्स 
सोना निकालने के बजाए एक तरफ अलग होकर बैठ शो, तो बजाहिर 

नुक्सान है, वह नुक्सान यह है कि जो बहुत बड़ा नफा हासिल होना 
था, वह सिर्फ अपनी ग़फ़्लत से छोड़ दिया। 

एक ताजिर का अनोखा नुक्सान 

मेरे वालिद्र माजिद रहमतुल्लाहि अलैहि के पास एक ताजिर आया 
करते थे। उनकी बहुत बड़ी तिजारत थी। एक मर्तबा वह आकर कहने 
लेगे कि हज़रत क्या अर्ज करूं, कोई दुआ फरमा दें, बहुत सख्त 
चुक़्सान हो गया है। वालिद साहिब फरमाते हैं कि मुझे यह सुन कर 
#ड़ा दुख हुआ कि यह बेचारा पता नहीं किस मुसीबत में गिरफ्तार हो 
गया, पूछा कि कितने का नुक्सान हो गया। उसने कहा कि हजरत! 
करोड़ों का नुक्सान हो गया। वालिद साहिब ने फ्रमाया कि जरा 
तफ़्सील से बताओ कि किस किस्म का नुक्सान हुआ, किस तरह हुआ? 
जब उन्हों ने उस नुक्सान की तफ्सील बताई तो मालूम हुआ कि 
करोड़ों का सौदा होने वाला था वह नहीं हो पाया। बस उसके अलावा 
जो लाखों पहले से आ रहे थे, वे अब भी आ रहे हैं| उसमें कोई कमी 
नहीं हुई, लेकिन एक सौदा होने वाला था, वह नहीं हुआ, उसके न 
होने के बारे में बताया कि यह बहुत जबरदस्त नुक्सान हो गया। 
हज़रत वालिद साहिब फरमाते हैं कि उस शख्स ने नफा न होने को 
नुक्सान से ताबीर कर दिया। यानी जिस नफे की उम्मीद थी, वह नहीं 
हुआ, इसका मतलब यह है कि बहुत बड़ा नुक्सान हो गया। 

इस वाकिए के बयान के बाद वालिद साहिब फरमाते हैं कि काश। 
यह बात वह दीन के बारे में सोच लेता, कि अगर इस वक्त को ढंग के 
काम में लगाता, तो इसके ज़रिये दीन का और आख़िरत का इतना 
बड़ा फायदा होता, वह रह गंया, जिसकी वजह से यह नुक्सान हो 
गया। 

एक बनिए का किस्सा 

एक बात है तो हंसी की, लेकिन अगर अल्लाह तआला समझने 
वाली अक्ल दे तो इसमें से भी काम की बातें निकलती हैं। हमारे एक 
बुजुर्ग जो मश्हूर हकीम हैं, उन्हों ने एक दिन यह किस्सा सुनाया कि 

एक बनिया अत्तार था, जो दवायें बेचा करता था, उसका बेटा भी उसके 
साथ दुकान पर बैठता था। एक दिन उसको किसी जरूरत से कहीं 
जाना पड़ा तो उसने अपने बेटे से कहा कि बेटा! मुझे ज़रा एक काम 
से जाना है, तू ज़रा दुकान की देख भाल करना, और एहितयाते से 
सौदा वगैरह फुरोऱ्त करना, बेटे ने कहा बहुत अच्छा। और बनिए ने 
अपने बेटे को हर चीज़ की कीमत बता दी कि फलां चीज़ की यह 
कीमत है, फलां चीज़ की कीमत यह है। यह कह कर वह बनिया चला 
गया। थोड़ी देर के बाद एक गाहक आया, और शर्बत की दो बोललें 
उसने ख़रीदीं | बेटे ने वे बोतलें सौ सौ रुपये की फरोख्त कर दीं। 
थोड़ी देर के बाद जब बाप वापस आया तो उसने बेटे से पूछा कि क्‍या 
बिक्री हुई? बेटे ने बता दिया कि फूलां फलां चीजें बेच दीं। और ये दो 
बोतलें भी बेच दीं। बाप ने पूछा कि ये बोतलें कितने में बेचीं? बेटे ने 
कहा कि सौ सौ रुपये की बेच दीं। यह जवाब सुनकर बाप सर पकड़ 
कर बैठ गया, और बेटे से कहा कि तुमने मेरा कबाड़ा कर दिया। यह 
बोतलें तो दो हज़ार की थीं, तूने सौ सौ रुपये की बेच दीं! बड़ा. नाराज 
हुआ। अब बेटा भी ग़मगीन हुआ कि अफ़्सोस, मैंने बाप का इतना बड़ा 
नुक्सान कर दिया और बैठ कर रोने लगा, और बाप से माफी मांगने 
लगा कि अब्बा जान मुझे माफु कर दो, मुझ से बड़ी गलती हो गई, मैंने 
आपका बहुत बड़ा नुक्सान कर दिया। जब बाप ने यह देखा कि यह 
बहुत रन्‍जीदा, ग़मगीन और परेशान है, तो उसने बेटे से कहा कि बेटा। 
इतनी ज़्यादा फिक्र करने की ज़रूरत नहीं, इसलिये कि तूने ये बोतलें 


। सौ सौ रुपये की बेची, इस सौ रुपये में से अट्टानवे रुपये अब भी नफे 
के हैं, बाकी अगर तुम ज़्यादा होशियारी से काम लेते तो एक बोतल 
| पर दो हज़ार रुपये मिल जाते, बस यह नुक्सान हुआ, बाकी घर से 
| गया कुछ नहीं। | 


बहर हाल! ताजिर को अगर नफा न होतो वह कहता है कि बहुत 
नुक्सान है, तो भाई! जब दुनिया की तिजारत में यह उसूल है कि नफा 
न होना नुक्सान है, तो इमाम गज़ाली रह्मतुल्लांहि अलैहि फरमाते हैं 
कि दीन के बारे में यह सोच लो, अगर ये जिन्दगी के लम्हात ऐसे काम 

में लगा दिए जिसमें नफा नहीं हुआ तो हक़ीकंत में यह भी नुक्सान है, 
नफे का सौदा नहीं, बल्कि नुक्सान का सौदा है, इसलिये कि अगर तुम 
चाहते तो इससे आख़िरत का बहुत बड़ा नफा हासिल कर लेते इस 
तरह अपनी ज़िन्दगी गुज़ार कर देखो | 


मौजूदा दौर और वक्‍त की बचत द 
और यह भी ज़रा सोचा करो कि अल्लाह जल्ल जलालुहू ने हमें 
इस दौर में कितनी नेमतें अता फ्रमाई हैं, और ऐसी ऐसी नेमतें हमें दे 
दीं कि जो हमारे बाप दादाओं के तसव्वुर में भी नहीं थीं। जैसे पहले 
यह होता था कि अगर कोई चीज़ पकानी हो तो पहले लकड़ियां लाई 
जायें, फिर उनको सुखाया जाए, फिर उनको सुलगाया जाए, अब अगर 
जरा सी चाये भी बनानी है तो उसके लिये आधा घन्टा चाहिए, अब 
अल्हम्दु लिल्लाह, गैस के चुल्हे हैं, 'उसका ज़रा सा कान मरोड़ा और 
दो मिनट के अन्दर चाये तैयार हो गयी, अब सिर्फ चाये की तैयारी पर 
अट्टाइस मिनट बचे, पहले यह होता था कि अगर रोटी पकानी है तो 
पहले गेहूं आयेगा, उसको चक्की में पीसा जायेगा, फिर आटा गूंढेंगे, 
फिर जाकर रोटी पकेगी, अब ज़रा सा बटन दबाया, अब मसाला भी 
तैयार है, आटा भी तैयार है, इस काम में भी बहुत वक़्त बच गया। अब 
यह बताओ यह वक़्त कहां गया? किस काम में आया? कहां ख़र्च हुआ, 
लेकिन अब भी औरतों से कहा जाए कि फलां काम कर लो, तो जवाब 
. मिलता है कि फुर्सत नहीं मिलती। पहले ज़माने में ये तमाम काम करने 
के बावजूद औरतों को इबादत की भी फुर्सत थी। तिलावत की भी 
फर्सत थी। जिक्र करने की भी फूर्सत थी। अल्लाह को याद करने की 
भी फर्सत थी। अब अल्लाह तआला ने इन नये आलात यंत्रों) की नेमत 
अता फरमा दी तो अब इन औरतों से पूछा जाए कि तिलावत की 
तौफीक हो जाती है? तो जवाब मिलता है कि क्या करें, घर के काम 
धन्धों से फर्सत नहीं मिलती। पहले ज़माने में सफर या तो पैदल होता 
था या घोड़ों और ऊंटों पर होता था। उसके बाद तांगों और साइकिलों 
पर होने लगा, और जिस दूरी को तय करने में महीनों खर्च होते थे 

अब 'न्‍्टों में वह दूरी तय हो जाती है। अल्लाह के फुज़्ल व करम से 
. कल मैं मदीना मुनव्वरा में था, और कल ज़ोहर, असर, मगरिब, इशा 
चारों नमाज़ें मदीना तय्यबा में अदा कीं। और आज जुमे की नमाज 
यहा आकर अदा कर ली। पहले कोई शख्स क्‍या यह तसब्बुर कर 
सकता था कि कोई शरूस मदीना मुनव्वरा से अगले दिन वापस लौट 
आए। बल्कि पहले तो अगर किसी को हरमैन शरीफैन के सफ्र पर 
जाना होता तो लोगों से अपनी ख़ताएं माफ करा कर जाया करते थे। 
इसलिये कि महीनों का सफर होता था। अब अल्लाह तआला ने सफर 
को इतना आसान फ्रमा दिया है कि आदमी चन्‍न्द घन्‍्टों में वहां पहुंच 
जाता है। जो सफर पहले एक महीने में होता था अब एक दिन में हो 
गया और उनन्‍्तीस दिन बच गये। अब इसका हिसाब लगाओ कि वे 
उन्तीस दिन कहां गये? और किस काम में ख़र्च हो गये? मालूम हुआ 
कि वे उन्तीस दिन ज़ाया कर दिए और अब भी वही हाल है कि फुर्सत 
नहीं, वक्‍त नहीं। क्‍यों वक्‍त नहीं? वजह इसकी ,यहु>है कि अल्लाह 
तआला ने ये नेमतें इसलिये अता फ्रमाई थीं कि वक़्त बचा कर मुझे 
याद करो, और मेरी तरफ रुजू करो, और आखिरत की तैयारी करो, 
और उसकी फिक्र करो | 
शैतान ने टीप टाप में लगा दिया 
शैतान ने यह सोचा कि यह जो वक्‍त बच गया है, कही ऐसा न 
हो कि अल्लाह की याद में खर्च हो जाए, इसलिये उसने और धन्धे 
निकाल दिए। जैसे उसने हम लोंगों को टीप टाप॑ में लगा दिया। और 
यह ख़्याल दिल में डाला कि घर में फूलां चीज़ होनी चाहिए, और 
फुलां चीज़ होनी चाहिए। और अब चीज़ की ख़रीदारी के लिये पैसे भी 
होने चाहिएं और पैसे कमाने के लिए काम करना चाहिए। तो अब एक 
नया धन्धा शुरू हो गया। आज हम सब इसके अन्दर मुब्तला हैं, सब 
एक कश्ती के अन्दर सवार हैं, मिल कर बैठ गये तो अब गप-शप हो 
रही है, और एक बेकार काम में वक्त गुजर रहा है। उस वक्‍त का 
कोई सही मस्रफ (ख़र्च करने की जगह) नहीं है। ये सब वक्‍त को 

जाया करने वाले काम हैं | 


औरतों में वक़्त की ना क॒द्री 

वक्‍त जाया करने और टीप टाय करने का मर्ज ख़ास तौर पर 
औरतों में बे-इन्तिहा पाया जाता है। जो काम एक मिनट में हो सकता 
है, उसमें एक घन्टा खर्च करेंगी। और जब आपस में बैठेंगी तो लम्बी 
लम्बी बातें करेंगी, और जब लम्बी लम्बी बातें होंगी तो उसमें गीबत भी 
होगी, झूठ भी निकलेगा, किसी का दिल दुखाना भी हो जायेगा। ख़ुदा 
जाने किन किन गुनाहों का जुर्म उस गुफ़्तगू में शामिल हो जायेगा। 
. इसलिये हज़रत हसन बसरी रह्मतुल्लाहि अलैहि फुरमा रहे हैं कि मैंने 
उन लोगों को पाया है जो अपने लम्हाते ज़िन्दगी को सोने चांदी से 
ज़्यादा कीमती समझते थे कि कहीं ऐसा न हो कि ये बे फायदा काम में 
ख़र्च हो जाएं। क्‍ 

बदला लेने में क्‍यों वक्‍त जाया करूं 

यह किस्सा आप हजरात को पहले भी सुनाया था कि एक शख्स 
औलिया की निस्‍्बत मालूम करने के लिए निकले | एक बुजुर्ग से 
. मुलाकात की, और उनके सामने अपना मकसद बयान किया | उन बुजुर्ग 
ने फरमाया कि तुम फुलां मस्जिद में जाओ। वहां तुम्हें तीन बुजुर्ग 
जिक्र करते हुए मिलेंगे। तुम जाकर पीछे से उन तीनों को एक घूंसा 
रसीद कर देना। वह साहिब मज्सिद में पहुंचे, देखा कि वाक॒आ तीन 
बुजुर्ग ज़िक्र में मश्गूल हैं। उसने पीछे से जाकर एक बुजुर्ग को घूंसा 
रसीद कर दिया। तो उन बुजुर्ग ने मुड़ कर भी नहीं देखा और अपने 
ज़िक्र के अन्दर मश्गूल रहे। क्‍यों? इसलिये कि उन बुजुर्ग ने यह सोचा 
कि जितनी देर मैं पीछे मुड़ कर देखूंगा कि किसने मारा है, और उस 
से बदला लूंगा, उतनी देर में तो कई बार “सुब्हानललाह” कह लूंगा, 
और इससे जो फायदा होगा बदला लेने से वह फायदा हासिल नहीं 
होगा। क्‍ | 

33 मियां जी नूर मुहम्मद रह० और वक॒त की कुद्र 

हज़रत मियां जी नूर मुहम्मद झिनझानवी रहमतुल्लाहि अलैहि का 
यह का हाल था कि जब बाज़ार में कोई चीज़ ख़रीदने जाते तो हाथ में 
पैसों की थैली होती, और चीज़ ख़रीदने के बाद खुद पैसे गिन कर 
दुकानदार को नहीं देते थे, बल्कि पैसों की थैली उसके सामने रख 
देते, और उससे कहते कि खुद ही इसमें से पैसे निकाल लो। इसलिये 
कि अगर मैं निकालूंगा, और उनको गिनूंगा, तो वक़्त लगेगा। इतनी देर 
में सुब्हानललाह कई मर्तबा कह लूंगा। 

एक मर्तबा वह अपने पैसों की थैली उठाए हुए जा रहे थे कि पीछे 
से एक उचक्का आया और वह थैली छीन कर भाग खड़ा हुआ | हंज़रत 
मियां जी नूर मुहम्मद ने मुड़ कर भी नहीं देखा कि कौन ले गया, और 
कहां गया.--.--और घर वापस आ गए, क्‍यों? इसलिये कि उन्हों ने सोचा 
कि कौन इस चक्कर में पड़े कि उसके पीछे भागे, और उसको पकड़े। 
बस अल्लाह अल्लाह करो। बहर हाल, इन हजरात का मिजाज यह था 
कि हम अपनी जिन्दगी के वक्‍्तों को क्‍यों ऐसे कामों में खर्च करें जिस 
में आखिरत का फायदा न हो | 





मामला तो इससे ज़्यादा जल्दी का है 

हकीक॒त में यह नबी-ए-करीम सरवरे दो आलम सलल्‍्लल्लाहु 
अलैहि व सल्‍लम के एक इरशाद पर अमल था। जब मैं इस हदीस को 
पढ़ता हूं तो मुझे बड़ा डर लगता है। मगर चूंकि बुजुर्गों से इस हदीस 
की तश्रीह भी सुनी हुई है इसलिये बेताबी नहीं होती। लेकिन बहर 
हाल, यह बड़ी इब्रत की हदीस है। वह यह है कि हज़रत अब्दुल्लाह 
बिन अमर फरमाते हैं कि मेरी एक झोंपड़ी थी, हदीस में लफ़्ज “ख़स” 
आया है “खस” अर्बी में झोंपडी को कहते हैं| उस झोंपड़ी में कुछ टूट 
फट हो गयी थी, इसलिये एक दिन मैं उस झोंपड़ी की मरम्मत कर रहा 
| उस वक्‍त हुज़ूरे अक्दस सल्‍्लल्लाहु अलैहि व सललम मेरे पास से 

गुज़रे और मुझ से फुरमाया कि क्‍या कर रहे हो? मैंने जवाब में कहा 
किः 
५०.०३ (७-५ (५३५. (०5 ये 

या रसूलुल्लाह हम तो अपनी झोंपड़ी को ज़रा दुरुस्त कर रहे हैं 

आपने फ्रमाया: 
“४॥ «« ७-6 किए ५ ८ ।!.” 

भाई! मामला तो इससे भी ज़्यादा जल्दी का है। मतलब यह था 
कि अल्लाह तआला ने उमर के जो लम्हे अता फरमाये हैं, यह पता 
नहीं कब ख़त्म हो जायें और मौत आ जाए, और आख़िरत का आलम 
शुरू हो जाए, ये लम्हे जो इस वक्‍त मयस्सर हैं यह बड़ी जल्दी का 
' वक़्त है। इसमें तुम यह कहां अपने घर की मरम्मत का फूजूल काम ले 
बैठे? (अबू दाऊद शरीफ) 

अब देखिए कि वह सहाबी कोई बड़ा आलीशान मकान नहीं बना 
रहे थे। या उसकी सजावट और संवारने का काम नहीं कर रहे थे। 
बल्कि सिर्फ अपनी झोंपड़ी की मरम्मत कर रहे थे| उस पर आप ने 
फ्रमाया कि मामला इससे भी ज़्यादा जल्दी का है। हजराते उलमा ने 
इस हदीस की शरह में फरमाया कि इस हदीस में हुज़ूरे अक्दस 
सल्लल्लाहु अलैहि व सल्‍लम ने उन सहाबी को इस काम से मना नहीं 
फ्रमाया कि तुम यह काम मत करो, यह काम गुनाह है। इसलिये कि 
वह काम गुनाह नहीं था, मुबाह और जायज़ था। लेकिन आपने उन 
सहाबी को इस तरफ तव्ज्जोह दिला दी कि कहीं ऐसा न हो कि 
तुम्हारी सारी तवज्जोह, सारा ध्यान, सारी कोशिश और सारी दौड़ धूप 
इसी दुनिया के इर्द गिर्द रह जाए। 
.. बहर हाल! अगर हम सौ फीसद इन बुजुर्गों की इत्तिबा नहीं कर 
सकते तो कम से काम यह तो कर लें कि हम जो फुज़ूल कामों में 
अपना वक्‍त बरबाद कर रहे हैं, इससे बच जाएं। और अपने जिन्दगी 
के लम्हात को काम में लायें। और हकीकृत यह है कि आदमी इस 


जिक्र की बदौलत जिन्दगी के एक एक लम्हे को आखिरत की तैयारी 
डक 5:-------<<त८_--+--तह०८८---_----तहतहहह--८---ह-ं-महम-----------म 

के लिये खर्च कर सकता है। चल रहा है, फिर रहा है, मगर ज़बान पर 
अल्लाह जलल जलालुहू का जिक्र जारी है। और हर काम करते वक्‍त 
अपनी नियत दुरुस्त कर लो तो यह वक़्त बे मसरफ और बेकार जाया 
नहीं होगा। 


हुज़ूरे पाक का दुनिया से ताल्‍लुक्‌ 
हजरत आयशा रजियल्लाहु अन्हा फरमाती हैं कि जब आप रात 
को बिस्तर पर सोते थे तो आपके जिस्मे पाक पर निशान पड़ जाया 
करते थे, तो एक मर्तबा मैंने आपके बिस्तर की चादर को दोहरा कर 
के बिछा दिया.. ताकि निशान न पड़ें और ज़्यादा आराम मिले। जब 
सुबह को जागे तो आपने फ्रमाया कि ऐ आयशा, इसको दोहरा मत 
किया करो, इसको इकहरा ही रहने दो | 
एक मर्तबा हज़रत आयशा रजियल्लाहु अन्हा ने दीवार की सजावट 
के लिये एक पर्दा लटका दिया था। जिस पर तसवीरें थीं, तो आप 
सल्लल्लाहु अलैहि व सल्‍लम ने उसी वक्‍त सख्त नाराजगी का इजहार 
फ्रमाया। और फरमाया कि मैं इस घर में उस वक़्त तक दाखिल नहीं 
. हूंगा जब तक कि यह पर्दा नहीं हटा दोगी, इसलिये कि इसमें तसवीर 
है। 
और एक मर्तबा जीनत और सजाने के लिये ऐसा पर्दा लटका 
दिया जिसमें तसवीर तो नहीं थी, लेकिन उसको देख कर आपने 
इरशाद फरमाया कि ऐ आयशा: | 
(५ ४58. ८०5 5: (९९ 3॥.5.५॥, (६॥ ५.१. ५.॥ हु 
मन है जी 
अरे, मेरा दुनिया से क्‍या काम, मेरी मिसाल तो एक सवार की सी 
है, जो किसी पेड़ की छाओं में थोड़ी देर के लिए साया लेता है, और 
फिर उस साये को छोड़ कर आगे चला जाता है, मेरा तो हाल यह है| 
पेहर हाल! उम्मत को इन चीज़ों से मना नहीं किया, लेकिन अपने 
अमल से इस उम्मत को यह सबक दिया कि दुनिया के अन्दर ज्यादा 


दिल न लगाओ। इस पर ज़्यादा वक्त के करवनलनकनन-नाा+यलनननल++ न करो, और आख़िरत की. न िलननननक्अ,गागनननतनञनमननञननकनन+ _ «न और आखिरत की और आखिरत की 

तैयारी में लगो। 


दुनिया में काम का उसूल 
एक जगह इरशाद फ्रमाया: 
4४8 ८४६, ५३; ८: «३ (.०, १५.४ ८७४५ ,७४, ४॥(३०५/ ०८ 
(3. .४ ४3५.) ह 

यानी दुनिया के लिये इतना काम करो, जितना दुनिया में रहना 
है। और आख़िरत के लिये उतना काम करो जितना आखिरत में रहना 
है। अब हमेशा तो आख़िरत में रहना है, इसलिये उसके लिये काम 
ज़्यादा करो, और दुनिया में चूंकि कम रहना है, इसलिये इसके लिये 
काम कम करो। यह हुज़ूरे अक़्दस सललल्लाहु अलैहि व सल्‍लम की 
तालीम है। 

बहर हाल! मैं यह अर्ज कर रहा था कि अगरचे इतनी ऊंची 
परवाज न सही कि हम हज़रत मियां जी नूर मुहम्मद रह० के मकाम 
तक या इन दूसरे बुजुर्गों के मकामात तक पहुंच जायें | लेकिन कम से 
कम इतना तो हो जाए कि दुनिया से दिल लगा कर आखिरत से 
गाफिल और बे-परवाह तो न हो जाएं, और अपनी जिन्दगी के वकतों 
को किसी तरह आखिरत के काम के लिए इस्तेमाल कर लो। 

वक्‍त: से काम लेने का आसान तरीका 

और इसका आसान तरीका यह है कि दो काम कर लो। एक यह 
कि हर काम के अन्दर नियत की दुरुस्‍्ती और उसके अन्दर इख्लास 
हो कि जो काम भी करूंगा अल्लाह की रिजा की ख़ातिर करूंगा। जैसे 
खाऊंगा तो अल्लाह की रिजा के लिए खाऊंगा। कमाऊंगा तो अल्लाह 
की रिजा के लिए कमाऊगा। घर में अगर बीवी बच्चों से बातें करूंगा 
तो अल्लाह की रिज़ा की ख़ातिर करूंगा, और इत्तिबा-ए-सुन्नत की 
नियत से करूंगा। दूसरे यह कि अल्लाह का जिक्र कस्रत से हो। 
इसमें क्‍या खार्च होता है कि आदमी चलते फिरते “सुब्हानल्लाहि 
वल्हम्दु लिल्‍लाहि वला इला-ह इल्लल्लाहु वल्लाहु अक्बर” पढ़ता रहे। 

क्या इसके पढ़ने में कोई मेहनत लगती है? कोई रुपया पैसा खर्च होता 
है? या ज़बान घिस जाती है? लेकिन अगर इन्सान यह जिक्र करता रहे 
तो उसकी ज़िन्दगी के लम्हात काम में लग जायेंगे | 


अपने औकात (समय) का चिट्ठा बनाओ 

तीसरे यह कि फुजूलियात से बचो और औकात को ज़रा तौल 
तौल कर ख़र्च करो। और इसके लिये एक निज़ामुल औकात (टाइम 
टेबल) बनाओ। और फिर उस निज़ामुल औकात के मुताबिक ज़िन्दगी 
गुज़ारो | मेरे वालिद साहिब रह्मतुल्लाहि अलैहि फुरमाया करते थे कि 
हर ताजिर अपना चिट्ठा तैयार करता है कि कितना रुपया आया था 
और कितना ख़र्च हुआ और कितना नफा हुआ? इसी तरह तुम भी 
अपने वक्‍तों का चिट्ठा बनाओ। अल्लाह तआला ने तुम्हें चौबीस घन्हे 
अता फरमाये थे। उसमें से कितना वक्‍त अल्लाह तआला की रिजा के 
कामों में खर्च हुआ, और कितना वक्‍त ग़लत कामों में खर्च हुआ। इस 
तरह अपने नफे व नुक़्सान का हिसाब लगाओ, अगर तुम ऐसा नहीं 
करते तो इसका मतलब यह है कि यह तिजारत घाटे में जा रही है, 
कुरआने करीम का इरशाद है: 


जरा क या ८ के पावर हु. 
5५४५ 79055 4॥ (2. ७ 5348555 0६-5३ 40 6३:५5 

ऐ ईमान वालो! क्या मैं तुम्हें ऐसी तिजारत बाताऊ जो तुम्हें एक 
दर्दनाक अजाब से नजात अता कर दे | वह तिजारत यह है कि 
अल्लाह पर ईमान रखो, और उसके रसूल पर ईमान रखो। और 
अल्लाह के रास्ते में जिहाद करो | 

यह भी जिहाद है 

लोग “जिहाद” का मतलब सिर्फ यह समझते हैं कि एक आदमी 
तलवार और बन्दूक लेकर मैदाने जिहाद में जाए, बेशक वह जिहाद का 
एक आला फर्द है, लेकिन जिहाद इसंमें मुन्हसिर नहीं | जिहाद का एक 

फर्द यह भी है कि आदमी अपने नफ्स से जिहाद करे, अपनी 

ख्वाहिशात से जिहाद करे, अपने जज़्बात से जिहाद करे | दिल में अगर 

अल्लाह तआला के हुक्म के ख़िलाफु कोई जज़्बा पैदा हो रहा है तो 

उसको रोके, यह भी जिहाद है। और. आख़िरत की तिजारत है| जिस 

का नफा और फायदा आख़िरत में मिलने वाला है। और मैंने अपने 

वालिद साहिब से हज़रत थानवी रह्मतुल्लाहि अलैहि का यह इरशाद 
सुना कि जो शख्स अपना निज़ामुल औकात नहीं बनाता और अपने 

औकात का हिसाब नहीं रखता कि कहां ख़र्च हो रहे हैं। हकीकत में 

वह आदमी ही नहीं। अल्लाह तआला मुझे भी इस पर अमल करने की 

तौफीक अता फ्रमाए, और आप हजरात को भी इस पर अमल करने 

की तौफीक अता फरमाए, आमीन | 

नेक काम को मत टलाओ 

हजरत हसन बसरी रह० का दूसरा इरशाद यह है कि: 

"०2३००॥ ४५ ७७ 0. 

ऐ आदम के बेटे, टाल मटोल से बचो। यानी इन्सान का नफ़्स 
हमेशा नेक अमल को टालता रहता है कि अच्छा यह काम कल से 
करेंगे, परसों से करेंगे। ज़रा फुर्सत मिलेगी तो कर लेंगे। ज़रा फलां 
काम से फारिग हो जायें तो फिर कर लेंगे। यह टलाना अच्छा नहीं। 
इसलिये फ्रमाया कि किसी नेक काम को मत टलाओ। इसलिये कि 
- जिस काम को टला दिया वह टल गया। काम करने का तरीका यह है 
कि आदमी उस काम के लिए एह्तिमाम करे | 


दिल में अहमियत हो तो वक्‍त मिल जाता है 

मेरे एक उस्ताज़ ने अपना वाकिआ सुनाया कि हज़रत मौलाना 
खौर मुहम्मद साहिब रह्मतुल्लाहि अलैहि जो हजरत थानवी 
रह्मतुल्लाहि अलैहि के बड़े खुलफा में से थे। एक मर्तबा उन्हों ने मुझ 
से शिकायत की कि आप कभी हमारे पास आते ही नहीं। न राबता 
रखते हैं और न ख़त लिखते हैं। तो जवाब में मैंने कहा कि हजरत, 
फुर्सत नहीं मिलती। हज़रत मौलाना खैर मुहम्मद साहिब ने फ्रमाया 
ख्ब्ख्खचस्य्बंंेंऑंऑंश थे 3-०2: मा सम स उन न] 

कि देखो, जिस चीज के बारे में यह कहा जाता है कि फुर्सत नहीं 
मिली। इसका मतलब यह है कि उस चीज़ की और उस काम की 
अहमियत दिल में नहीं। क्योंकि जिस काम की अहमियत दिल में होती 
है आदमी उस काम के लिये वक्‍त और फुर्सत जबरदस्ती निकाल॑ ही 
लेता है। और जो शख्स यह कहे कि मैंने फलां काम इसलिये नहीं 
किया कि फुर्सत नहीं मिली, तो मतलब यह है कि उस काम की 
अहमियत दिल में नहीं। द 

अहम काम को फौकियत दी जाती है 

हमेशा यह बात याद रखो कि जब आदमी के पास बहुत सारे काम 
जमा हो जाएं तो अब जाहिर है कि एक वक्‍त में वह काम एक ही 
करेगा। या उसे करेगा या इसे करेगा। सब काम तो एक साथ कर 
नहीं सकता। तो उस वक़्त आदमी उसी काम को पहले करेगा जिंसकी 
अहमियत दिल में ज़्यादा होगी। या एक शख्स एक काम कर रहा था 
उस वक़्त उसके पास कोई दूसरा काम आ गया, जो पहले काम से 
ज़्यादा अहम है, तो वह पहले काम को छोड़ कर दूसरे काम में लग 
जायेगा। जिसका मतलब यह है कि जिस काम की अहमिय॑ंत दिल में 
होती है, आदमी उस काम के लिए वकष्त निकाल ही लेता है। जैसे आप 
बहुत से कामों में मश्गूल हैं, उस वक्त प्रधान मन्त्री का पैगाम आ जाए 
कि आपको बुलाया है, तो क्या उस वक़्त भी यह जवाब दोगे कि बहुत 
मस्रूफ्‌ हूं, मुझे फूर्सत नहीं। वहां तो यह जवाब आप नहीं देंगे, कयों? 
इसलिये कि आपके दिल में उसकी अहमियत है। और जिस चीज की 
अहमियत होती है आदमी उसके लिए वक्‍त और फूर्सत निकाल ही लेता 
है। इसलिये नेक आमाल को फुर्सत पर टलाना कि जब फूर्सत मिलेगी 
'तो करेंगे, तो इसका मतलब यह है कि उसकी अहमियत दिल में नहीं | 
जिस दिन दिल में अहमियत आयेगी उस दिन सब फूर्सत मिल जायेगी, 
इन्शा-अल्लाहु तआला | 


तुम्हारे पास सिर्फ आज का दिन है 


आगे क्‍या अजीब जुम्ला इरशाद फरमाया: 

यानी आज का दिन तुम्हारे पास यकीनी है कल का दिन तुम्हारे 
पास यकीनी नहीं। क्या किसी को इस बात का यकीन है कि कल . 
ज़रूर आयेगी? जब कल का दिन यकीनी नहीं है तो जो काम ज़रूरी 
है वह आज ही के दिन कर लो, पता नहीं कल आयेगी या नहीं। और 
यह यकीन मत करो कि कल जरूर आयेगी। बल्कि यह मान कर काम 
करो कि कल नहीं आनी है। इसलिये जो भी ज़रूरी काम करना है वह 
आज ही करता है। अगर कल का दिन मिल जाए, और कल आ जाए 
तो कल के दिन भी ऐसे ही हो जाओ, जैसे आज हुए थे। यानी उस 
दिन के बारे में यह यकीन कर लो कि यह आज का दिन मेरे पास है 
कल का दिन नहीं है। और अगर वह कल न आई तो कम से कम 
तुम्हें यह पछतावा नहीं होगा कि मैंने कल का दिन जाया कर दिया। 
इसलिये हर दिन को अपनी जिन्दगी का आखरी दिन ख्याल करो | 


शायद यह मेरी आख़री नमाज हो 

इसलिये नबी-ए-करीम सलल्‍्लल्लाहु अलैहि व सलल्‍लम ने इरशाद 
फ्रमाया कि जब तुम नमाज़ पढ़ो तो इस तरह नमाज़ पढ़ो कि जैसे 
दुनिया से रुख़्सत होने वाला नमाज पढ़ता है। और उसको यह ख्याल 
होता है कि मालूम नहीं कि कल क़ो मुझे नमाज़ पढ़ने का मौका मिले 
या न मिले। ताकि जो कुछ हस्रत और जज़्बा निकालना है, वह इसी 
में निकाल लूं। क्या पता कि अगली नमाज़ का वक्‍त आयेगा या नहीं? 

| (इब्ने माजा शरीफ) 

बहर हाल! ये सारी बातें जो हज़रत हसन: बसरी रह्मतुल्लाहि 
अलैहि ने इरशाद फुरमायीं, ईमान और यकीन के दर्ज में हर मुसलमान 
को मालूम हैं। कि कल का पता नहीं आज यकीनी है, लेकिन वह इल्म 
किस काम का जिस पर इन्सान का अमल न हो। इल्म तो वह है जो 
इन्सान को अमल पर आमादा करे। तो इन बुज़ुर्गों की बातों में यह 
बरकत होती है कि अगर इनको तलब के साथ पढ़ा जाए तो अल्लाह 
व--+-----+म---हत८-----_फ न -पपं--पपप---_ ८८ ++++- ० < 3 ++८-- न सन ८ ८3-८2 

तआला उसकी वजह से अमल की तौफीक अता फरमा देते हैं। 


तक्रीर का खुलासा 


ख़ुसला यह निकला कि अपनी जिन्दगी के एक एक लम्हे को 
गनीमत समझो, और उसको अल्लाह के जिक्र और उसकी इताअत में 
ख़र्च करने की कोशिश करो। गफ्लत, बे-परवाई और वक्‍त की फुज़ूल 
ख़र्ची से बचो। किसी ने खूब कहा है कि: 
यह कहां का फसाना-ए-सूद व जियां 
जो गया सो गया जो मिला सो मिला | 
कहो दिल से कि फुर्सते उमर है कम 
जो दिला तो ख़ुदा ही की याद दिला। 
अल्लाह तआला अपने फज़्ल से हमारा और आपका यह हाल बना 
दे कि अपनी जिन्दगी के वकतों को अल्लाह के जिक्र और उसकी याद, 
और आखिरत के काम और नेकी के कामों में खर्च करें। और बेकार 
बातों और चीज़ों से बचें। और अल्लाह तआला इन बातों पर हम सब 
को अमल करने की तौफीक अता फ्रमाए, आमीन | 


0६भीश ५०) ५.॥ ८४५०५,» ॥ 

इस्लाम और इन्सानी हुकूक 


५७००) ५१६८ (९५०५५ ५; 325७3 ०)४४..० ५ कह, 84:55 4 4००॥| 
55 9 3>2 35 ७॥ ५.४१ ७ (४ द्ञाएि ७ 853 ॥४० 23) ८३ ४0२ 
/ 4६55 9 ४; ६ ४ 85०; ॥॥४॥ 0 ४ 8 4६८०3 ४ ७.७ 2५ 4० 
39) ०३ 4:65 6 /ी॥ > ४५०३३ 645 0455 ४ ४3054. 304: 
(5 ॥736॥5 567. :455 ४३॥३) 4/5-<2| 
90॥ 0६9 4 (०३ १२२५) 99३: 38 47 33 
303 थी २: 6 ६ 5० ५८5 53/ ४0 (५७3 ७३ ४ ४5 ५४! 
।.2:९ 4॥॥ ५५ 9 3 है 
0923 6२०५ (.४॥ ५५.०) 34०५ (250०४ ४» थी| 5५.० 4५ ०४०। 
भी ७ 4त५००॥ ५ ०५०२५१७/॥ ०:५० ८/| 0.७ ८॥3 
आप का जिक्रे मुबारक 
हमारे लिये यह बड़ी सआदत और मसर्रत का मौका है कि आज 
इस महफिल में जो नबी-ए-करीम सल्लल्लाहु अलैहि व सल्‍्लम के 
मुबारक जिक्र के लिये मुनअकिद (आयोजित) है, हमें शिरीक होने की 
सआदत हासिल हो रही है। और वाकिआ यह है कि नबी-ए-करीम 
सल्लल्लाहु अलैहि व सल्‍लम का जिक्रे जमील इन्सान की इतनी बड़ी 
सआदत है कि इसके बराबर कोई सआदत नहीं। किसी शायर ने कहा 
हेः द 
जिक्रे हबीब कम नहीं वस्‌ले हबीब से 
और हबीब का जिक्र भी हबीब के विसाल के कायम मकाम होता है 
और इसी वजह से अल्लाह तबारक व तआला ने इस जिक्र को यह 
फजीलत अता फरमायी है कि जो शख्स एक मर्तबा नबी-ए-करीम 
सल्लल्लाहु अलैहि व सलल्‍लम पर दुरूद भेजे तो अल्लाह तबारक व 
तआला की तरफ से उस पर दस रहमतें नाज़िल होती हैं। तो जिस 
महफिल का आयोजन इस मुबारक तज़किरे के लिये हो उसमें शिक॑त 

जिल्द(4) इरररधपण--न 
एक मुकर्रिर और बयान करने वाले की हैसियत से हो या सुनने वाले 


की हैसियत से, एक बड़ी सआदत है। अल्लाह तबारक व तआला इस 
की बरकतें हमें और और आपको अता फरमाये | आमीन 
आप सलल्‍्लल्लाहु अलैहि व सल्‍लम 
की खूबियां और कमालात 

तजकिरा है नबी करीम सल्लल्लाहु अलैहि व सल्‍लम की सीरते 
तैयबा का और सीरते तैयबा एक ऐसा मौज़ू है कि अगर कोई शख्स 
इसके सिर्फ एक ही पहलू को बयान करना चाहे तो पूरी रात भी उसके 
लिये काफी नहीं हो सकती, इसलिये की सरकारे दो आलम के मुबारक 
वजूद में अल्लाह जल्ल शानुहदू ने तमाम इन्सानी कमालात, जितने 
तसव्वुर में हो सकते हैं वे सारे के सारे जमा फरमाये, यह जो किसी ने 
कहा था कि: 

हुस्ने यूसुफ दमे ईसा यदे बैजा दारी 
आंचे ख़ूबां हमा दारंद तू तन्‍्हा दारी 

यानी दूसरे नबियों को अलग अलग जो कमालात अल्लाह तआला 
की तरफ से दिये गये थे, आप सलल्‍्लल्लाहु अलैहि व सल्‍लम की जाते 
मुबारक उन सब की जामे थी। 

यह कोई मुबालगे की बात नहीं थी सरवरे दो आलम सल्लल्लाहु 
अलेहि व सलल्‍लम इस इन्सानियत के लिये अल्लाह जल्ल शानुहू की 
तख्लीक का एक ऐसा शाहकार बन कर तश्रीफ लाये थे कि जिस पर 
किसी भी हैसियत से, किसी भी नुक्ता-ए-नज़र से गौर कीजिये तो वह 
कमाल ही कमाल का पेकर है, इसलिये आपकी सीरते तैयबा के किस 
पहलू को आदमी बयान करे, किस को छोड़े इन्सान कश-मकश में 
मुब्तला हो जाता हैं ' 

ज॒ फर्क ता ब-कृदम हर कुजा कि मी नग्रम 
करिश्मा दामने दिल मी कशद कि जा ईं जा अस्त 


और ग़ालिब मरहूम ने कहा था। 

गालिब सना-ए-ख़्वाजा बह यजां गुजाश्तेम 
कां जाते पाक मरतबा दाने मुहम्मद अस्त 


आजकी दुनिया का प्रोपैगन्डा 

इन्सान के तो बस ही में नहीं है कि नबी-ए-करीम सलल्‍्लल्लाहु 
अलैहि व सलल्‍लम की तारीफ व तौसीफ का हक अदा कर सके, हमारे 
ये नापाक मुंह, ये गन्दी ज़बानें इस लायक नहीं थीं कि इनको नबी 
करीम सल्लल्लाहु अलैहि व सल्‍लम का नाम भी लेने की इजाजत दी 
जा सकती, लेकिन यह अल्लाह जल्‍्ल शानुहू का करम है कि उसने न 
सिर्फ इजाजत दी बल्कि इससे रहनुमायी और फायदा हासिल करने का 
भी मौका अता फ्रमाया, इसलिये मौज़ूआत तो सीरत के बेशुमार हैं 
लेकिन मेरे मख़दूम और मुह्तरम हज़रत मौलाना जाहिद राशिदी साहिब 
अल्लाह तआला उनके फैज़ को जारी व सारी फरमाये, उन्हों ने हुक्म 
दिया कि सीरते तैयबा के इस पहलू पर गुफ्तगू की जाये कि नंबी 
करीम सरवरे दो आलम सलल्‍्लल्लाहु अलैहि व सल्‍लम इन्सानी हुकूक के. 
लिये क्‍या रहनुमायी और हिदायत लेकर तश्रीफ लाये, और जैसा कि 
उन्होंने अभी फरमाया कि इस मौज़ू को इख्तियार करने की वजह यह 
है कि इस वक्त पूरी दुनिया में इस प्रोषैगन्डे का बाज़ार गर्म है कि 
इस्लाम को अमली तौर पर नाफिज़ करने से इन्सानी हुकूक (#णाथा 
#9#06) मजरूह होंगे, और यह पब्लिसिटी की जा रही है कि गोया 
इन्सानी हुकूक्‌ का तसब्वुर पहली बार मगरिब के ऐवानों से बुलन्द हुआ 
और सबसे पहले इन्सान को हुकूक्‌ देने वाले ये अहले मगरिब हैं, और 
मुहम्मद रसूलुल्लाह सल्‍लल्लाहु अलैहि व सल्‍लम की लायी हुई 
तालीमात में इन्सानी हुकूक का “अल्लाह की पनाह” कोई तसत्वुर 
मौजूद नहीं । यह मौज़ू जब उन्हों ने गुफ़्तगू के लिये अता फरमाया तो 
उनके हुक्म की तामील में इसी मौज़ू पर आज अपनी गुफ्तगू को 
सीमित रखने की कोशिश करूंगा, लेकिन मौज़ू थोड़ा सा इल्मी किस्म 
का है और ऐसा मौज़ू है कि इसमें ज़रा ज़्यादा तवज्जोह और ज़्यादा 
हाज़िर दिमागी की जरूरत है, इसलिये आप हज़रात से दरख्वास्त है 

कि मौज़ू की एहमियत के पेशे नज़र इसकी नज़ाकत को मद्देनजर 
रखते हुए मेहरबानी फ्रमा कर तवज्जोह के साथ सुनें, शायद अल्लाह 
तआला इस सिलसिले में हमारे दिल में कोई सही बात डाल दे। 
इन्सानी हुकूक का तसव्वुर 
सवाल यह पैदा होता है, जिसका जवाब देना मन्जूर है कि आया 
. इस्लाम में इन्सानी हुकूकु का कोई जामे तसव्वुर नबी, करीम सल्लल्लाहु 
अलैहि व सल्‍लम की तालीमात की रोशनी में है या नहीं? यह सर्वाल 
इसलिये पैदा होता है कि इस दौर का अजीब व ग़रीब रुझान है कि 
इन्सानी हुकूकू का एक तसब्वुर पहले अपनी अक्ल, अपनी फिक्र, अपनी 
सोच की रोशनी में खुद मुताय्यन कर लिया कि ये इन्सानी हुकूक हैं 
और इनकी हिफाज़त ज़रूरी है और अपनी तरफ से ख़ुद बनाया हुआ 
जो सांचा इन्सानी हुकूक का जेहन में बनाया उसको एक मेयारे हक्‌ 
करार देकर हर चीज़ को उस मेयार पर परखने और जांचने की 
कोशिश की जा रही है। पहले से ख़ुद मुताय्यन कर लिया कि फलां._ 
चीज इन्सानी हक है और फलां चीज़ इन्सानी हक नहीं है, और यह 
: मुताय्यन करने के बाद अब देखा जाता है कि आया इस्लाम यह हक 
देता है कि नहीं? मुहम्मद रसूलुल्लाह सल्लल्लाहु अलैहि व सल्‍्लम ने 
यह हक दिया या नहीं दिया? अगर दिया तो गोया हम किस दरजे में 
इसको मानने को तैयार हैं, अगर नहीं दिया तो हम मानने के लिये 
तैयार नहीं हैं। लेकिन इन मुफक्किरीन और दानिश्वरों से और इन 
फिक्र व अक़्ल के सूरमाओं से मैं एक सवाल करना चाहता हूं कि यह. 
जो आपने अपने जेहन से इन्सानी हुकूक के तसब्वुरात मुरत्तब किये, ये 
आखिर किस बुनियाद पर किये? यह जो आपने यह तसब्वुर किया कि 
इन्सानी हुकूक का एक पहलू यह है, हर इन्सान को यह हक जरूर 
मिलना चाहिए, यह आखिर किस बुनियाद पर आपने कहा कि मिलना 
चाहिए। 


इन्सानी हुकूक बदलते आये हैं 


इन्सानियत की तारीख़ पर नज़र दौड़ा कर देखिये तो शुरू से 
सनातन -+-+-प ८-८ ८८८८ पक क ८-33 ८प८+-+--र ८ ---ह--ह7ह 


ब्न्न्न्डइसलाही खुततबात व्वनई 222 लपव----ू---प जिल्द(4) उच5 


लेकर आज तक इन्सान के जेहन में इन्सानी हुकूक के तसब्वुरात 

बदलते चले आये हैं। किसी दौर में इन्सान के लिये एक हक लाज़मी 

समझा जाता' था, दूसरे दौर में उस हक को बेकार करार दे दिया गया, 

एक इलाके में एक हक करार दिया गया, दूसरी जगह उस हक को 

नाहक करार दिया गया। तारीखे इन्सानियत पर नजर दौड़ा कर 

देखिये तो आपको यह नज़र आयेगा कि जिस जमाने में भी इन्सानी 

फिक्र ने हुकूक के जो सांचे तैयार किये, उनका प्रोपैगन्डा, उनकी 

पब्लिसिटी इस जोर व शोर के साथ की गयी कि उसके खिलाफ 

बोलने को जुर्म क्रार दिया गया। 

हुज़ूर नबी करीम सरकारे दो आलम सल्लल्लाहु अलैहि व सल्‍लम 

जिस वक्त दुनिया में तश्रीफ लाये उस वक़्त इन्सानी हुकूक का एक 

तसव्वुर था और वह तसव्वुर सारी दुनिया के अन्दर फैला हुआ था, 

और उसी तसब्वुर को हक का मेयार करार दिया जाता था, जरूरी 

क्रार दिया जाता था कि यह हक लाज़मी है। मैं आपको एक मिसाल 

देता हूं कि उस ज़माने में इन्सानी हुकूक के ही के हवाले से यह 

तसव्वुर था कि जो शख्स किसी का गुलाम बन गया तो गुलाम बनने 

के बाद सिर्फ जान व माल और जिस्म ही उसका मम्लूक नहीं होता 

था, बल्कि इन्सानी हुकूक्‌ और इन्सानी मफादात के हर तसव्वुर से वह 
ख़ाली हो जाता था, आका का यह बुनियादी हक्‌ था कि चाहे वह अपने 

गुलाम की गर्दन में तीौकु डाल दे और उसके पांव में बेड़ियां पहनाये, 

यह एक तसब्वुर था। जिन्हों ने इसको जस्टीफाई (0५५) करने के 
लिये और इन्साफ पर आधारित करार देने के लिये फल्सफे पेश किये 
थे, उनका पूरा लिट्रेचर आपको मिल जायेगा, आप कहेंगे कि यह दूर 
की बात है, चौदह सौ साल पहले की बात है, लेकिन अभी सौ डेढ़ सौ 
साल पहले की बात ले लीजिये, जब जर्मनी और इटली में फाशिजम ने 
और नाजी-इजम ने सर उठाया था, आज फाशिज़म और नाजी-इज़म 
का नाम गाली बन चुका है, और दुनिया भर में बदनाम हो चुका है 
लेकिन आप उनके फुल्सफों को उठा कर देखिये जिस बुनियाद पर 

उन्होंने फाशिज़म का तसखुर पेश किया था और नाज़ी-इज़म का 
तसव्वुर पेश किया था उस फलल्‍्सफे को अगर खालिस अक्ल की 
बुनियाद पर आप रद्द करना चाहें तो आसान नहीं होगा। उन्हों ने यह 
तसव्वुर पेश किया था कि जो ताकृतवर है उसका ही यह बुनियादी हक्‌ 
है कि वह कमज़ोर पर हुकूमत करे, और यह ताकृतवर के बुनियादी 
हुकूक्‌ में शामिल होता है और कमजोर के जिम्मे वाजिब है कि वह 
ताकतवर के आगे सर झुकाये। यह तसव्वुर अभी सौ डेढ़ सौ साल 
पहले की बात है। तो इन्सानी फिक्र की तारीख में इन्सानी हुकूक॒ के 
तसव्वुरात एक जैसे नहीं रहे, बदलते रहे। किसी दौर में किसी एक 
चीज़ को हक करार दिया गया और किसी दौर में किसी दूसरी चीज़ 
को हक्‌ करार दिया गया, और जिस दौर में जिस किस्म के हुकूक के 
सेट को यह कहा गया कि यह इन्सानी हुकूक का हिस्सा है उसके 
खिलाफ बात करना ज़बान खोलना एक जुर्म करार पाया। तो इस बात 
की क्‍या जमानत है कि आज जिन ह्यूमैन राइट्स (इन्सानी हुकूक) के 
बारे में यह कहा जा रहा है कि इन इन्सानी हुकूक की हिफाज़त ज़रूरी 
है, यह कल को तब्दील नहीं होंगे, कल को इनके दरमियान इन्किलाब 
नहीं आयेगा, और कौन सी बुनियाद है जो इस बात को दुरुस्त करार 
दे सके? 
सही इन्सानी हुकूक का मुताय्यन करना 
हुज़ूर नबी करीम सरवरे दो आलम सल्लल्लाहु अलैहि व सल्‍्लम 
का इन्सानी हुकूक के बारे में सब से बड़ा कन्ट्रीब्यूशन (00॥00०एतएणा) 
यह है कि आप सलल्‍्लल्लाहु अलेहि व सल्‍लम ने इन्सानी हुकूक के 
मुताय्यन करने की सही बुनियाद फ्राहम फरमायी, वह बुनियाद फुराहम 
फरमायी जिसकी बुनियाद पर यह फैसला किया जा सके कि कौन से 
इन्सानी हुकूक काबिले तहफ्फुज़ हैं और कौन से इन्सानी हुकूक 
हिफाजत के काबिल नहीं हैं, अगर मुहम्मद सलल्‍लल्लाहु अलैहि व 
. सलल्‍लम की रहनुमायी और आपकी हिदायत को बुनियाद तस्लीम न 
किया जाये तो फिर इस दुनिया में किसी के पास कोई बुनियाद नहीं है 

जिसकी बुनियाद पर वह कह सके कि फुलां इन्सानी हुकूक लाजमी 
तौर पर हिफाजत के काबिल हैं। 


फिक्र की आजादी का झन्‍्डा उठाने वाला इदारा 

मैं आपको एक लतीफे की बात सुनाता हूं, कुछ वक्‍त पहले एक 
दिन मैं मगरिब की नमाज़ पढ़ कर घर में बैठा हुआ था, तो बाहर से 
कोई साहिब मिलने के लिये आये, कार्ड भेजा तो देखा कि उनके कार्ड 
पर लिखा था कि यह सारी दुनिया में एक मश्हूर इदारा है जिंसका 
नाम ऐमनेस्टी इन्टरनेशनल है जो सारे इन्सानी बुनियादी हुकूकु की 
हिफाज़त का अलम-बरदार (झन्‍्डा बुलन्द करने वाला) है, इस इदारे 
के एक डायरेक्ट्र पेरिस से पाकिस्तान आये हैं, और वह आप से मिलना 
चाहते हैं, खैर मैंने अन्दर बुला लिया, पहले से कोई अपॉइन्टमेंट नहीं 
थी, कोई पहले से वक्‍त नहीं लिया था, अचानक आ गये और 
पाकिस्तान के विदेश मन्त्रालय के एक जिम्मेदार अफसर भी उनके साथ 
थे। आपको यह मालूम है कि ऐमनेस्टी इन्टरनेशनल वह इदारा है 
जिसको इन्सानी हुकूक के तहफ्फुज के लिये और तक्रीर व तहरीर 
की आजूादी के लिये अलम-बरदार इदारा कहा जाता है, और 
पाकिस्तान में जो बाज़ शरञी क॒वानीन नाफिज़ हुए जैसे कादयानियों 
के सिलसिले में पाबन्दियां आयद की गयीं तो ऐमनेस्टी इन्टरनेशनल 
की तरफ से इस पर एतिराज़ व एहतिजाज का सिलसिला रहा। बहर 
हाल! यह साहिब तश्रीफ लाये तो उन्होंने आकर मुझ से कहा कि मैं 
आपसे इसलिये मिलना चाहता हूं कि मेरे इदारे ने मुझे इस बात पर 
मुक्रर्र किया है कि मैं तहरीर व तक्रीर की आजादी और इन्सानी 
हुकूक के सिलसिले में साऊथ ईस्ट ऐशया के मुल्कों की राये आम्मा 
का सर्वे करू, यानी यह मालूम करूं कि दक्षिण पूर्वी ऐशिया के 
मुसलमान इन्सानी हुकूकू, तहरीर व तक्रीर की आजादी और इजहारे 
राये की आजादी के बारे में क्या ख्याल रखते हैं, और वे किस हद तक 
इस मामले में हमसे तआवुन (सहयोग) करने पर आमादा हैं। इसका 
सरवे करने के लिये मैं पेरिस से आया हूं और इस सिलसिले में आपसे 

इन्टरव्यू करना चाहता हूं, साथ ही उन्हों ने माजिरत भी की कि चूंकि 
मेरे पास वक्‍त कम था इसलिये मैं पहले से वक्‍त नहीं ले सका, लेकिन 
मैं चाहता हूं कि मेरे चन्द्र सवालात का आप जवाब दें ताकि उसकी 
बुनियाद पर मैं अपनी रिपोर्ट तैयार कर सकूं । 

आज कल का सर्वे 


# मैंने उन साहिब से पूछा कि आप कब तश्रीफ लाये हैं? कहा कि 

* मैं कल ही पहुंचा हूं, मैंने कहा आइन्दा कया प्रोग्राम है? फ्रमाने लगे 
कि कल मुझे इस्लामाबाद जाना है, मैंने कहा उसके बाद? कहा कि 
इस्लामाबाद मैं एक या दो दिन ठहर कर फिर देहली जाऊंगा, मैंने 
कहा वहां कितने दिन कियाम फ्रमायेंगे? कहा दो दिन, मैंने कहा फिर 
उसके बाद? कहा कि मुझे उसके बाद मलेशिया जाना है, तो मैंने कहा 
कि कल आप कराची तश्रीफ लाये और आज शाम को इस वक्‍त मेरे 
पास तश्रीफ लाये, कल सुबह आप इस्लामाबाद चले जायेंगे, आजका 
दिन आपने कराची में गुज़ारा, तो क्या आपने कराची की राये आम्मा 
का सर्वे कर लिया? तो इस सवाल पर वह बहुत सट्पटाए, कहने लगे 
इतनी देर में वाकई पूरा सर्वे तो नहीं हो सकता था लेकिन मैंने इस 
मुद्दत के अन्दर काफी लोगों से मुलाकात की और थोड़ा बहुत मुझे 
अन्दाजा हो गया, तो मैंने कहा कि आपने कितने लोगों से मुलाकात 
की? कहा कि पांच अफ्राद से मैं मुलाकात कर चुका हूं, छटे आप हैं, - 
मैंने कहा कि छः अफराद से मुलाकात करने के बाद आप्रने कराची का 
सर्वे कर लिया, अब इसके बाद कल इस्लामाबाद तश्रीफ ले जायेंगे 
और वहां एक दिन कियाम फुरमायेंगे, छः आदमियों से आपकी वहां 
मुलाकात होगी, छः आदमियों से मुलाकात क बाद इस्लामाबाद की राये 
आम्मा का सर्वे हो जायेगा। उसके बाद दो दिन देहली तश्रीफ ले 
जायेंगे, दो दिन देहली के अन्दर कुछ लोगों से मुलाकात करेंगे तो वहां 
का सर्वे आपका हों जायेगा, तो यह बतायें कि यह सर्व का क्‍या तरीका 
है? तो वह कहने लगे कि आपकी बात माकूल है, हकीकत मैं जितना 


वक़्त मुझे देना था उतना वक्‍त मैं दे नहीं पा रहा, मगर मैं क्या करू 

मेरे पास वक्‍त कम था, मैंने कहा कि माफ करना अगर वक़्त कम था 
तो किस डाक्टर ने आपको मशि्विरा दिया थां कि आप सर्वे करें? 
इसलिये कि अगर सर्वे करना था तो फिर ऐसे आदमी को करना 
चाहिये जिसके पास वक्‍त हो, जो लोगों के पास जाकर मिल सके, 
लोगों से बात कर सके, अगर वक्‍त कम था तो फिर सर्वे की जिम्मेदारी 
लेने कि क्‍या ज़रूरत थी? तो कहने लगे कि बात तो आपकी ठीक है 
लेकिन बस हमें इतना ही वक्‍त दिया गया था इसलिये मैं मजबूर था, 
मैंने कहा की माफ कीजिये मुझे आपके इस सर्वे की संजीदगी पर शक 
है, मैं इस सर्वे को संजीदा नहीं समझता, इसलिये मैं इस सर्वे क॑ अन्दर 
कोई पार्टी बनने के लिये तैयार नहीं हूं और न ही आपके किसी सवाल 
का जवाब देने के लिये तैयार हूं, इसलिये कि आप पांच छः: आदमियों 
से गुफ्‌तगू करने के बाद यह रिपोर्ट देंगे कि वहां की राये आम्मा यह 
है, इस रिपोर्ट की क्‍या कृदर व कीमत हो सकती है? लिहाज़ा मैं 
आपके किसी सवाल का जवाब नहीं दे सकता, वह बहुत सटूपटाए और 
कहा कि आपकी बात वैसे टैक्निकली सही है लेकिन यह कि मैं आपके 
पास एक बात पूछने के लिये आया (हूं तो आप मेरे कुछ सवाल के 
जवाब जरूर दे दें, मैंने कहा कि नहीं, मैं आपके किसी सवाल का 
जवाब नहीं दूंगा, जब तक मुझे इस बात का यकीन न हो जाये कि 
आपका सरवे हकीकत मैं इल्मी किस्म का है और संजीदा है, उस वक्‍त 
तक मैं इसके अन्दर कोई पार्टी बनने के लिये तैयार नहीं हूं, आप मुझे 
माफ फरमायें, आप मेरे मेहमान हैं मैं आपकी जो खातिर तवाज़ों कर 
सकता हूं वह करूंगा, बाकी किसी सवाल का जवाब नहीं दूगा। 
क्या फिक्र की आजादी का नजरिया बिल्कुल मुत्‌लक है? 
मैंने कहा कि अगर मेरी बात में कोई गैर माकूलियत है तो मुझे 
समझा दीजिये कि मेरा मौकफ (90) ग़लत है और फलां बुनियाद पर 
गलत है, कहने लगे बात तो आपकी माकूल है लेकिन मैं आपसे वैसे 
बिरादराना तौर पर यह चाहता हूं कि आप कुछ जवाब दें, मैंने कहा कि 
मैं जवाब नहीं दूंगा, अलबत्ता मुझे इजाजत दें तो मैं आपसे कुछ सवाल 

करना चाहता हूं, कहने लगे कि सवाल तो मैं करने के लिये आया था 
लेकिन आप मेरे सवाल का जवाब नहीं देना चाहते तो ठीक है आप 
सवाल कर लें, आप क्‍या सवाल करना चाहते हैं? मैंने कहा कि मैं आप 
से इजाजत तलब कर रहा हूं अगर आप इजाजत देंगे तो मैं सवाल 
कर लूगा, अगर इजाज़त नहीं देंगे तो सवाल नहीं करूंगा. और हम 
दोनों की मुलाकात हो गयी बात ख़त्म हो गयी। कहने लगे नहीं आप 
तल कर लीजिये, तो मैंने कहा कि मैं आपसे यह सवाल करना 
चाहता हूं कि आप राये के इज्हार की आजादी और इन्सानी हुकूक का 
झन्डा लेकर चले हैं तो मैं एक बात आपसे पूछना चाहता हूं कि यह 
राये के इज़्हार की आजादी जिसकी आप तब्लीग करना चाहते हैं और 
कर रहे हैं यह राये के इज़्हार की आजादी (४७500) यानी मुत्‌लक्‌ 
है, इस पर कोई कैद कोई पाबन्दी और कोई शर्त आयद नहीं होती या 
यह कि राये के इज़्हार की आजादी पर कुछ क़ंद्रें व कुछ शर्तें भी 
शायद होनी चाहियें? कहने लगे मैं आपका मतलब नहीं समझा? तो 
मैंने कहा कि मतलब तो अल्फाज़ से वाजेह (स्पष्ट) है, मैं आपसे यह 
७ना चाहता हूं कि आप जिस राये के इज़्हार की आजादी की तब्लीण 
करना चाहते हैं तो क्या वह ऐसी है कि जिस शर्स की जैसी राये हो 
उसका वैसे ही खुलेआम इजहार करे, उसकी ऐलानिया तब्लीग करे, 
ऐलानिया उसकी तरफ दावत दे और उस पर कोई रोक टोक, कोई 
पाबन्दी आयद न हो, यह मकसद है? अगंर यह मकसद है तो फ्रमाइये 
कि अगर एक शख्स यह कहता है कि मेरी राये यह है कि इंन दौलत 
मंद लोगों ने बहुत पैसे कमा लिये और गरीब लोग भूखे मर रहे हैं, 
इसलिये इन दौलत मंदों के यहां डाका डाल कर और इनकी दुकानों 
को लूट कर गरीबों को पैसा पहुंचाना चाहिये, अगर कोई शरूस 
दियानत दारी से यह राये रखता है और इसकी तब्लीग करे और 
इसका इजूहार करे, और लोगों को दावत दे कि आप आइये और मेरे 
साथ शामिल हो जाइये और ये जितने भी दौलत मंद लोग हैं रोजाना 
इन पर डाका डाला करेंगे, उनका माल लूट कर गरीबों में तक्सीम 
करेंगे, तो आप ऐसी राये के इजहार की आज़ादी के हामी होंगे या 

नहीं?, और इसकी इजाजत देंगे या नहीं? कहने लगे इसकी इजाजत 
नहीं दी जायेगी कि लोगों का माल लूट कर दूसरों में तक्सीम कर 
दिया जाये। तो मैंने कहा कि यही मेरा मतलब था कि अगर इसकी 
इजाजत नहीं दी जायेगी तो इसके मायने यह हैं कि राये के इज़्हार की 
आजादी इतनी मुत्‌लक्‌ "नहीं है कि इस पर कोई कैद, कोई शर्त, कोई 
पाबन्दी आयद न.की जा सके, कुछःन कुछ कैद और शर्त लगानी 
पड़ेगी। 

कहने लगे .हां कुछ न कुछ तो लगानी पड़ेगी, तो मैंने कहा कि वह 
कैद किस बुनियाद पर लगायी जायेगी और कौन लगायेगा? किस 
बुनियाद पर यह तय किया जायेगा कि फलां किस्म की राये का 
इजहार करना तो जाधज़ है और फलां किस्म की राये का इजहार 
करना ना जायज है? फलां किस्म की तब्लीग करना जायज है और 
फलां किस्म की तब्लीग करना जायज नहीं है? इसको मुताय्यन कौन 
करेगा, और किस बुनियाद पर करेगा? इस सिलसिले में आपके इदारे 
ने कोई इलल्‍मी सर्वे किया है और इलल्‍्मी तहकीक की हो तो मैं उसको 
जानना चाहता हूं, कहने लगे इस नुक्ता-ए-नज़र पर हमने इससे 
पहले गौर नहीं किया, तो मैंने अर्ज किया कि देखिये! आप इतने बड़े 
मिशन को लेकर चले हैं, पूरी इन्सानियत को राये के इज़्हार की 
आजादी दिलाने के लिये, उनको हुकूक्‌ दिलाने के लिये चले हैं लेकिन 
आपने बुनियादी सवाल नहीं सोचा, आखिर राये के इज़्हार की आज़ादी 
किस बुनियाद पर तय होनी चाहिये? क्या उसूल होने चाहियें? क्या शर्तें 
और क्या कैदें होनी चाहियें? तो कहने लगे अच्छा आप ही बता दीजिये, 
तो मैंने कहा कि मैं तो पहले अर्ज़ कर चुका हूं कि मैं किसी सवाल का 
जवाब देने बैठा ही नहीं, मैं तो आपसे पूछ रहा हूं कि आप मुझे बतायें 
कि क्या कैदें और शर्तें होनी चाहियें और क्‍या नहीं, मैंने तो आपसे 
सवाल किया है कि आपके नुक्ता-ए-नज़र से और आपके डदारे के 
नुक्ता-ए-नज़र से इसका क्‍या जवाब होना चाहिये? 

आपके पास कोई मेयार नहीं है 

कहने लगे कि मेरे इल्म में अभी तक कोई ऐसा फारमूला नहीं है, 
एक फारमूला जेहन में आता है कि ऐसी राये के इज्हार की आजादी 
जिसमें वाईलेंस हो जिसमें दूसरे के साथ तशद्रुद हो तो ऐसी इजूहारे 
राये की आज़ादी नहीं होनी चाहिये, मैंने कहा कि यह तो आपके जेहन 
में आया कि वाईलेंस की पाबन्दी होनी चाहिये, किसी और के जैहन में 
कोई और बात भी आ सकती है कि फलां किस्म की पाबन्दी भी होनी 
चाहिये, यह कौन तय करेगा और किस बुनियाद पर तय करेगा कि 
किस किस्म की राये के इज़्हार की खुली छूट होनी चाहिये और किस 
की नहीं? इसका कोई फारमूला और कोई मेयार होना चाहिये, कहने 
लगे आपसे गुफ्तगू के बाद यह अहम सवाल मेरे जेहन में आया है 
और मैं अपने ज़िम्मेदारों तक इसको पहुचाऊंगा और उसके बाद इस 
पर अगर कोई लिट्रेचर मिला तो आपको भेजूंगा, तो मैंने कहा इन्शा- 
अल्लाह मैं मुन्तज़िर रहूंगा कि अगर आप इसके ऊपर कोई लिट्रेचर 
भेज सकें और इसका कोई फुल्सफा बता सकें तो मैं एक तालिब इल्म 
की हैसियत में इसका मुश्ताक हूं, जब वह चलने लगे तो मैंने उस 
वक्त उनसे कहा कि मैं संजीदगी से आपसे कह रहा हूं यह बात 
मज़ाक की नहीं है, संजीदगी से चाहता हूं कि इस मसले पर गौर 
किया जाये, इसके बारे में आप अपना नुक्ता-ए-नज़र भेजें लेकिन एक 
बात मैं आपको बता दूं कि जितने आपके नज़रियात और फल्सफे हैं 
उन सब को मद्दे नज़र रख लीजिये, कोई ऐसा मुत्तफिका फारमूला 
आप पेश कर नहीं सकेंगे, जिस पर सारी दुनिया मुत्तफिक हो जाये कि : 
फुलां बुनियाद पर इजूहारे राये की आजादी होनी चाहिये और फलां 
बुनियाद पर नहीं होनी चाहिये। तो मैं यह आपको बता देता हूं और 
अगर पेश कर सकें तो मैं मुन्तज़िर हूं, आज डेढ़ साल हो गया है कोई 
जवाब नहीं आया। । 

इन्सानी अक्ल' महदूद है 

हकीकृत यह है कि यह मुज्मल नारे, कि साहिब! इन्सानी हुकूक्‌ 

होने चाहियें, राये के इज़्हार की आज़ादी होनी चाहिये तहरीर व तकरीर 
की आजादी होनी चाहिये इनकी ऐसी कोई बुनियाद जिस पर सारी 
दुनिया मुत्तफिक हो सके यह किसी के पास नहीं है और न हो सकती 
है। क्‍यों, इसलिये कि जो कोई भी ये बुनियादें तय करेगा वह अपनी 
सोच और अपनी अक़ल की बुनियाद पर करेगा, और कभी दो इन्सानों 
की अक्ल एक सी नहीं होती, दो ग्रुपों की अक्ल एक जैसी नहीं होती, 
दो ज़मानों की अक्लें एक जैसी नहीं होतीं, इसलिये उनके दरमियान 
इखतिलाफ रहा है और रहेगा, और इस इख्तिलाफ को ख़त्म करने का 
कोई रास्ता नहीं, वजह इसकी यह है कि इन्सानी अक्ल अपनी एक 
लिमीटेशन (॥॥##(३४०॥) रखती है, इसकी हदें हैं उससे आगे वह बढ़ 
नहीं पाती, मुहम्मद सल्‍लल्लाहु अलैहि व सल्‍लम का इस पूरी 
इन्सानियत के लिये सबसे बड़ा एह्साने अज़ीम यह है कि सरकारे दो 
आलम सलल्‍्लल्लाहु अलैहि व सल्‍लम ने इन तमाम मामलात को तय 
करने की जो बुनियाद फुराहम (जमा) की है वह यह है कि वह जात 
जिसने इस पूरी दुनिया को पैदा किया, वह जात जिसने इन्सानों को 
पैदा किया उसी से पूछो कि कौन से इन्सानी हुकुकु काबिले हिफाज़त 
हैं और कौन से इन्सानी हुकूक काबिल हिफाज़त नहीं हैं? वही बता 
सकते हैं उसके सिवा कोई नहीं बता सकता | 

इस्लाम को तुम्हारी जरूरत नहीं 

जो लोग कहते हैं कि पहले हमें यह बताओ कि इस्लाम हमें क्‍या 
हुकूकु देता है फिर हम इस्लाम को मानेंगे, मैंने कहा इस्लाम को 
तुम्हारी ज़रूरत नहीं, अगर पहले अपने जेहन में तय कर लिया कि ये 
हुकूक जहां मिलेंगे वहीं जायेंगे और उसके बाद ये हुकूक चूंकि इस्लाम 
में मिल रहे हैं इस वास्ते मैं जा रहा हूं, तो याद रखो इस्लाम को 
तुम्हारी ज़रूरत नहीं, इस्लाम का मफ्हूम यह है कि पहले यह अपनी 
आजिजी दरमांदगी और शिकस्तगी पेश करो कि इन मसाइल को हल 
करने में हमारी अकक्‍्ल आजिज है और हमारी सोच आजिज़ है, हमें वह 


बुनियाद चाहिये जिसकी बुनियाद पर हम मसाइल को हल करें, जब 

आदमी इस नुक्ता-ए-नज़र से इस्लाम की तरफ रुजू करता है तो 
फिर इस्लाम हिदायत और रहनुमाई पेश करता है, (४०४ ४4७ यह 
हिदायत मुत्तकीन के लिये है,” मुत्तकीन के क्या मायने हैं? मुत्तकीन 
के यह मायने हैं कि जिसके दिल में तलब यह हो कि हम अपनी 
आजिजी का इक्रार करते हैं, दरमांदगी का ऐतराफ करते हैं, फिर 
अपने मालिक और खालिक्‌ु के सामने रुजू करते हैं कि आप हमें बतायें 
कि हमारे लिये क्‍या रास्ता है? 

इसलिये यह जो आजकी दुनिया के अन्दर एक फैशन बन गया कि 
साहिब! पहले यह बताओ की इन्सानी हुकूक क्‍या मिलेंगे, तब इस्लाम 
में दाखिल होंगे, तो यह तरीका इस्लाम में दाखिल होने का नहीं है। 

सरकारे दो आलम सल्लल्लाहु अलैहि व सल्‍लम ने जब इस उम्मत 
को इस्लाम का पैग़ाम दिया, दावत दी तो आपने जितने गैर मुस्लिमों 
को दावत दी किसी जगह आपने यह नहीं फरमाया कि इस्लाम में आ 
जाओ तुम्हें फलां फलां हुकूक मिल जायेंगे, बल्कि यह फरमाया कि मैं 
तुमको अल्लाह जल्ल शानुहू की तरफ दावत देता हूं। 

ऐ लोगो! 4॥॥ ४। (४ (ला इला-ह इल्लल्लाहु) कह दो कामयाब हो 
जाओगे। इसलिये माद्दी मुनाफा, माद्दी मसलिहतों, माद्दी ख्वाहिशात की 
ख़ातिर अगर कोई इस्लाम में आना चाहता है तो वह दर हकीकत 
इरख्लास के साथ सही रास्ता इस्ततियार नहीं कर रहा है, इसलिये पहले 
वह अपनी आजिजी का इजहार करे कि हमारी अक़्लें इन मसाइल को 
हल करने से आजिज़ हैं । 

अक्ल के काम का दायरा 

याद रखिये कि यह मौज़ू बड़ा लम्बा है कि इन्सानी अक्ल बेकार 
नहीं है, अल्लाह तआला ने हमें जो अक्ल अता फ्रमायी यह बड़ी कार 
आमद चीज़ है, मगर यह उस हद तक कार आमद है जब तक इसको 
इसकी हदों में इस्तेमाल किया जाये, और अगर हदों के बाहर इसका 
इस्तेमाल करोगे तो वह गलत जवाब देना शुरू कर देगी, इसके बाद 
अल्लाह तबारक व तआला ने एक और इल्म का जरिया अता फरमाया 

है, उसका नाम “वही-ए-इलाही” (ख़ुदाई पैगाम) है जहां अक्ल जवाब 
दे जाती है और कार आमद नहीं रहती “वही-ए-इलाही” उस जगह 
प्र आकर रहनुमायी करती है। 


हवास के काम का दायरा . 
देखो! अल्लाह तबारक व तआला ने हमें; आखें दीं, कान दिये, यह 
ज़बान दी, आंख से देख कर हम बहुत सी चौजें मालूम करते हैं, .कांन 
से सुन कर बहुत सारी चीज़ें मालूम करते हैं, जबान से चख कर बहुत 
सारी चीज़ें मालूम करते हैं, लेकिन अल्लाह तआला ने हर एक का 
अपना एक फ्कशन रखा है। हर एक: का अपना अमल है, उस हद 
तक वह काम देता है, उससे बाहर काम नहीं देता | आंख देख सकती 
है सुन नहीं सकती, कोई शख्स यह चाहे कि मैं आंख से सुनूं तो वह 
अह्मक्‌ है। कान सुन सकता है देख नहीं सकता, कोई शरूस यह चाहे 
कि कान से मैं देखने का काम लूं तो वह बे-वकूफ है, इस वास्ते कि 
वह उस काम के लिये नहीं बनाया गया, और एक हद ऐसी आती है 
जहां न आंख काम देती है, न कान काम देता है, न जबान काम देती 
है, उस मौके के लिये अल्लाह तआला ने अक्ल अता फरमायी, वहां 
अक्ल इन्सान की रहनुमायी करती है। | 
तन्हा अक्ल काफी नहीं 
देखिये यह कुर्सी हमारे सामने रखी है आंख से देख कर मालूम 
किया कि इसके हैन्डिल पीले रंग के हैं, हाथ से छू कर मालूम किया 
कि ये चिकने हैं, लेकिन तीसरा सवाल यह पैदा होता है कि यह आया 
ख़ुद ब-ख़ुद वजूद में आ गयी या किसी ने इसको बनाया? तो वह 
बनाने वाला मेरी आंखो के सामने नहीं है, इस वास्ते मेरी आंख भी 
इसका जवाब नहीं दे सकती, मेरा हाथ भी इस सवाल का जवाब नहीं 
दे सकता, इस मौके के लिये अल्लाह तबारक व तआला ने तीसरी 
चीज अता फरमायी जिसका नाम अक्ल है, अक्ल से मैंने यह सोचा कि 
यह जो हैन्डिल है यह बड़े कायदे का बना हुआ है, यह खुद से बजूद 
में नहीं आ सकता किसी बनाने वाले ने इसको बनाया है, यहां अक्ल ने 

मेरी रहनुमायी की है, लेकिन एक चौथा सवाल आगे चल कर पैदा 
होता है कि इस कुर्सी को किस काम में इस्तेमाल करना चाहिये, किस 
में नहीं करना चाहिये? कहां इसको इस्तेमाल करने से फायदा होगा 
और कहां नुक्सान होगा? इस सवाल को हल करने के लिये अक्ल भी 
नाकाम हो जाती है, इस मौके पर अल्लाह तआला ने एक चौथी चीज़ 
अता फ्रमायी जिसका नाम “वही-ए-इलाही” है। वह अल्लाह तबारक 
व तआला की तरफ से “वही” होती है, वह खैर और शर (अच्छे और 
बुरे) का फैसला करती है, वह नफे और नुक्सान का फैसला करती है। 
जो बताती है कि इस चीज में खैर है, इस में बुराई है, इसमें नफा है 
इसमें नुक्सान है, “वही” आती ही उस मकाम पर है जहां इन्सान की 
अक्ल की परवाज ख़त्म हो जाती है। 
इसलिये जब अल्लाह और उसके रसूल सल्लल्लाहु अलैहि व 
सलल्‍लम का हुक्म आ जाये और वह अपनी अक्ल में न आये, समझ में 
न आये तो इस वजह से उसको रद्द कर देना कि साहिब मेरी तो अक्ल 
में नहीं आ रहा है लिहाजा में इसको रद्द करता हूं, यह दर हकीकृत 
इस अक्ल की और “वही-ए-इलाही” की हकीकृत ही से जहालत का 
नतीजा है, अगर समझ में आता तो “वही” आने की ज़रूरत क्या थी? 
“वही” तो आयी ही इसलिये कि तुम अपनी तन्‍्हा अक्ल के- ज़रीये इस 
मकाम तक नहीं पहुंच सकते थे, अल्लाह तबारक व तआला ने “वही” 
के ज़रिये तुम्हारी मदद फ्रमायी है। अगर अक्ल से खुद ब-ख़ुद कोई 
_ फैसला होता तो अल्लाह तआला एक हुक्म नाजिल कर देते बस, कि 
हमने तुम्हें अक्ल दी है, अक्ल के मुताबिक्‌ जो चीज़ अच्छी लगे वह 
करो और जो बुरी लगे उससे बच जाओ, न किसी किताब की जरूरत, 
न किसी रसूल की जरूरत, न किसी पैग़म्बर की ज़रूरत, न किसी 
मज़्हब और दीन की ज़रूरत | लेकिन जब अल्लाह ने इस अक्ल को 
देने के बावजूद इस पर बस नहीं फरमाया बल्कि रसूल भेजे, किताबें 
उतारीं, “वही” भेजी, तो इसके मायने यह हैं कि तन्हा अक्ल इन्सान 
की रहनुमायी के लिये काफी नहीं थी। आज कल लोग कहते हैं कि 

साहिब हमें चूंकि इसका फुल्सफा समझ में नहीं आया, इसलिये हम 
नहीं मानते, तो दर हकीकृत दीन की हकीकत से ना वाकिफ हैं, 
हकीकृत से जाहिल हैं, समझ में आ ही नहीं सकता। 
और यहीं से एक और बात का जवाब मिल जाता है जो आज कल 
बड़ी कस्रत से लोगों के जेहनों में पैदा होता है। सवाल यह पैदा होता 
है कि कुरआने करीम ने चांद पर जाने का कोई तरीका नहीं बताया, 
स्ला को फतह करने का कोई फारमूला मुहम्मद रसूलुल्लाह 
सल्लल्लाहु अलैहि व सल्‍लम ने नहीं बताया। ये सब कौमें इस किस्म 
के फारमूले हासिल करके कहां से कहां पहुंच गयीं और हम कुरआन 
बगल में रखने के बावजूद पीछे रह गये, तो कुरआन और सुन्नत ने 
हमें ये फारमूले क्‍यों नहीं बतलाये? 
जवाब इसका यही है कि इसलिये नहीं बताया की वह चीज़ अक्ल 
के दायरे की थी, अपनी अक़्ल से अपने तर्जुब और अपनी मेहनत से 
जितना आगे बढ़ोगे उसके अन्दर तुम्हें इन्किशाफात होते चले जायेंगे, 
वह तुम्हारे अक्ल के दायरे की चीज़ थी, अकक्‍ल उसका शऊर कर 
सकती थी, इस वास्ते इसके- लिये नबी भेजने की ज़रूरत नहीं थी, 
इसके लिये रसूल भेजने की जरूरत नहीं थी, लेकिन किताब और रसूल 
की ज़रूरत वहां थी जहां तुम्हारी अकल आजिज थी, जैसे की ऐमनेस्टी 
इन्टरनेशनल वाले आदमी की अक्ल आजिज थी कि बुनियादी हुकूक 
और तहरीर व तकरीर की आजादी के ऊपर क्‍या पाबंदियां होनी 
चाहियें, क्या नहीं होनी चाहियें। इस मामले में इंसान की अक्ल आजिज 
थी इसके लिये मुहम्मद सलल्‍्लल्लाहु अलैहि व सल्‍लम तश्रीफ लाये । 
हुकूक की हिफाजत किस तरह हो? 
आप सल्लल्लाहु अलैहि व सलल्‍लम ने बताया कि फलां हक इन्सान 
का ऐसा है जिसकी हिफाज़त जरूरी है और फलां हक ऐसा है जिसकी 
हिफाज़त की ज़रूरत नहीं है, इसलिये पहले यह समझ लो कि सरकारे 
दो आलम सलल्‍लल्लाहु अलैहि व सलल्‍लम का इन्सानी हुकूक के 
सिलसिले में सब से बड़ा कन्ट्रीब्यूशन यह है कि इन्सानी हुकूकु के 

तअय्युन (मुताय्यन करने) की बुनियाद फ्राहम (इकट्ठी) फरमायी, कि 
कौन सा इन्सानी हक पाबन्दी के काबिल है और कौन सा नहीं। यह 
बात अगर समझ में आ जाये तो अब देखिये कि मुहम्मद नबी करीम 
सललल्लाहु अलैहि व सल्‍लम ने कौन से हुकूकु इन्सान को अता 
फ्रमाये, किन को रिकगनाईज़ (२९८००ा०४९) किया, किन हुकूक को 
मुताय्यन फ्रमाया, और फिर उसके ऊपर अमल करके दिखाया। आज 
कल की दुनिया में रिकगनाईज़ करने वाले तो बहुत और उसका ऐलान 
करने वाले बहुत और उसके नारे लगाने वाले बहुत, लेकिन जब उन 
नारों पर, उन हुकूक पर अमल करने का सवाल आ जाये तो वही 
ऐलान करने वाले जो यह कहते हैं कि इन्सानी हुकूक काबिले हिफाज़त 
हैं, जब उनका अपना मामला आ जाता है, अपने मफाद से टकराव पैदा 
हो जाता है तो देखिये फिर इन्सानी हुकुक किस तरह पामाल होते हैं| 

आजकी दुनिया का हाल... 

इन्सानी हुकूक का एक तकाज़ा यह है कि अक्सरियत की -हुकूमत 
होनी चाहिये, प्रजा तंत्र, सैकूलर डेमोकरेसी। आज अमेरिका की एक 
किताब दुनिया भर में बहुत मश्हूर हो रही है “दि एन्ड ऑफ हिस्ट्री 
एन्ड दि लास्ट मैन” (200"॥॥500% 90 0९।३४८॥४॥४)) आज कल 
के सारे पढ़े लिखे लोगों में मश्हूर हो रही है, इसका सारा फल्सफा यह 
है कि इन्सान की हिस्ट्री का ख़ात्मा जमहूरियत (प्रजा तंत्र) के ऊपर हो 
गया, और अब इन्सानियत की तरक्की और कामयाबी के लिये कोई 
नया नज़रिया वजूद में नहीं आयेगा, यानी खत्मे नुबुब्बत पर हम आप 
यकीन रखते हैं अब यह “खत्मे नज़रियात” हो गया, यह कि डेमोकरेसी 
के बाद कोई नज़रिया इन्सानी फलाह का वजूद में आने वाला नहीं है। 

एक तरफ तो यह नारा है कि अक्सरियत जो बात कह दे वह हक 
है, उसको कुबूल करो, उसको मानो, लेकिन वही अक्सरियत अगर 
“जज़ाइर” में कामयाब हो जाती है और चुनाव में अक्सरियत 'हासिल 
कर लेती है तो उसके बाद जमहूरियत बाकी नहीं रहती, फिर उसका 
वजूद जमहूरियत के लिये ख़तरा बन जाता है। तो नारे लगा लेना और 

बात है लेकिन उसके ऊपर अमल करके दिखाना मुश्किल है | 

ये नारे लगा लेना बहुत अच्छी बात है कि सब इन्सानों को उनके 
हुकूक्‌ मिलने चाहियें, उनको राये के इज्हार की आज़ादी होनी चाहिये, 
लोगों को ख़ुद इरादी का हक्‌ मिलना चाहिये, और यह संब कुछ सही 
लेकिन दूसरी तरफ लोगों का ख़ुद इरादी का हक॒ पामाल करके उनको 
जबर और तशद्दुद की चककी में पीसा जा रहा है, उनके बारे में 
आवाज उठाते हुए ज़मीन थर्राती है और वही जमहूरियत (प्रजा तंत्र) 
और आज़ादी की मुनादी करने वाले उनके खिलाफ कार्रवाइयां करते 
हैं। तो बात सिर्फ यह नहीं है कि जबान से कह दिया जाये कि 
इन्सानी हुकूक क्‍या हैं? बात यह है कि जो बात ज़बान से कहो उसको 
करके दिखाओ और यह काम किया मुहम्मद रसूलुल्लाह सल्लल्लाहु 
अलैहि व सल्‍लम ने कि आपने जो हक्‌ दिया उस पर अमल करके 
दिखाया। 

वादे की खिलाफ वर्जी (उल्लंघन) नहीं हो सकती 

गजवा-ए-बदर का मौका है और हजरत हुग्ैफा बिन यमान 
रजियल्लाहु अन्हु अपने वालिद माजिद के साथ सफर करते हुए 
मुहम्मद रसूलुल्लाह सल्‍्लल्लाहु अलैहि व सल्‍लम की जियारत के लिये 
मदीने मुनव्वरा जा रहे हैं, रास्ते में अबू जहल के लश्कर से टकराव हो 
जाता है और अबू जहल का लश्कर कहता है, हम तुम्हें मुहम्मद 
रसूलुल्लाह सल्लल्लाहु अलैहि व सल्‍लम के पास जाने नहीं देंगे, इस 
लिये कि तुम जाओगे तो हमारे ख़िलाफु उनके लश्कर में शामिल होकर 
जंग करोगे, ये बेचारे परेशान होते हैं कि हुज़ूरे अक्दस सल्लल्लाहु 
अलैहि व सल्‍लम की ज़ियारत के लिये जाना था और इन्हों ने रोक 
लिया, आखिर कार उन्होंने कहा कि तुम्हें इस शर्त पर छोड़ेंगे कि हम 
से वादा करो, कि जाओगे और जाने के बाद उनके लश्कर में शामिल 
नहीं होगे, हम से जंग नहीं करोगे, अगर यह वादा करते हो तो हम 
तुम्हें छोड़ते हैं, हजरत हुजैफा रज़ियल्लाहु अन्हु और उनके वालिद ने 
वादा कर लिया कि हम हुज़ूर सललल्लाहु अलैहि व सल्‍लम की सिफ 

जियारत करेंगे उनके लश्कर में शामिल होकर आपसे लड़ेंगे नहीं। 
चुनांचे उन्होंने उनको छोड़ दिया, अब ये दोनों हज़रात हुज़ूरे अक्रम 
सलल्‍्लल्लाहु अलैहि व सल्‍लम की खिदमत में पहुंच गये, जब कुफ्फार 
के साथ जंग का वक्‍त आया और कैसी जंग, एक हज़ार मक्का मुकर्रमा 
के हथियार बंद सूरमा और उसके मुकाबले में 33 निहत्ते जिनके पास 
आठ तलवारें, दो घोड़े, सत्तर ऊंट, आठ तलवारों के सिवा तीन सौ 
तेरह आदमियों के पास और तलवार भी नहीं थी, किसी ने लाठी 
उठायी हुई है, किसी ने पत्थर उठाया हुआ है, इस मौके पर एक एक 
आदमी की कीमत थी, एक एक इन्सान की कीमत थी, किसी ने कहा 
या रसूलल्लाह ये नये आदमी आये हैं, आपके हाथ पर मुसलमान हुए हैं 
और इनसे जबरदस्ती समझौता कराया गया है, यह वादा जबरदस्ती 
लिया गया है कि तुम जंग में शामिल नहीं होंगे, तो इस वासते इनको 
इजाजत दीजिये कि जिहाद में शामिल हो जायें और जिहाद भी कौन 
सा? “यौमुल फ्रकान' जिसके अन्दर शामिल होने वाला हर फर्द 
“बदरी” बन गया, जिसके बारे में सरकारे दो आलम सल्लल्लाहु अलैहि 
व सलल्‍लम ने फ्रमाया था कि अल्लाह तआला ने “बदर वालों” के सारे 
अगले पिछले गुनाह माफ फरमाये हैं। इतना बड़ा ग़ज़वा हो रहा है, 
हुजै फा बिन यमान रजियल्लाहु अन्हु चाहते हैं कि हुज़ूरे अक्दस , 
सल्लल्लाहु अलैहि व सल्‍लम के साथ शामिल हो जायें, सरकारे दो 
आलम सल्लल्लाहु अलैहि व सल्‍लम का जवाब यह है कि नहीं, जो अबू 
जहल - के लश्कर से वादा करके आये हो कि जंग 'नहीं करोगे तो 
मोमिन का काम वादे की खिलाफ वर्जी नहीं है, इसलिये तुम इस जंग 
में शामिल नहीं हो सकते | रसूलुल्लाह सल्लल्लाहु अलेहि व सल्‍्लम ने 
जंग में शामिल होने से रोक दिया। यह है कि जब वक़्त पड़े उस वक्‍त 
इन्सान उसूल को निभाएं, यह नहीं कि जबान से तो कह दिया कि हम 
इन्सानी हुकूक के अलम-बरदार (झंडा बुलन्द करने वाले) हैं और 
हीरोशिमा और नागासाकी पर बे-थुनाह बच्चों को, बे-गुनाह औरतों को 
तबाह व बर्बाद कर दिया कि उनकी नस्‍लें तक माज़ूर पैदा हो रही हैं, 

और जब अपना वक्त पड़ जाये तो उसमें कोई अख्लाक, कोई किर्दारि 
देखने वाला न हो | 

तो नबी करीम सल्लल्लाहु अलैहि व सल्लम ने इन्सानी हुकूक॒ 
बताए भी और उन पर अमल करके भी दिखाया। क्या हुकूक बताये? 
अब सुनिये: 

इस्लाम में जान की हिफाजत 

इन्सानी हुकूक में सब से पहला हक इन्सान की जान का हक है, 
हर इन्सान की जान की हिफाज़त इन्सान का बुनियादी हक है कि कोई 
उसकी जान पर दस्त दराजी ना करे 

यानी किसी की भी जान के ऊपर हाथ नहीं डाला जा सकता। 
नबी करीम सल्लल्लाहु अलैहि व सलल्‍लम ने यह हुक्म दे दिया, और 
क्या हुक्म दे दिया कि जंग में जा रहे हो, कुफ़्फार से मुकाबला है, 
दुश्मन से मुकाबला है-इस हाल में भी तुम्हें किसी बच्चे पर हथ-उठाने 
की इजाजत नहीं है, किसी औरत पर हाथ उठाने की. इजाजत नहीं है, 
किसी बूढ़े पर हाथ उठाने की इजाजत नहीं है। बिल्कुल जिहाद के 
मौके पर भी पाबन्दी लागू कर दी गयी है। यह पाबन्दी ऐसी नहीं है कि 
सिर्फ ज़बानी जमा खर्च हो, जैसा कि मैंने अभी बताया कि साहिब 

. जबानी तौर पर तो कह दिया और तहस नहस कर दिया। सारे बच्चों 

को भी और औरतों को भी, नबी करीम सलल्‍लल्लाहु अलैहि व सल्‍लम के 

जां-निसार सहाबा-ए-किराम रजियल्लाहु अन्हुम ने उस पर अमल 
करके दिखाया, उज़का हाथ किसी बूढ़े पर, किसी औरत पर, किसी 
बच्चे पर नहीं उठा, यह है जान की हिफाजत | 


इस्लाम में माल की हिफाजत 
माल की हिफाजत इन्सान का दूसरा बुनियादी हक्‌ है 

यानी बातिल के साथ नाहक तरीके से किसी का माल न खाओ | 


#-<5 इस्लाही खुतबात इड--5-5---- (239 ) जिल्द(4) ह-5-» 


इस पर अमल करके कैसे दिखाया? यह नहीं है कि तावील करके 
तौजीह करके माल खा गये, कि जब तक अपने मफादात वाबस्ता थे 
उस वक्त तक बड़ी ईमानदारी थी, बड़ी अमानत थी, लेकिन जब 
मामला जंग का आ गया, दुश्मनी हो गयी तो अब यह है कि साहिब 
तुम्हारे एकाउन्टस्‌ मुन्जमिद कर दिये जायेंगे, जब मुकाबला हो गया तो 
उस वक़्त में हुकूके इन्सानी गायब हो गये, अब माल की हिफाजत 
कोई हकीकत नहीं रखती | 
उहम्मद रसूलुल्लाह सलल्‍्लल्लाहु अलैहि व सल्‍लम ने जो मिसाल 
पेश की वह अर्ज करता हूं। ग़ज़वा-ए-खैबर है, यहूदियों के साथ 
लड़ाई हो रही है, मुहम्मद रसूलुल्लाह सलल्‍्लल्लाहु अलैहि व सलल्‍लम 
सहाबा-ए-किराम रजियल्लाहु अन्हुम के साथ खैबर के ऊपर हमला 
कर रहे हैं और ख़ैबर के किले के गिर्द घिराव किये हुए हैं, आं हज़रत 
सल्लल्लाहु अलैहि व सल्‍लम की फौज खैबर के किले के इर्द गिर्द पड़ी 
हुई है, खैबर के अन्दर एक बेचारा छोटा सा चर्वाह्ा उज्स्त पर बकरियां 
चराया करता था, उसके दिल में ख्याल पैदा हुआ कि खैबर से बाहर 
आं हज़रत सल्लल्लाहु अलैहि व सलल्‍लम के लश्कर पड़ा हुआ है जाकर 
देखूं तो सही, आपका नाम तो बहुत सुना है “मुहम्मद” सल्लल्लाहु 
अलैहि व सल्‍लम क्या कहते हैं और कैसे आदमी हैं? बकरियां लेकर 
खैबर के किले से निकला और आं हज़रत सल्लल्लाहु अलैहि व सल्‍लम 
की तलाश में मुसलमानों के लश्कर में दाखिल हुआ, किसी से पूछा कि 
भाई मुहम्मद कहां हैं? (सल्लल्लाहु अलैहि व सल्‍लम) लोगों ने बताया 
कि फलां खेमे के अन्दर हैं, वह कहता है कि मुझे यकीन नहीं आया 
कि उस खेमे के अन्दर, यह खजूर का मामूली सा खेमा झोंपड़ी, इसमें 
इतना बड़ा सरदार, इतना बड़ा नबी वह इस खेमे के अन्दर है? लेकिन 
जब लोगों ने बार बार कहा तो उसमें चला गया, अब जब दाखिल हुआ 
तो सरकारे दो आलम सलल्‍्लल्लाहु अलैहि व सल्‍लम तश्रीफ फरमा थे, 
जाकर कहा कि ऐ अल्लाह के रसूल! आप क्‍या पैगाम लेकर आये हैं, 


आपका पैग़ाम क्या है? आप सल्लल्लाहु अलैहि व सलल्‍लम ने मुख्तसर 
से <प<- ८-८ तह ह८ह---#ह-ह-- व ८८-+ा+----८-८-_पममत<८----ह पा ८<---८ह सतह 








ब्च्न्न्ट इस्‍लाही खुतबात जिल्द(4) नचचचचज़ः 


तौर पर बताया, तौहीद के अकीदे की वजाहत (खुलासा) फरमाई, कहने 
लगा अगर मैं आपके इस पैग़ाम को कुबूल कर लूं तो मेरा क्या मकाम 
होगा? आं हज़रत सल्लल्लाहु अलैहि व सल्‍लम ने फ्रमाया कि हम 
तुम्हें सीने से लगायेंगे, तुम हमारे भाई हो जाओगे और जो हुकूक 
दूसरों को हासिल हैं वे तुम्हें भी हासिल होंगे। 
कहने लगा आप मुझ से ऐसी बात करते हैं, मज़ाक करते हैं, एक 

काला भुजंग चरवाहा हब्शी, मेरे बदन से बदबू उठ रही है, इस हालत 
के अन्दर आप मुझे सीने से लगायेंगे और यहां तो मुझे धुतकारा जाता 
है, मेरे साथ अपमान भरा बर्ताव किया जाता है, तो आप यह जो मुझे 
सीने से लगायेंगे तो किस वजह से लगायेंगे? सरकारे दो आलम 
सलल्‍्लल्लाहु अलेहि व सलल्‍लम ने फरमाया! अल्लाह की मख्लूकु अल्लाह 
की निगाह में सब बराबर हैं, इस वास्ते हम तुम्हें सीने से लगायेंगे। 
कहा कि अगर मैं आपकी बात मान लूं, मुसलमान हो जाऊ तो मेरा 
अन्जाम क्‍या होगा, तो सरकारे दो आलम सलल्‍्लल्लाहु अलैहि व सलल्‍्लम 
ने फ्रमाया कि अगंर इसी जंग के अन्दर मर गये तो मैं शहादत देता 
हूं कि अल्लाह तबारक व तआला तुम्हारे चेहरे की सियाही को रोशनी 
से बदल देगा और तुम्हारे जिस्म की बदबू को ख़ुश्बू से बदल देगा, मैं 
गवाही देता हूं। सरकारे दो आलम सलल्‍्लल्लाहु अलैहि व सलल्‍लम ने जब 
यह फरमाया उस अल्लाह के बन्दे के दिल पर असर हुआ, कहने लगा 
कि अगर आप यह फरमाते हैं तोः 

“अश्हदु अल्ला इला-ह व अश्हदु अन्न मुहम्मदर्रसूलुल्लाह” 

अर्ज किया मैं मुसलमान हो गया, अब जो हुक्म देंगे वह करने को 
तैयार हूं, सरकारे दो आलम सलल्‍्लल्लाहु अलैहि व सल्‍लम ने सब से 
पहला हुक्म उसको यह नहीं दिया कि नमाज़ पढ़ो, यह नहीं दिया कि 
रोज़ा रखो, पहला हुक्म यह दिया कि जो बकरियां तुम चराने के लिये 
लेकर आये हो ये तुम्हारे पास अमानत हैं, पहले इन बकरियों को वापस 
देकर आओ और उसके बाद आकर पूछना कि क्‍या करना है? बकरिया 
किस की, यहूदियों की, जिनके ऊपर हमला कर रहे हैं, जिनके साथ 

जंग छिड़ी हुई है, जिनका माले ग़नीमत छीना जा रहा है, लेकिन 
फ्रमाया कि यह माले ग़नीमत जंग की हालत में छीनना तो जायज था 
लेकिन तुम लेकर आये हो एक समझौते के तहत, और उस समझौते 
का तकाजा यह है कि उनके माल की हिफाज़त की जाये। यह उनका 
हक है, लिहाजा उनको पहुंचा कर आओ। उसने कहा कि या 
रसूलललाह बकरियां तो उन दुश्मनों की हैं जो आपके ख़ून के प्यासे 
हुए हैं और फिर आप वापस लौटाते हैं, फरमाया कि हां! पहले इनको 
वापस लौटाओ, चुनांचे बकरियां वापस लौटायी गयीं | 

कोई मिसाल पेश करेगा कि ऐन मैदाने जंग में ऐन हालते जंग के 
अन्दर इन्सानी माल की हिफाजत का हक अदा किया जा रहा हो? 
बकरियां वापस कर दीं तो आकर पूछा कि अब क्या करूं? फ्रमाया कि 
न तो नमाज़ का वक्त है कि तुम्हें नमाज़ पढ़वाऊं, न रमज़ान का 
महीना है कि रोजे रखवाऊ, न तुम्हारे पास माल है कि ज॒कात 
दिलवाऊं। एक ही इबादत इस वक़्त हो रही है जो कि तलवार की 
छांव के नीचे अदा की जाती है, वह है जिहाद, इसमें शामिल हो जाओ, 
चुनांचे वह उसमें शामिल हो गया, उसका असूवद राई नाम आता है। 
जब जिहाद खत्म हुआ तो आं हजरत सलल्‍लल्लाहु अलैहि व सलल्‍लम का 
मामूल था कि जंग ख़त्म होने के बाद देखने जाया करते थे कि कौन 
जख्मी हुआ, कौन शहीद हुआ, तो देखा की एक जगह सहाबा-ए- 
किराम रजियल्लाहु अन्हुम का मज्‌मा लगा हुआ है, आपस में सहाबा- 
ए-रजियल्लाहु अन्हुम पूछ रहे हैं कि यह कौन आदमी है? हुज़्र 
सलल्‍लल्लाहु अलैहि व सल्‍लम ने पूछा कि क्‍या मामला है? तो 
सहाबा-ए-किराम रजियल्लाहु अन्हुम ने बताया कि यह ऐसे शख्स की 
लाश मिली है कि जिसको हम में से कोई नहीं पहचानता। आप 
सल्लल्लाहु अलैहि व सलल्‍लम ने करींब पहुंच कर देखा और फरमाया 
तुम नहीं पहचानते मैं पहचानता हूं और मेरी आंखे देंख रही हैं कि 
अल्लाह तबारक व तआला ने इसको जन्‍्नतुल फ्रिदौस के अन्दर 
कौसर व तसनीम से गुस्ल दिया है और इसके चेहरे की सियाही को 

नूर और रोशनी से बदल दिया है, इसकी बदबू को खुशबू से तब्दील 
फरमा दिया है। 
बहर हाल! यह बात कि माल की हिफाज़त हो सिर्फ कह देने की 
बात नहीं, नबी करीम सलल्‍्लल्लाहु अलैहि व सल्‍लम ने करके दिखाया, 
काफिर के माल की हिफाजत दुश्मन के माल की हिफाज़त जो समझौते 
के तहत हो यह माल की हिफाज़त है। 
इस्लाम में आबरू की हिफाजत 
तीसरा इन्सान का बुनियादी हक्‌ यह है कि उसकी आबरू महफूज 
हो, आबरू की हिफाज़त का नारा लगाने वाले बहुत हैं लेकिन यह 
पहली बार मुहम्मद सलल्‍्लल्लाहु अलैहि व सल्‍लम ने बताया कि इन्सान 
की आबरू का एक हिस्सा यह भी है कि पीठ पीछे उसकी बुराई न की 
जाये, गीबत न की जाये, आज बुनियादी हुकूक का नारा लगाने वाले 
बहुत, लेकिन कोई इस बात का एहि्तिमाम करे कि किसी का पीठ के 
पीछे जिक्र बुराई से न किया जाये, गीबत करना भी हराम है, गीबत 
सुनना भी हराम है। और फरमाया कि किसी इन्सान का दिल न तोड़ा 
जाये, यह इन्सान के लिये बड़ा गुनाह है, हजरत अब्दुल्लाह बिन 
मसऊद रज़ियल्लाहु अन्हु जो मसाइल का इल्म रखने वाले बड़े सहाबा 
में से हैं। हुजूर सल्‍लल्लाहु अलैहि व सल्‍लम के साथ बैतुल्लाह का 
तवाफ फरमा रहे हैं, तवाफ के दौरान आं हज़रत सलल्‍्लल्लाहु अलैहि व 
सलल्‍लम ने काबा शरीफ से खिताब करते हुए फ्रमाया कि ऐ बैतुल्लाह! 
तू कितना मुक॒द्दस है, कितना एहतिराम वाला है, फिर अब्दुल्लाह बिन 
मसऊद रिजयल्लाहु अन्हु से ख्थिताब करते हुए फ्रमाया कि ऐ 
अब्दुल्लाह! यह अल्लाह का काबा बड़ा मुक॒द्दस, बड़ा मुकर्रम है, लेकिन 
इस कायनात में एक चीज़ ऐसी है कि उसकी पाकीजगी इस अल्लाह 
के काबे से भी ज़्यादा है, और वह चीज़ क्‍या है? एक मुसलमान की 
जान, माल और अबरू कि उसका तक॒द्दुस काबे से भी ज़्यादा है। 
अगर कोई शख्स दूसरे की जान पर, माल पर, आबरू पर नाहक्‌ हमला 
करता है तो सरकारे दो आलम सल्लल्लाहु अलैहि व सलल्‍लम फरमाते हैं 

कि वह काबे के ढा देने से भी ज़्यादा बड़ा जुर्म है। नबी करीम 
सल्लल्लाहु अलैहि व सल्‍लम ने यह हक दिया। 


इस्लाम में मआश की हिफाजत 


जो इन्सान के बुनियादी हुकूक॒ हैं वे हैं जान, माल और आबरू, 
इनकी हिफाज़त ज़रूरी है, फिर इन्सान को दुनिया में जीने के लिये 
मआश (रोज़ी, रोज़गार और जीविका) की ज़रूरत है। रोज़गार की 
जरूरत है, इसके बारे में नबी करीम सल्लल्लाहु अलैहि व सल्‍्लम ने 
फरमाया: किसी इन्सान को इस बात की इजाजत नहीं दी जा सकती है 
कि वह अपनी दौलत के बल बूते- पर दूसरों के लिये मआश (रोजी, 
रोज़गार और जीविका) के दरवाज़े बन्द करे। नबी करीम सलल्‍्लल्लाहु 
अलैहि व सल्‍लम ने यह उसूल बयान फ्रमाया। एक तरफ तो यह 
फ्रमाया जिसको कहते हैं फ्रीडम ऑफ कॉन्ट्रेक्ट (#2९००र्ण 
(०४३०८) समझौते की आजादी, जो चाहे समझौता करो लेकिन 
फरमाया कि हर वह समझौता जिसके नतीजे में दूसरे आदमी पर रिज़्क 
का दरवाज़ा बन्द होता हो वह हराम है। फरमाया: 
४५४ >> 6१२ 
कोई शहरी किसी देहाती का माल फ्रोख्त न करे| एक आदमी 
देहात से माल लेकर आया, जैसे ज़मीनी पैदावार तरकारियां लेकर 
शहर में फ्रोख़्त करने के लिये आया तो कोई शहरी उसका आड़ती न 
बने, उसका वकील न बने, सवाल पैदा होता है कि इसमें क्‍या हर्ज है? 
लेकिन नबी करीम सरवरे दो आलम सलल्‍्लल्लाहु अलैहि व सलल्‍लम ने 
यह बताया कि इसका नतीजा यह होगा कि वह जो शहरी है वह माल 
लेकर बैठ जायेगा, तो जमाख़ोरी करेगा और बाज़ार के ऊपर अपनी 
इजारा दारी कायम करेगा, इस इजारा दारी कायम करने के नतीजे में 
दूसरे लोगों पर रोज़गार और जीविका के दरवाजे बन्द हो जायेंगे, इस 
वास्ते फरमाया: 
७/ हवस (नर ४ 
तो रोजी कमाने का हक हर इन्सान का है, कि कोई भी शख्स 

अपनी दौलत के बल बूते पर दूसरे के लिये रोज़ी और रोज़गार के 
दरवाजे बन्द न करे, यह नहीं कि सूद खा-खा कर जुआ खेल-खेल 
कर गैम्बलिंग कर-कर के सट्टा खेल-खेल कर आदमी ने अपने लिये 
दौलत के अंबार जमा कर लिये और दौलत के अंबारों के जरिये से वह 
पूरे बाज़ार के ऊपर काबिज़ हो गया। कोई दूसरा आदमी अगर रोज़ी 
कमाने के लिये दाख़िल होना चाहता है तो उसके लिये दरवाज़े बन्द हैं, 
यह नहीं बल्कि रोज़ी कमाने और रोज़गार की हिफाज़त नबी करीम 
सल्लल्लाहु अलैहि व सल्‍लम ने तमाम इन्सानों का बुनियादी हक करार 
दिया और फरमायाः: 
(>प२ ९६०२२ 4(॥| ७3332 («४ ।4॥| ५०७ 
यानी लोगों को छोड़ दो कि अल्लाह उनमें से बाज़ को बाज के 
ज़रिये रिजुक अता फ्रमायेंगे, यह रोज़ी और रोज़गार की हिफाज़त है। 
जितने हुकूक अर्ज़ कर रहा हूं ये नबी करीम दोनों जहां के सरदार 
सल्लल्लाहु अलैहि व सलल्‍्लम ने मुताय्यन फरमाये और मुताय्यन फ्रमाने 
के साथ साथ इन पर अमल भी करके दिखाया। 
ईमान और अकीदे की हिफाजत 
अकीदे और दियानत के इख़्तियार करने की हिफाजत, कि अगर 
कोई शख्स कोई अकीदा इख़्तियार किये हुए है तो उसके ऊपर कोई 
पाबन्दी नहीं है कि कोई जबरदस्ती जाकर मजबूर करके उसे दूसरा 
दीन इख्तियार करने पर मजबूर करे: हि 
0:5॥ ७850 ४ 
यानी दीन में कोई जबरदस्ती नहीं, दीन के अन्दर कोई जब्र नहीं, 
अगर एक ईसाई है तो ईसाई रहे, एक यहूदी है तो यहूदी रहे, कानूनन्‌ 
उस पर कोई पाबन्दी आयद नहीं की जा सकती, उसको तब्लीग की 
जायगी, दावत दी जायगी, उसको हकीक॒ते हाल समझाने की कोशिश 
की जायगी. लेकिन उसके ऊपर यह पाबन्दी नहीं है कि जबरदस्ती 
उसको इस्लाम में दाखिल किया जाये, लेकिन हां अगर एक बार 
इस्लाम में दाखिल हो गया और इस्लाम में दाखिल होकर इस्लाम की 

अच्छाइयां और खूबियां उसके सामने आ गयीं तो अब उसको इस बात 
की इजाजत नहीं दी जा सकती कि दारुल इस्लाम (इस्लामी हुकूमत) 
में रहते हुए वह इस दीन को ऐलानिया छोड़ कर दीन से फिर जाने 
का रास्ता इख्तियार करे, इस वास्ते कि अगर वह दीन से फिर जाने 
का रास्ता इसख्तियार करेगा तो इसके मायने यह हैं की मुआशरे में 
फसाद (ख़राबी और बिगाड़) फैलायेगा और फुसाद का इलाज ऑप्रेशन 
होता है, इसलिये इस फ्साद का ऑप्रेशन कर दिया जायेगा और 
मुआशरे में उसको फ्साद (ख़राबी और बिगाड़) फैलाने की इजाज़त 
नहीं दी जाएगी। 

बहर हाल! किसी की अक्ल में बात आए या न आए, किसी की 
समझ में आए या न आए मैं पहले कह चुका हूं कि इन मामलात के 
अन्दर मुहम्मद रसूलुल्लाह सलल्‍्लल्लाहु अलैहि व सल्‍लम ने बुनियाद 
फ्राहम (जमा और एकत्र) फरमायी है, हक्‌ वह है जिसे अल्लाह माने, 
हक वह है जिसे मुहम्मद सलल्‍्लल्लाहु अलैहि व सलल्‍लम मानें, इससे 
बाहर हक नहीं है। इसलिये हर शख्स अकीदे को इस्व्तियार करने में 
शुरू में आजाद है वर्ना अगर मुर्तद होना (यानी दीन से फिर जाना) 
जुर्म न होता तो इस्लाम. के दुश्मन इस्लाम को बच्चों का खेल बना कर 
रख देते, कितने लोग तमाशा दिखाने के लिये इस्लाम में दाखिल होते 
और निकलते, कुरआने करीम में है कि लोग यह कहते हैं कि सुबह को 
इस्लाम में दाखिल हो जाओ और शाम को काफिर हो जाओ, तो यह 
तमाशा बना दिया गया होता, इस वास्ते दारुल इस्लाम में दाखिल रहते 
हुए दीन से फिर जाने की गुंजाइश नहीं दी जायगी। अगर हकीकत में 
दियानत दारी से तुम्हारा कोई अकीदा है तो फिर दारुल इस्लाम से 
. बाहर जाओ, बाहर जाकर जो चाहो करो लेकिन दारुल इस्लाम 
(इस्लामी हुकूमत) में रहते हुए फुसाद (ख़राबी और बिगाड़) फैलाने की 
इजाजत नहीं है। 

हजरत उमर फारूक रजियल्लाहु अन्हु का अमल 

बहर हाल! यह मौज़ू तो बड़ा लम्बा है लेकिन पांच मिसालें मैंने 

आप हज़रात के सामने पेश की हैं (+) जान की हिफाज़त (2) माल की 
हिफाज़त (3) आबरू की हिफाज़त (4) अकीदे की हिफाजत (5) रोजी 
कमाने और रोजगार की हिफाजत। ये इन्सान की पांच बुनियादी 
ज़रूरियात हैं, ये पांच मिसालें मैंने पेश कीं लेकिन इन पांच मिसालों में 
जो बुनियादी बात गौर करने की है वह यह है कि कहने वाले तो 
इसके बहुत हैं लेकिन इसके ऊपर अमल करके दिखाने वाले मुहम्मद 
रसूलुल्लाह सल्‍लल्लाहु अलैहि व सल्‍लम और आपके गुलाम हैं। हजरत 
उमर फारूक रजियल्लाहु अन्हु के दौर का वाकिआ है कि बैतुल 
मुक॒द्दस में गैर मुसलिमों से टैक्स वुसूल किया जाता था, इसलिये कि 
उनके जान व माल व आबरू की हिफाजत की जाये। एक मौके पर 
बैतुल मुकृदूदस से फौज बुला कर किसी और महाज़ पर भेजने की 
जरूरत पेश आयी, जबरदस्त ज़रूरत सामने थी, हज़रत उमर फारूक 
रज़ियल्लाहु अन्हु ने फरमाया कि भाई बैतुल मुकृद्दस में जो काफ्रि 
रहते हैं हमने उनकी हिफाज़त की ज़िम्मेदारी ली है, अगर फौज को 
यहां से हटा लेंगे तो उनकी हिफाज़त कौन करेगा? हमने उनसे इस 
काम के लिये ,जिज़या (टैक्स) लिया है, लेकिन जरूरत भी शदीद है 
चुनांचे उन्हों ने सारे गैर मुसलिमों को बुला कर कहा कि भाई हमने 
तुम्हारी हिफाज़त की जिम्मेदारी ली थी, उसकी खातिर हमने तुम से 
यह टैक्स भी वुसूल किया था, अब हमें' फौज की ज़रूरत पेश आ गयी 
है जिसकी वजह से हम तुम्हारी हिफाज़त पूरे तौर पर हक अदा नहीं 
कर सकते और फौज को यहां नहीं रख सकते, इसलिये फौज को हम 
दूसरी जगह ज़रूरत की खातिर भेज रहे हैं तो जो टैक्स तुम से लिया 
गया था वह सारा तुमको वापस किया जाता है। 
हजरत मुआविया रजियल्लाहु अन्हु का अमल 
हज़रत मुआविया रज़ियल्लाहु अन्हु वह सहाबी हैं जिन पर कहने 
वाले जालिमों ने कैसे कैसे बोह्तानों की बारिश की है, उनका वाकिआ 
अबू वाट में मौजूद है कि रूम के साथ लड़ाई के दौरान जंग बन्दी 
का समझौता हो गया, जंग बन्द हो गयी, एक ख़ास तारीख़ तक यह 
का अभी हैं आय --ा+प८+-++---पनर८न८--८कन८-पक्‍प-पर८ानपञवप 

तय हो गया कि जंग बन्द रहेगी, कोई आपस में एक दूसरे पर हमला 
आर करेगा | हज़रत मुआाविया रज़ियल्लाहु अन्हु बड़े दानिश-मंद बुजुर्ग 
थे, उन्हों ने यह सोचा कि जिस तारीख को समझौता खत्म हो रहा है 
उस तारीख को फौजें लेजा कर सरहद के पास डाल दें, ताकि इधर 
सूरज गुरूब होगा और तारीख़ बदलेगी उधर हमला कर देंगे, क्योंकि 
उनका ख्याल यह था कि दुश्मन को यह ख्याल होगा कि जब जंग 
बन्दी की मुद्दत ख़त्म होगी कहीं दूर से चलेंगे तो वक्‍त लगेगा, इस 
वास्ते उन्हों ने सोचा कि पहले फौज लेजा कर सर्हद पर डाल दें। 
'चुनांचे सर्द पर फौज लेजा कर डाल दी और इधर उस तारीख का 
सूरज गुरूब हुआ जो जंग बन्दी की तारीख थी और उधर उन्हों ने 
हमला कर दिया, रूम के ऊपर यलगार कर दी और वे बे-ख़बर और 
गाफिल थे, इसलिये बहुत तेजी के साथ फतह करते चले गये, ज़मीन 
की जमीन खित्ते के खित्ते फुतह हो रहे हैं। जाते जोते जब आगे बढ़ 
रहे हैं तो पीछे से देखा कि एक शख्स घोड़े पर सवार सर-पट दौड़ा 
चला आ रहा है और आवाज़ लगा रहा है: अल्लाह के बन्दों रुको! 
अल्लाह के बन्दों रुको! हज़रत मुआविया रजियल्लाहु अन्हु रुक गये, 
देखा तो मालूम हुआ कि हज़रत अमर बिन अबूसा रज़ियल्लाहु अन्हु हैं, 
हजरत अमर बिन अबूसा रज़ि० जब करीब तश्रीफ लाये तो फरमाया: 
मोमिन का शेवा वफादारी है ग़द्दारी नहीं। हज़रत मुआविया रजियल्लाहु 
अन्हु ने फरमाया कि मैंने तो कोई गद्दारी नहीं की, जंग बन्दी की 
तारीख खत्म होने के बाद हमला किया, तो हज़रत अमर बिन अबूसा 
रिज० ने फरमाया कि मैंने इन कानों से हुज़ूर सल्लल्लाहु अलैहि व 
सल्लम को यह फरमाते हुए सुना है: 

जब किसी कौम के साथ कोई समझौता हो तो उस समझौते के 
अन्दर कोई ज़रा सा भी तगय्युर न करे, न खोले न बांधे, यहां तक कि 
उसकी उसकी मुद्त न गुजर जाये, और या उन ॑+॑+-+------पल गुजर जाये, और या उनके सामने खुल कर बयान कर 

दें कि आज से हम तुम्हारे समझौते के पाबन्द नहीं हैं। और आपने 
समझौते के दौरान सरहद पर लाकर फौजें डाल दीं और शायद अन्दर 
भी थोड़ा घुस गये हों, तो इस वास्ते आपने यह समझौते की खिलाफ 
वर्जी (उल्लंघन) की और यह जो आपने इलाका फुतह किया है यह 
अल्लाह की मर्जी के मुताबिक नहीं है। अब अन्दाजा लगाइये हज़रत 
मुआविया रज़ियल्लाहु अन्हु फृतह के नशे में जा रहे हैं, इलाके के 
इलाके फतह हो रहे हैं, लेकिन जब सरकारे दो आलम सल्लल्लाहु 
अलैहि व सलल्‍लम का इरशाद सुना तो सारी फौज. के लिये हुक्म जारी 
कर दिया कि सारी फौज वापस लौट जाए और यह फतह किया हुआ 
इलाका खाली कर दिया जाए। चुनांचे पूरा फूतह किया हुआ इलाका 
खाली कर दिया। दुनिया की तारीख इसकी मिसाल पेश नहीं कर 
सकती कि किसी फातेह ने अपने फुतह किये हुआ इलाके को इस 
वास्ते खाली किया हो कि उसमें समझौते की पाबन्दी के अन्दर ज़रा सी 
कमी रह गयी थी, लेकिन मुहम्मद रसूलुल्लाह सल्लल्लाहु अलैहि व 
सलल्‍लम के गुलाम थे उन्हों ने यह करके दिखाया । 

बात तो जितनी भी लम्बी की जाये खत्म नहीं हो सकती, लेकिन 
र्ुलासा यह है कि सब से पहली बात यह है कि नबी करीम 
सल्लल्लाहु अलैहि व सल्‍्लम ने इन्सानी हुकूक की बुनियादें फ्राहम की 
हैं कि कौन इन्सानी हुकूक को मुताय्यन करेगा, कौन नहीं करेगा । 
दूसरी बात यह है कि आं हज़रत सल्लल्लाहु अलैहि व सल्‍लम ने जो 
हुकूकु बयान फ्रमाये उन पर अमल करके दिखाया, हुंकूक ही वे 
मुताय्यन किये गये जिन पर अमल किया जाये। 


आज कल के ह्यूमैन राइट्स 

आज कहने के लिये ह्यूमैन राइट्स (इन्सानी हुकूक) के बड़े 
शानदार चार्टर छाप कर दुनिया भर में तकरोम कर दिये गये कि ये 
ह्यूमैन राइट्स (इन्सानी हुकूक) चार्टर हैं लेकिन यह इन्सानी हुकूक के 
चार्टर के बनाने वाले अपने मफाद की खातिर मुसाफिरों को लेजाने 
वाले जहाज जिसमें बे गुनाह अफ़्राद सफर कर रहे हैं, उसको गिरा दें 

उसमें उनको कोई डर नहीं होता, और मज़्लूमों के ऊपर जुल्म व 
_सितम के शिकन्जे कसे जायें इसमें कोई डर नहीं होता। इन्सानी 
हुकूक उस जगह पर मज्रूह होते नज़र आते हैं जहां अपने मफादात 
के ऊपर कोई चोट पड़ती है, और जहां अपने मफादात के खिलाफ हो 
तो वहां इन्सानी हुकूक का कोई तसव्वुर नहीं आता। सरकारे दो आलम 
- सल्‍लल्लाहु अलैहि व सल्‍्लम ऐसे इन्सानी हुकूकु के कायल नहीं हैं। 
अल्लाह तबारक व तआला अपनी रहमत से हमें इस हकीकृत को सही 
तौर पर समझने की तौफीक अता फरमाये और यह जो बातिल 
प्रोपेगन्डे हैं इनकी हकीकृत पहचानने की तौफीक अता फरमाये। याद 
रखिये कि बाज़ लोग इस प्रोपैगन्डे से मरऊब होकर, मग़लूब होकर 
माजिरत चाहने के अन्दाज़ में हाथ जोड़ कर यह कहते हैं कि नहीं 
साहिब! हमारे यहां तो यह बात नहीं है, हमारे यहां तो इस्लाम ने फला 
हक दिया है और इस काम के लिये कुरआन को, सुन्नत को तोड़ 
मरोड़ .कर किसी न किसी तरह उनकी मर्जी के मुताबिक बनाने की 
कोशिश करते हैं | याद रखिये: 

यानी यह यहद और ईसाई आप से हरगिज़ उस वक़्त तक नहीं 
खुश होंगे जब तक आप उनके दीन की इत्तिबा नहीं करेंगे । क्‍ 
इसलिये जब तक इस पर नहीं आओगे कि कितना ही कोई 
एतिराज करे, लेकिन हिदायत तो वही है जो अल्लाह तबारक व तआला 
ने अता फरमाई, जो मुहम्मद रसूलुल्लाह सल्लल्लाइ अलैहि व सल्‍लम 
लेकर आये उस वक्त तक कामयाब नहीं हो सकते | इसलिये कभी इन 
नारों से मरऊब और मगलूब न हों। अल्लाह तबारक व तआला हमें 
इसकी तौफीक अता फरमाये, आमीन | 

शाबान का महीना शुरू हो चुका है और इस महीने में एक मुबारक 
रात आने वाली है, जिसका नाम “शबे बरात” है। चूंकि इस रात के 
बारे में बाज हज़रात का ख्याल है कि इस रात की फुज़ीलत कुरआन 
व हदींस से साबित नहीं, और इस रात में जागना, और इस रात में 
इबादत को ख़ुसूसी तौर पर बाइसे अज़ व सवाब समझना बे बुनियाद 
है। बल्कि बाज़ हज़रात ने इस रात में इबादत को बिद्अत से ताबीर 
किया है, इसलिये लोगों के जेहनों में इस रात के बारे में मुख्तलिफ 
सवालात पैदा हो रहे हैं। इसलिये इसके बारे में कुछ अर्ज कर देना 
मुनासिब मालूम हुआ | 

दीन इत्तिबा का नाम है 

इस सिलसिले में मुख्तसर तौर पर गुजारिश यह है कि मैं आप 
हजरात से बार बार यह बात अर्ज कर चुका हूं कि जिस चीज का 
सुबूत कुरआने करीम में या सुन्नत में या सहाबा-ए-किराम के आसार 
में, या ताबिआऔन और बुजुर्गाने दीन के अमल में न हो, उसको दीन का 
हिस्सा समझना बिद्अत है। और मैं यह भी कहता रहा हूं कि अपनी 
तरफ से एक रास्ता घड़ कर उस पर चलने का नाम दीन नहीं है, 
बल्कि दीन इत्तिबा का नाम है। किस की इत्तिबा? हुज़्रे अक्दस 
सल्लल्लाहु अलैहि व सल्‍लम की इत्तिबा, आपके सहाबा-ए-किराम की 
इत्तिबा, ताबिआऔन और बुज़ुर्गाने दीन की इत्तिबा, अब अगर हकीकत में 
यह बात दुरुस्त हो कि इस रात की कोई फुजीलत साबित नहीं तो 

बेशक इस रात को कोई खुसूसी अहमियत देना बिदअत होगा, जैसा 
कि मेराज के बारे में अर्ज़ कर चुका हूं कि शबे मेराज में किसी इबादत 
का ज़िक्र कुरआन व सुन्नत में मौजूद नहीं । 

दस रात की फजीलत बे बुनियाद नहीं 

लेकिन हकीकत यह है कि शबे बरात के बारे में यह कहना 
बिल्कुल ग़लत है कि इसकी कोई फजीलत हदीस से साबित नहीं, 
हकीकत यह है कि दस सहाबा-ए-किराम रजियल्लाहु अन्हुम से हदीसें 
मर्वी हैं, जिनमें नबी-ए-करीम सलल्‍्लल्लाहु अलैहि व सल्‍लम ने इस रात 
की फूजीलत बयान फ्रमाई, उनमें से बाज़ हदीसें सनद के एतिबार से 
बेशक कमज़ोर हैं और उन हदीसों के कमजोर होने की वजह से बाज 
उलमा ने यह कह दिया कि इस रात की फजीलत बे असल है, लेकिन 
हजराते मुहद्दिसीन और फुकुहा का यह फैसला है कि अगर एक 
रिवायत सनद के एतिबार से कमज़ोर हो, लेकिन उसकी ताईद बहुत 
सी हदीसों से हो जाए तो उसकी कमजोरी दूर-हो जाती है, और जैसा 
कि मैंने अर्ज़ किया कि दस सहाबा-ए-किराम से इसकी फजीलत में 
रिवायात॒ मौजूद हैं। इसलिये जिस रात की फ्‌जीलत में दस सहाबा-- 
ए-किराम से रिवायात मर्वी हों उसको बे बुनियाद और बे असल कहना 
बिल्कुल गलत है | 

शबे बरात और “खेर का जमाना” 

उम्मते मुस्लिमा के जो “ख्ेरुल कुरून” हैं, यानी सहाबा-ए- 
किराम का दौर, ताबिओआन का दौर, तबे ताबिआऔन का दौर, उसमें भी 
इस रात की फजीलत से फायदा उठाने का एहितमाम किया जाता रहा 
है। लोग इस रात के अन्दर इबादत का खुसूसी एह्ितमाम करते रहे 
हैं| इसलिये इसको बिदअ॒त कहना, या बे बुनियाद और बे असल 
कहना दुरुस्त नहीं। सही बात यही है कि यह फूजीलत वाली रात है, 
इस रात में जागना, इस रात में इबादत करना अज व सवाब का सबब 
है, और इसकी खुसूसी अहमियत है| 

कोई ख़ास इबादत मुक्र॑र नहीं 

लेकिन यह बात दुरुस्त है कि इस रात में इबादत का कोई ख़ास 
तरीका मुकर्रर नहीं कि फलां तरीके से इबादत की जाए। जैसे बाज 
लोगों ने अपनी तरफ्‌ से एक तरीका घड़ कर यह कह दिया कि शबे 
बरात में इस खास तरीके से नमाज़ पढ़ी जाती है। जैसे पहली रक्अत 
में फूलां सूरत इतनी मर्तबा पढ़ी जाए और दूसरी रकअत में फुलां 
सूरत इतनी मर्तबा पढ़ी जाए वगैरह वगैरह। इसका कोई सुबूत नहीं। 
यह बिल्कुल बे बुनियाद बात है। बल्कि नफ्ली इबादतें जिस कृदर हो 
सके, वे इस रात में अंजाम दी जाएं, नफ्‌ली नमाज पढ़ें, कुरआने करीम 
की तिलावत करें, जिक्र करें, तस्बीह पढ़ें, दुआएं करें ये सारी इबादतें 
इस रात में की जा सकती हैं| लेकिन कोई ख़ास तरीका साबित नहीं । 

इस रात में कब्रिस्तान जाना 

इस रात में एक और अमल है, जो एक रिवायत से साबित है, वह 
यह कि हुज़्र नबी-ए-करीम सल्लल्लाहु अलैेहि व सल्‍लम जनन्‍नतुल 
बकी (मदीना पाक के कब्रिस्तान) में तश्रीफ ले गये, अब चूंकि हुजूरे 
पाक इस रात में जन्‍्नतुल बकी में तश्रीफ ले गये थे, इस लिये 
मुसलमान इस बात का एहितमाम करने लगे कि शबे बरात में 
कब्रिस्तान जायें | लेकिन मेरे वालिद माजिद हज़रत मुफ़्ती मुहम्मद शफी 
साहिब रह्मतुल्लाहि अलैहि एक बड़ी काम की बात बयान फरमाया 
करते थे, हमेशा याद रखनी चाहिए। फरमाते थे कि जो चीज रसूले 
करीम सलल्‍्लल्लाहु अलैहि व सलल्‍लम से जिस दर्जे में साबित हो; उसी 
दर्जे में रखना चाहिए। उससे आगे नहीं बढ़ाना चाहिए | इसलिये सारी 
जिन्दगी मुबारक में रसूले करीम सल्लल्लाहं अलैहि व सल्‍लम से एक 
मर्तबा जननतुल बकी जाना मर्वी है, कि आप शबे बरात में जन्नतुल 
बकी में तश्रीफ ले गये। चूंकि एक मर्तबा जाना मर्वी है, इसलिये तुम 
भी अगर जिन्दगी में एक मर्तबा चले जाओ तो ठीक है, लेकिन हर शबे 
बरात में जाने का एह्ितमाम करना, पाबन्दी करना और इसको ज़रूरी 

समझना, और इसको शबे बरात के अर्कान में दाखिल करना, और 
इसको शबे बरात का लाज़मी हिस्सा समझना, और इसके बगैर यह 
समझना कि शबे बरात नहीं हुई, यह इसको इसके दर्जे से आगे बढ़ाने 
वाली बात है। इसलिये अगर कभी कोई शख्स इस नुक्ता-ए-नज़र से 
कब्रिस्तान चला गया कि इंज़ूर नबी-ए-करीम सल्लल्लाहु अलैहि व , 
सलल्‍्लम तश्रीफ ले गये थे, मैं भी आपकी इत्तिबा में जा रहा हूं तो 
इन्चया-अल्लाह अज् व सवाब मिलेगा, लेकिन इसके साथ यह करो कि 
कभी न जाओ, इसलिये एहितमाम और पाबन्दी न करो, यह हकीकत में 
दीन की समझ की बात है कि जो चीज़ जिस दर्जे में साबित हो, 
उसको उसी दर्जे में रखो, उससे आगे मत बढ़ाओ। और उसके अलावा 
दूसरी नफ्‌्ली इबादतें अदा कर लो। 

नावाफिल घर पर अदा करें 

मैंने सुना है बाज लोग इस रात में और शबे कदर में नफलों की 


ज्यक 


जमाअत करते हैं, पहले सिर्फ शबीना जमाअत के साथ थां*अंब सुना है 
कि “सलातुस्‌ तस्बीह” की भी जमाअत होने लगी है। यह सलातुस्‌ 
तस्बीह की जमाअत किसी तरह भी साबित नहीं, ना जायज है। इसके 
बारे में उसूल सुन लीजिए जो नबी-ए-करीम सलल्‍्लल्लाहु अलैहि व 
सलल्‍लम ने बयान फरमाया कि फर्ज नमाज़ के अलावा और उन नमाजों 
के अलावा जो हुज़्रे अक्दस सलल्‍लल्लाहु अलैहि व सल्‍लम से बा 
जमाअत अदा करना साबित हैं, जैसे तरावीह, कुसूफ (सूरज, चांद ग्रहण 
के वक्‍त की नमाज) और इस्तिस्का (बारिश के लिए दुआ करने) की 
नमाज इनके अलावा हर नमाज़ के बारे में अफ़्जल यह है कि इन्सान 
अपने घर में अदा करे, सिर्फ फर्ज नमाज़ की खुसूसियत सह है कि 
उसके अन्दर सिर्फ अफ़्जल नहीं बल्कि सुन्नते मुअक्कदा जो वाजिब के 
करीब है कि उसको मस्जिद में जाकर जमाअत से अदा करे। लेकिन 
सुन्‍नतत और नफिल में असल कायदा यह है कि इन्सान अपने घर में 
अदा करे | लेकिन जब फुकहा ने यह देखा कि लोग घर जाकर कभी 
कभी सुन्नतों को छोड़ देते हैं, इसलिये उन्हों ने यह भी फरमा दिया कि 

अगर सुन्नतें छूटने का ख़ौफ हो तो मस्जिद में ही पढ़ लिया करें। 
ताकि छूट न जाएं, वर्ना असल कायादा यही है कि घर में जाकर अदा 
करें, और नफ्ल के बारे में तमाम फुकृहा का इस पर इत्तिफाक॒ है कि 
नफिल नमाज़ में अफ्जल यह है कि अपने घर में अदा करे, और 
नफूलों की जमाअत हनफिया के नज़दीक मकक्‍्रूँहे तहरीमी और ना 
जायज है। यानी अगर जमाअत से नफिल पढ़ लिए तो सवाब तो क्या 
मिलेगा उल्टा गुनाह मिलेगा | 
फर्ज नमाज जमाअत के साथ अदा करें 
बात असल में यह है कि फरायज़ दीन का शिआर हैं, दीन की 
अलामत हैं इसलिये उनको जमाअत के साथ मजिस्द में अदा करना _ 
ज़रूरी है, कोई आदमी यह सोचे कि अगर मैं मिस्जद में जमाअत के 
साथ नमाज़ पढ़ूंगा तो इसमें दिखावे का अन्देशा है, इसलिये मैं घर में 
ही नमाज़ पढ़ लूं। उसके लिये ऐसा करना जायज नहीं, उसको हुक्म 
यह है कि मस्जिद में जाकर नमाज पढ़ो, इसलिये कि उसके ज़रिये 
दीन इस्लाम का एक शिआर जाहिर करना मकक्‍्सूद है, दीन इस्लाम की 
एक शौकत का मुजाहरा मक़्सूद है, इसलिये उसको मस्जिद ही में अदा 
करो | | 
नवाफिल में तन्‍्हाई मक्‍्सुद है 
लेकिन नफिल एक ऐसी इबादत है, जिसका ताल्लुक्‌ बस बन्दे 
और उसके परवर्दिगार से है, बस तुम हो और तुम्हारा अल्लाह हो, तुम 
हो और तुम्हारा परवर्दिगार हो, जैसा कि हज़रत सिद्दीके अक्बर 
रजियल्लाहु अन्हु के वाकिए में आता है कि हुज़ूरे अक़्दस सल्लल्लाहु 
_ अलैहि व सल्‍लम ने उनसे पूछा कि तिलावत इतनी आहिस्ता से क्‍यों 
करते हो? उन्हों ने जवाब में फरमाया किः 
(५५; ५ ७॥७५२) ०७५०५ (० ८५०००० 
यानी जिस जात से यह मुनाजात कर रहा हूं, उसको सुना दिया, 
अब दूसरों को सुनाने की क्‍या ज़रूरत है? इसलिये नफ्ली इबादत का 

23 तक अब हो और उसका परवरदिगार हो, कोई तीसरा 
जे खन्ता बा शवट है हो, अल्लाह तआला यह चाहते हैं कि 
इबादतों में जमाअत और बम है? ५ पक केक हक 
वकालत कि बल इज्तिमे को मक्रूह करार दे दिया, और यह 
कील ओ, तन्हाई और ख़ल्‌वत में आओ, और हम 
वी । हे हज कायम करो, यह ख़लवत और तन्‍हाई कितना 
'ड़ा इनाम है, ज़रा गौर तो करो, बन्दे को कितने बड़े इनाम से नवाजा 
जा रहा है, कि ख़ल्‌वत और तन्हाई में हमारे पास आओ | 
तन्हाई में हमारे पास आओ 
बादशाह का एक आम दरबार होता है। इसी तरह जमाअत की 
नमाज अल्लाह तआला का आम दरबार है, दूसरा ख़ास दरबार होता 
है। जो ख़लवत और तन्हाई का होता है, यह अल्लाह तआला का इनाम 
है कि वह फरमाते हैं कि जब तुम हमारे आम दरबार में हाज़री देते हो, 
तो अब हम ख़लवत और तनन्‍्हाई का भी मौका देते हैं। अब अगर कोई 
शख्स इस तन्‍हाई के मौके को जलवत (आम हालत) में तब्दील कर दे, 
और जमाअत बना दे तो ऐसा शख्स उस ख़ास दरबार की नेमत की 
ना-कृदरी कर रहा है, इसलिये अल्लाह तआला तो यह फ्रमा रहे हैं 
कि तुम तन्‍्हाई में आओ, हम से मुनाजात करो, हम तन्हाई में तुम्हें 
नवाजेंगे । लेकिन तुम एक भीड़.इकट्ठी करके लेंजा रहे हो। 


तुमने उस नेमत की ना-कंद्री की 

जैसे अगर कोई बादशाह है, तुम उससे मुलाकात के लिये दरबार 
में गये, वह बादशाह तुम से यह कहे कि आज रात नौ बजे तन्‍्हाई में 
मेरे पास आ जाना, तुम से कुछ ख़ास बात करनी है, जब रात के नौ 
बजे तो आपने अपने दोस्तों की एक भीड़ इकट्ठी कर ली, और सब 
दोस्तों को लेकर बादशाह के दरबार में हाजिर हो गये। बताइये कि 
बादशाह की कदर की या ना-कदरी की? उसने तुम्हें यह 
पास आओ, और अपने साथ 
एक जमाअत बना 


आपने उस बा है 
मौका दिया था कि तुम तन्‍हाई में मेरे प 

कर उसके पास गये, तो यह तुमने उसकी ना क॒दरी की | 

इसलिये इमाम अबू हनीफा रहमतुल्लाहि अलैहि फ्रमाते हैं कि 
नफ्ली इबादतों की इस तरह ना-क॒दरी न करो, नफूली इबादतों की 
कदर यह है कि तुम हो, और तुम्हारा अल्लाह हो, तीसरा कोई न हो । 
इसलिये नफ्ली इबादतें जितनी भी हैं, उन सब के अन्दर उसूल यह 
बयान फ्रमा दिया कि तन्‍्हाई में अकेले इबादत करो, उसकी जमाअत 
मक्‍्रूहे तहरीमी है। इसलिये कि अल्लाह तआला की तरफ से तो यह 
निदा दी जा रही है कि: 

यानी कोई है जो मुझ से मगफ्रित तलब करे तो मैं उसकी 
मगफिरित करूँ? यहां लफ्ज ' 'मुस्तगफिर” मुफ्रद का सीगा इस्तेमाल 
किया | यानी कोई तन्‍्हाई में मगफ्रित तलब करने वाला है, तन्हाई में 
मुझ से रह्मत तलब करने वाला है। अब अल्लाह तआला तो यह फरमा 
रहे हैं कि तन्हाई में मेरे पास आकर मुझ से मांगो, लेकिन हमने यह 
किया कि शबीने का इन्तिज़ाम किया, चिरागां किया, और लोगों को 
इसकी दावत दी कि मेरे पास आकर मेरी इस तन्‍्हाई में शरीक हो 
जाओ। हकीकृत में यह अल्लाह तओआला के इनाम की ना-क॒दरी है, 
इसलिये शबीना हो या सलातुस्‌ तस्बीह की जमाअत हो, या कोई और 
नफ्ली जमाअत हो, यह सब ना जायज है। 

गोशा-ए-तन्हाई के लम्हात 

ये फूज़ीलत वाली रातें शोर व शगब की रातें नहीं हैं, मेले ठेले क्री 
रातें नहीं, ये इज्तिमा की रातें नहीं, बल्कि ये रातें इसलिये हैं कि 
गोशा-ए-तन्हाई में बैठ कर तुम अल्लाह तआला के साथ ताल्लुकात 
कायम कर लो, और तुम्हारे और उसके दरमियान कोई रुकावट न हो: 

मियाने आशिक्‌ व माशूक्‌ रमजेस्त 
किरामन कातिबीं रा हम ख़बर नेसस्‍्त 

यानी आशिक और माशूक्‌ के बीच ऐसी बातें और इशारे भी होते 

हैं कि आमाल लिखने वाले फरिश्तों तक को ख़बर नहीं होती | 

लोग यह उज्र करते हैं कि अगर तन्हाई में इबादत करने बैठते हैं 
तो नींद आ जाती है। मस्जिद में शबीना और रोशनी होती है और एक 
मजमा होता है, जिसकी वजह से, नींद पर काबू पाने में आसानी हो 
जाती है। अरे, इस बात पर यकीन करो कि अगर तुम्हें चन्द लम्हात 
गोशा-ए-तन्हाई में अल्लाह तआला से हम-कलाम होने के मयस्सर आ 
गये तो वे चन्द लम्हात उस रात से ब-दर्जहा बेहतरीन हैं जो तुमने 
मेले में गुज़ारी। इसलिये कि तन्‍्हाई में जो वक्‍त गुजरा वह सुननत के 
मुताबिक गुज़रा, और मेले में जो वक्‍त गुज़रा वह सुन्‍ननत के ख़िलाफ 
गुजरा, वह रात इतनी कीमती नहीं, जितने वे चन्द लम्हात कीमती हैं, 
जो आपने इख़्लास के साथ दिखावे के बगैर गोशा-ए-तनन्‍्हाई में गुज़ार 
लिए | 

वहां घन्टे नहीं गिने जाते 

मैं हमेशा कहता रहता हूं कि अपनी अक्ल के मुताबिक काम करने 
का नाम दीन नहीं, अपना शौक पूरा करने का नाम दीन नहीं, बल्कि 
उनके कहने पर अमल का नाम दीन है, उनकी पैरवी और इत्तिबा का 
नाम दीन है। यह बताओ कि क्‍या अल्लाह तआला तुम्हारे घन्टे शुमार 
करते हैं कि तुमने मस्जिद में कितने घन्टे गुज़ारे? वहां घन्टे शुमार 
नहीं किए जाते, वहां तो इख़्लास देखा जाता है। अगर चन्द लम्हात भी 
इख्लास के साथ अल्लाह तआला के साथ राबते में मयस्सर आ गये, 
तो वे चन्द लम्हात ही इन्शा-अल्लाह बेड़ा. पार कर देंगे। लेकिन अगर 
आपने इबादत में कई घन्टे गुज़ार दिए, मगर सुन्नत के ख़िलाफ गुज़ारे 
तो उसका कुछ भी हासिल नहीं | 

इख्लास मतलूब है 

मेरे शैरत्र हजरत डाक्टर अब्दुल हई रहमतुल्लाहि अलैहि बड़ी 
: मस्ती के आलम में फुरमाया करते थे कि जब तुम लोग सज्दे में जाते 
हो तो सज्दे में “सुब्हा-न रब्बियल आला” कई मर्तबा कहते हो, लेकिन 
मशीन की तरह जबान पर यह तस्बीह जारी हो जाती है, लेकिन अगर 

किसी दिन यह कलिमा “सुब्हा-न रब्बियल आला” एक मर्तबा इख्लास 
के साथ दिल से निकल गया तो यकीन कीजिए कि अल्लाह तआला 
उस एक मर्तबा “सुब्हा-न रब्बियल आला” की बदौलत बेड़ा पार कर 
देंगे। 

इसलिये यह मत ख्याल करो कि अगर तन्‍्हा घर में रह कर 
इबादत करेंगे तो नींद आ जायेगी। इसलिये अगर नींद आ जाए तो सो 
जाओ, लेकिन चन्द लम्हे जो इबादत में गुज़ारो, वे सुन्नत के मुताबिक 
गुज़ारो | हुज़ूरे अक्दस सल्लल्लाहु अलैहि व सल्‍लम की सुन्नत यह है, 
फरमाते हैं कि अगर कुरआन शरीफ पढ़ते पढ़ते नींद आ जाए तो सो 
जाओ, और सोकर थोड़ी सी नींद पूरी कर लो, और फिर उठ जाओ, 
इसलिये कि कहीं ऐसा न हो कि नींद की हालत में कुरआन शरीफ 
पढ़ते हुए तुम्हारे मुंह से कोई लफ़्ज गलत निकल जाए। इसलिये एक 
आदमी सारी रात सुननत के ख़िलाफ जाग रहा है, और दूसरा आदमी 
सिर्फ एक घन्टे जागा, लेकिन सुन्नत के मुताबिक जागा, और अपने 
परवरदिगार के हुक्म के मुताबिक जागा। तो यह दूसरा शख्स पहले 
शखर्स से कई दर्ज बेह्तर है। 

हर इबादत को हद पर रखो 

इसलिये कि अल्लाह तआला के यहां आमाल की गिनती नहीं है, 
बल्कि आमाल का वजन है, वहां तो यह देखा जायेगा कि इस अमल में 
कितना वजन है? इसलिये अगर तुमने गिनती के एतिबार से आमाल तो 
बहुत कर लिए, लेकिन वज़न पैदा नहीं किया तो उसका कोई फायदा 
नहीं | इसलिये फ्रमाया कि नींद आ जाए तो पड़ कर सो जाओ, और 
अल्लाह तआला तौफीक॒ दे तो उठ कर फिर इबादत में लग जाओ, 
लेकिन सुननत के खिलाफ काम न करो | इसलिये जो इबादत जमाअत 
के साथ जिस हद तक साबित हो, उसी हद तक करो। जैसे फर्ज की 
जमाअत साबित है, रमज़ानुल मुबारक में तरावीह की जमाअत साबित 
है, रमजान में वित्र की जमाअत साबित है, इसी तरह नमाजे जनाज़ा 
की जमाअत वाजिब अलल्‌ किफाया है, दोनों ईदों की नमाज़ जमाअत 

के साथ साबित है, जप! इस्तिस्का और नमाज़े कुसूफ अगर्चे सुन्‍्नत 
हैं, लेकिन इन दोनों में चूंकि हुज़ूरे पाक सलल्‍्लल्लाहु अलैहि व सल्‍लम 
से जमाअत साबित है, और इस्लाम के शआइर में से हैं, इसलिये 
इनको जमाअत से अदा करना जायज है। इनके अलावा जितनी नमाज़ें 
हैं, उनमें जमाअत नहीं है, उनमें अल्लाह तो यह चाहते हैं कि बन्दा 
मुझ से तन्हाई में मुलाकात करे, अल्लाह तआला ने तन्‍्हाई में मुलाकात 
का जो ऐजाज़ बरूशा है, यह मामूली ऐज़ाज़ नहीं है, इस ऐज़ाज़ की 
कदर करनी चाहिए। 


ओरतों की जमाअत 

एक मस्‌अला औरतों की जमाअत का है, मसअला यह है कि 
ओरतों की जमाअत पसन्दीदा नहीं है, चाहे वह फर्ज नमाज की 
जमाअत हो या सुननत की हो या नफिल की हो | इसलिये कि अल्लाह 
तआला ने औरतों को यह हुक्म दिया है कि अगर तुम्हें इबादत करनी 
है तो तन्हाई में करो, जमाअत औरतों के लिये पसन्दीदा नहीं, जैसा कि 
मैंने अर्ज किया कि दीन असल में शरीअत की इत्तिबा का नाम है, अब 
यह मत कहो कि हमारा इस तरह इबादत करने को दिल चाहता है, 
इस दिल के चाहने को छोड़ दो। इसलिये कि दिल तो बहुत सारी 
चीजों को चाहता है और सिर्फ दिल चाहने की वजह से कोई चीज 
दीन में दाखिल नहीं हो जाती, जिस बात को रसूलुल्लाह सलल्‍्लल्लाहु 
अलैहि व सलल्‍लम ने पसन्द नहीं किया, उसको सिर्फ दिल चाहने की 
वजह से न करना चाहिए। 


शबे बरात और हलवा 

बहर हाल! यह शबे बरात अल्हम्दु लिल्‍लाह, फज़ीलत की रात है 
और इस रात में जितनी इबादत की तौफीक हो, उतनी इबादत करनी 
चाहिए, बाकी जो और फुज़ूलियात इस रात में हलवा वगैरह पकाने नी 
शुरू कर ली गई हैं, उनको बयान करने की ज़रूरत नहीं, इसलिये कि 
शबे बरात का हलवे से कोई ताल्लुक्‌ नहीं। असल बात यह है कि 
शैतान हर जगह अपना हिस्सा लगा लेता है, उसने सोचा कि इस शबे 

बरात में मुसलमानों के गुनाहों की मग़फ्रित की जायेगी, चुनांचे इन्सानों बिक; 
रिवायत में आता है कि इस रात में अल्लाह तआला इतने इन्सानों की 
मगफिरत फ्रमाते हैं जितने कुबीला “कलब” की बकरियों के जिस्म पर 
बाल हैं। 
शैतान ने सोचा कि अगर इतने सारे आदमियों की मग़फिरित हो 
गयी फिर तो मैं लुट गया, इसलिये उसने अपना हिस्सा लगा दिया। 
चुनांचे उसने लोगों को यह सिखा दिया कि शबे बरात आए तो हलवा 
पकाया करो, वैसे तो सारे साल किसी दिन भी हलवा पकाना जायज 
और हलाल है, जिस शख्स का दिल चाहे पका कर खा ले, लेकिन शबे 
बरात से इसका क्या ताल्‍्लुक? न कुरआन में इसका सुबूत है, न हदीस 
में इसके बारे में कोई रिवायत, न सहाबा के आसार में, न ताबिआऔन के 
अमल में, और बुज़ुर्गन दीन के अमल में कहीं इसका कोई तजकिरा 
नहीं, लेकिन शैतान ने लोगों को हलवा पकाने में लगा दिया, चुनांचे 
सब लोग पकाने और खाने में लग गये। अब यह हाल है कि इबादत 
का इतना एह्तिमाम नहीं, जितना एह्ितमाम हलवा पकाने का है। 

बिद्अतों की ख़ासियत 

एक बात हमेशा याद रखने की है, वह यह कि मेरे वालिद माजिद 
हजरत मुफ्ती मुहम्मद शफी साहिब रहमतुल्लाहि अलैहि फरमाया करते 
थे कि बिदूअतों की खासियत यह है कि जब आदमी बिद्अतों के अन्दर 
मुब्तला हो जाता है, तो फिर उसके बाद असल सुन्नत के कामों की 
तौफीक कम हो जाती है। चुनांचे आपने देखा होगा कि जो लोग 
सलातुस्‌ तस्बीह की जमाअत में देर तक खड़े रहते हैं, वे पांच वक़्त 
की फर्ज जमाअतों में कम नज़र आयेंगे। और जो लोग बिद्अतें करने 
के आदी होते हैं। जैसे हलवा मांडा करने और कूंडे में लगे हुए हैं, वे 
फराइज़ से गाफिल होते हैं, नमाज़ें क॒ुज़ा हो रही हैं, जमाअतें छूट रही 
हैं। इसकी तो कोई फिक्र नहीं, लेकिन यह सब कुछ हो रहा है| 

अल्लाह और अल्लाह के रसूल सलल्‍्लल्लाहु अलैहि व सल्‍लम ने तो 
सब से ज़्यादा ताकीद इसकी फरमाई थी कि जब किसी का इन्तिकाल 

हो जाए तो उसकी मीरास शरीअत के मुताबिकु जल्दी तक्सीम करो, 
लेकिन अब यह हो रहा है कि मीरास तक्सीम करने की तरफ तो ध्यान 
नहीं है, मगर तीजा हो रहा है, दसवां हो रहा है, चालीसवां हो रहा है, 
बर्सी हो रही है। इसलिये बिदअतों की ख़ासियत यह है कि जब इन्सान 
इनके अन्दर मुब्तला होता है तो सुननत से दूर हो जाता है, और सुन्नत 
वाले आमाल करने की तौफीकु नहीं होती। अल्लाह तआला हमें 
महफूज़ रखे, आमीन। बहर हाल! इन फुज़ूल चीज़ों और बिद्‌अतों से 
बचना चाहिए, बाकी यह रात फजीलत की रात है, और इस रात के 
बारे में बाज लोगों ने यह जो ख्याल ज़ाहिर किया है कि इस रात में 
कोई फजीलत साबित नहीं, यह ख़्याल सही नहीं है| 


पन्द्रह शाबान का रोजा 

एक मसअला शबे बरात के बाद वाले दिन यांनी पन्द्रह शाबान के 
रोजे का है। इसको भी समझ लेना चाहिए, वह यह कि सारे हदीस के 
जखीरे में इस रोजे के बारे में सिर्फ एक रिवायत है कि शबे बरात के 
बाद वाले दिन रोजा रखो। लेकिन यह रिवायत कमज़ोर है। इसलिये 
इस रिवायत की वजह से ख़ास इस पन्द्रह शाबान के रोजे को सुन्नत 
या मुस्तहब करार देना बाज उलमा क॑ नज़दीक दुरुस्त नहीं । लेकिन 
पूरे शाबान के महीने में रोज़ा रखने की फंजीलत साबित है। यानी 
पहली शाबान से सत्ताईस शाबान तक रोज़ा रखने की फजीलत साबित 
है। लेकिन 28 और 29 शाबान को हुजूरे अक्दस सल्लल्लाहु अलैहि व 
सलल्‍लम ने रोज़ा रखने से मना फरमाया है कि रमज़ान से एक दो दिन 
पहले रोज़ा मत रखो । ताकि रमजान के रोजों के लिए इन्सान ताजंगी 
के साथ तैयार रहे। लेकिन पहली शाबान से 27 शाबान तक हर दिन 
रोजा रखने में फुज़ीलत है, दूसरे यह कि यह पन्द्रह तारीख “अय्यामे 
बीज” में से है और हुज़ूरे अक्दस सल्लल्लाहु अलैहि व सल्‍लम अक्सर 
महीने के अय्यामे बीज में तीन रोज़े रखा करते थे। यानी 43-4-5 
तारीख को, इसलिये अगर कोई शख्स इन दो वजह से 45 तारीख़ का 
रोजा रखे, एक इस वजह से कि यह शाबान का दिन है, दूसरे इस 

वजह से कि यह ॥5 तारीख अय्यामे बीज़ में दाखिल है, अगर इस 
नियत से रोज़ा रख ले तो इन्शा-अल्लाह अज़ का सबब होगा, लेकिन 
ख़ास पन्द्रह तारीख की खुसूसियत के लिहाज से इस रोज़े को सुन्नत 
करार देना बाज उलमा के नजदीक दुरुस्त नहीं। इसी वजह से 
फूक्हा-ए-किराम ने जहां मुस्तहब रोजों का जिक्र किया है, वहां 
मुहर्रम की दस तारीख़ के रोजे का जिक्र किया है, यौमे अरफा के रोजे 
का जिक्र किया है, लेकिन पन्द्रह शाबान के रोज़े का अलग से जिक्र 
नहीं किया, बल्कि यह फ्रमाया है' कि शाबान के किसी भी दिन रोज़ा 
रखना अफ़्जल है, बहर हाल! अगर इस नुक़्ता-ए-नज़र से कोई शख्स 
रोज़ा रख ले तो इन्शा-अल्लाह उस पर सवाब होगा | बाकी किसी दिन 
की कोई खुसूसियत नहीं | 

जैसा कि मैंने पहले अर्ज़ किया था कि हर मामले को उसकी हद 
के अन्दर रखना ज़रूरी है, हर चीज़ को उसके दर्जे के मुताबिक रखना 
जरूरी है, दीन असल में हदों की हिफाज़त ही का नमा है। अपनी 
तरफ से अक़ल लड़ा कर आगे पीछे करने का नाम दीन नहीं | इसलिये 
अगर इन हदों की रियायत करते हुए कोई शख्स रोज़ा रखे तो बहुत 
अच्छी बात है, इन्शा-अल्लाह उस पर अज व सवाब मिलेगा, लेकिन 
इस रोजे को बा कायदा सुन्नत करार देने से परहेज करना चाहिए | 

बहस व मुबाहसे से परहेज करें 

यह शबे बरात और उसके रोज़े के अह्काम का खुलासा है, बस 
इन बातों को सामने रखते हुए अमल किया जाए, बाकी इसके बारे में 
बहुत ज्यादा बहस व मुबाहसे में नहीं पड़ना चाहिए। आज कल यह 
मस्‌अला खड़ा हो गया कि अगर किसी ने कोई बात कह दी तो उस 
पर बहस व मुबाहसा शुरू हो गया। हालांकि होना यह चाहिए कि जब 
किसी ऐसे शख्स से कोई बात सुनी है जिस पर आपको एतिमाद और 
भरोसा है, तो उसी पर अमल कर लो, कोई दूसरा शख्स दूसरी बात 
कहता है तो फिर बहस में मत पड़ो, इसलिये कि हुज़ूरे अक्दस 
सलल्‍्लल्लाहु अलैहि व सलल्‍लम ने बहस में पड़ने से मना फरमाया है। 

यानी इस किस्म के मामलात में आपस सा झगड़ा करना या 
बहस व मुबाहसा करना इल्म के नूर को ख़त्म कर देता है, हमारे एक 
शायर अकबर इलाहाबादी मरहूम गुज़रे हैं, इस बारे में उनका एक शेर 
बड़ा अच्छा है, वह कहते हैं कि: 

मज़्हबी बहस मैंने की ही नहीं 
फालतू अक्ल मुझ में थी ही नहीं 

यह मज़्हबी बहस जिसमें फ्‌ज़ू्ल वक्‍त जाया हो, उससे कुछ 
हासिल नहीं । और जिन लोगों के पास फालतू अक्ल होती है वे इस 
किस्म के मुबाहसे में पड़ते हैं। इसलिये हम तो यह कहते हैं कि जिस 
पर तुमको भरोसा हो उसके कहने पर अमल कर लो। इन्शा-अल्लाहु 
तआला तुम्हारी नजात हो जायेगी, अगर कोई दूसरा आलिम कोई 
दूसरी बात कह रहा है, तो फिर तुम्हें उसमें उलझने की जरूरत नहीं, 
बस सीधा रास्ता यही है। 

रमजान के लिए पाक साफ हो जाओ 

बहर हाल! हकीकत यह है कि इस रात की फुजीलत को बे असल 
कहना गलत है, और मुझे तो ऐसा लगता है कि अल्लाह तआला ने यह 
शबे बरात रमज़ानुल मुबारक से दो हफ्ते पहले रखी है, यह हकीकत में 
रमज़ानुल मुबारक का इस्तिकबाल है, रमजान की रिहर्सल हो रही है, 
रमजान की तैयारी कराई जा रही है कि तैयार हो जाओ, अब वह 
मुकुद्दस महीना आने वाला है, जिसमें हमारी रह्मतों की बारिश बरसने 
वाली है, जिसमें हम मगरफिरत के दरवाज़े खोलने वाले हैं, इसलिये 
जरा तैयार हो जाओ। द 

देखिए! जब आदमी किसी बड़े दरबार में जाता है, तो न जाने 
कितनी मर्तबा पहले अपने आपको पाक व साफ करता है, नहाता धोता 
है, कपड़े वगैरह बदलता है। इसलिये जब अल्लाह तआला का अज़ीम 
दरबार रमजान की सूरत में खुलने वाला है तो उस दरबार में हाज़री 

से पहले एक रात दे दी, और यह फुरमाया कि आओ, हम तुम्हें इस 
रात के अन्दर नहला धुला कर पाक व साफ कर दें। गुनाहों से पाक व 
साफ करें, ताकि हमारे साथ तुम्हारा ताल्लुक सही मायने में कायम हो. 
जाए, और जब यह ताल्लुकु कायम होगा, और तुम्हारे गुनाह धुलेंगे तो .' 
उसके बाद तुम रमज़ानुल मुबारक की रहमतों से सही मायने में फैज 
उठाने वाले हो जाओगे, इस गर्ज़ के लिये अल्लाह तआला ने हमें यह 
रात अता फ्रमाई, इसकी कदर पहचाननी चाहिए। अल्लाह तआला हमें 


इस मुबारक रात की कृदर करने और इस रात में इबादत की तौफीक 
अता फरमाए, आमीन | 

